
SALMER 

OG 

AANDELIGE  SANGE 


Nr.  1. 

Morgenrødens  Straaler  bryde 
Gjennem  Mørkets  dunkle  Sky; 

Zions  Banner  Mange  fryde; 
Alt  oprettes  nu  paany. 

Herrens  Menighed  nu  priser 
Sin  Forløser  Jesum  Krist; 

Snarlig  Israels  Frelser  viser, 
At  hans  Ord  opfyldes  vist. 

Jordens  Skarer,  hører,  lytter 
Til  Jehovas  egen  Røst! 

Eders  Modstand  Intet  nytter; 
Gud  sit  Folk  vil  have  løst. 


Ned  fra  Himlen,  ud  af  Jorden 
Sandheds  Ord  tilsammen  kom; 

Zions  Lys  fra  Vest  til  Norden 
Spreder  ud  dets  Helligdom. 

Parley  P.  Pratt. 

Nr.  2. 
Fryd  dig,  o  Jord,  se  Herren  vil 

Paa  Jorderige  bo; 
Og  Zions  Børn  beredes  til 

En  tusindaarig  Ro. 

Fryd  dig,  ja  fryd  dig,  Jord  og  syng 

Om  Sejervinderen! 
Lad  Klippe,  Mark  og  Høj  og  Lyng 

Gjenlyde  om  din  Ven. 

Ej  Synd  og  Sorg  nu  mere  skal 

Fordærve  Hjertets  Grund; 
Han  komme  vil  fra  Himlens  Sal 

Just  i  belejlig  Stund. 

Syng  højt  med  Fryd!  han  er  vor  Gud, 

Og  han  er  Israels  Drot; 
Som  Stjerner  Lyset  spredes  ud 

Fra  Zions  Tempelslot. 

Watts.  (Fra  Engelsk.) 


Nr.  3. 

Nu  Zions  Banner  vajer 

Paa  Bjergets  Top  mod  Sky; 
Det  toner  højt  om  Sejer 

Med  Bud  fra  By  til  By. 
Nu  ventes  Frydestunden, 

Da  Jesus  kommer  frem; 
Nu  er  den  snart  oprunden, 

Og  Bruden  hentes  hjem. 

Vort  Hjerte  vil  han  fryde 

Med  Ordet  af  sin  Mund, 
Og  Zion  vil  udbryde 

I  Lovsang  samme  Stund; 
Og  Hjerterne  skal  lue 

I  Kjærlighedens  Brand, 
Naar  vi  ham  faa  at  skue 

I  Josefs  Arveland. 

Immanuel,  vort  Hoved, 
Vil  da  fuldbyrde  der, 

Hvad  han  til  dem  har  lovet, 
Som  trofast  vandre  her; 

Da  faa  vi  Livets  Krone, 
Den  lyse  Brudekrans, 


Og  vil  med  Lammet  trone 
I  evig  Himmelglans. 

Og  Glæde  uden  Lige, 

At  vi  i  Pagten  kom  — 
At  staa  i  Jesu  Rige, 

Mens  Verden  faar  sin  Dom! 
Hosianna,  priset  være! 

Blandt  Engle  sjunges  da 

Til  Guds  og  Lammets  Ære; 

Amen,  Halleluja! 

\Vm.  W.  Phelps. 

Nr.  4. 

Stor  Herren  er,  og  til  hans  Pris 

Vi  synge  højt  og  fro, 
Som  Hellige  paa  gammel  Vis 

Hans  Lov  forkynde  tro. 

Og  mer  end  før  Guds  Kjærlighed 
Nu  smykker  Herrens  Brud, 

Og  ædle  Mænd  i  Jesu  Fjed 
Gaa  ud  med  Sandheds  Bud. 

Et  evigt  Evangelium 

Er  kommet  ti!  vort  Land, 


Og  Sandhed  vil  fra  nu  faa  Rum, 
At  Retfærd  skues  kan. 

Vi  prise  dig,  vor  Herre  mild. 

Retfærdig,  vis  og  stærk, 
For  Aandens  Daab,  som  sker  med  Ild, 

Og  Frelsens  store  Værk. 

For  Sandheds  Skat  og  Livets  Ord, 

Der  leder  tro  hans  Folk, 
Vi  prise  ham  med  Jubel  stor  — 

For  hver  en  trofast  Tolk. 

Vi  takke  for  Profeters  Røst, 

For  Herrens  Tjenere; 
De  udsaa  til  den  store  Høst, 

Skjøndt  Mange  deraf  le. 

Pris  Gud,  som  har  bragt  Tiden  frem 

Til  Zions  Herlighed ; 
De  Hellige  nu  vandre  hjem 

Fra  hvert  et  Land  og  Sted. 

Wm.  W.  Phelps. 


Nr.  5. 

Kom,  alle  Zions  Sønner, 

Lovpriser  Herren  stor! 
Forener  eders  Bønner 

Med  Guds  Profeters  Ord! 
Kom,  lad  os  alle  sjunge! 

Vi  gaa  den  trange  Sti; 
Dog  jubler  hver  en  Tunge, 

Thi  Herren  staar  os  bi. 

Kom,  Juda  spredte  Stammer, 

Fald  ind  med  os  i  Sang! 
Snart  endt  er  eders  Jammer; 

Syng,  alle,  paa  en  Gang! 
At  det  maa  ret  behage 

Vor  Konge  og  vor  Gud, 
Som  nu  i  sidste  Dage 

Før'  os  af  Mørket  ud. 

Vær  glad,  o  Israels  Skare, 
Du  frie  Himmelbrud  I 

Du  Lyset  skal  erfare 

Og  Sandhed  fra  din  Gud; 

Vi  vandre  ud  af  Babel 
At  tjene  ham  i  Fred, 


Mens  Verden  raaber:  »Fabel« 
Om  Zions  Herlighed. 

Gak  op  til  Nadverbordet 

Af  alle  Lande  ud! 
Saaledes  lyder  Ordet, 

Og  dette  er  hans  Bud. 
Dog  alle  Mørkets  Aander 

Med  Harme  derpaa  se, 
Men  han,  som  bor  i  Himlen, 

Har  sagt,  at  det  skal  ske. 

Zion  vil  vi  vente  — 
Alt  som  den  ægte  Brud 
Med  Lamperne  antændte  — 
Vor  Konge  og  vor  Gud; 
Han  til  os  der  vil  smile 

Og  give  Zion  Fred  — 
Først  tusindaarig  Hvile, 
Saa  evig  Herlighed. 

Wm.  W.  Phelps 

Nr.  6. 

Nu  Israels  Gjenløser,  vor  eneste  Lyst, 
Til  Jorden  vil  komme  igjen, 


Og  være  vor  Styrke,  vort  Lys  og  vor  Trøst, 
Vor  Konge,  vor  Broder  og  Ven. 

Vi  vide,  han  kommer  at  samle  sit  Tal 

Og  lede  til  Zion  at  bo; 
Vi  ej  skulle  græde  i  dødsmørke  Dal, 

Men  indgaa  til  Hvile  og  Ro. 

I  Vantro  og  Mørke  vi  før  maatte  gaa  — 

I  Jammer  og  tungt  Slaveri, 
Og  Fjenden  var  glad,  naar  vor  Kummer  han  saa; 

Men  Israel  vil  snart  være  fri. 

For  Zions  Gjenløste  det  Budskab  er  godt, 

At  Tidernes  Tegn  er  begyndt; 
Frygt  ej,  men  gjør  Ret,  han  er  nær  nu,  vor  Drot, 

Forløsningens  Time  forkyndt. 

Hvad  gjemt  var  i  Himlen  og  dunkelt  paa  Jord, 

Og  hvad  man  saa  længe  ej  fandt, 
Kundgjøres  ved  Engle,  og  Sandhedens  Ord 

Bevidnes  af  Aanden  for  sandt. 

Wm.  w.  Phelps. 

Nr.  7. 
Guds  Aand  som  en  Ild  nu  begynder  at  lue, 
Vi  Sidste-Dags  Værket  paa  Jorden  nu  se; 
Ja  Fædrenes  Haab  vi  begynde  at  skue, 
Og  det,  som  blev  talet,  paa  Jorden  skal  ske. 

Kor. 
Vi  synge  og  raabe  med  Himmelens  Hære; 
Hosianna,  Hosianna,  for  Gud  og  hans  Søn! 
Thi  dem,  i  det  Høje,  tilkommer  al  Ære 
Fra  nu  og  for  evig!  Amen,  ja  Amen! 

Vor  Gud  nu  har  udrakt  sin  Haand  over  Jorden, 
At  samle  hver  Hellig  trods  Mørkhedens  Magt, 
Og  dertil  gjengivet  sin  Præstedoms  Orden, 
Og  ladet  forkynde  sin  evige  Pagt. 

Nu  Sønner  og  Døtre  i  Pagten  sig  fryde; 
De  raabe,  at  Verden  fra  Synd  skal  afstaa 
Og  modtage  Frelse  og  Budskabet  lyde, 
At  gjøre  sig  rede  til  Zion  at  gaa. 

Med  Vandet  vi  tvættes,  og  Aanden  Gud  giver 
De  Sjæle,  som  ydmygt  i  Pagten  indgaa; 
De  Lidende  salves  med  Olie,  og  bliver 
Velsignet  af  Herren  og  karske  opstaa. 

Se  Israels  Stammer  fra  Norden  skal  vandre 
Anført  af  en  Moses  med  Ild  og  med  Sky, 
Paa  Havenes  Bund  skal  de  gaa  med  hverandre, 
Og  Manna  fra  Himlen  skal  falde  paany. 

Og  Bjergenes  Grændser  for  Israel  bevæges, 
Thi  Guddommens  Rædsel  skal  omhegne  dem; 
Af  levende  Vande  i  Ørknen  de  kvæges, 
Og  selv  skal  de  komme  til  Efraims  Hjem. 

Der  skal  de  sig  bøje  og  blive  velsignet. 
Og  drage  med  Vælde  til  Efraims  Land, 
Og  Fædrenes  Arv  skal  paany  blive  lignet, 
Og  de  til  Messias  skal  døbes  i  Vand. 

Velsignet  den  Dag!  Da  vil  Løven  og  Lammet 
Paa  Jorden,  den  gjenfødte,  lege  i  Fryd, 
Og  Jøde  og  Hedning  af  Gud  er  annammet; 
Den  Dag  os  snart  melder  Basunernes  Lyd. 

Wm.W.  Phelps. 

Nr.  8. 

Vær  trøstig,  Zion,  Jesu  Brud  — 

Nok  har  du  grædt  og  grundet  — 
Og  gjør  dig  rede,  se  herud! 

Et  Lys  er  sendt  fra  Himlens  Gud, 
Og  du  har  Naade  fundet. 

Vankundighedens  Mulm  og  Mørk' 

Er  stort  paa  Jorderige. 
Folk  gaa  som  i  en  taaget  Ørk; 
Kom  derfor,  Sjæl,  din  Gud  og  dyrk, 

Og  Mulmet  maa  bortvige. 

Han  vil  for  hver,  som  stolt  og  dum 

I  Sjæleblindhed  vanker, 
Med  Livets  Evangelium  — 
Som  nu  forkyndes  Verden  om  — 

Oplyse  Sind  og  Tanker. 

Luk  Øjne  op,  giv  nøje  Agt! 

Se,  flokkevis  de  komme 
Til  Herren  og  i  Daab  gjør  Pagt, 
Og  faa  en  evig  Højtidsdragt 

Og  Del  med  alle  Fromme. 

Slem  op,  o  Zion,  og  bryd  ud 
I  Lovsang  med  det  samme, 

Thi  du  skal  være  Kristi  Brud! 

Han  kommer  snart,  den  store  Gud, 
Og  vil  dig  selv  annamme. 


12 

Nr.  9. 

Vaagn  op,  hør  Røslen  lyder 

Fra  Zions  Bjerg,  o  Ven! 
Se,  Naadens  Gud  os  byder 

En  Bedringsdag  igjen; 
Men  snart  Basunen  gjalder: 

Nu  Tid  ej  gives  mer! 
Og  Livets  Fyrste  kalder 

Til  Bryllupsfest  Enhver. 

Vaagn  op,  før  Dommen  falder! 

Nu  er  belejlig  Tid; 
Den  gode  Hyrde  kalder: 

Kom  ud  fra  Babels  Strid! 
Se,  aabnet  Døren  leder 

Til  Lammets  Bryllupssal, 
En  Brud  han  sig  bereder 

Af  frelste  Slægters  Tal. 

Vor  Konge  er  Messias, 

Vor  Gud  Immanuel; 
Til  Frelse  han  Elias 

Har  sendt  for  Israel. 
De  gamle  Labyrinter 

Ej  længer  bygges  paa, 

Som  Mennesket  opfinder 
Og  aldrig  vil  bestaa. 

Bliv  oplyst,  Jordens  Slægter! 

Lær  dette  at  forstaa: 
Det  Rige,  Gud  grundfæster, 

Skal  aldrig  mer  forgaa! 
Bryd  Vantros  Baand  i  Stykker 

Og  strid  mod  Mørkets  Hær, 
Som  Aanden  undertrykker, 

Og  Syndens  Træl  ej  vær! 

Nr.  10. 

Nu  Efraims  Vægter  synger  — 

Som  med  Basunens  Røst: 
Vaagn  du,  hvem  Lænken  tynger, 

Og  bliv  af  Fængslet  løst! 
Nu  Israels  Hyrde  Stene 

Til  Josefs  Hus  har  lagt; 
Nu  blomstre  Zions  Grene 

Udi  den  nye  Pagt. 

Se  Israels  Jomfru  synger 
Og  gaar  med  Fryd  i  Dans; 


14 

Om  hende  Haabet  slynger 

En  evig  Sejerskrans; 
Og  paa  den  gamle  Kvinde 

Og  sølverlokket  Mand 
Nu  Giædestaarer  rinde 

For  Zions  Friheds  Stand. 

Se,  Flokke  nu  bortdrage  — 

Fra  Nord,  Syd,  Øst  og  Vest  — 
Af  Josefs  Sønner  glade 

Til  Tusindaarets  Fest; 
Og  staa  vil  Festens  Konge 

Blandt  Brudeskaren  da. 
Og  Glædens  Lovsang  runge; 

Amen,  Halleluja! 

J.  J.  M.  BOHN. 

Nr.  11. 

I  Vintertidens  kolde  Nat,  — 

Da  Mørkets  Mulm  hvert  Lys  indhylle  — 
Da  hver  en  Sjæl  kun  var  beladt 

Med  Vantros  Aand,  som  alle  fyldte  — 
Fra  Livets  varme  Himmelsol 

Guds  Lys  brød  gjennem  Babels  Taage; 
Nu  raabes  der  fra  Pol  til  Pol: 

Vaagn  op  fra  Synd,  begynd  at  vaage! 

Thi  Himlens  Lys  er  tændt  paa  Jord, 

Og  de,  som  nu  Guds  Børn  vil  være, 
Adlyde  det;  da  Glæde  stor 

De  faa  med  Aandens  Magt  og  Ære; 
Men  hvo,  som  ej  ved  det  vil  se, 

I  Nattens  Mulm  de  sig  vil  støde 
Og  græde,  naar  Guds  Venner  le 

I  Livets  skjønne  Morgenrøde. 

Og  I,  som  Lysets  Sønner  er. 

Og  søger  stedse  Herrens  Ære; 
Nu  sætter  Lyset  frem  for  hver, 

Saa  de  i  Gjerning  se  vor  Lære! 
Og  vandrer  udi  Kjærlighed, 

Thi  Kjærlighed  er  Livets  Kjærte! 
Da  skal  I  have  evig  Fred 

Og  hvile  uden  Sorg  og  Smerte. 

J.  J.  M.  BOHN. 

Nr.  12. 

Fryder  eder,  Zions  Sønner, 
Priser  Gud  med  Jubel  stor; 

Da  vi  se,  at  han  belønner 

Fredens  Børn  med  Livets  Ord, 

Efter  hvad  som  blev  forjættet 
Til  Guds  Folk  i  fordums  Tid, 

Han  sit  Rige  har  oprettet, 
Hvortil  vi  kan  fæste  Lid. 

Brødre^  Søstre,  glemmer  ikke, 

Hvad  os  vederfaret  er! 
Vender  aldrig  eders  Blikke 

Fra  det  Lys,  vi  skue  her! 
Lyset,  som  fra  Himlens  Sale 

Sendtes  her  til  Støvet  ned, 
Trænger  gjennem  Mørkets  Dale, 

Bringer  evigt  Liv  og  Fred ! 

Og  hvor  maa  vi  dog  os  fryde, 

At  i  Pagten  vi  indkom! 
Zion  nu  os  Ly  vil  yde, 

Medens  Verden  faar  sin  Dom. 
Tusindaaret  snart  oprinder 

For  Guds  Folk  til  Fred  og  Ro; 
Salig  Fryd  man  hos  dem  finder, 

Herren  selv  vil  hos  dem  bo. 

Carl  C.  A.  Christensen. 

Nr.  13. 

Evigheds  Pagt 

Nu  er  frembragt  — 
Morgenstjærnen  saa  klar  oprandt  — 
Zion  kom  frem  som  af  Jorden  ud  - 
Herren  til  Norden  udsendte  sit  Bud, 
Og  vi  os  med  det  forbandt. 

Frelse  og  Fred 

Fandt  vi  derved; 
Jubler,  synger,  du  Jesu  Brud; 
Thi  vi  paa  Klippen  har  grundet  vor  Pagt; 
Mørkets  Fyrste  og  hele  hans  Magt 
Falder,  thi  for  os  er  Gud. 

Snart  vi  saa  glad 

Udi  Guds  Stad 
Synge  blandt  Engle  i  Evighed 
Herligt  ved  Harpen  til  Zebaots  Pris; 
Jorderig  er  da  et  Guds  Paradis; 
Skabningen  hviler  i  Fred. 

Tusinde  Aar  — 
Evigheds  Vaar  — 
Rinde  saa  fage  ved  Festens  Glans; 


18 


Og  saa  annammer  den  himmelske  Jord 
Kraften  og  Fylden  af  Faderens  Ord, 
Guddommens  evige  Krans. 

J.  J.  M.  BOHN. 

Nr.  14. 

Nu  Zions  Sol  paany  opgaar 

Højt  over  Efraims  Land, 
Og  lieriigt,  som  i  yndigst  Vaar, 

Den  skinner  for  hver  Mand. 
Kom,  Brødre,  kom!  o  Søstre,  kom! 

Lad  os  ej  sove  mer; 
Snart  nærmer  sig  jo  Verdens  Dom, 

Da  Frelseren  man  ser. 

Alt  mange  Tusind  samled'  er' 

I  Josefs  Arveland, 
Og  Zions  Stave  bygges  der; 

De  naa  fra  Strand  til  Strand; 
Thi  saa  opfylder  man  de  Ord, 

Som  Guds  Profet  har  sagt: 
»Befæst  din  Stav,  udstræk  din  Snor, 

Og  gjør  en  evig  Pagt!« 

Og  lad  os  derfor  rask  gaa  frem 
Med  frit  og  frejdigt  Mod  — 

Gud  fører  os  jo  naadig  hjem, 
Og  er  mod  os  saa  god  — 

At  han  maa  se  vor  Nidkjærhed, 
Vor  Gjerning  og  vor  Tro, 

Og  skjænke  os  en  evig  Fred 
I  Tusindaarets  Bo. 


Nr.  15. 

I  Kristo  er  Lyset  oprunden, 

I  Kristo  vi  tilbede  Gud, 
Og  løst  blev  Enhver,  der  var  bunden, 

Som  elsker  og  holder  hans  Bud. 
Over  Zion  nu  Lyset  oprinder, 

Og  Mørket  og  Løgnen  forsvinder. 

O  Zion,  din  Sol  er  oprunden 
Og  skal  ikke  mere  gaa  ned. 

Dit  Folk  Vej  til  Frelse  har  funden  — 
Til  Tusindaars  Hvile  og  P'red. 

Jehova  beskytter  de  Dale, 

Hvor  Zions  Forsamling  nu  bor, 

Hvor  Lovsang  mod  Himmelens  Sale 
Sig  blander  med  Englenes  Kor. 

0  Zion,  o  Zion,  vi  længes, 

Vi  glædes  at  komme  til  dig! 

1  Babylons  Riger  vi  trænges 

Af  Mørkhedens  Rænker  og  Svig. 

Kom,  Zion,  med  Døtre  og  Sønner! 

Kom,  priser  vor  Gud  og  hans  Lam! 
Kom!  Jesus  han  er  vor  Belønner, 

Og  Kronen  den  tilhører  ham. 

Johan  A.  Ahmanson. 

Nr.  16. 

Se  Morgenstjernens  Straalers  Glans 

Hist  over  Livets  Stad, 
Og  Skarer  gaa  med  Sang  og  Dans 

Fra  Babylon  saa  glad, 
Med  salig  Tro  og  Haab, 

Med  Vand  og  Aandens  Daab. 
Se  Morgenstjernens  Straalers  Glans 

Hist  over  Livets  Stad! 

I  Øst  og  Vest  og  Syd  og  Nord 

Forkyndes  Herrens  Røst, 
Apostle  saa  nu  Herrens  Ord 

Ud  til  den  store  Høst. 

Nu  raabes  til  Enhver: 

Se,  Timen  den  er  nær! 
I  Øst  og  Vest  osv. 

Og  Herrens  Hus  opbygges  prud 

Paa  Zions  Bjerges  Top, 
Og  Troende,  der  lyde  Gud, 

De  vandre  nu  derop. 
Se,  Skriftens  Hovedsum 

Den  vidner  klart  derom! 
Og  Herrens  Hus  osv. 

Thi  der  er  Fred,  mens  Krig  og  Pest 

Skal  rense  denne  Jord, 
Og  Zion  smykker  sig  til  Fest 

Med  Stammerne  fra  Nord, 
Som  atter  komme  frem 

Og  drage  til  sit  Hjem, 
Thi  der  er  Fred  osv. 

Se,  Herren  kommer  snart  i  Sky 

Med  Zions  Sejerskrans! 
Hvor  skal  hans  Fjender  da  faa  Ly? 

Hvo  taale  da  hans  Glans, 

Hvis  de  ej  her  vil  tro 

Hans  Evangelio? 
Se,  Herren  kommer  osv. 

Men  hører  nu  Guds  Tjenere, 

Som  gaa  al  Verden  om! 
Enhver,  som  Herren  da  vil  se. 

Omvende  sig  og  kom 
Til  Daab  i  Vandet  ned! 

I  Pagten  skjænkes  Fred; 
Men  hører  nu  osv. 

J.  J.  M.  BOHN. 

Nr.  17. 

Herligt  det  er  jo  at  samles  tilsammen 
Her  for  at  dyrke  den  levende  Gud; 
Thi  vi  er  bleven  delagtig  i  Stammen, 
Hvor  de  vil  trives,  som  lyde  hans  Bud. 
Her  vi  kan  juble  og  synge  med  Fryd  — 
Herre,  tildel  os  din  Aand  og  udgyd 
Dine  Velsignelser  over  os  her! 
Da  vist  af  Hjærtet  udbryder  enhver: 
Priser  vor  Gud! 

Herre,  vi  love  nu  her  for  dit  Øje, 
Vi  ville  tjene  dig  evigen  tro; 

Hjælp  os  til  Sejer,  hvad  end  vi  maa  doje, 
Fremme  dit  Rige,  hvor  Hellige  bo! 
Hele  vor  Længsel  og  Attraa  det  er, 
Værket  fremskynde  og  Alt,  du  begjær, 
Saa  vi  en  Gang  i  den  evige  Fred 
Arve  kan  Kronen,  for  hvilken  vi  stred  — 
Maa  det  saa  ske! 

Kjærlighed,  Haabet  og  Tro  os  opliver 

At  staa  forenet  i  Sødskendebaand; 

Mange  sig  skynde  til  Zion  med  Iver, 

Hvor  de  vil  nyde  Beseglingens  Aand. 

Rundt  omkring  Banneret  Trofaste  staa, 

Og  foran  alle  de  Tolv  ville  gaa; 

Følg  dem,  de  lede  til  Maalet  os  frem, 

Ind  i  vor  himmelske  Gjenløsers  Hjem. 

Halleluja! 

Peter  Thomassen. 

Nr.  18. 

I  Tidens  Nat  et  Lys  blev  tændt  paa  Jorden 
Ved  Englehaand,  udsendt  fra  Himlens  Gud, 
Og  Evighedens  Konges  Præsteorden 
Blev  gjenoprejst  og  staar  med  Livets  Bud. 

Saa  kom  herhid,  o  Sjæl,  og  lad  dig  lære 
Den  Vej,  som  fører  til  Lyksalighed; 
Du  maa  ej  nu  i  Mørkets  Rige  være, 
Thi  det  ved  Herrens  Kraft  skal  styrtes  ned. 

Thi  Herren  selv  vil  med  sin  Engleskare 
Fra  Lysets  Trone  komme  paa  vor  Jord, 
Og  Mørket  da  for  Lyset  skal  bortfare, 
Ja,  mørk  er  hver,  som  ej  det  Budskab  tror. 
Forgjæves  Verdens  Præster  Fred  udlove; 
Thi  Vredens  Skaaler  snart  udgydes  skal. 
Og  ve  de  Sjæle,  som  i  Synden  sove. 
Ve  Babels  Skjøge  og  dens  Døtres  Tal! 

Ej  Verdens  Lærdom  fører  til  vor  Herre, 
Den  binder  Hjertet  fast  til  Mørkets  Magt; 
Og  Zions  Lov  forhaanes  kun,  desværre, 
Skjønt  den  os  leder  i  den  nye  Pagt. 
Men  Budet  lyder:  Du  skal  dig  omvende 
Og  tro  og  døbes  udi  Jesu  Navn, 
Og  vaage,  bede,  Herrens  Navn  bekjende! 
Da  skal  du  lande  udi  Fredens  Havn. 

J.  J.  M.  BOHN. 

Nr.  19. 

Til  Lammets  Bryllup  Jorden  nu  indbydes, 

Og  Skarer  drage  op  til  Josefs  Land; 

Ved  Herrens  Tjen're  Tidens  Mørke  brydes, 

De  bringe  Lysets  Lære  ren  og  sand. 

Men  Slægten  er  forvendt,  og  ej  den  kjender 

Guds  Bud  til  Livets  ene  sikre  Sti; 

Den  efter  Verdens  falske  Aand  sig  vender, 

Og  kalder  Sandhedsrøsten  Sværmeri. 

Dog  Ordet  raabes  ud,  og  Slægtens  Skjæbne 

Afgjøres  nu  til  Livet  eller  Død, 

Trods  Præstelist,  Gud  Løgnen  vi!  afvæbne 

Og  give  Zion  Sejer  for  sin  Nød. 

Al  Verdens  Visdom  kan  kun  lidet  baade 

Mod  Himmellysets  rene  stærke  Aand, 

Gud  er  med  os,  og  han  skal  ene  raade, 

Han  styrer  Skibet  med  sin  sikre  Haand. 

Imellem  blinde  Skjær  og  vilde  Bølger 
Det  knejser  stolt  og  frem  mod  Maalet  gaar, 
Og  Efraim  ved  Josefs  Haand  det  følger 
Til  Festens  himmelskjønne  Tusindaar; 
Thi  frem  ad  Livets  Vej  Kompasset  viser 
Og  peger  op  mod  Frelsens  store  Haab; 

Og  derfor  ham  lovsynger,  takker,  priser, 
Der  gav  os  Arvepantet  i  vor  Daab ! 

J.  J.  M.  BOHN. 

I 

Nr.  20. 

Hist  bag  Vestens  fjerne  Høje 

Solen  daled'  purpurrød; 
Aften  ender  Dagens  Møje  — 

Bringer  Fred  og  Hvile  sød. 
Svale  Vind  fra  fjerne  Zoner 

Kysser  Dagens  raske  Søn, 
Medens  Nattergalens  Toner 

Blandes  med  hans  Aftenbøn. 

Alt  det  Skabte  søger  Hvile 

Efter  Dagens  travle  Færd; 
Fredens  fromme  Engle  smile 

Blidt  som  Himlens  Stjernehær; 
Og  fra  lyse  Himmelsale 

Stige  de  til  Jorden  ned, 
For  at  trøste  og  husvale 

Hver,  som  Dagens  Kummer  led. 

Under  Nattens  stille  Taage 
Slumrer  Mark  og  Skov  og  Dal ; 

Men  en  kjærlig  Fader  vaager 

Hist  i  høje  Himmelsal; 
Naadefuldt  han  vil  beskjærme 

Hver,  som  gav  sig  i  hans  Vold; 
Os  skal  ingen  Fare  nærme, 

Zions  Vægter  er  vort  Skjold. 

Theodor  M.  Samuelsen. 

Nr.  21. 

Elskte  Zion,  Herrens  Stad, 

Skjøn  er  du,  du  Kongedatter; 
Snart  din  Brudgom  kommer  atter 

For  at  gjøre  alle  glad! 
Din  Forløser  Liv  udøser 

Til  Enhver,  som  hos  dig  bor. 
Herlighed,  Naade,  Fred, 

Salighed,  Miskundhed, 
Skjænkes  dig  af  Guds  Søn,  din  Konge  stor. 

Verdens  Ferle,  Jordens  Pryd, 
Tanken  om  dig  os  opliver 

Og  til  Kampen  Kraft  os  giver; 
Derfor  juble  vi  med  Fryd: 

Israels  Glæde,  vi  er  rede 

Til  at  tjene  dig  i  Alt! 
Yndighed,  Frugtbarhed, 
Virksomhed,  Sikkerhed 
Er  hos  dig,  som  Profeter  have  talt. 

Medens  vi  i  Babel  er, 

Drages  vi  til  dig  i  Aanden; 
Verdens  Dom  er  nu  forhaanden; 

Syndens  Ende  den  er  nær. 
I  vor  Trængsel  staar  vor  Længsel 

Til  dit  Fristed  hist  i  Vest. 
Herlighed,  Renhed,  Dyd, 

Kjærlighed,  Glæde,  Fryd 
Er  din  Pryd;  derfor  er  hos  dig  det  bedst. 

Glæd  dig,  Zion;  du  er  rig, 

Thi  din  Gud  han  er  dig  naadig. 
Aldrig,  aldrig  vær  tvivlraadigi 

Han  vil  ej  forlade  dig; 
Thi  hans  Øje  vogter  nøje, 

Hvad  der  tjener  til  dit  Gavn. 
Enighed,  Kraft  og  Mod, 

Trofasthed,  Davids  Rod 
Er  dit  Værn,  derfor  pris  din  Skabers  Navn. 
Peter  O.  Thomassen. 

Nr.  22. 
Tænk  ej,  naar  til  Zion  I  drage, 

At  Prøven  er  endt  og  forbi  — 
At  Glæden  I  ene  skal  smage 

Og  strax  vorde  frelste  og  fri! 
Nej!  Guldet  maa  lutres  i  Ilden, 

Og  vi  vore  Prøver  bestaa; 
Vi  der  kun  vil  nærme  os  Kilden 

Og  frelses,  naar  Maalet  vi  naa. 

Tænk  ej,  at  alene  de  fromme 

Og  vise  Jomfruer  er  der  — 
At  Fristeren  aldrig  vil  komme 

I  Zion  de  Hellige  nær! 
Nej!  Daarlige  ses  blandt  de  Vise, 

Og  Klinten  blandt  Hveden  end  gror, 
Naar  Himmelens  Herre  vil  vise, 

Hvo  værdigen  Zion  bebor. 

Tænk  ej  eders  Gjerning  har  Ende, 
Og  Zion  er  Dovenskabs  Hjem, 

At  Gud  sine  Gaver  vil  sende 

Til  dem,  som  ej  selv  stræbe  frem! 

Nej!  der  kun  Velsignelsen  vindes 
Ved  Tro  og  utrættelig  Flid  — 

Hvad  nu  hos  de  Hellige  findes, 
Er  Frugten  af  Arbejd  og  Flid. 

Carl  C.  A.  Christensen. 


Nr.  23. 

O,  skjønne  Tid  for  Zions  unge  Rige, 

Hvis  Børn  gaa  nu  fra  Babel  ud, 
Og  Jord  og  Himmel  snart  sig  skal  forlige, 

Thi  Fredens  Pagt  den  kom  fra  Israels  Gud. 

Hans  Røst  den  raaber:  Kom,  du  faldne  Skare! 

Kom  i  min  Favn,  kom  til  mit  Bryst! 
O  kommer,  søger  Ly  hos  mig  mod  Fare; 

Paa  Hævnens  Dag,  da  er  jeg  Zions  Trøst! 

Thi  Jesus  vil  os  kjærligen  forsamle, 

Som  Hønen  samler  sine  Smaa; 
O  kommer,  Jordens  Skarer,  Unge,  Gamle, 

O  kom,  i  Jesu  Rige  ind  at  gaa! 

Nu  udi  Ørknen  Livsens  Kilde  rinder, 

Midt  udi  Ørknen  Lyset  staar. 
Se  hvo,  som  leder,  visseligen  finder, 

Og  hvo,  som  beder  udi  Tro,  nu  faar. 

Og  derfor  ingen  Sjæl  skal  staa  tilbage. 

Som  trolig  gaar  paa  Vejen  frem, 
Men  bli'er  han  ved,  han  vist  skal  Frugten  smage 

Af  Livets  Træ  i  Ny-Jerusalem. 

Se,  derfor  er  mit  Hjerte  fuldt  af  Glæde, 

Og  synger  jeg  om  Zions  Haab; 
Jeg  frit  paa  Livets  Vej  vil  fremad  træde 

Og  ikke  agte  Mørkets  Skarers  Raab. 

Thi  Ingen  kjender  Aandens  Førstegrøde 

Og  Livets  Værd  i  Verdens  Sus; 
Dens  Træl  ej  skuer  Zions  Morgenrøde, 

Men  drikker  Vin  af  Skjøgens  gyldne  Krus. 

Men  Himlens  Bud  er  Livet,  vi  annamme, 

Bekjendt  for  Dagens  vaagne  Søn, 
Der  mærker  Tidens  Tegn  og  Lysets  Flamme 

Og  har  det  Haab,  at  arve  Kronen  skjøn. 

Ja,  skjønne  Krone  —  vi  for  den  vil  stride 

Og  kæmpe  tro  i  al  vor  Tid, 
Mens  vi  som  Brødre  sammen  Trængsler  lide, 

Og  fremme  Herrens  Værk  med   Bøn  og  Flid. 

Thi  visselig  vor  Gjerning  vil  belønnes 

Igjennem  Tid  og  Evighed, 
I  Josefs  Arveland  nu  Zion  grønnes  — 

Vil  staa  naar  Babels  Taarne  styrte  ned. 

Halleluja!  vi  glad  i  Støvet  sjunge 

Med  Haab,  at  snart  en  Lovsang  skal 
I  større  Fylde  fra  vor  Læbe  runge, 

O  Gud,  blandt  Myriader  Engles  Tal! 

O  led  os  frem  til  Rang  blandt  Enoks  Vise, 

Til  frelste  Skarers  store  Kor! 
At  vi  evindelig  dig  kunne  prise, 

Som  os  en  evig  Pagt  nu  gav  paa  Jord. 

J.  J.  M.  BOHN. 

Nr.  24. 

Et  herligt  Budskab  lyder  nu 
Til  Jordens  faldne  Skarer; 

Det  river  Mørkets  Slør  itu 
Og  Sandhed  aabenbarer; 

Forkynder  tusindaarig  Fred, 

Derefter  evig  Salighed 
I  Herlighedens  Rige; 

Blandt  Myriader  Engle  da 

Vi  synge  skal:  Halleluja! 
Og  Tak  vor  Skaber  sige. 

Saa  eftertænk  et  Øjeblik, 

Ja,  overvej  det  nøje, 
Og  følg  ej  Daarens  gamle  Skik, 

Som  lukker  Sind  og  Øje 
Og  fast  i  Løgn  og  Snak  sig  bed 
Og  vandred  i  Vankundighed 

Guds  Visdom  at  forskyde; 
En  Saadan  vil  beskæmmet  staa, 
Naar  Troens  Vise  Lønnen  faa. 

Som  Herrens  Bud  adlyde. 

Nu,  hvilke  ere  Herrens  Bud? 

Vil  Mange  maaske  spørge, 
Og  hvad  er  det,  som  raabes  ud, 

Hvorfor  vi  skulle  sørge? 
Se,  Kristi  Lærdom  læres  her, 
I  Kirker,  Skoler,  til  Enhver, 

Om  end  en  Del  forskjelligt. 
Nu  tænk!  og  døm  saa  med  Forstand, 
Om  det  Guds  Rige  være  kan. 

Hvis  Ord  er  klart  og  helligt. 

Een  Kirke  kun  der  være  maa, 

Som  vil  af  Gud  erkjendes;  ^ 
De  andre  som  frafaldne  staa 

Og  skal  som  Klinte  brændes. 
Guds  Kirke  findes  nu  paa  Jord 
Opbygget  ved  Guds  eget  Ord 

Med  Hoved  og  med  Lemmer; 
Dens  Tegn  og  Gaver,  Troens  Løn, 
Erholdes  nu  ved  ydmyg  Bøn  — 

Og  Herrens  Værk  forfremmer. 

I  Samklang  Guds  Apostle  staa 

Med  Ordet  forhen  skrevet, 
At  først  man  sig  omvende  maa 

Fra  Synd,  som  er  bedrevet, 
Og  derpaa  med  et  ydmygt  Sind 
Igjennem  Daabens  Dør  gaa  ind 

Og  Herrens  Vej  betræde; 
Da  styrket  med  den  Helligaand 
Man  føres  ved  en  mægtig  Haand 

Fra  Babel  bort  til  Glæde. 

Kom  derfor  Alle  og  Enhver, 
Annammer  Herrens  Naade! 

Thi  Zions  Lys  nu  ogsaa  her 

Velsigner  overmaade. 
Og  hjælp  at  rulle  Værket  fort, 
Da  Prøvens  Tid  dog  kun  er  kort, 

Og  Herrens  Røst  nu  kalder. 
Og  hver  en  Hellig,  lover  Gud, 
Som  ledte  os  af  Mørket  ud, 

Før  Mørkets  Rige  falder! 

Carl  C.  A.  Christensen. 

Nr.  25. 

Hører,  Jordens  Stammer,  Slægter, 

Evangeli  sidste  Bud, 
Hvad  den  Vise  ikke  mægter 

Ved  sin  Kløgt  at  granske  ud. 
Livets  Ord  til  F"attigfolk  Gud  giver 

Nu  som  udi  fordums  Tid, 
Jordens  Salt  de  atter  bliver 

Trods  de  Stærkes  Hævn  og  Strid. 
Livets  Ord  til  Fattigfolk  Gud  giver. 

Verdens  Lærde  Gud  foragte, 

Thi  de  ej  vil  ære  ham, 
Men  kun  efter  Selvros  tragte. 

Verdens  Hyldest,  Gunst  og  Bram. 
Herren  kan  sin  egen  Gjerning  gjøre, 

Saa  han  selv  sin  Ære  faar, 
Og  ved  Svage  Værket  føre, 

Saa  det  frem  til  Sejer  gaar. 
Herren  kan  sin  egen  Gjerning  gjøre. 

Zions  Stad  —  som  David  siger, 

Bygges  op  før  Endens  Tid, 
Samlet  ud  af  Jordens  Riger  — 

Bygge  Zions  Børn  med  Flid; 
Kommer  da,  I  Store,  Rige,  Vise, 

Arme,  Fattige  og  Smaa! 
Vi  vil  eder  Vejen  vise 

Til  den  Stad,  der  skal  bestaa. 
Kommer  da,  I  Store,  Rige,  Vise. 

J.  J.  M.  BOHN. 

Nr.  26. 

Tiden  er  nær,  da  Messias  vil  komme, 
Aar  efter  Aar  bringer  Stunden  os  nær. 
Salig  den  Dag,  naar  paa  Jorden  de  Fromme 
Hilse  velkommen  den  himmelske  Hær. 

Derfor  taalmodig  lad  trofast  os  stride— 
»Sandhed  og  Ret»  i  vort  Banner  skal  staa; 

Hellige  Engle  vil  staa  paa  vor  Side  — 
Herren  vil  styre,  saa  Sejren  vi  faa. 

Tiden  er  nær,  da  som  rasende  Fjender 
Riger  og  Folk  mod  hinanden  vil  staa. 
Saligt  for  os,  at  vi  Sandheden  kjender, 
Om  end  et  Lidet  i  Trængsel  vi  gaa. 

Tiden  er  nær,  thi  til  Zion  de  flokkes; 
Aarlig  de  Ydmyge  samles  i  Hast; 
Aldrig  af  Verden  de  Trofaste  rokkes, 
Zion  og  Sandheden  holde  de  fast. 

Tiden  er  nær,  da  Guds  Folk  fra  sit  Kammer 
Hører  om  Babylons  hastige  Dom  — 
Hører  at  Israels  mægtige  Stammer 
Som  en  Lavine  fra  Bjergene  kom. 

Tiden  er  nær;  Jordens  Grundvolde  bæve, 
Jordskjælv  bebude,  at  Dagen  er  nær, 
Bjærge  fornedres,  og  Dalene  hæves; 
Isen  selv  smelter  for  Israels  Hær. 

Himlen  og  Jorden  for  Herren  bevæges, 
Alle  skal  kjende  den  Højestes  Magi, 

Salig  den  Dag,  da  Guds  Born  vederkvæges, 
Sandhedens  Fjende  i  Støvet  er  lagt. 

Carl  C.  A.  Christensen. 

Nr.  27."'   "'"    ''"'  " 
O  hører,  I  Slægter  paa  Jorden,  et  Ord, 

Som  sendt  er  fra  Himmelens  Gud! 
Udrakt  er  hans  Haand  for  at  samle  sin  Hjord 

Af  dem,  som  vil  lyde  hans  Bud. 

Et  Budskab  er  sendt  fra  de  Saliges  Kor 

Med  Sandhed  til  Jorden  at  gaa, 
Som  raaber:  1  Stammer  og  Slægter  paa  Jord, 

Frygt  Gud,  at  I  Frelse  kan  faa! 
?iamBJ<i  9^ilgæm  zbeizl 
Giv  Ære  til  haTn,"deriTat'' Alting  frembragt, 

Thi  Dagen  sig  nærmer  til  Høst, 
Da  Sandhedens  Fjender  og  Mørkhedens  Magt 

Skal  skjælve  for  Dommerens  Røst. 
ivasd  analsd  go  ,z9ib9mu: 

Og  Røsten  den  raafeer':  Mit' Folk,  o  gaa  ud 

Fra  Babylons  Falskhed  og  List! 
Thi  Skjøgen  har  Samfund  ej  mere  med  Gud, 

End  Bileal  har  det  med  Krist. 

Snart  styrtes  hun  ned  i  den  evige  Død 
Fra  Tronen  af  Purpur  og  Guld  — 

Den  Babylons  Skjøge,  som  Blodet  udgød, 
Hvoraf  hun  har  drukket  sig  fuld. 

Hun  derfor  skal  skjænkes  det  dobbelte  Maal 

Og  rammes  af  Plage  og  Nød, 
Ja  revses  ved  Ild  og  Retfærdigheds  Baal, 

For  hvad  hun  mod  Herren  forbrød. 

Og  Herrens  Gjenløste  med  Jubel  og  Sang 

I  Zion  vil  vente  Guds  Søn, 
Naar  Lyden  af  Englebasuner  engang 

Forkynder  Sabbaten  saa  skjøn. 

O,  Sønner  og  Døtre  af  Zion,  vær  tro! 

Thi  Vejen  skjøndt  kort  er  dog  trang; 
Da  snart  I  som  Frelste  i  Zion  skal  bo; 

Vær  trofast,  thi  Glæden  er  lang! 

Nr.  28. 

'    Bfiidte  ere  Mørkets  Lænker, 
Sandheds-Røsten  spredes  ud, 
Vid,  Nationer,  Herren  skjænker 
Aabenbaringer  og  Budl 

Kor. 
Derfor  ere  vi  jo  Zions  Sønner! 

Gud  det  Navn  os  givet  har. 
Juda  Drot  er  vor  Belønner, 

Morgenstjernen  lys  og  klar. 

Langt  mod  Vest  blandt  Efraims  Høje 

Zions  Banner  vajer  did, 
Tarsis  Skibe  Bølgen  pløje, 

Bringe  Guds  Herolder  hid. 

Frihed,  Fred  og  Frelsens  Fylde 
Er  forkyndt  ved  dette  Bud ; 

Jorderiges  Ædle  hylde 
Dette  store  Værk  af  Gud. 

Alle  I,  som  Vantro  røbe, 
Pave,  Protestant  og  Præst, 

Omvend  eder,  lad  jer  døbe, 
Kom  saa  til  vor  Samfundsfest! 

Kommer,  Tvivls  og  Vantros  Sønner, 

Jøder,  Græker,  Ismaelit, 
Kom  og  opsend  eders  Bønner, 

Søg  at  blive  Mørket  kvit. 

Kristne,  had  ej  mer  hverandre, 
Underskriv  nu  F'redens  Bud, 

Kom!  som  Herrens  Børn  at  vandre, 
Det  vil  glæde  Abrams  Gud. 

Pris  Messias,  alle  Tunger! 
Snart  han  vil  sig  lade  se; 
Englesangen  atter  runger: 
Fred  paa  Jord,  Guds  Villie  ske! 

P.  P.  Pratt. 

Nr.  29. 

Se!  Guds  Rige  nu  frembryder, 

Snart  Guds  Villie  sker  paa  Jord! 
Se!  fra  Zion  Frelsen  lyder, 

Gud  har  lovet  i  sit  Ord! 
Lytter  til,  o  alle  Jordens  Slægter! 

Thi  Messias  kommer  snart, 
Og  mod  ham  sig  Intet  mægter; 

Han  vor  Jord  regjere  skal. 
Lytter  til,  o  alle  Jordens  Slægter! 

Lav  din  Lampe  da  tilrette, 
Og  bered  dig  som  en  Brud, 

At  han  ej  dig  skal  udslette 
Som  ulydig  mod  hans  Bud  ! 

O  giv  Agt,  o  alle  Jordens  Skarer.!/ 
Lammets  Bryllup  nærmer  isigj' 

Thi  de  Tegn  sig  aabenbarer, ' 
Herren  loved  tydelig. 

O  giv  Agt,  o  alle  Jordens  Skarer!:  i 

Guds  Disciple  er  udsendte  ,      , 

For  at  byde  Folk  hans  Fred.; 
Hvo,  som  nu  sig  vil  omvende, 

Loves  evig  Salighed. 
O  giv  nøje  Agt,  I  Folk  og  Stammer! 

Lytter  til  vor  Frelsers  Røst! 
Han  sit  Rige  snart  annammer 

Og  er  Zions  Haab  og  Trøst. 
Og  giv  nøje  Agt,  I  Folk  og  Stammer! 

Snart  vil  han  med  Ild  og  Lue 

Aabenbares  mod  Enhver, 
Som  kan  Jesu  Lære  skue      i,  iibii 

Men  ham  dog  ej  lydig  erjij  t.iKv.! 
O  giv  Agt,  al  Verdens  Store,  Vise! 

Eders  Visdom  ej  kan  staa, 
Naar  vor  Gud  sin  Kraft  vil  vise 

Ved  Umyndige  og  Smaa. 
O  giv  Agt,  al  Verdens  Store,  Vise! 


Jeg  mit  Vidnesbyrd'iiu'^iVer:^^ '' 

Gud  har  Engle  sendt  til  Jorq:'^' 
Evangeliet  nu  bliver 

Højt  forkyndt  med  Fuldmagts  Ord. 
Giv  da  Agt,  bryd  Vantros  B^and  i.Stykker! 

Frihed,  Frelse  loves  hver,  .. 

Som  ej  bli'er  i  Mørkets  Skygger, 

Men  som  Lyset  kommer  nær. 
Giv  da  Agt,  bryd  Vantros  Baand  i  Stykker! 

(Bjjg  IBX«  ii"^>i.>li>i  liJ  (SJnsJ  moe  ,3iiA 

■••  -■'!>  !v.H:.Ni-..:3pj.'HU.Mn.^  ;;v  n^.-.^x:i 

Sejerfuld  Zion  paa  Sandhedens  Bane 

Spreder  velsignende  Budskabet  ud, 
Blæser  Basunen  og  planter  sin  Fane, 

Kroner  og  smykker  den  himmelske  Brud. 
Mørkhedens  Rige  nu  zitrer  og  bæver, 

Thi  Lysets  Trone  oprejses  paa  Jord. 
Fraadende  Fjender  til  Kampen  sig  hæver 

Op  mod  Enhver,  som  paa  Sandheden  tror. 

Zion,  sit  Rige,  Gud  Kraften  nu  giver, 
Aldrig  den  mere  borttages  fra  Jord. 

Thi  hvad,  som  Daniel  saa  og  nu  bliver 
Opfyldt  i  Slægten,  er  Himmelens  Ord. 

Stenen  den  rask  ruller  frem  over  Jorden, 
Voxer  og  bliver  til  Bjerget  saa  stort  — 

Bjerget  er  Riget,  som  frembragt  er  vorden, 
Daaben  er  Indgangens  hellige  Port. 

Da  naar  Guds  Rige  tilfulde  er  bygget, 

Kongen  skal  komme  i  Herlighed  ned. 
Mulmet  er  veget  og  Zion  betrygget, 

Skjøndt  det  husvales  med  Tusindaars  Fred. 
Ja,  til  den  Dag  vi  beredt  skulle  blive. 

Alle,  som  tørste,  til  Kilden  skal  gaa, 
Herren  vil  Sandhed  paa  Sandhed  dem  give, 

Indtil  i  Manddommens  Fylde  de  staa. 

J.  J.  M.  BOHN. 

Nr.  31. 

Sidste-Dags  Værket  Herren  fremskynder, 

Som  skal  i  Evighed  staa. 
Stenen  nu  ruller  stødende  sønder, 

Ligesom  Daniel  saa. 
Verdens  Nationer  zitre  som  Løv, 

Trods  deres  Vælde  de  vorde  Støv. 

Mange  paa  Midler  idelig  gruble. 
Værket  at  kaste  omkuld; 

Dog  vil  de  selv  i  Snarerne  snuble, 

Da  kun  af  Svig  de  er  fuld. 
Glimrende  Bobler  er  deres  Kløgt, 

Damp  er  kun  Visdom  af  Verden  søgt. 

Lyset  fra  Zion  straaler  i  Norden, 

Sandhed  fra  Himlen  udgik; 
Kraftigt  nu  saltes  Folket  paa  Jorden 

Ved  dem,  som  Fuldmagten  fik; 
Dejlig  nu  Morgenstjernen  oprandt, 

Jorden  og  Himlen  det  sammenbandt. 

Herren  i  Zion  samler  saa  mange, 
Som  vil  med  ham  gaa  i  Pagt; 

Den,  som  i  Verdens  Mørke  var  Fange, 
Jesus  befrier  med  Magt; 

Herligt  hans  Navn  skal  agtes  paa  Jord, 
Naar  han  som  Konge  i  Zion  bor. 

Carl  C.  A.  Christensen. 

Nr.  32. 

Han  kommer  snart,  o  Brødre,  lad  os  stride, 
Han  kommer  snart,  vor  Konge  og  vor  Gud, 
Han  kommer  snart,  o  hvad  kan  Zion  lide. 
Han  før'  os  sejrrig  gjennem  Trængslen  ud. 

Han  kommer  snart,  der  ruller  over  Jorden 
Et  Bulder  og  en  Smerte  i  dens  Barm; 
Hør  Skrig  og  Graad  og  Krigens  vilde  Torden, 
Og  Folk  mod  Folk  de  rejse  sig  i  Harm. 

Han  kommer  snart,  hvor  skal  jeg  hen  af  Glæde, 
Den  Smertens  Mand,  som  hang  paa  Golgatha; 
Jerusalem  i  salig  Fryd  vil  græde, 
Naar  ud  af  Zion  Herren  kommer  da. 
Han  kommer,  hører  Herrens  Engle  tysse, 
Og  Altrets  Hellige  ej  raabe  merl 
Og  de  Udvalgtes  Støv  i  Gravens  Dysse 
Fornemmer  Røsten  snart  vil  lyde  der. 

Han  kommer!  Zion,  gaa  i  Brudedragten, 
Med  Dans  og  Sange  ud  og  Herren  mød! 
Han  kommer!  salig  hver,  som  staar  i  Pagten, 
Og  Jesu  Tjenere  i  Tro  adlød; 
Thi  de  vil  komme  ind  i  Bryllupshuset 
Og  skue  Lammets  Brud  og  Herlighed; 
Naar  Babels  stolte  Pragt  er  lagt  i  Gruset, 
De  nyde  Evighedens  Lys  og  Fred. 

Han  kommer!  grib  din  Harpe,  Zions  Sanger! 
kom,  Olding  og  du  Barn  paa  Moders  Skjød! 

Kom  Yngling,  Mø  og  hver,  som  ensom  ganger, 
Og  I,  som  Frelse  fandt  i  Syndens  Nød! 
Stem  op  i  Sang  til  Lammets  Pris  og  Ære, 
Stem  i,  saa  Ekko  Eneles  Jubel  naar'     , 
Thi  han,  som  slagtet  blev,  skal  nu  regjere 
Med  sine  Hellige  i  tusind  Aar.  • 

Atter  paa  Jorden  nu  Sandhedslyset  straaler, 
Salighed  flyder  til  os  fra  Himlen  ned; 
Præstedomsorden  og  Gaver  Gud  tilmaaler, 
Den,  som  adlyder  hans  Bud  i  Hellighed.. 
Helvedes  Kræfter  sammen  sig  hefter,,,  jiii,-,  b;i, 
Søgende  Lyset  at  skjule  for  hver.         i^  nnb; T 

Intet  dog  mægter  Vor  Herres  Værk  at  standse, 
Djævelens  Hære  det  skjælvende  kan  se; 
Alt  hvad  de  fægte,  kun  Værket  de  bekranse 
Mere  med  Ære,  og  selv  de  høste  Spe. 
Saa  Verdens  Vise  Troen  forlise  — 
Sandhed  er  Klippen,  de  støde  sig  paa. 

De,  som  kun  Daarer  af  Verden  blive  kaldte, 
Sandheden  eje  med  Salighedens  Brønd; 

Dem  Gud  udkaarer  at  blive  hans  Udvalgte, 
Paa  Herrens  Veje  de  haste  bort  fra  Synd ; 
Mange  dem  hade,  dog  er  de  glade, 
Haabende  Glæde  i  tusinde  Aar. 

Hvad  er  da  Trængsel  mod  Skatten  vi  vil  vinde? 

intet  at  agte  mod  Zions  Herlighed. 

Den  er  vor  Længsel,  der  Fred  og  Fr3id  vi  finde, 

Derhen  vi  tragte,  ja,  lad  os  blive  ved 

Uden  at  ænse  Maal  eller  Grænse; 

Lader  os  ile  for  Kronen  at  naa! 

Snart  vil  han  komme,  den  store  Fredens  Fyrste, 
Med  sine  Skarer  af  Engle  højt  i  Sky. 
»Tiden  er  omme,  og  Gud  vil  Jorden  høste!« 
Budskabet  farer  hen  over  Land  og  By. 
Jordskjælv  vil  skralde,  Babylon  falde  — 
Zion  grundfæstet  paa  Klippen  vil  staa. 

Carl  C.  A.  Christensen. 

Nr.  34. 

De  lette  Bud  i  Skib  med  Rør 

Hen  over  Havet  gaar 
Med  Zions  Lov  til  fjerne  Øer, 

Og  Folk  det  Budskab  faar. 

Det  himmelsendte  Budskab  om 

Guds  Søn  og  Livets  Stad, 
Om  Zions  Frelse,  Verdens  Dom, 

Det  skiller  Slægten  ad. 

Den  lille  Flok  paa  Livets  Vej 

Sig  fryder  ved  det  Bud  — 
Den  store  Hob  modta'er  det  ej, 

Men  dyrker  Verdens  Gud. 

Den  lille  Flok  til  Zion  gaar. 
Og  vorder  stærk  i  Magt  — 

Den  store  Hob  i  Babel  staar 
Og  bliver  ødelagt. 

Derfor  jeg  heller  hades  vil 

Blandt  Zions  Borgerhær, 
Og  regnes  som  et  Skuespil 

I  min  Udlændingsfærd. 

Thi  Bladet  snart  sig  vender  om, 

Og  Zion  bli'er  tilkjendt 
Al  Verden  til  en  Ejendom, 

Naar  Mørkets  Magt  er  endt. 

J.  J.  M.  BOHN. 

Nr.  35. 

Guds  Rige  lig  et  Sennepskorn 
Blev  saaet  nys  paa  Jorden; 

Strax  Fjenden  kom  med  Tidsel,  Torn 
Og  Mørkets  Præsteorden 

At  dræbe  brat  det  Himmeltræ; 

Men  Himlens  Fugle  søgte  Læ 
Udi  dets  grønne  Grene. 

Og  Ordet  af  Profeters  Mund 
Er  Livets  Sæd,  som  gives. 

Og  det  i  ædle  Hjertes  Grund, 
Af  Herrens  Aand  oplives. 

Fra  Sandheds  Kilde  faar  det  Saft 

Og  spirer  frem  ved  Aandens  Kraft, 
Og  mangefold  det  bærer. 

Men  blandet  Løgn  og  Sandhedsord, 

Som  Paven  har  udsaaet, 
Trindt  vidt  og  bredt  paa  denne  Jord 

Nu  Overhaand  har  faaet; 
Det  føder  Mørke  og  Ufred 
Og  Vantro  og  Uvidenhed, 

Og  Torn  og  Tidsler  giver. 

Se,  Zion  vorder  stor  og  stærk, 

Og  Vantros  Taarn  nedriver. 
Og  Herrens  Værk,  et  Sejersværk, 

Fuld  Salighed  os  giver; 
Og,  som  Chaldæer-Kongen  saa, 
Den  Sten  vil  Billedstøtten  naa 

Og  knuse  brat  dens  Fødder. 

Se  stadig  Stenen  ruller  fort 

Henover  Jordens  Flade, 
Og  Mange  rulle  med  den  bort 

I  Troens  Kraft  saa  glade; 
Men  Babels  Skjøge  vredes  ved 
Den  Sten,  som  ruller  vældig  ned 

Og  knuser  hendes  Rige. 

Nu  høres  Zions  Sønners  Kald: 

Gaa  ud  fra  Mørkets  Rige, 
Før  Himlens  Engle  hendes  Fald 

Med  Tordenrøst  udsige! 
Kom  hid!  paa  Stenen  kun  giv  Agt! 
Kom,  skyd  den  frem  i  Herrens  Magt, 

Til  der  er  Fred  paa  Jorden! 

HISTORI AN'5  '&FFICE 

4* 

Chufch  of  Jesus  Christ  oj  Latter- day^ 

Nr.  36. 


Nu  i  Fryd 
Glad  udbryd 
For  vor  Gud, 
Jesu  Brud! 
Ja,  med  Sang, 
Hjertets  K.lang, 
Jubler  i 
Harmoni ! 


Kor. 


Ærer  ham, 
Det  Guds  Lam, 
Som  nu  Fred 
Sendte  ned 
Paa  vor  Jord 
Med  sit  Ord, 
Og  en  Pagt 
Os  nu  har  bragt! 


O,  jubler,  synger  Brødre,  højt  i  Sky 

Til  hans  Pris,  som  bragte  Pagten  ny! 

Glæde,  Fred  og  Frelse,  Salighed 

Kom  med  Herrens  Engle  til  os  arme  Faldne  ned. 


Livets  Bud 
Raabes  ud: 
Vender  om 
Da  og  kom 
Hvo,  som  her 
Har  Begjær 
At  bestaa, 
Frelse  faa; 


Nøglerne 
Fra  Himlene 
Aabne  kan 
For  hver  Mand 
Rigets  Dør, 
Som  var  før 
Laaset  fast 
Ved  Pavens  Magt. 

Kor. 

Men  nu  Guds  Engle  raabe  snart  til  Jord: 

Babels  Straf  den  kom  saa  vis  og  stor; 

Hun,  som  drak  Profeters  ædle  Blod, 

Selv  hun  svømmer  i  og  drikker  af  den  røde  Flod  I 


Jakobs  Hus 
Ej  paa  Grus, 
Men  paa  Sten 
Bygges  ren 
Klippefast, 
Nu  i  Hast 
Og  saa  glad 
Til  Guds  Stad. 


Mangen  Trop 
Gaar  derop, 
Bor  i  Fred, 
Salighed; 
De  vil  staa. 
Høre  paa 
Fuld  af  Fryd 
Basunens  Lyd. 


Kor. 


O  Zion,  gaa  imod  din  Brudgom  ud, 

Mød  ham,  du  snehvide,  kloge  Brud! 

Hosianna!  Gud  med  Enoks  Kor 

Og  med  Paradiset  kommer  ti!  os  paa  vor  JordI 

J.  J.  M.  BOHN. 

Nr.  37. 

Saa  luk  nu  dine  Øjne  til, 
O  Barn!  din  Engel  staar 

Ved  Vuggen  her  og  vaage  vil, 
Mens  du  din  Hvile  faar. 

Den  Engel  har  din  Fader  sendt, 
Og  han  er  Himlens  Drot; 
Han  har  fra  Evighed  dig  kjendt 
Og  vil  dig  kun  alt  Godt. 

Før  Verden  var,  han  kaldte  dig 
Jo  for  sin  kjære  Søn; 
Du  udvalgt  blev  i  Himmerig 
Til  den  Enbaarnes  Løn. 

Den  Søn  til  Døden  lydig  var, 
Ja,  indtil  Korsets  Død, 
Og  derved  dig  og  mig  han  har 
Forløst  fra  evig  Nød. 

Du  tegnet  er  i  Jesu  Haand 
Som  den,  han  dyrt  har  kjøbt; 
Han  skjænker  dig  sin  Helligaand, 
Naar  du  i  Vand  er  døbt. 

Sov  sødt,  du  lille  Herrens  Ven! 
Din  Moder  ser  herned; 

En  Gang  du  hvile  skal  igjen 
I  Guds  og  hendes  Fred. 

Til  Graad  du  da  ej  vaagner  mer 
I  Zions  trygge  Havn; 
Din  Faders  Hus  du  atter  ser 
Og  hører  glad  dit  Navn. 

P.  V.  Poulsen. 

Nr.  38. 

O  bort,  o  bort  til  Bjergets  Dal, 

Det  Land  for  Israels  Fri, 
Hvor  Troen  knuste  Voldmænds  Aag, 

Som  Zion  sukked  i. 

Der  dyrke  vi  i  Fred  og  Fryd 

Det  Land,  os  Herren  gav, 
Velsigne  Fjende,  signe  Ven, 

Gjør  det  til  Himlens  Stav. 

Der  lære  Børn  at  elske  Gud, 

Som  hjælper  os  i  Nod; 
Der  Moder  elsker  højt  det  Barn, 

Gud  gav  i  hendes  Skjød. 


56 

Der  mildnes  Enkens  Hjertesavn 

Og  Faderløses  Graad, 
Til  Taaren  klares  op  i  Smil, 

Og  Kinden  ej  er  vaad. 

Den  kyske  Elskovsblomst  har  Værn 
Fra  Møens  unge  Aar, 
Ej  Smiger,  Pral  og  Slangeord 
Besmitte  hendes  Vaar. 

Naar  røden  Mand  i  Krigerdragt 

Gaar  over  Ørknens  Sand, 
Fortælles  ham  hans  Fædres  Daad 

1  Josefs  Arveland. 

Med  Himlens  Præstedømmes  Kraft, 

Velsignet  rigt  af  Gud, 
Vi  bære  til  hvert  Land  og  Folk 

Det  store  Frelsens  Bud. 

Og  kommer  Hævnens  vrede  Stund 

Med  Hunger,  Krig  og  Pest, 

Gaa  hjem,  I  Hellige,  fly  bort 

Til  Zion  hist  i  Vest. 

John  Lyon. 

Nr.  39. 

Salems  Konges  Præstedømme 
Gav  til  Jorden  atter  ned 

Livets,  Fredens  rene  Strømme; 
Pagtens  Engel  kom  med  Fred. 

Arons  Præster  skal  frembære 

Offer  i  Retfærdighed; 
Mose  Sønner  til  Guds  Ære 

Fyldes  skal  med  Herlighed. 

Guddomskraften  aabenbarer 
Sig  for  Mennesker  i  Kjød, 

Der  ej  noget  Offer  sparer, 
Tjener  Gud  i  Liv  og  Død. 

Herrens  Røst  nu  kjærlig  byder: 
Samler  Israels  Skarer  ind! 

Hyrden  kalder,  Hjorden  lyder, 
Mer  ej  blegner  Jacobs  Kind. 

Himle  skulle  da  kundgjøre, 
Fader,  din  Retfærdighed, 

Og  Enhver  skal  se  og  høre. 
At  du  tilbød  Verden  Fred. 

Men  dit  Zion  dig  vil  prise 

Udi  Tid  og  Evighed, 
Og  i  Tro  og  Gjerning  vise 

Offer  i  Retfærdighed. 

Fader,  du  vil  nok  antage 

Børneflokken  i  dit  Hjem, 
Og  i  Naade  os  ledsage, 

Saa  vi  naa  til  Maalet  frem. 

J.  J.  M.  BOHN. 

Nr.  40. 

Atter  kraftigt  saltes  Jorden 
Med  det  rene  Sandshedsord; 

Og  med  Præstedømmets  Orden 
Bygges  Kirken  nu  i  Nord 

Paa  Guds  faste  Klippegrund  — 

Ordet  ved  Profeters  Mund. 

Herrens  Engel  nu  er  kommen, 

Som  Johannes  forud  saa; 
Røsten  lyder  højt  før  Dommen 

Og  vil  over  Jorden  gaa; 
Pagtens  Børn  forstaa  den  Røst, 
Og  de  føle  Zions  Trøst. 

Deres  Lamper  nu  beredes 
Morgen,  Aften,  Nat  og  Dag, 

Brudedragten  de  iklædes 
Zions  Brudgom  til  Behag, 

Saa  de  høre  kan  med  Fryd 

Røsten  ved  Basunens  Lyd. 

Ved  hans  Komme  Jorden  ryster, 
Bjerge  smelte  for  hans  Blik, 

Suk  og  Smerte  Folket  kryster. 
Som  ej  ind  i  Pagten  gik; 

Da  skal  Uretfærdighed 

Ej  paa  Jorden  finde  Sted. 

Derfor  maa  man  sig  omvende, 

Lyde  Zions  Himmelbud 
Og  i  Ydmyghed  bekjende, 

At  vi  kom  fra  Mørket  ud. 
Kom  saa  hver,  som  har  Begjær 
At  faa  Frelse  med  Guds  Hær. 

J.  J.  M.  BOHN. 

Nr.  41. 

Kjærlighedens  ømme  Røst 
Lød  fra  Himlen  til  vor  Trøst, 


Den  husvaler  Hjertet  ved 
Stemmen  fra  Guds  blide  Fred, 
Ja,  vor  Frelsers  nye  Pagt  til  Israel. 

Ja,  I  Slægter  hører  paa 
Herrens  Budskab  og  forstaa, 
At  Guds  Israel  samles  ud 
Efter  Gud  Jehovas  Bud 
Og  Messiæ  Komme  nærmer  sig  med  II. 

Snart  til  Frihed  Jorden  naar, 
Skjøn  i  Paradisets  Vaar, 
Den  celestiale  Ild 
Alt  da  herligt  rense  vil; 
Men  den  Daab  ej  taales  af  den  Ondes  Hær. 

Da  de  Rene  skal  med  Fryd 
Høre  Overenglens  Lyd, 
Og  frimodige  de  staa, 
Selv  naar  Bjerge  smelte  maa, 
Møde  de  Guds  Lam  med  Himlens  hvide  Flok. 

Brødre,  gaar  kun  rask  fremad 
Imod  Lammets  gyldne  Stad. 


I 

Fjendens  Magt  og  Trængsels  Ild 
Snart  vi  gjennemtrænge  vil. 
Sejrens  Hosianna  da  vi  synge  skal. 

J.  M.  BOHN. 

Nr.  42. 

Morgenen  saa  dejlig  oprinder  paany. 

Lyset  af  Himlen  frembryder; 
Israel  opbygger  sin  Fædreneby, 

Zion  som  fordum  sig  pryder; 
Blomstrende  som  Rosen  nu  Ørkenen  fremstaar; 
Tusinder  Gjenløste  med  Sang  til  Zion  gaar. 
Tegnene  vi  skue,  vær  vaagen,  giv  Agt, 

Frelserens  Komme  sig  nærmer! 

Salighedens  Dag  for  Guds  Folk  rinder  op, 

Sorgen  forvandles  til  Glæder, 
Templet  højt  sig  hæver  paa  Bjergenes  Top, 

Folket  i  Renhed  sig  klæder; 
Zion  majestætisk  vil  staa  som  Klippen  fast, 
Babyion  hukommes  og  styrtes  om  i  Hast. 
Tegnene  vi  skue,  vær  vaagen,  giv  Agt, 

Frelserens  Komme  sig  nærmer ! 

Tusindaarets  Morgen  vi  skue  at  gry, 

Babylons  Taage  bortspredes, 
Zion  da  skal  glimre  som  Helliges  By, 
•  Ingen  af  Satan  forledes. 
Israel  sin  Konge  velkommen  byder  da. 
Englene  istemme  et  stærkt  Halleluja! 
Babylon  er  falden,  og  Zion  er  fri, 

Frelserens  Komme  vi  skue! 

Carl  C.  A.  Christensen. 


Nr.  43. 

O  du  Zion  i  Vest,  hvor  den  himmelske  Fest 

Nu  beredes  for  Fattig  og  Rig, 

Hvor  man  tjene  kan  Gud  og  adlyde  hans  Bud, 

O  jeg  længes  at  komme  til  dig! 

O  Zion,  Guds  Zion,  fjernt  hen  i  Vest! 

Til  dit  Klippehjem  fast  snart  jeg  drager  med  Hast, 

Thi  min  Længsel  er  henvendt  til  dig. 

Skjønt  de  Vise  paa  Jord,  som  foragte  Guds  Ord 
Lade  haant  om  det  Budskab,  du  bær'. 
Og  de  Stolte,  de  le,  og  de  Onde  med  Spe 
Dig  omtale,  dog  os  er  du  kjær. 

O,  Zion,  Guds  Zion,  fjernt  hen  i  Vest  I 
Skjøndt  du  nødtes  at  fly  hen  til  »Kamrenes«  Ly, 
Dog  med  Glæde  vi  samle  os  der. 

Hen  til  Bjergenes  Skjød  Gud  at  drage  os  bød 

For  at  voxe  fra  Liden  til  Stor; 

Og  Profeten  har  sagt:  snart  skal  Guld  egal  Pragt 

Smykke  Stedet,  hvor  Hellige  bor, 

O,  Zion,  Guds  Zion,  fjernt  hen  i  Vest! 

Der  dit  Tempel  skal  staa  og  rig  Prydelse  faa. 

Og  din  Herlighed  snart  vorde  stor. 

Chas.  W.  Penrose. 

Nr.  44. 

O  skjønne  Lys  fra  Himlens  Trone, 

Som  bragte  Liv  og  Salighed 
Til  Jorderigets  mørke  Zone, 

Du  hilsed'  Zion  med  Guds  Fred, 
Med  Glædens  Bud  om  Hvilens  Aar 
Og  Evighedens  gyldne  Vaar. 

O  skønne  Lys,  som  Hjertet  giver 

Et  Pant  paa  Zions  Borgerret, 
Som  Aanden  los  fra  Støvet  river 

Og  gjør  vor  Frelsers  Byrde  let, 
Du  giver  Visdom  og  Forstand 
Og  tænder  Hjertet  udi  Brand. 

O  Livets  Lys,  som  Ingen  skue, 
Der  ej  vil  blive  som  de  Smaa! 

O  Sandheds  Sværd!  o  Aandens  Bue! 
Du  mægtig  skal  til  Sejer  gaa; 

Mod  dig  ej  Satan  kan  bestaa, 

Og  intet  Vaaben  Lykke  faa. 

O  Guddomslys,  som  skal  forklare 

Al  Jorderig  fra  Pol  til  Pol, 
Som  kommer  med  den  hvide  Skare 

Fra  Himlens  Gud  og  Lammets  Stol; 
Du  herliggjører  snart  Enhver, 
Der  har  dit  Ord  og  Lyset  kjær. 

J.  J.  M.  BOHN. 

Nr.  45. 

Nu  kom  der  Bud  fra  Englekor 
Og  Præstedømmets  Orden: 

Der  kommer  snart  en  Konge  stor, 
Og  Gud  vil  gjæste  Jorden, 

Og  alle  Ædle,  fjern  og  nær, 

Skal  samles  ti!  en  Jubelhær, 
Den  Drot  at  gaa  1  Møde. 

Og  de  skal  bygge  ham  en  Stad 
Og  rejse  ham  en  Trone, 

Hvorpaa  han  sidde  skal  saa  glad 
Med  Herredømmets  Krone 

Og  dømme  i  Retfærdighed, 

Samt  give  Jorderige  Fred, 
Og  tusindaarig  Glæde, 

Og  da  den  Konges  høje  Mænd, 
De  Guds  Profeter  rene, 

Som  Guder  staa  paa  Jord  igjen, 
Og  Engle  maa  dem  tjene. 

Og  Adam  Fyrstendømmet  ta'er, 

Som  Patriark  og  Alles  Fa'er, 
Og  han  sin  Slægt  velsigner. 

Og  naar  vi  tænke  paa  den  Dag, 
Da  Hjertet  saligt  brænder, 

Vi  kjende  det  er  Jesu  Sag, 
Hvorpaa  vi  lægge  Hænder, 

Og  han  os  Styrke  give  vil, 

Og  Aandens  Kraft  og  Naade  til, 
At  vi  kan  Sejer  vinde. 

J.  J.  M.  BOHN 

Nr.  46. 

Saligt  er  det  lille  Folk, 

Som  i  Zion  bor, 
Thi  kun  det  alene 

Erkjender,  Gud  er  stor. 

Kor. 

Skjønt  det  Folk  ej  er  stærkt  — 
Bor  hist  i  en  Vraa  — 
Gud  har  lovet,  liden  Flok  skal  Vælde  faa. 

Hellig  er  dets  hele  Færd, 

Og  dets  Stræben  der, 
Himlens  Drot  at  lyde  — 

Og  holde  sig  ham  nær. 

Denne  Verdens  onde  Børn 

Dem  ej  elske  kan; 
Mørkets  Hære  gjerne 

Dem  lyse  vil  i  Ban. 

Liden  Flok  de  derfor  drev 

Fra  et  yndigt  Hjem; 
Megen  Sorg  og  Kummer 

De  grumt  tilmaalte  dem. 

IVIen  Jehovas  Øje  saa 
Grant,  hvad  monne  ske; 

Han  sit  Folk  befried' 
Fra  Fjendeskarerne. 

Han  dem  førte  ved  sin  Haand 
Hen  til  Fjeldets  Skjød; 

Der  han  dem  opholder. 
Der  truer  ingen  Nød. 

Naar  det  P'olk  standhaftigt  er, 

Kommer  der  en  Dag, 
Herrens  Hævn  dem  rammer, 

Som  stred  mod  Zions  Sag. 

Kor. 
Zion  skal  da  ej  mer 
Bo  hist  i  en  Vraa  — 
Gud  har  lovet,  Zions  Folk  skal  Vælde  faa. 
Peter  O.  Thomassen. 

Nr.'47. 

Nu  Efraims  Vægt're  de  stande  paa  Vagt 

Og  raabe  i  Midnattens  Mørke, 
Se!  alt  deres  Stemme  saa  mange  har  bragt 

Af  Søvnen  til  Liv  og  til  Styrke 
At  stride  mod  Tidens  formørkede  Aand  — 
Med  Sværdet  »Guds  Ord«  med  en  sejrende  Haand. 

Thi  Tiden  nu  snart  har  udrundet  sit  Maal 
Til  Dragen  og  Mørkhedens  Riger; 

Nu  Englen  snart  over  dem  gyder  sin  Skaal, 
Og  Løgnen  for  Sandheden  viger. 

Og  Jorden  skal  renses  med  Aand  og  med  Ild, 

Og  da  er  til  Ende  al  Babylons  Spil. 

Men  de,  som  i  Tiden  adløde  Guds  Ord, 
Og  daglig  for  Frelsen  beredtes  — 

Ved  Troen  og  Daaben,  ved  Aanden,  Guds  Bord, 
Ved  Salvelse,  Tvætning  og  ledtes 

Til  Seglet  af  Livenes  evige  Pagt  — 

De  Jorden  skal  arve  i  Skjønhed  og  Magt. 

O,  Brødre  og  Søstre,  vor  Vished  er  skjøn; 
Hvem  vil  Arveretten  bortkaste? 

Forlade  sin  Fader  og  Hyrden,  Guds  Son, 

Og  længer  i  Babylon  raste? 
Nej,  Elskede,  nej!  frem  mod  Kronerne  gaa, 
Da  Jesus  os  snart  selv  vil  sætte  dem  paa. 

J.  J.  M.  BOHN. 

Nr.  48. 

Nu  Zion  skal  sejre!  saa  Budskabet  lød 
Skjøndt  Mørkhedens  Hær  sig  modsætter. 

Og  Babylons  Vise  de  Hjernerne  brod 
At  standse,  hvad  Herren  opretter; 

Ja,  Dragen  og  Babylon  ruste  nu  sig 

Og  fore  mod  Jesum  en  blodig  Krig. 

Men  Striden  og  Larmen  i  Ondskabens  Kamp 
Guds  trofaste  Børn  ej  bortskræmmer, 

Thi  Mørkhedens  Modstand  den  ikkun  er  Damp, 
Og  mere  den  Værket  forfremmer. 

Og  hvo  kan  afvende  Guds  udrakte  Haand, 

Og  udslukke  Himmelens  brændende  Aand? 

Saa  frem,  kjære  Brødre,  forsager  kun  ej, 

Men  Hjertet  for  Herren  berede. 
Og  følger  saa  Aanden  paa  Saligheds  Vej 

Kun  fremad  til  Frelse  og  Glæde; 

Ja,  vaager  og  beder  som  Stridsmænd  paa  Vagt, 
Og  søger  det  Gode  af  al  eders  Magt! 

J.  J.  M.  BOHN. 

Nr.  49. 

Se,  Israels  Hyrder  samle  Jesu  Faar 
Nu  til  een  Hjord  af  Jorderigs  Nationer, 
Og  naar  de  kaldes,  de  med  Glæde  gaar, 
Dog  Verdens  Skrig  om  dem  bestandig  toner. 

I  Zions  ene  sikre  Faaresti, 
I  Herrens  Rige  de  til  Frihed  sættes, 
Saa  fjernt  fra  Fjendens  Larm  og  Tyranni 
For  at  beredes,  døbes,  salves,  tvættes. 

At  de  maa  være  hvide  paa  den  Tid, 
Naar  Overhyrden  med  sin  Stav  vil  komme 
Og  frede  om  den  Hjord,  han  førte  did, 
Og  skille  Onde  fra  de  ædle  Fromme. 

Derfor  bereder  eder,  Jesu  Faar 
Æd  af  Guds  Mad,  saa  Sjælen  vederkvæges, 
Lyd  Herrens  Bud,  da  frigjort  Zion  staar, 
Og  saligt  Trængslens  dybe  Vunde  læges. 

J.  J.  M.  BOHN. 


71 

Nr.  50. 

Tidens  Fyldes  Husholdning  oprettes 
Nu  paa  Jord  med  Himmelens  Fuldmagt. 
Orden  i  Guds  Rige  gjenindsættes, 
Alt  opfyldes,  som  er  os  forjættet, 
Og  forkyndes  nu  —  en  evig  Pagt. 

Jesu  Faar  den  gode  Hyrde  følge 
Gjennem  Trængsel,  Fare,  Ild  og  Sværd, 
Ej  de  Lyset  under  Skjeppen  dølge; 
Tarsis  Skibe  pløje  Havets  Bølge 
Og  forene  dem  med  Zions  Hær. 

Mørkets  Aander  se  derpaa  med  Harme; 
Babylon  sig  ruster  fjernt  og  nær, 
Folk  med  Morderaand  i  Blinde  larme  — 
Øve  Vold  og  Uret  paa  de  arme. 
Blide  Smaa,  som  Jesu  Navn  har  kjær. 

Ej  de  kunne  Herrens  Værk  forhindre; 
Gud  har  gjort  med  Sine  evig  Pagt, 
Aandens  Luer  over  Zion  tindre, 
Her  er  Herrens  Gjerning,  og  ej  mindre; 
Babel  er  som  Straa  for  Ildens  Magt. 

Medens  Krig  og  Pest  og  Hungersnøden, 

Jordskjælv,  Ildebrand  og  Vandets  Magt 
Rundt  om  Kloden  søger  Rov  for  Døden, 
Da  alt  nyder  Zion  Førstegrøden 
Af  tilkomne  Verdners  Himmel-Pragt. 

Og  naar  Budet:  »Babylon  er  falden!« 
Raabes  ud  med  Overenglens  Røst, 
Ventende  Guds  Børn  i  Tempelhallen 
Staa  for  ham,  som,  krybbelagt  i  Stalden, 
Nu  er  Zions  Haab  og  Lys  og  Trøst. 

J.  J.  M.  BOHN. 

Nr.  51. 

Den  Mand  fra  Zion  agtes  ej  paa  Jord, 
Fordi  ej  Verdens  Mørke  ham  begraver; 
Fordi  han  ejer  Livets  sande  Ord, 
Og  i  hans  Samfund  findes  Aandens  Gaver. 

Fordi  han  Myndigheden  har  af  Gud, 

Og  Aandens  Kraft,  hvormed  han  løser,  binder; 

Fordi  han  lærer  Folket  Herrens  Bud, 

Og  Barnets  Sind  til  Fædres  Hjerter  vender. 

Fordi  han  siger:  Herren  talet  har 
Af  Himlen  nu  i  disse  sidste  Dage, 

Og  Engle,  som  vor  Faders  Budskab  bar. 
Gud  sendte  ned  til  Jordens  faldne  Svage. 

Nu  Jesu  Kristi  Kirke  bygget  staar 
Med  Embedsmænd,  som  Herren  har  befalet; 
Den  Angrende  i  Daabens  Vande  faar 
Sin  Synd  udslettet,  og  gaar  hjem  husvalet. 

Saa  bort  fra  Babel  gaa  I  alle  ud 
At  samles  med  Guds  Folk  i  Zions  Dale, 
Og  bygge  Stæder,  Templer  op  for  Gud, 
Som  kommer  snart  fra  Himlens  Kongesale. 

Men  for  hans  Glans  slet  ingen  stande  kan, 
Som  nu  ej  vil  for  Herrens  Dag  beredes. 
Og  derfor  er  det,  at  den  Zions  Mand 
Af  Mørkets  Hob  forfølges  og  fortrædes. 

J.  J.  M.  BOHN. 

Nr.  52. 

Besku  en  broget  P'olkevrimmel, 

Som  sværmer  rundt  paa  denne  Jord, 

Som  haaner  baade  Gud  og  Himmel, 
Og  spotter  Livets  Vej  og  Ord. 

Selv  de  sig  gode  Kristne  kalde, 
Skjøndt  de  foragte  Jesu  Blod, 

Og  Mørkets  Lære  de  bifalde 
Og  tage  Løgn  for  Sandhed  god. 

Se,  Mørkets  Dække  skjuler  Jorden, 

Og  Mulmet  bor  i  Mennesket; 
Derfor  har  Gud  ved  Engles  Orden 

Gjengivet  Himlens  Lov  og  Ret. 
Men  Verdens  store  Præsteskare 

Foragter  Livets  Lys,  der  kom; 
Den  raaber  Fred  og  ingen  Fare, 

Og  selv  bereder  sig  sin  Dom. 

Thi  Zebaoth,  den  største  Konge, 

Har  talet  Ordet  med  sin  Mund, 
Og  tie  skal  hver  Vismands  Tunge  — 

Ja  lammes  i  den  samme  Stund, 
Som  de  mod  Herrens  Værk  vil  stride; 

Og  over  Zions  Hjørnesten 
De  styrte  skal  med  Skam  og  Kvide, 

Mens  Bruden  klædes  hvid  og  ren. 

Men  Jesu  Smaa,  der  nu  maa  lide 

For  Sandheds  Skyld  af  Mørkets  Hær, 


75 

Befries  skal  fra  Sorg  og  Kvide, 

Mens  Intet  er  af  Babel  mer; 
Og  de  si<al  arve  hele  Jorden 

Og  Lammets  Lys  og  Sejerskrans, 
Naar  Gud  er  Alt  i  Alle  vorden, 

Og  Jorden  straaler  i  sin  Glans. 

J.  J.    M.    BOHN. 

Nr.  53. 

Naar  skal  jeg  møde  dig,  Frelser  saa  kjær.? 

Naar  skal  jeg  dit  Ansigt  se.^ 
Naar  skal  jeg  byde  dig  velkommen  her 

Ved  din  Aabenbarelse? 
Naar  jeg  min  Gjerning  har  fuldendt  paa  Jord, 

Og  til  Maalet  kommer  frem  — 
Vil  da  min  Frelser  med  venlige  Ord 

Mig  annamme  i  Fredens  Hjem? 

Naar  skal  jeg  møde  dig  Frelser  og  Ven.? 

Naar  skal  jeg  dit  Ansigt  se? 
Naar  skal  du  bydes  velkommen  igjen 

Her  paa  Jord  blandt  Hellige? 

Naar  skal  jeg  møde  dig,  Herre,  Guds  Søn, 
Se  dig  i  din  Herlighed? 

Naar  skal  jeg  hen  og  modtage  min  Løn  — 

Kronen  skjøn,  du  har  beredt? 
Naar  skal  du  komme  som  Konge  med  Magt 

Til  dit  Folk  paa  Jorden  ned? 
Naar  skal  du  skues  i  fyrstelig  Pragt, 

Naar  du  bringer  os  evig  Fred? 

Naar  skal  jeg  se  dig,  min  Frelser  og  Ven? 

Naar  hos  dig  for  evig  bo? 
Naar  til  min  evige  Hvile  gaa  hen 

Der,  hvor  Alt  er  salig  Ro? 
Naar  han  skal  sige:  »O  velkommen  vær«, 

Naar  min  Prøvetid  er  endt, 
Da  skal  jeg  skue  min  Frelser  saa  kjær, 

Om  jeg  værdig  af  ham  er  kjendt. 

Da  skal  jeg  møde  dig,  Frelser  og  Ven! 

Da  skal  jeg  dit  Ansigt  se! 
Da  skal  du  bydes  velkommen  igjen 

Her  paa  Jord  blandt  Hellige! 

Edwin  F.  Parry. 

Nr.  54. 

Fra  Lysenes  Egn  er  Moroni  nu  kommen 

Med  Guds  Riges  Nøgler  igjen  førend  Dommen; 

Med  Fylden  af  Frelserens  hellige  Ord 
Og  Pagten,  at  hjemsamle  Israel  paa  Jord. 

Kor. 
O  Israel,  o  Israel,  bered  dig  for  Gud, 
Naar  du  faar  at  høre  Oprejsningens  Bud! 

Den  himmelske  Skat,  ja  en  Bog  ud  af  Muldet 
Om  Israels  Bedrifter,  indgravet  i  Guldet, 
Og  Fuldmagt  fra  Himlen  til  Jorden  nedkom, 
Er  Tegn  nu  paa  Timen  forinden  Guds  Dom. 

0  mærker,  I  Øer!  I  Nationer,  giv  Øre! 
Thi  store  Ting  vi  nu  for  eder  fremføre: 

Nu  Zion  skal  blomstre  for  Kongen,  Guds  Søn, 
Og  samle  de  Gode  til  Sabbaten  skjøn. 

1  Lærde  og  Præster,  som  Sandheden  haane. 
Hvor  vil  I  faa  Medynk  og  Skjulested  laane, 
Naar  Kongen,  Messias,  han  kommer  til  Jord.? 
Hvi  hidse  I  Pøblen  mod  Frelserens  Hjord? 

Thi  Esaiæ  Spaadom  er  opfyldt  om  Bogen, 
Hel  dunkel  for  hin  Filosof,  Theologen; 
Men  Josef,  den  fattige  Arbejders  Søn, 
Den  tolked  ved  Urim  og  Aanden  saa  skjøn. 

J.  J.  M.  BOHN. 

Nr.  55. 

Før  Jorden  frem  at  Kaos  sprang, 
Og  Morgenstjærner  sammen  sang, 
Jehova  saa  fra  først  til  sidst. 
Hvad  ske  paa  Jorden  vilde  vist. 

Han  Adams  Fald  da  kjendte  grant, 
Som  Jesus  tro  tilbagevandt 
Med  Sejer  over  Dødens  Magt, 
Og  klædt  i  Uskylds  hvide  Dragt. 

Han  Vejen  evig  fast  har  lagt 
Til  Engles,  Guders  Rang  og  Magt; 
Lov  for  hver  Sjæl  til  Salighed 
I  Himlens  Raad  blev  skrevet  ned. 

Han  saa  i  Tiden  det,  som  sker, 
Hver  Konge,  Præst,  Profet  og  Seer 
I  Israels  og  Josefs  Land  — 
Alt  udbredt  var  for  Guds  Forstand. 

Han  saa  til  Tidens  Fyldes  Stund 
Løgn  strømme  ud  fra  Dragens  Mund, 
Han  saa  Profeten  Josef  Smith, 
Som  for  Guds  Sag  har  Døden  lidt. 

Han  saa  ham  hen  til  Skoven  gaa 
Og  saa  ham  bede  Gud  og  faa; 
Han  saa,  at  Englen  til  ham  kom 
Og  lærte  ham  om  Verdens  Dom. 

Den  gav  ham  Aabenbarings  Aand 
Og  Magt  at  bryde  Mørkets  Baand ; 
Den  gav  ham  Lehis  Sønners  Bog 
Med  Nøglen  til  dens  tabte  Sprog. 

Han  saa,  at  Josef  Fuldmagt  fik. 
Og  Tusinder  i  Daaben  gik; 
Han  saa  dem  samles  Aar  for  Aar 
Til  Zion,  hvor  Guds  Tempel  staar. 

Vel  spotter  Verden  Josefs  Navn, 
Men  Budskab  gaar  fra  Havn  til  Havn, 
At  Jesu  Røst  til  Slægten  lød. 
Og  derfor  Josef  Smith  er  død. 

Med  Hyrum  har  han  nu  et  Sted 
Hos  Abraham  i  Herlighed; 
Snart  frem  af  Graven  vil  han  gaa 
Og  midt  i  Zion  elsket  staa. 

J.  J.  M.  BOHN. 

Nr.  56. 

Blandt  Guds  Folks  mange  sorgfulde  Minder 
Carthage  Fængsel  staar  fremmest  som  et; 
Der  en  Blodplet  paa  Gulvet  man  finder  — 
Martyrblod  af  en  Herrens  Profet. 
Der  tre  ædle  Guds  Mænd  maatte  bløde 
Som  et  Offer  for  Niddingers  Nag; 
Uden  Dom,  uden  Skyld  eller  Brøde, 
Men  som  Kæmper  for  Sandhedens  Sag. 

Som  et  Vidne  om  grufulde  Dage 
Denne  Bygning  fremdeles  vil  staa; 
Men  som  Stat  Illinois  maa  beklage. 
At  hin  Skamplet  vil  aldrig  forgaa. 
Thi  naar  kommende  Slægter  skal  høre 
Om  Profetens  Mission  og  hans  Død, 
Vil  til  Stedet  det  Pilgrimme  føre, 
Hvor  Martyrernes  Blod  man  udgød. 

Da  med  Ærefrygt  vil  man  betræde 
Dette  Sted  med  hin  blodige  Plet, 
Som  var  Josef  og  Hyrum  tilstede  — 
Disse  Talsmænd  for  Sandhed  og  Ret. 
Nu  i  Paradis  Hvile  de  nyde 

Men  vi  en  Gang  skal  se  dem  igjen 

Med  John  Taylor,  hvis  Blod  maatte  flyde 

Som  Martyrernes  trofaste  Ven. 

Ja,  naar  Jesus  antager  sit  Rige, 
Som  paa  Jorden  for  ham  er  beredt, 
Da  vil  Josefs  Navnkundighed  stige 
Som  den  sidste  Tids  store  Profet. 
Man  som  saadan  ham  Hyldest  vil  yde, 
Man  vil  mindes  hin  grufulde  Dag, 
Da  i  Carthage  hans  Blod  maatte  flyde 
Som  et  Offer  for  Sandhedens  Sag. 

Carl  C.  A.  CHRISTENSE^4. 

Nr.  57. 

Lover  Gud  med  Jubelsang, 
Og  lad  Harpen  give  Klang 
For  Immanuel,  vor  Drot, 
Som  os  skjænker  evigt  Godt! 
Nu  i  denne  sidste  Tid 
Alt  var  Mørke,  Had  og  Splid; 
Da  lod  han  et  Lys  oprinde 
For  sit  Folk  igjen  at  vinde, 
Og  som  Tilflugt  gav  han  dem 
Zion  og  Jerusalem' 

6 

Udbasun,  I  Tjenere, 
Hvad  som  skal  paa  Jorden  ske! 
Syng  med  Fryd  og  Lovsangs  Røst: 
Herren  har  sit  Folk  forløst! 
Snart  forsvinder  Mørkets  Magt, 
Ild  fortærer  Verdens  Pragt, 
Medens  Zion  herligt  trives, 
Og  af  Aanden  det  oplives, 
Saa  Guds  Børn  i  Englekor 
Raabe  kan:  Vor  Gud  er  stor! 

Carl  C.  A.  Christensen. 

Nr.  58. 

»Nu  Zion  beredes«,  —  saa  Budskabet  lød 

I  Norden  til  Israels  Trøst; 
Og  Vantroens  Lænker  med  Jubel  vi  brød, 

Og  fulgte  den  frelsende  Røst. 

Ja  Mange  med  Glæde  i  Hjertet  gaa  frem 

At  tjene  vor  Frelser  og  Gud, 
Han  giver  nu  Frelse  og  Livet  til  dem, 

Som  ydmygt  adlyde  hans  Bud. 

Lad  Mørket  kun  staa  os  med  Harme  imod ; 
Guds  Værk  iler  vældigen  fort, 

Og  samler  til  Zion  et  Folk,  som  bestod 
Sin  Prøve,  da  Mørket  var  stort. 

O  salige  Timer,  naar  Striden  er  endt, 

Og  Jorden  velsignes  paany! 
Naar  Skaberen  er  af  al  Skabningen  kjendt, 

Stor  Jubel  vil  stige  mod  Sky. 

Saa  priser  Jehova,  den  herlige  Drot, 

For  Zion  og  Lysenes  Skat, 
Og  vidner  for  Folket  i  Hytte  og  Slot, 

O  Israel,  nu  endes  din  Nat! 

Carl  C.  A.  Christensen. 


Nr.  59. 

Opløft  dit  Hoved,  Jesu  Brud, 
Og  se,  hvor  Træet  skyder  ud. 
Og  Himmelsaften  klar  og  ren 
Udbreder  sig  i  hver  en  Gren. 
Nu  nærmer  sig  en  Sommer  skjøn, 
I  hvilken  Husets  egen  Søn 
Vil  gjæste  dig,  derfor  bered 
Nu  Lampen  vel,  ja  vaag  og  bed, 
At  du  maa  høre  Lammets  Røst, 

6* 

Som  slagtet  blev  til  Zions  Trosi! 
Der  kommer  nu  for  Jesu  Faar 
Et  Sabbats  Hvileaar. 

Nu  kalder  Hyrden  sine  Faar  — 
Alene  de  hans  Røst  forstaar; 
Han  vil  nu  gjøre  sine  fri, 
Som  høre  til  den  sande  Sti, 
De  samles  af  den  hele  Jord 
Til  Hyrden  for  den  ene  Hjord; 
I  Zion  han  dem  giver  Fred, 
Velsignelse  og  Salighed, 
Et  Land,  hvor  Frugten  sød  og  skjøn 
Er  Jakobs  Børn  en  himmelsk  Løn. 
Der  kommer  nu  for  Jesu  Faar 
Et  Sabbats  Hvileaar. 

Vi  vandre  da  med  Glæde  frem, 
Thi  snart  vi  se  et  saligt  Hjem, 
Hvor  man  af  ingen  Trængsel  veed; 
Til  Lammets  Bryllup  da  bered! 
Saa  priser  ham,  som  lod  os  se, 
Hvad  der  vil  snart  paa  Jorden  ske, 
At  hver,  som  vil,  beredes  maa 
En  Plads  ved  Herrens  Bord  at  faa; 

is,  salig  den,  som  kaldet  blev, 
Og  Lammet  i  sin  Bog  nedskrev! 
Der  kommer  nu  for  Jesu  Faar 
Et  Sabbats  Hvileaar. 

Nu,  hver  en  Sjæl,  som  tørster,  kom ! 
Se  Kilden,  den  er  ikke  tom, 
Men  naar  du  føler  Aandens  Drift, 
Giv  Agt,  gjør  ej  dit  Hjerte  stift! 
Thi  snart  vil  Dagen  være  endt. 
Og  Naadesolen  fra  dig  vendt. 
Naar  Herrens  Folk  er  vandret  hjem 
Til  Zion  og  Jerusalem, 
Der  komme  vil  en  Dag  saa  hed 
For  Vantro  og  Ulydighed, 
Men  da  for  Jesu  sande  Faar 
Et  Sabbats  Hvileaar. 

Marie  Jensen  Sordrup. 

Nr.  60. 

Vi  glædes  og  frydes  i  Sang  med  hverandre, 
Ej  mere  paa  Jorden  som  Fremmede  bo; 
Guds  Tjen're  med  Budskab  i  Verden  omvandre, 
Forkynde  os  tusind  Aars  Hvile  og  Ro. 

Kor. 
Naar  Alt,  som  var  lovet  Guds  Børn,  skal  dem  gives, 
Og  Ondskab  og  Ufred  ej  nærme  sig  dem. 
Da  Jorden  som  fordum  Guds  Eden  skal  trives, 
Og  Jesus  vil  sige  til  Israel:  Kom  hjem! 

Vi  elske  hverandre,  og  Pagten  vi  ære, 
Afstaa  fra  alt  Ondt  og  i  Enighed  bo; 
Og  naar  vore  Fjender  i  Rædsel  maa  være, 
Vi  jublende  skue  et  tusind  Aars  Ro. 

Ja  trygt  vi  til  Lammet,  Guds  Søn,  os  hengive. 
Han  fører  os  gjennem  al  Trængsel  og  Ve, 
Vort  Navn  han  i  Livets  Aarbøger  vil  skrive 
Og  raabe  det  ud,  naar  vi  en  Gang  ham  se. 

Wm.  W.  Phelps. 

Nr.  61. 

Gud  Jehova,  vi  forsamles  her, 
Skjænk  din  Helligaand  til  hver  især! 

Giv  os  alle  Styrke 

At  stride,  som  vi  bør, 

At  vi  dit  Navn  kan  dyrke, 

Som  vi  ej  kjendte  før! 

Ydmygt  bede  vi  dig,  Naadens  Gud, 
Giv  os  Kraft  at  lyde  dine  Bud! 

Lad  dit  Faderøje 

Med  Mildhed  skue  ned 

Til  dine  Børn,  som  bøje 

Sig  for  din  Herlighed! 

Sammenføj  os  udi  Pagtens  Baand, 
Udræk  over  os  din  stærke  Haand! 

Lad  os  nu  fornemme, 

Du  hører  med  Behag 

Vor  Bøn  med  barnlig  Stemme 

Paa  denne  Sabbatsdag! 

Peter  Thomassen. 

Nr.  62. 

En  stakkels  sorgbetynget  Mand 
Mig  ofte  mødte  paa  min  Vej, 
Og  naar  han  ydmyg  bad  om  Hjælp, 
Jeg  aldrig  kunde  svare:  Nej; 
Hans  Navn  jeg  aldrig  spurgte  om, 
Ej  heller  fra  hvad  Land  han  kom; 
Men  Kjærligheden  i  hans  Blik 
Mig  fængsled  til  ham,  hvor  han  gik. 


En  Gang  han  træt  og  hungrig  kom, 
Mens  jeg  mit  simple  Maaltid  nød. 
Og  skjøndt  han  ytred'  ej  et  Ord, 
Jeg  saa  hans  Nød,  og  gav  ham  Brød. 
Han  brød  —  og  med  et  kjærligt  Blik 
Han  gav  —  og  Englebrød  jeg  fik; 
Thi  medens  jeg  med  graadig  Hu 
Det  spiste,  var  det  Manna  nu. 

Jeg  næst  ham  ved  en  Kilde  saa, 
Hvor  da  han  træt  og  mødig  laa; 
Han  var  saa  tørstig  og  saa  mat, 
At  han  ej  kunde  Vandet  naa; 
Jeg  skyndte  mig,  og  hjalp  ham  op, 
Og  lod  ham  drikke  af  min  Kop; 
Men  derpaa  fyldt  han  gav  mig  den, 
Og  aldrig  tørsted'  jeg  igjen. 

En  mørk  og  stormfuld  Vinternat 

Hans  Raab  om  Hjælp  sig  trængte  frem; 

Jeg  skyndte  mig  og  fik  ham  fat, 

Og  glad  ham  førte  til  mit  Hjem. 

Jeg  varmede  min  kjære  Gjæst, 

Og  havde  selv  en  Glædesfest; 

Thi  medens  paa  min  Seng  han  !aa, 
Jeg  selv  i  Drømme  Him.len  saa. 

Elendig,  plaget  og  forhadt 

Paa  Vejen  jeg  ham  nøgen  fandt; 

Han  henlaa  saaret  og  forladt, 

Og  derfor  jeg  hans  Saar  forbandt; 

Jeg  Olie  i  hans  Vunder  gød, 

Og  Glæde  i  mit  Hjerte  flød. 

Thi  ved  hans  Ord  min  Sorg  forsvandt. 

Og  for  min  Sjæl  nyt  Liv  oprandt. 

I  Fængsel  og  til  Doden  domt 

Med  Sorg  jeg  dernæst  fandt  min  Ven; 

?VIed  Frygt  hans  Haand  jeg  tryicked'  ømt, 

Og  Aanden  Styrke  fik  igjen. 

Men  for  endnu  at  prøve  mig 

Han  bad  mig  om,  at  dø  for  sig; 

Da,  skjondt  mit  Kjød  var  svagt  som  for, 

Min  Aand  ham  svared':  Ja,  jeg  dør. 

Derpaa  den  Fremmede  forsvandt, 
Og  Jesus  venlig  for  mig  stod. 
Jeg  Tegnet  i  hans  Hænder  fandt, 
Og  ydmyg  sank  jeg  for  hans  Fod. 

Hans  blide  Stemme  til  mig  lød: 
Du  var  mig  tro  i  Liv  og  Død; 
Hvad  du  har  gjort,  er  gjort  mod  mig, 
Og  derfor  jeg  velsigner  dig. 

MONT  GOMERY. 

Nr.  63. 

Kom!  alle  I  Guds  Mænd, 
Som  har  annammet  Magten, 
Gaa  iblandt  Folket  hen 
Og  før  dem  ind  i  Pagten! 
Det  sidste  Dagværk  er  begyndt. 
Os  Evangeliet  forkyndt, 
Som  fører  hjem  til  Zion  i  Fryd  og  Fred. 

Kom,  I  adspredte  Faar, 
Og  lytter  til  vor  Hyrde! 
Med  Vunderne  han  staar, 
Han  bar  den  hele  Byrde; 
Thi  hvad  Profeter  før  har  sagt, 
I  snarlig  nu  vil  se  fuldbragt, 
Og  komme  hjem  til  Zion  i  Fryd  og  Fred. 

Vend  om  og  bliver  døbt 
Og  faa  al  Synd  aftvættet! 

Guds  Søn  har  eder  kjøbt, 
Faar  eders  Skyld  udslettet! 
Og  kaster  eders  Sorg  paa  ham, 
Som  er  vor  Frelser  og  Guds  Lam, 
Og  fører  os  til  Zion  i  Fryd  og  Fred  1 

Naar  Prøven  er  forbi, 
Og  Trængslerne  er  endte, 
Vi  fra  al  Trældom  fri 
Opstandelsen  kan  vente; 
Da  Jesu  Ansigt  vi  skal  se 
Og  altid  være  samlede 
Et  Tusind  Aar  i  Zion  i  Fryd  og  Fred. 

T.  Davenport. 

Nr.  64. 

Nu  Rakel  hun  standser  sin  Klage, 
Og  Taarerne  rinde  ej  mer! 
Thi  Sønnerne  faar  hun  tilbage. 
Og  nu  efter  Graaden  hun  ler. 

Kor. 
Og  Sandhedens  Stjerne  dem  leder, 
Og  Hyrden,  Messias,  dem  freder. 

Ja,  Efraims  Straf  er  tilende, 
Og  Fængslet  er  aabnet  paany, 
Til  Fædre  sig  Børnene  vende, 
De  skue  Forløsningens  Gry. 

Fordærvende  Bær  de  ej  æde, 
Som  vandre  til  Jakobs  Guds  Hus, 
Men  Himmelens  Kræfter  dem  glæde, 
Mens  Babylon  synker  i  Grus. 

Se,  Faderen  herligt  udfører 
Sit  Folk  i  den  Enbaarnes  Navn, 
Og  Rakel  med  Graaden  ophører. 

Thi  stillet  er  nu  hendes  Savn. 

Nr.  65. 

Stem,  Zion,  i  Sang! 
Op  Harpe  med  Strenge,  lad  høre  din  Klan^ 
Stem  i  med  de  Helliges  jublende  Kor, 
Thi  Budskab  der  kom  til  vor  faldne  Jord! 
Lad  Sangen  udtone  og  udfolde  sig! 

Da  glæder  jeg  mig. 

O  glædelig'  Dag, 
Da  Lyset  kom  under  mit  fattige  Tag; 

Uro  og  Forvirrir.g  kun  fyldte  mit  Sind, 
Men  Lyset  var  stærkt,  og  det  trængte  sig  ind, 
Saa  Mørkhedens  Skæl  fra  mit  Øje  faldt  ned. 
Nu  finder  jeg  Fred. 

Mit  Hjerte  er  let  — 

Før  gik  jeg  i  Verden  bedrovet  og  træt. 

Stor  Salighed  er  vederfaret  min  Sjæl, 

Thi  Jesus  min  Frelser  skal  være  min  Del; 

Ej  Nøden,  ej  Døden,  ej  Yndest,  ej  Had 

Skal  skille  os  ad. 

Marie  Lundgren. 

Nr.  66. 

0  Herre,  jeg  med  ydmygt  Sind 

1  Aanden  kommer  til  dig  ind; 
Ransag  mit  Hjerte,  om  du  tror 
Mig  værdig  til  dit  Nadverbord; 

Thi  bør  jeg  først  se  nøje  til, 
At  intet  Ondt  jeg  nære  vil ; 
Men  ren  for  Herrens  Aasyn  staa, 
At  jeg  hans  Naade  vinde  maa. 


I 


O  lad  mig  altid  mindes  dig, 
Som  Vej  til  Livet  lærte  mig; 

Du  lindred  Alles  Sorg  og  Nød 
Og  bragte  Liv,  hvor  kun  var  Død. 

Hvor  mørk  og  øde,  kold  og  tom 
Var  ikke  Verden,  før  du  kom 
Og  tændte  Lys  i  mørke  Nat, 
Da  skjult  var  Eviglivets  Skat! 

Jeg  mindes  skal  din  Kjærlighed, 
At  du  for  os  i  Døden  led  — 
Du,  Alles  Herre,  Alles  Ven, 
Som  bragte  os  til  Gud  igjen. 

Frederik  Christensen. 

Nr.  67. 

Til  Grønlands  hvide  Fjælde, 
Til  Indiens  Koralstrand, 
Til  hvor  Herolder  melde, 
Der  rinder  gyldent  Sand; 
Til  Unge,  Fædre,  Mødre, 
I  Ørk  og  Palmeland 
Frembære  Zions  Brødre 
Det  Bud,  som  frelse  kan. 

Til  dem,  som  dyrke  Ilden 
Og  Himlens  Stjernehær, 

I  Mørkets  Taage  Hilden 
En  Gud  af  Sten  og  Ler, 
Til  dem,  sig  Kristne  kalde. 
Men  selv  ej  kjende  Gud  — 
En  Røst  udgaar  til  Alle: 
Annammer  Himlens  Bud! 

Thi  Tiden  snart  er  omme. 
Da  Gud,  vor  Skaber  staar, 
Paa  Jorden  blandt  de  Fromme, 
Ja  midt  blandt  sine  Faar; 
De  ænsed'  ingen  Trængsel, 
Ej  Løgn  og  Præstelist, 
Ej  Slag,  ej  Død,  ej  Fængsel, 
Men  stod  paa  Klippen  fast. 

Og  Landet  dem  skal  gives, 
Det  maales  til  dem  ud. 
Og  deres  Sæd  skal  trives 
Og  vandre  glad  med  Gud; 
Thi  Alt,  hvad  Verden  poder, 
Med  Rod  oprykkes  helt, 
Saa  alle  Livets  Goder 
Bli'er  Troens  Børn  tildelt. 

Heber. 

Nr.  68. 

Kom,  Israels  Ældster!  forenede  vi 
Bør  lede  de  Faldne  fra  Mørkhedens  Sti, 
At  Frelse  og  Salighed  de  maa  opnaa 
Og  fyldte  med  Glæde  til  Zion  hjemgaa. 
Til  Babylon,  til  Babylon  vi  sige  Farvel, 
I  Efraims  Land  vi  vil  fryde  vor  Sjæl. 

Vel  Høsten  er  stor  og  Arbejderne  faa, 
Men  er  vi  forenet,  da  vi!  vi  formaa 
Til  Israels  Stæder  paa  Jorden  gaa  ud, 
Og  samle  Guds  Hvede  fra  Verdens  Ukrud. 

Saa  kalder  paa  Store,  og  kalder  paa  Smaa, 
At  omvende  sig  og  i  Daaben  nedgaa! 
Ja  kalder  paa  Hedning  og  Jøde  dernæst, 
Indbyd  dem  fra  Jesum  at  blive  hans  GjæstI 

Saa  gaa  til  de  Vise,  forkynd  dem  Guds  Ord, 
Og  sig  dem,  al  Spaadom  bli'er  opfyldt  paa  Jord! 
Og  sig,  at  den  Gud,  som  i  Himlen  har  Hjem, 
Velsigner  Enhver,  som  hans  Værk  ruller  frem! 

Men  sig  til  de  Svage  og  Ringe  paa  Jord, 
Vær  glad  og  vær  flittig,  paa  Herren  kun  tror! 

Thi  snart  skal  vi  si<ue  de  tusinde  Aar, 
Med  Jesus  som  Konge,  naar  Riget  han  faar. 
Cyrus  H.  Wheelock. 

Nr.  69. 

Langt  borte  fra  den  Taagesky, 
Fra  Babylon  den  gamle  By, 
Opbygges  Zions  Stad  den  ny, 
Fortrængtes  Værn  og  stille  Ly. 
Dens  Maalesnor  uddrages  nu 
Og  volder  Babels  Fald  og  Gru, 
Thi  Naglen  staar  med  Sandhedskraft 
I  Aabenbaringsklippen  fast. 

Og  Mørkets  Fyrste  skjælver  ved 
Forjættelsernes  Herlighed, 
Som  med  en  evig  hellig  Pagt 
Til  Zions  Borgerret  er  lagt. 
Og  hadefuld  han  ruster  sig 
Med  Verdens  Vise  nu  til  Krig; 
Men  Lysets  Banner  vajer  dog 
I  stor  Triumf  og  Sejerstog. 

Og  se,  dets  Valgsprog  er  de  Ord, 
Som  dybt  i  Alles  Hjerter  bor: 

Gud  er  for  os  og  vi  med  ham. 

Vort  Haab  og  Trøst  er  det  Guds  Lam! 

Hvo,  som  mod  Zion  stride  vil 

Med  Mørkheds  Magt  og  Træskheds  Spil, 

Vid,  de  forgjæves  kæmpe  mod 

Ham,  som  sig  aldrig  skræmme  lodt 

Udi  os  selv  vi  ere  smaa, 
Men  udi  Gud  vi  Alt  formaa, 
Og  i  hans  Kraft  vi  frit  gaa  ud 
Med  Tidens  Fyldes  sidste  Bud. 
Lyt  til  vor  Røst,  den  lyder  saa: 
O  kommer  hid  og  Frelse  faa, 
Fra  Jordens  Ender,  kom  til  Gud, 
Thi  Jesus  vælger  sig  en  Brud! 

Gaar  ud  af  Verdens  Mulm  og  Mørk! 
Dets  Rige  vorder  som  en  Ørk, 
Dets  Synder  op  til  Himlen  naa, 
Og  Straf  vil  over  Jorden  gaa. 
Ved  Sværd  og  Ild  den  dømmes  snart, 
Og  Babel  vil  ej  vorde  spart; 
Og  de,  som  udi  Landet  bo, 
Skal  søge  og  ej  finde  Ro. 

J.  J.  M.  BOHN. 

Nr.  70. 

Der  er  et  Land,  som  fryder  sødt  mit  Hjerte/ 
Som  Tusindaarets  Morgengry  alt  ser, 
Snart  ingen  Sorg  og  ingen  Kval  og  Smerte 
Forbitre  Livets  Øjeblikke  der. 
Derhen,  derhen,  o  lad  os  derhen  ile! 
Der  er  vort  Hjem,  der  finder  Sjælen  Fred ; 
Kom,  Venner,  kom  til  Herrens  Sabbatshvile; 
Der  modes  vi  i  Fryd  og  Salighed. 

Den  snævre  Port,  som  fører  til  den  Bolig, 
Igjennem  den  vi  skjænket  er  et  Hjem 
Og  Hvilen  sød  for  hver  en  Sjæl,  som  trolig 
Med  ydmygt  Sind  frimodig  vandrer  frem. 
Derfor  paa  den  vi  vandre  trygt  mod  Maalet, 
I  Herrens  Kraft  vi  skal  det  herligt  naa; 
Vi  skræmmes  ej  ved  Løgnen  eller  Skraalet, 
Men  gjennem  Trængsler  hjem  til  Zion  gaa. 
Carl  C.  A.  Christensen. 


Nr.  71. 

Hvad  er  det  for  et  dejligt  Sted, 
Hvorom  Profeterne  forkynder, 

7' 

Og  gamle  David  yndigt  synger, 
At  det  fik  Karmels  Herlighed! 
Der  skulde  intet  Urent  være, 
Men  Alting  blive  Gud  til  Ære; 
Der  skulde  Mark  og  Bjerg  og  Dal 
Beredet  staa  som  Bryllupssal, 
Og  de  Gjenløstes  Frydesang 
Skal  runge  smukt  til  Harpeklang. 

Da  Zions  Strid  den  er  fuldbragt, 
Naar  Herren  atter  Jord  betræder, 
Og  han  sig  ved  sin  Gjerning  glæder. 
Og  Zion  staar  i  Brudedragt; 
Naar  over  Kjød  han  herligt  gyder 
Sin  Aand,  og  Skabningen  sig  fryder, 
Da  Love,  Lam  samt  Ulv  og  Kid 
Skal  bo  i  Fred  til  evig  Tid, 
Og  Mennesket  —  Guds  Billed  lig  — 
Ej  heller  mer  vil  føre  Krig. 

O  hellig'  Stund,  o  glade  Dag! 
Vi  hilse  dig,  thi  snart  du  kommer 
Og  bringer  tusindaarig  Sommer 
Til  dem,  som  stred  for  Frelsens  Sag. 

Vi  prise  dig,  o  store  Konge  I 

Vor  Lovsang  vi  for  dig  vii  sjunge, 

Ja,  raabe  højt  Halleluja! 

For  dig,  o  store  Jehova! 

O  lad  os  sejre  med  Guds  Søn, 

At  vi  med  ham  kan  faa  vor  Lon! 

Carl  C.  A.  Christensen. 

Nr.  72. 
Lad  Zion  i  sin  Pragt  opgaa 

Og  Lyset  sende  ud, 
Thi  hendes  Konge  snart  vil  staa 

At  vælge  sig  en  Brud. 
Af  Jord  og  Himmel  Rigdom  nok 

Vi  med  ham  arve  skal, 
Og  møde  ham  og  Enoks  Flok 

I  Luftens  høje  Hal. 

I,  Guds  Herolder,  blæs  saa  til, 

O,  blæs  Basunen  saa, 
At  høres  af  hvert  Folk  den  vil, 

Dens  Lyd  hvert  Øre  naa! 
Thi  Jesus  snart  vil  komme  ned 

Med  Engles  store  Hær 

Og  lønne  dem,  som  for  ham  stred, 
Og  jubie  skal  Enhver. 

Den  skjønne  Tid  begynder  da, 

De  Gamle  forudsaa, 
Gud  hersker,  og  Halleluja! 

Guds  Lam  skal  Æren  faa. 
Et  Tusind  Aar,  o  skjønne  Stund! 

0  Herre,  mig  bered 

At  bo  hos  dig  paa  Zions  Grund 

1  evigvarig  Fred! 

Fra  Engelsk. 

Nr.  73. 

Nu  Hermons  Dug  paa  Zions  Bjerge  falder. 
Og  der  vedblive  skal  Velsignelsen, 
Hvor  Pagtens  Bøn  til  Livet  Herren  kalder. 
Han  der  blandt  Hellige  vil  ses  igjen. 
Hans  Præster  sig  i  Renheds  Kjortel  klæde 
Og  gaa  i  Herrens  Helligdomme  ind, 
Og  for  Guds  Alter  frem  med  Offer  træde 
Med  Ærefrygt  for  ham  i  Sjæl  og  Sind. 

Det  er  saa  godt,  naar  Brødre  bo  tilsammen, 
Saa  siger  Sangeren,  da  har  de  Fred, 

Ja  Ære,  Magt  og  Rigdom,  Fryd  og  Gammen, 
Naar  de  vil  vandre  udi  Lydighed; 
Og  da  skal  Davids  Horn  iblandt  dem  trives 
Til  Fjendens  Undergang  og  Spot  og  Harm, 
Men  Tusindaarets  Krone  dem  skal  gives, 
Og  Herredømmets  Kraft  i  deres  Arm. 

Skjøndt  stolte  disse  Ord  for  Verden  lyde, 

Saa  ere  de  dog  Zions  Sønners  Pagt; 

De  Intet  lægge  til,  ej  heller  bryde 

Af  Sandhedslyset,  Gud  til  dem  har  bragt. 

Derfor,  o  Menneske,  du  dig  omvende, 

Og  tro  og  døbes  udi  Jesu  Navn, 

Da  skal  du  ogsaa  det  for  Sandhed  kjende 

Og  lande  trygt  i  Fredens  stille  Havn. 

J.  J.  M.  BOHN. 

i 

Nr.  74. 

Se  Ørken  og  de  tørre  Steder  grønnes, 

Den  øde  Mark  lig  Paradiset  bli'er; 

Den  vist  skal  blomstre  smukt  og  helt  forskjønnes, 

Libanon  al  sin  Herlighed  den  gi'r; 

Og  Karmels  Prydelse  og  Sarons  Ynde 

Skal  føres  til  Guds  skjønne  Tempelstad, 

Guds  Tjenere  hans  Gjernings  højt  forkynde, 
Den  Svage  styrkes  skal  og  gjøres  glad. 

Og  til  Mistrøstige  af  Hjertet  siger: 
Frimodig  vær,  thi  snart  for  Zions  Sag 
Vor  Gud  med  Engle  ned  til  Jorden  stiger! 
Det  bliver  da  en  stor  Betalingsdag; 
Og  Zions  Fjender  vil  som  Avner  spredes, 
Og  Satans  Kræfter  vejres  hen  som  Damp, 
Da  Uretfærdighed  i  Støvet  trædes, 
Og  standses  skal  al  Lovløshed  og  Kamp. 

Men  Gud  fra  Babel  Zion  trygt  vil  føre, 
Den  Blindes  Blik  skal  skue  ham,  som  var;  . 
Den  Døves  Øren  tydeligt  skal  høre, 
Som  Skovens  Hjort  den  Halte  være  snar, 
Den  Stummes  Tunge  tale  skal  og  sjunge. 
Og  Kildevæld  i  Ørknen  aabne  sig, 
Og  Lovsang  paa  de  golde  Steder  runge, 
Det  Øde  grønnes  skal  med  Frugter  rig. 

En  banet  Vej  Gud  Herren  os  skal  give, 
Og  den  skal  kaldes  Helligdommens  Sti, 
Ej  Plads  for  Urent  skal  paa  Vejen  blive. 
Men  Jordens  Frelste  der  skal  vandre  fri; 

Den  være  skal  en  sikker  Vej  for  »Daarer«  - 
Ja,  »Kristi  Daarer«  der  frimodig  gaa; 
Thi  hvo,  som  Jesu  Kors  sig  nu  udkaarer, 
Ad  snevre  Vej  skal  Livets  Krone  naa. 

Se,  Guds  forløste  Børn  til  Zion  komme 
Med  Jubelsang  og  stille,  salig  Fryd; 
Der  udi  Dans  med  Harpespil  og  Tromme 
De  prise  Herren  med  Lovsanges  Lyd. 
Til  Børneret  Guds  Patriark  velsigner 
Med  Faderhaand  det  glade  Israel, 
Han  Arven  mellem  Josefs  Slægter  ligner, 
O  lover  Herren,  som  gjør  Alting  vel! 

J.  J.  M.  BOHN. 

Nr.  75.. 

Om  Guds  Stad  man  taler  herligt, 

Zion,  Herrens  Øjemed! 
Han,  som  taler  evig  kjærligt, 

Valgte  den  til  Opholdssted; 
Bygget  vel  paa  Enoks  Klippe, 

Den  staar  fast  til  evig  Tid; 
Lammet  vil  den  aldrig  slippe, 

Intet  nytter  Fjendens  Id. 

Se,  nu  strømme  Livets  Vande 

Ned  fra  Himlens  Kjærlighed; 
Her  skal  Sønner,  Døtre  sande, 

De  af  Tørsten  Intet  veed. 
Hvem  kan  mangle,  naar  vi  lette 

Vandre,  glade  og  i  Fred; 
Strømme,  rene,  sunde,  rette, 

Rinde  ud  i  Kjærlighed? 

Snart  om  hver  en  Bolig  skuer 

Man  en  Ild  og  Sky  saa  stor. 
Kjærlighed  og  Glæde  luer, 

Viser  Gud  i  Zion  bor; 
Thi  hans  Banner  da  dem  yder 

Lys  ved  Nat  og  Ly  ved  Dag, 
Og  alt  nu  Guds  Aand  os  fryder, 

Naar  vi  kæmpe  for  hans  Sag. 

Salig  er  du,  Zions  Datter, 

Kjøbt  med  Herrens  eget  Blod; 

Jesus  har  dig  givet  atter 
Kongemagt  og  Præstemod. 

Se,  hans  Folk  saa  kjærligt  vækkes, 
Medens  Babel  knuses  brat. 

Tak  og  Pris  skal  til  ham  rækkes, 
Som  gav  Lys  i  Verdens  Nat, 

Af  Guds  Naade  jeg  som  Borger 

Udi  Jesu  Rige  staar; 
Ej  mig  tynger  Jordens  Sorger, 

Salig  jeg  mod  Maalet  gaar, 
Alle  Jordens  Skatte  svinde, 

Al  dens  Pragt  er  ikkun  Sand, 
Glædens  Taarer  saligt  rinde  — 

Zion  er  mit  elskte  Land. 

Fra  Engelsk. 

Nr.  76. 

O  underfulde  Tid,  der  er  tilbage 
Af  disse  Naadens  skjæbnesvangre  Aar! 
Naar  vore  Tanker  frem  i  Aanden  drage 
Og  se  et  Glimt  af  det,  som  forestaar; 
Forbindelse  med  Himlen  ser  jeg  rækker 
Til  Jorderig  ved  Lysets  Sendebud, 
Og  Israels  Børn  til  Frelse  Gud  opvækker, 
Som  han  til  Abraham  alt  tåled'  ud. 

Thi  nu  er  kommet  Haabets  skjønne  Dage 
For  gamle  Israel  og  Josefs  Rod; 

Og  Rakel  standser  nu  sin  Graad  og  Klage, 
Hun  tørrer  Taaren  af  og  fatter  Mod. 
Ja,  visselig  den  Engel  er  nedkommen 
Med  evigt  Evangelium  paa  Jord, 
Og  Slægten  nu  indbydes  førend  Dommen, 
At  faa  en  Plads  ved  Lammets  Nadverbord. 

Jeg  skuer  Skjøgens  Had;  dens  Præster  løbe 
Med  bittert  Sind,  thi  Sandhed  kom  herned, 
Og  Herrens  Tjenere  i  Blod  de  døbe, 
Fordi  de  raabe:  »Her  er  ingen  Fred!« 
Jeg  skuer  Zion  blandt  de  gamle  Høje 
At  bygges  til  et  Hjem  og  Tilflugtssted, 
Og  de,  som  efter  Jesu  Bud  sig  bøje, 
Der  finde  Hvile,  Salighed  og  Fred. 

Jeg  skuer  videre.  Guds  Gjerning  trives, 
Og  Dragen  kastes  i  Afgrunden  ned; 
Og  Jordens  Riger,  som  I  se  at  kives, 
Til  Jesus  da  maa  vise  Lydighed; 
Hans  Trone  jeg  paa  Jorden  ser  ophøjet, 
Den  Tusindaarets  Sol  omstraaler  skjønt; 
Guds  Skabning  da  i  Frihed  er  fornøjet, 
Og  Jorden  smykkes  da  med  Eviggrønt. 

Og  endelig  Planeten  »Jorden«  drages 
Op  mod  vor  Faders  lyse  Trones  Sted, 
De  tusind  Aar  blot  for  en  Dag  skal  tages, 
Lig  Kolobs  Børn,  som  bo  i  Herlighed. 
Se  Perlestaden,  Livets  Væld  og  Floder, 
Og  Paradisets  Træer  yndigt  staa; 
Jeg  glad  i  Haabet  venter  hos  vor  Broder 
En  Fylde  af  Guds  Herlighed  at  faa. 

J.  J.  M.  BOHN. 

Nr.  77. 

O  underfulde  Tid,  vi  har  oplevet. 
Som  Himlens  Engle  stille  hvisked  om. 
At  Alt  skal  snart  opfyldes,  som  er  skrevet, 
Og  Verden  for  sin  Ondskab  faar  sin  Dom. 

Ja  stolte  Babylon,  du  snart  skal  falde, 
Os  Tidens  Tegn  det  viser  tydeligt. 
Gud  nu  sit  Folk  til  Zion  vil  hjemkalde, 
Og  til  Jerusalem,  o  mærk  dog  Sligt. 

De  Gamles  Spaadom  se  vi  snart  opfyldes, 
Alt,  som  var  sagt  om  denne  sidste  Tid; 
Og  Babel  skal  faa  Løn,  som  den  forskyldes. 
Men  vi  til  Gud  vil  fæste  Haab  og  Lid. 

Lad  Verden  os  kun  spotte  og  foragte, 
Vi  det  ej  regne  mod  den  høje  Fryd, 
Som  vi  skal  nyde,  naar  vi  kun  vil  tragte 
At  vandre  frem  i  Kjærlighed  og  Dyd. 

Vor  Frelser  snart  som  Konge  vil  regjere 
Paa  Jorderige  i  et  Tusind  Aar, 
Da  Kongeriget  ene  hans  skal  være, 
Og  Jorden  staa  i  Uskylds  første  Vaar. 

Nr.  78. 

Zion,  naar  paa  dig  jeg  tænker, 
Hjertet  svulmer  i  mit  Bryst; 

Haardt  mig  trykker  Babels  Lænker 
Langt  fra  elskte  Fædrekyst ; 
Men  som  Duen  med  sit  Blad 
Søger  jeg  den  elskte  Stad. 

Verden  Zions  Børn  foragter, 
Thi  vi  gaa  ved  fremmed  Strand, 

Kæmpe  der  mod  onde  Magter 
For  at  vinde  Zions  Land, 
Og  med  frelste  Slægter  der 
Bo  og  se  vor  Frelser  kjær. 

Her  mig  Nød  og  Fare  truer, 
Mens  jeg  er  i  Fjendens  Land, 

Faa  i  Tal  jeg  Venner  skuer  — 
Lig  en  lænkehunden  Mand 
Møjsomt  gaar  paa  Vejen  frem, 
Ventende  et  saligt  Hjem. 

Dagen  vil  nu  snart  frembryde, 

Da  mit  Øje  skue  skal 
De  Forløste  sig  at  fryde  — 

Deseret  og  Fredens  Dal. 

Da  maa  Babels  Taage  fly 

Bort  fra  Zions  Ild  og  Sky. 

Naar  jeg  tænker  paa  de  Dage, 
Da  mit  Øre  høre  skal, 

Jesus  kommen  er  tilbage 
Og  forkynder  Babels  Fald, 
Da  er  jeg  i  Aanden  glad, 
Som  jeg  alt  i  Zion  sad, 

Elskte  Brødre  og  Medældste 
Overalt  paa  denne  Jord, 

Lad  os  drage  ud  de  Frelste, 
Føre  dem  til  Herrens  Hjord, 

Og  naar  vi  har  sanket  dem, 
Samles  vi  Glædens  Hjem. 

Hans  F.  Petersen. 

Nr.  79. 

Zion  er  vor  Rejses  Maa!, 
Agt  derpaa,  du  kjøbte  Skare! 
Nu  lad  intet  Marterbaal 
Nedslaa  dig  med  Frygt  for  Fare! 
Fryd  dig  ved,  du  eje  kan 
Tusindaarets  Fædreland! 

Er  du  det  fortabte  Faar, 
Der  fra  Hjorden  vild  er  bleven, 
Efter  dig  din  Jesus  gaar, 
Du  i  Ørknen  bort  er  dreven; 
Ingen  Hyrde  er  som  lian, 
Kom,  han  Synd're  tager  an! 

Du  celestiale  Ro, 

Gud  og  Engle  der  har  hjemme; 

Er  vi  tro,  vi  der  skal  bo, 

Lytte  til  Jehovas  Stemme. 

Evigt  Liv  og  Herlighed 

Er  det  Haab,  vi  glædes  ved. 

Eden,  som  blev  tabt  ved  Synd, 
Dobbelt  er  ved  Jesum  vunden. 
Derfor,  Brødre,  hast  og  skynd, 
Til  vi  Lammets  Stad  har  funden. 
At  hver  til  Guds  Højtidsfest 
Blive  maa  en  værdig  Gjæst. 

Nr.  80. 

0  Brødre,  højt  velsignet  vær, 
Som  fordum  nu  paa  Jorden, 

Da  Ansigt  man  til  Ansigt  her 
Tilbad  Gud,  Herren,  En  og  Hver 
I  Adam-ondiAhman. 

Med  Gud  der  Enok  vandrede,. 

Ophøjet  over  Verden, 
Der  Zion  herlig  var  at  se, 

Og  Engle  sang  med  Hellige 

I  Adam-ondi-Ahman. 

1  Hellighed  med  Fryd  og  Lyst, 
Ja,  mer  end  Israels  Kanaan 

Var  Zion  kjendt  fra  Vest  til  Øst, 
Og  Fryd  opfyldte  hvert  et  Bryst, 
I  Adamondi-Ahman. 

Fiosianna!  Glæden  bliver  vei.-, 
Naar  Frelseren  han  kommer; 

Da  Jorden  har  sin  Herlighed, 
Hver  Hellig  bor  i  Glans  og  P'ied 
I  Adam-ondi-Ahman. 

Wm.  W.  Pkelps. 

Nr.  81. 
Paa  Jorden  Gud  samler  en  Stamme  saa  skjon, 

Der  ham  skal  opbygge  en  Stad, 
Berede  en  Trone  for  Faderens  Søn 

Og  da  ham  modtage  saa  glad. 

Da  Faderens  Villie  fuldbyrdes  paa  Jord, 

Hvad  evigt  i  Himmelen  sker, 
Der  Lydighedsaanden  blandt  Hellige  Lor, 

Som  Herren  med  Velbehag  ser. 


Derfor  de  og  drikke  af  Kilden  saa  ren 
Som  rinder  fra  Visdommens  Væld; 

Og  Hver  er  beskyttet  for  Babylons  ?.'i 
Af  Efraims  skyhøje  Fjæld. 


Thi  der  skal  for  Efraini  være  et  Hjem; 
Naar  Folket  med  Gud  gaar  i  Pa^,t, 

Da  strømme  Velsignelser  ned  over  dem; 
De  krones  med  Ære  og  Magt. 

Men  Røsten  den  lyder:  Der  kommer  en  Dag, 
Der  brænder  som  Ovnen  saa  hed! 
Og  da  skal  de  Onde  ej  hvile  i  Mag, 
Men  blusse  som  Halm  og  som  Ved. 

Ds  Jesus  med  sine  i  Faderens  Pagt 

Vil  komme  til  Zion  med  Fred, 
Og  derpaa  gaa  ud  med  celestial  Magt 

Og  Vantroens  Værn  bryde  ned, 

Thi  Arven  kun  faa  de  Retfærdiges  Børn, 
Mens  Mørkhedens  Sæd  skal  forgaa, 
Og  naar  de  fortæres  som  Tidsel  og  Tjørn, 
O,  Herre,  lad  mig  da  bestaa! 

J.  J.  M.  BOHN. 

Nr.  82. 

Højt  Zions  Banner  vajer, 

Og  hvo  kan  det  ej  se? 
Dets  Børn  gaa  frem  med  Sejer 

Til  Verdens  Gru  og  Ve; 

De  Svage  gaa  som  Helte, 
Hvem  Ingen  kan  modstaa; 

Thi  Stenen  frem  de  vælte, 
Som  Alt  vil  sønderslaa. 

Det  gamle  Adam  kjendte 

Samt  Enoks  Helgental; 
Profeter,  som  Gud  sendte. 

For  det  led  Spot  og  Kval! 
Den  Tid  var  dem  betegnet. 

Om  den  de  vidnede; 
De  glad  i  Døden  segned 

For  Zions  Dag  at  se. 

I  Kamp  mod  Mørkets  Magter 

Dets  Skarer  endnu  gaa; 
Dog  Zions  Konge  agter 

Dets  Fjender  at  nedslaa. 
Og  Zion  da  skal  stande 

I  Herlighed  og  Magt, 
Mens  Folk  fra  fjerne  Lande 

Tilfører  det  sin  Pragt. 

Da  Sorg  og  Nød  har  Ende, 
Hver  trofast  Lgnnen  faar. 

Og  Hedninger  skal  kjende, 

At  Zion  frigjort  staar; 
Thi  Jesus  der  vil  trone 

Iblandt  Martyrers  Hær, 
Og  skjænke  hver  en  Krone 

Med  Del  i  Glæden  der. 

Carl  C.  A.  Christensen. 


Nr.  83. 

Messiæ  Evangelium, 

Der  udgjør  Skriftens  Hovedsum, 

Tilbydes  Jordens  Børn. 
Guds  Tjen're  raabe  til  Enhver, 
Som  Frelsens  Budskab  nu  har  kjær: 

»Ej  mer  din  Gud  fortørn! 
Fra  Synd  og  Ondskab  dig  omvend, 
Benyt  den  Tid,  der  gives  end; 
Thi  vid  forvist,  at  det  tilsidst 

Til  Gud  dig  fører  hen!« 

Se  Lyset,  som  fra  Himlen  kom, 

Det  spreder  sig  al  Jorden  om, 

Vor  Gud  os  det  har  sendt! 

Det  gjennem  Mørket  trænger  frem 
Til  Kongens  Slot  og  fattigt  Hjem, 

Før  Tiden  bliver  endt. 
Thi  Kristi  Komme  nu  er  nær  — 
Oplad  jert  Sind  og  Visdom  lær 
Af  Himlens  Gud,  som  giver  Bud 

Til  Frelse  for  Enhver! 

Ak,  Mørket  skjulte  Jorderig, 
Og  Mennesket  var  Dyret  lig: 

Sit  Maal  det  ej  forstod! 
Men  Herren  vaaged  over  os  — 
Han  vilde  frelse  os  til  Trods 

For  Fejl  og  Overmod. 
Nu  ydmygt  vi  os  høje  ned 
For  dig,  som  for  os  Døden  led; 
Vi  ville  gaa  og  Frelse  faa 

Formedelst  Lydighed. 

Peter  O.  Thomassen. 


Nr,  84. 

Guds  Skabnings  Længselssukke  snart  skal  endes. 
Og  Strid  og  Kiv  iblandt  den  med, 

Thi  Overenglen  med  sin  Hær  udsendes 
At  binde  Dragen  og  at  give  Fred. 

Og  Jorderig  i  Jubel  er  fornøjet, 

Og  Himlens  Gud  da  hos  sin  Skabning  bor, 
Et  Glædes- Hav  er  orn  vor  Jord, 
Og  Taarer  rinde  ej  fra  Øjet. 

Guds  Bern  skal  da  i  Fredens  Skygge  hvile 

I  Salighedens  Paradis; 
Og  Gog  og  Magog  aarlig  didhen  ile, 

Og.bøje  Knæ  paa  Helliggjortes  Vis; 
Thi  Kongens  Pris  vor  Zebaoths  skal  være, 
Som  herligt  bor  da  i  Jerusalem 

Og  Zions  Stad,  Guds  gyldne  Hjem, 

Hvor  Engle  tjenende  da  ere. 

O  skjonne  Haab,  som  Aanden  højt  opliver 

Til  Troens  Kam.p  mod  Maalet  frem, 
Som  Sjælen  bort  fra  Verdens  Møje  river 

Og  drager  os  til  Herlighedens  Hjem! 
Du  os  til  Evig-Livets  Krone  fører, 
Saa  vi  i  Aandens  Kraft  til  Sejer  naa, 

Og  himmelsk  Rang  vi  da  skal  faa, 

Naar  Faderen  os  herliggoier. 

J.  J.  M.  BOHN. 

Nr.  85. 

Zions  Kæmper  rusted'  ere, 
Efraim  han  staar  paa  Vagt; 

Ras  kun,  alle  Fjenders  Hære, 
Bruger  samlet  Vaabenmagt! 
Aldrig  skal  Zions  Fald 
Fryde  Mørkets  Djævletal. 

Dog  det  gjælder  Tro  og  Love, 
Uophørlig  Bøn  og  Vagt, 

Kjækt  for  Himlens  Bud  at  vove 
Fjende-Angreb  med  al  Magt. 
Gud  behag.  Sværdet  drag, 
I  hans  Navn  gjør  Heltetag! 

Tidens  Fyldes  Sejersfane 
Fører  os  til  Striden  ind, 

Og  en  daglig  Kæmpevane 
Giver  Mod  i  Sjæl  og  Sind; 
Hvert  et  Saar  gjør  os  haard, 
Saa  vi  kjækt  i  Kampen  staar. 

Dette  har  for  sandt  befunden 
Guds  Profeter,  en  og  hver! 

De  Erfarenhed  har  vunden 
Udi  Kamp  og  Trang  især. 
Skulde  vi  da  gaa  fri  — 
Sjælens  Skjærsild  rent  forbi? 

Mangen  op  vil  Korset  tage 

Og  paa  Vejen  gaa  et  Skridt; 
Men  naar  de  saa  faa  at  smage 

Verdens  Haan,  de  vælge  frit 

Som  Ufri  at  gaa  i 

Syndens  gamle  Slaveri. 

Men  hvo  ret  Guds  Veje  kjender, 
Friheds  Herlighed  forstaar, 

Og  sig  tro  mod  Staden  vender, 
Aanden  kjender,  søger,  faar, 
Han  er  ej  lad  og  fejg 
Til  at  gaa  ad  Kampens  Vej. 

Thi  med  Kristi  Kraft  der  vindes 
Slag  paa  Slag  og  Sejer  stor, 

Og  som  Harnisk  om  os  bindes 
Engle-Vidnesbyrdets  Ord. 
Strid  og  Saar  snart  forgaar, 
Og  med  Sejrens  Krans  vi  staar. 

Efter  Hans  A.  Brorson. 


122 

Nr.  86. 

Nu  kommer  Forlosning  for  Jorden, 

Som  fordum  Gud  døbte  i  Vand ; 
Den  venter  paa  Ilddaabens  Orden, 

Da  bli'er  den  udfriet  af  Ban; 
Paa  den  da  skal  Hellige  finde 

En  Hvile  velsignet  og  sød, 
Thi  Jesus  som  Konge  skal  vinde 

Al  Jorden,  som  kjøbt  ved  hans  Død. 

Da  kriges  ej  mere  Nationer 

Om  Lande  og  Riger  saa  grumt; 
Trompeternes  Lyd  og  Kanoner 

Samt  Sværdet  vil  da  vorde  stumt; 
Men  Sejerens  Sange  skal  høres 

Af  Engles  og  Helliges  Kor, 
Og  Harpens  Guldstrenge  skal  røres, 

Og  Lovsang  opstige  fra  Jord. 

Smaadrenge  skal  drive  i  Enge 
Selv  Bjørne  med  Køer  og  Faar, 

Og  fredelig  Ulven  i  Vænge 

Blandt  Kalven  og  Føllet  da  gaar; 

Og  Løven  hos  Lammet  skal  hvile, 
Og  Barnet  hos  Slangen  skal  staa, 

Da  knækket  er  Fjendskabets  Pile, 
Og  Dragen  til  Hulen  maa  gaa. 

Og  Adam,  den  Gamle  af  Dage, 

Med  Eva  sin  Dronning  saa  skjon 
Skal  over  al  Skabningen  tage 

Præsidium  under  Guds  Son; 
Og  Oldtidens  Ypperstepræster, 

Ja  Abe!  og  Enok  og  Seth, 
Med  Joseph  og  Hyrum  til  Gjæster, 

Hos  Lammet  skal  spise  sig  mæt. 

Bereder,  bereder  nu  eder, 

Som  Herren  Messias  har  kjær! 
Som.  Støv  er  al  Jorderigs  Glæder 

Mod  Dagen,  som  nu  rykker  nær. 
O,  strider  til  Blodet  trofaste. 

Og  skræmmes  for  Trængslerne  ej. 
Og  efter  Fuldkommenhed  haste 

Paa  Sandhedens  hellige  Vej. 

Da  Jorden  til  Hellige  gives 

Som  Konger  og  Præster  i  Fred, 

Ja,  evigt  skal  Israel  trives, 

Og  Abraham  frydes  derved. 
Da  alle  skal  kjende  Gud  Fader, 

Den  højeste  Himmelens  Gud, 
Og  derfra  nu  naadig  han  lader 

Sit  Kjærligheds  Væld  strømme  ud. 

J.  J.  M.  BOHN. 

Nr.  87. 

Hvor  blev  vor  Jord  for  Sorgen  fri 

Om  Orden,  Fred  og  Harmoni 

Sit  Indtog  holdt  paa  denne  skjønne  Klodel 

Om  Enighed  og  Kjærlighed, 

Retfærdighed  og  Broderfred 

Blandt  alle  Folk  i  alle  Lande  boede. 

Hvor  var  det  godt,  om  Krigens  Larm 

Og  Sværdet,  ført  af  Magtens  Arm, 

Ved  Engles  Jubeltoner  blev  forstummet; 

Om  Jorden,  smykket  som  en  Brud, 

En  hellig  Bolig  blev  for  Gud 

Og  straaled'  som  en  Sol  i  Verdensrummet. 

Hvor  herligt,  naar  hin  skjønne  Stad 
Med  guldbelagte  Gaders  Rad 

Fra  Himlen  kommer  ned  til  Jordens  Dale! 
Og  Livets  rene,  klare  Flod 
Udvælder  fra  Guds  Trones  Fod, 
Som  skal  os  baade  glæde  og  husvale. 

Naar  en  Gang  de  Fortryktes  Sag 
Paa  Zions  skjønne  Frihedsdag 
Skal  sejre  over  Tyranniets  Rænker, 
Naar  Fredens  Børn  sin  Arv  skal  faa 
Paa  denne  Jord  og  frelste  staa, 
Vil  Zion  frydes  —  fri  for  alle  Lænker. 

Poul  Andersen. 


Nr,  88. 

I  Kirtland  Zions  Tempel  stod 

Saa  yndeligt  at  skue, 
Og  døbt  det  blev  i  Sved  og  Blod, 

I  Aandens  Kraft  og  Lue; 
Mens  Herrens  Engle  gik  derind, 
Ildstøtten  saas  paa  Templets  Tind, 

Saa  Djævlehæren  skjælved. 

Og  Jesus  Kristus  lod  sig  se, 
Hans  Blik  det  var  som  Lynet; 

I  Solens  Glans  med  Haar  som  Sne 

Han  var  at  se  i  Synet. 
Og  Moses  frem  af  Sløret  gik 
For  Cowderys  og  Josefs  Blik, 

Mens  Engle  Brødre  tjente. 

Og  Jesu  Røst  i  Templet  lød 
Som  Lyd  af  mange  Vande: 

»Jeg  lever,  som  en  Gang  var  død, 
Og  som  I  her  se  stande. 

Jeg  var  den  første  og  er  sidst, 

Jeg  eders  Frelser  er  og  Krist, 
Jer  Talsmand  hos  min  Fader«, 

»Opløft  jerl  Blik  og  jubl  i  Fryd! 

Jer  Synd  den  er  udslettet; 
Se  Ar  af  Naglerne  og  Spyd, 

Hvorved  I  ren  blev  tvættet. 
I  Fattigdom,  i  Tro  og  Flid 
I  ofred  Bøn  og  Sved  og  Tid 

Og  rejste  mig  et  Tempel.« 

»Jert  OiTer  jeg  antaget  har, 
Her  jeg  mig  aabenbarer; 

Nu  vær  for  Aanden  rene  Kar  — 

Min  Naade  evig  varer. 
Om  delte  Hus  skal  Rygtet  gaa, 
Og  fjerne  Folk  skal  Budskab  faa, 

Om  hvad  I  se  og  høre  I« 

Da  Profetiens  Aand  brod  ud 

I  Tungemaal  og  Syner, 
Og  som  et  vældigt  Uvejrsbrud, 

Naar  Ild  i  Ild  det  lyner. 
Og  Brødre  blev  i  Hundredvis 
Af  Engle  tjent  med  Lov  og  Pris 

Til  Faderen  og  Lammet. 

Da  Synet  atter  opladt  blev, 

Og  de  Elias  skued, 
Han  Tidens  Fylde  dem,  beskrev, 

At  Dommen  Verden  trued; 
Og  gav  dem  Kraftens  Noglemagt, 
Til  Børns  og  Fædres  Tro  og  Pagt 

Paa  Jorden  at  forene. 

P.  V.  Poulsen 

Nr.  89. 

Saa  yndeligt  Guds  Kirke  staar 
I  Vestenland  og  Tilvæxt  faar; 
Fra  Syd  og  Nord,  fra  Øst  og  Vest, 
De  ile  glad  til  Lammets  Fest. 
Trods  Løgnens  Sæd,  som  Verden  faar, 
En  Hovedhjørnesten  dog  staar, 
Der  skjærmer  Zion  ømt  for  Stød, 
For  Undergang  og  Sorg  og  Nød. 
Dens  Grund  er  Profetiens  Aand 
Med  Jesus  ved  Guds  højre  Haand, 
Dens  Piller  Guds  Apostel-Tal, 
Udvalgt  ved  Aandens  Kald. 

Hid  fra  det  fjerne  Zions  Land 

Der  kom  til  os  en  Sandhedsmand, 

Samt  Brødre  tre  med  Livets  Bud, 

Bemyndiget  af  Himlens  Gud 

At  tale  Evangelium, 

Guds  Fredstilbud  og  Vredesdom; 

Og  Tusinder  nu  fryde  sig 

Trods  Løgneaandens  Raab  og  Skrig; 

Thi  Ordets  Kraft  sig  mægtig  ter 

Hos  dem,  som  efter  Lyset  ser; 

Men  de,  som  vil  i  Mørket  gaa, 
Vil  ej  det  Bud  forstaa. 

Se  Dommen  over  dem  er  sagt: 
Forbandelse  ved  Herrens  Magt, 
Bortvisning  fra  Guds  lyse  Sted 
Til  Synd'res  grumme  Fængsel  ned, 
Naar  Kongen,  Jesus,  kommer  frem 
Til  sit  det  ny  Jerusalem. 
Urokket  staar  en  evig  Pagt, 
Paa  Naadens  Dag  vi  arve  Magt, 
Ja,  Rigdom,  Ære,  Salighed 
Og  Tusindaars  og  evig  Fred; 
O,  da  vi  synge  skal  i  Kor: 
Nu  Gud  paa  Jorden  bor! 

J.  J.  M.  BOHN. 

Nr.  90. 

Det  er  forvist  paa  Tiden  snart, 
At  Krist,  Guds  Søn,  vil  komme 

I  Skyerne  at  skue  klart 
Til  Frelse  for  de  Fromme. 

Stor  Skræk  da  faar  hver  Syndens  Mand, 

Naar  Verden  smelter  hen  i  Brand, 
Som  Pagtens  Bog  os  melder. 

Basunen  skal  man  høre  saa 
Ved  Engles  høje  Stemmer, 

De  Døde  skulle  da  opstaa 

Med  Legem  —  Kjød  og  Lemmer; 

Saa  skal  de  stande  herligt  der, 

Og  hvo  end  er  i  Live  her, 
Skal  i  en  Hast  forvandles. 

O,  Jesu,  vær  min  Talsmand  god, 

Du  Fejl  mig  ej  tilregne; 
Men  rens  mig  ved  dit  dyre  Blod, 

Dets  Værd  du  mig  tilegne, 
At  jeg  med  Hellige  da  maa 
I  Zion  hos  dig  Arven  faa 

Og  tusindaarig  Hvile, 


Nr.  91. 

Nu  Jesus  kommer  snart  i  Sky, 

I  Herlighed 
Til  sit  Jerusalem,  det  ny, 
Til  Zions  Stad  og  Fredens  By, 
Der,  hvor  hans  Navn  staar  højt  i  Ry 

I  Evighed. 


131 

Derfor  bered  dig.  Kvinde,  Mand^ 
Til  Tusindaarets  Hvilestand  — 
Til  Livets  Fred. 

Bepryd  hans  Vej  med  Palmekvist 

Hel  eviggrøn, 
Og  Harpen  slaa  for  Jesum  Krist, 
Han  Zions  Sag  udfører  vist. 
Og  leder  os  trods  Satans  List 

Til  Dagen  skjøn. 
Ja,  Zion,  Jesus  kommer  snart! 
Lad  derfor  Intet  blive  spart, 

Saa  faar  du  Løn. 

Og  hver,  som  vil  til  Festen  gaa. 

Tro  Livets  Bud  1 
Ja,  Rige,  Arme,  Store,  Smaa 
Kan  alle  Frihedsseglet  faa 
Og  skjønne,  hvide  Klæder  paa  — 

Hør  eders  Gud! 
Ja,  Røsten  lyder  over  Jord: 
Kom  hid  til  Lammets  Nadverbord, 

Du  Jesu  Brud! 

J.  J,   M.  BOHN.- 

Nr.  92, 

Glæd  dig,  Zion,  glæd  dig,  Jord, 
Se,  din  Konge  til  dig  kommer! 
Glæd  dig  i  din  Vinter,  Nord, 
Se,  han  bringer  evig  Sommer! 
Jorden  han  frigjøre  skal, 
Jevne  Bjærg,  ophøje  Dal; 
Fred  og  Sandhed  bor  paa  Jorden, 
Naar  Guds  Folk  er  helligt  vorden. 

Bøj  dig  for  din  Konge,  Sjæl! 
Verdens  Konger,  bøjer  eder! 
Stolte  Magt  og  Højhed,  knæl, 
Tronen  for  Guds  Søn  bereder! 
Snart  paa  Jord,  i  Zions  Land, 
Kongespiret  fører  han; 
Mørkets  Magter  for  ham  vige, 
Hans  er  Salighedens  Rige. 

Over  ganske  Israels  Land 
Han  vil  være  Overdommer; 
Evigt  lovet  være  han  — 
Hellig  Skare  med  ham  kommer! 

Syng,  hver  Sjæl,  med  Tak  og  Bøn: 
Hosianna,  Davids  Søn! 
Syng,  mens  alle  Knæ  sig  bøje: 
Hosianna  i  det  Høje! 

E.  I.  Ingemann. 


Nr.  93. 

Vaagn,  Jordens  Slægter,  op  og  ser. 

Og  lad  jer  ej  betrygge 
Ved  Verdens  Haab  og  falske  Skjær! 

De  uden  Grundvold  bygge. 
Vend  eder  om,  thi  Herrens  Don> 

Og  Dag  er  nu  i  Vente! 
Gud  vil  sin  Brud  af  Verden  ud 

Til  evig  Ære  hente. 

Og  Tegnene  paa  denne  Dag 

Nu  klart  sig  aabenbarer 
I  Sol  og  Maane,  Jordens  Brag, 

Med  Pest  og  Krigerskarer. 
Al  Verden  staar  som  tændte  Biaar  — 

Den  blusser  snart  og  falder; 
Dog  er  der  Faa,  som  tænke  paa, 

At  Gud  til  Bedring  kalder. 

Hvad  gavner  da  al  Verdens  Pragt, 

Hvad  Rigdom,  Gods  og  Ære? 
Hvad  hjælper  da  al  Herremagt? 

Hvor  vil  da  Vellyst  være? 
Hvor  er  den  Vraa,  1  Ly  skal  faa, 

Naar  Jesus  han  vil  komme 
I  Skyerne  og  lade  se 

Sin  Magt  og  Vredes  Domme? 

Dog  fryder  eder  hjertelig, 

I  Kristi  sande  Lemmer, 
Som  under  Verdens  Magt  og  Svig 

Opløfter  eders  Stemmer 
Med  Dommens  Bud  fra  eders  Gud; 

Han  vil  jer  Frelse  give, 
Og  al  jer  Nød  samt  Haan  og  Stød 

Skal  salig  Glæde  blive. 


Nr.  94. 

Stem  op  i  Fryd,  o  Zions  Sønner, 
Snart  kommer  Kongen  og  vor  Gud ! 
Han  hører  vore  Raab  og  Bønner; 
Vi  drog  fra  Verdens  Virvar  ud 

Og  ind  i  Jesu  sande  Rige 
Ved  Vand  og  Aand  og  Myndighed; 
Og  Salems  Konge,  han  bringer  Fred, 
Pris  være  ham  i  Evighed! 

Gud  hellig  er,  og  hvo  kan  taale 
Hans  Glans  og  høje  Himmelpragt, 
Guds  Majestæt  og  Klarheds  Straale, 
Celestiale  Ild  og  Magt? 
Og  bo  hos  Evighedens  Brynde? 
Nej,  ingen  Sjæl  for  Gud  kan  staa, 
Der  ej  beredes  ved  Aanden  her 
Til  Gud  en  Gang  at  stande  nær. 

Vor  Fader,  Abrams  Gud  og  Fader, 
En  Pagt,  en  evig  Pagt  han  svor; 
Og  nu  Velsignelsen  han  lader 
Frigjøre  hver  en  Sjæl,  som  tror 
Det  Budskab,  Efraims  Sønner  bære 
Ved  Aandens  Kraft  paa  Jorden  frem, 
Som  Profetien  os  melder  om. 
Skal  lyde  førend  Verdens  Dom. 

Saa  hører,  alle  Syndens  Slaver, 
Et  Frihedsløsen  raabes  ud, 

Profeter  atter  Gud  begaver 
Til  højt  at  vidne  om  hans  Bud! 
Lad  Præstelist  ej  eder  blinde, 
Og  Verdens  Gunst  ej  lokke  mer', 
Men  gaa  med  Friheds  Hærskaren  frem 
Til  Livets  ny  Jerusalem! 

Se  Zions  lyse  Foraarsdage, 
De  randt  med  Haab  om  Sejer  op! 
Guds  Kraft  fuldkommes  hos  de  Svage 
Biandt  Jesu  Smaa  paa  Bjergets  Top; 
Og  Røsten  snart  fra  Himlen  lyder: 
»Brudgommen  kommer,  il  nu  frem!« 
Og  Zion  ind  da  i  Huset  gaar 
Og  Bryllupsfestens  Hvile  faar. 

J.  J.    M.  BOHN. 

Nr.  95. 

Røsten  snart  lyder:  Nu  Babel  er  styrtet, 
Lyset  det  sejrede,  Mørkheden  faldt, 

Jesus  regjerer,  som  en  Gang  blev  myrdet. 
Han  sine  Børn  hjem  til  Zion  har  kaldt  [ 

Tusindaarshvilen  for  Jorderig  kommer, 
Synden  og  Døden  og  Satan  han  bandt; 

Skabningens  Længsel,  Guds  herlige  Sommer, 
Efter  de  sex  Dages  Vintre  oprandt. 

Løven  og  Lammet  de  gaa  med  hverandre- 
Ørnen  og  Duen  de  sidde  i  Fred, 

Aar  efter  Aar  da  de  Hedninger  vandre 
Pilegrimsgang  til  det  hellige  Sted. 

Zebaoths  Navn  staar  i  Ære  paa  Jorden,. 

Alle  da  kjende  ham,  Store  og  Smaa. 
Hellig  og  viis  er  da  Mennesket  vorden^ 

O  hvilken  Glæde  vi  da  skulle  faa! 

Nr.  96. 

Skjønne  Dag,  saa  længe  ventet. 

Hils  den  Dag  med  Jubelsang! 
Vær  ej  mer  i  Babel  blændet, 

Vend  mod  Jakobs  Hus  din  Gangf 
Hør  fra  Zions  fjerne  Sale  — 

Hør  Basunens  stærke  Lyd: 
Babylon  er  falden,  er  falden,  er  falden.. 

Babylon  er  falden  i  Støvet  ned! 

Lyt  og  hør,  hvor  Folket  skriger. 
Se  hvor  Staden  vejres  hen! 

'Handel,  Skibsfart  alt  bortviger, 

Kommer  aldrig  mer  igjen. 
Kjøbmænd,  som  med  Sjæle  håndled, 

Hyle  da  paa  hendes  Kyst. 

Præster,  hendes  Kjøbmænd,  raabe: 
Hvad  er  det,  som  nu  mon  ske? 

Blev  nu  hver  af  os  en  Taabe, 
Og  vor  Kløgt  til  Spot  og  Spe? 

Jordens  Konger,  Folk  og  Riger 
Vaande  sig  i  Suk  og  Ve. 

Rør  nu  Harpen,  Englehænder, 

Fryder  eder,  Jesu  Faar! 
Se,  det  gamle  Babel  brænder, 

Jesus  frem  med  Sejren  gaarl 
Nu  er  Hævnens  Time  kommen, 

Hans  Langmodighed  forbi. 

Nr.  97. 

<Jlade,  ja  glade  vi  skue  mod  Himlen, 
Snart  vor  Forløser  vil  komme  i  Sky! 

Længe  vi  sukked'  med  Skabninge-Vrimlen, 
Nu  vore  Hjerter  sig  hæve  paany; 

Thi  der  kom  Budskab  lil  os  fra  det  Hoje: 
Snart  eders  Herre  hos  eder  vil  bo; 

Vender  mod  Zion  herefter  jert  Øje, 
Snart  gaa  1  ind  til  hans  Hvile  og  Ro! 

Brødre  og  Søstre,  o  lad  os  da  vaage, 

Lad  os  paa  Tidernes  Tegn  give  Agt, 
Ikke  forvildes  i  Babylons  Taage, 

Men  stræbe  frem  til  vort  Maai  uforsagt! 
Snart  han  jo  kommer  den  Herligheds  Konge, 

Lad  os  ej  sove,  men  hver  staa  paa  V^agt; 
Alle,  som  sejre,  med  Engle  skal  sjunge 

Og  blive  iførte  Herligheds  Dragt. 

Verden,  behold  kun  din  Glans  og  din  Glæde, 

Tanken  om  Zion  mig  ene  er  sød, 
Midt  i  din  Glans  dine  Børn  dog  maa  græde, 

Aandelig  hungrige,  lide  de  Nød. 
Sønner  af  Zion  og  Døtre  tillige. 

Lad  os  gaa  Kongen  med  Lovsang  imod. 
Og  lad  os  samle  til  ham  og  hans  Rige 

Hver,  som  vil  renses  formedelst  hans  Blod! 
Marie  Jensen  Sordrup. 

Nr.  98. 

Den  Tid,  som  var  lovet,  er  nu  kommen  nær, 
At  Sønnen,  Jehova,  snart  blandt  os  vi  ser, 
Messias,  den  Store,  han  snart  komme  vil 
Og  rense  vor  Jord  med  en  lutrende  Ild. 

Og  da  vil  vi  frydes  med  Jubel  paa  Tunge, 
Thi  Sejren  er  vunden,  for  Jesus  vi  sjunge; 
Paa  Jord  han  regjerer  med  Enevoldsmagt, 
Befrier  den  fra  Ondt  og  opfylder  sin  Pagt. 

Messias  han  kommer!  O,  hør  dog  det  Skrig, 
Du  adspredte  Israel,  det  gjælder  jo  dig! 
Gaa  ud  fra  hvert  Folk,  ja,  gaa  ud,  mens  du  kan, 
Kom  hjem  til  dit  eget  forjættede  Land! 

Se,  nu  er  Messias  ej  længer  et  Lam, 
Der  bløder  og  dør  som  en  Synder  med  Skam. 
Som  Løven  af  Juda  han  kommer  med  Pragt, 
I  Zion  at  herske  med  Enevoldsmagt. 

Messias  han  kommer,  hver  Hellig  opstaar 
Fra  Graven  og  henrykt  imøde  ham  gaar! 
Hver  Sjæl  gjenforenet  da  fremkommer  der, 
Og  Ansigt  til  Ansigt  hverandre  de  ser. 

Messias  han  kommer!  Vær  vaagen  og  bed! 
Kom,  gaa  ham  imøde,  din  Lampe  bered ! 
Thi  atter  al  Jorden  velsigne  han  vil, 
Da  Sygdom  og  Synd  skal  ej  mer  være  tii. 

J.  J.  M.  BOHN. 


Nr.  99. 

Mikael,  den  store  Fyrste,  snart 

Med  Hæren  gør  sig  rede 

I  Ildens  Kraft  og  Lynets  Fart 

Og  udi  Himlens  Lys  saa  klart 

For  sine  Børn  at  træde. 

Han  stride  vil  for  sine  Smaa 

Udi  de  trange  Dage; 
De  da  skal  evig  Frelse  faa, 
Som  Bogen  siger,  de  skal  naa, 
Men  endnu  er  tilbage. 

Og  da  den  sølverlokked'  Mand, 

Den  Gamle  udaf  Dage, 
I  Riget  stort  og  mægtigt  kan 
Udi  Sabbatens  Hvilestand 
Sin  Æres  Krone  tage. 

Vi  da  vor  Fader  skue  skal, 

Og  glad  han  os  velsigner, 
Som  han  i  Adam-ondis  Dal 
Før  gjorde  ved  sit  Sønnetal, 

Og  Slægtens  Arv  han  ligner. 

Og  Overkongen,  Jesus  Krist, 
Vor  Herre  og  vor  Broder, 
Som  dog  i  Kjød  Guds  Søn  er  vist, 
Han  borttog  Slangens  Braad  og  List, 
Som  fristed'  Slægtens  Moder. 

Og  Fredens  Scepter  føres  saa 

I  tusind  Aar  paa  Jorden, 
Som  Præsident  skal  Adam  staa. 
Og  Elohim  skal  Æren  faa, 

Naar  Alt  er  herligt  vorden. 

.!.  J.  M.  BOHH. 


Nr.  100. 

Lad  os  glædes  med  hverandre 
Og  paa  Herrens  Veje  vandre; 
Lad  os  ej  uvirksom  staa, 
Men  bestandig  fremad  gaa. 

Lad  os  stedse  fremad  ile, 
Herren  da  til  os  vil  smile; 
Han  belønner  En  og  Hver, 
Der  til  ham  sig  holder  nær. 

Lad  os  elske  Herrens  Love, 
Livet  selv  for  Sandhed  vove. 
Aanden  brænder  i  vort  Bryst, 
Naar  vi  lyde  Herrens  Røst. 

Lad  os  stedse  trofast  virke 
Og  opbygge  Kristi  Kirke, 
Styrket  ved  den  Helligaand 
Lede  Folk  i  Pagtens  Baand. 

Lad  os  elske  Himlens  Rige 
Mod  Fuldkommenheden  hige. 
Lad  os  stedse  elske  Gud, 
Trofast  holde  Jesu  Bud. 

Niels  F.  Green. 

Nr.  101. 

Den  Gang  vor  Herre,  Jesus,  stod  paa  Jorden 
Og  talte  Livets  dyrebare  Bud, 

Da  gik  til  ham  hans  valgte  Præsteorden, 
Som  fulgte  Lammet  troligt  ind  og  ud. 

Paa  Bjerget  da  han  sig  til  sine  vender 
Og  siger:  Riget  skal  tilhøre  dem, 
Som  fattig  er  i  Aanden,  og  som  kjender 
Sin  Svaghed  for  sin  Gud  og  stræber  frem. 

Og  den,  hvis  Hjertesorg  er  Herrens  Ære, 
Som  tørster  efter  Sandheds  klare  Væld 
Og  grunder  paa  Guds  Lov  og  rene  Lære, 
Skal  finde  Livets  Vej  til  evigt  Held ! 

Thi  Himlens  skjulte  Manna  ham  skal  give 
Og  Livets  Kildevæld  og  Mælken  sød. 
Og  som  et  Barn  ved  Brystet  skal  han  trives, 
Thi  jeg  er  Verdens  Lys  og  Liv  og  Brød. 

Og  den,  som  er  sagtmodig  i  sit  Hjerte,         . 
Skal  arve  Jorden  i  al  Evighed,  « 

Og  hvo,  som  lindrer  Brødres  Sorg  og  Smerte. 
Skal  hvile  sødt  i  Fred  og  Salighed. 


Og  den,  som  er  barmhjertig  mod  sin  Fjende 
Og  dømmer  mildt,  skal  dømmes  naadelig; 

Thi  de  Barmhjertige  min  Fader  kjende, 
De  skal  bestaa  i  Dom  for  ham  og  mig. 

Og  rene,  kyske  Hjerter  mig  skal  skue, 
Og  af  Gud  Faders  Fylde  skal  de  faa; 
I  Renheds  Bryst  der  blusser  Sandheds  Lue, 
Og  Visdoms  Strømme  fra  hans  Læber  gaa. 

Og  naar  af  Verden  du  en  Daare  nævnes  — 
Dig  trænger  og  udgyde  vil  dit  Blod, 
Og  ingen  Plet  paa  Jorden  mer  dig  levnes, 
Jeg  give  vil  dig  Løn,  fordi  du  stod! 

Derfor,  o  Fader,  lad  mit  Hjerte  være 
En  Bolig  for  din  rene,  sande  Aand, 
At  jeg  maa  søge  din  og  Jesu  Ære 
Og  knyttes  fast  til  dig  ved  Pagtens  Baand. 

O,  lad  dit  Zion  mægtigt,  herligt  blive. 
At  jeg  som  Borger  derudi  maa  bo 
Med  Hustru,  Børn  og  hvad  du  vil  mig  give, 
I  Tusindaars  og  Evighedens  Ro! 

J.  J.  M.  BOHN. 

Nr.  t02. 

Glade  vi  os  sammenklynge, 
Og  i  Fryd  som  Børn  vi  synge: 
Gud  vor  kjære  Fader  er! 
Udi  ham  vi  stærke  ere, 
Naar  vi  kun  vil  lydig  være, 
Følge  Evangeli  Bud, 
Da  for  os  er  Himlens  Gud. 

Lad  kun  Verden  os  foragte 
Og  i  Hævn  os  eftertragte, 
Herren  frelse  vil  og  kan. 
Bedre  er  det  kort  at  lide, 
End  at  høste  Skam  og  Kvide, 
Syndens  korte  Pral  og  Lyst 
Med  dens  falske  Fred  og  Trøst 

Dagen  snart  skal  Bladet  vende,. 
Og  Enhver  skal  se  og  kjende. 
At  vor  Kirke  er  Guds  Brud ; 
Hun  alene  Zion  finder, 
Hun  alene  Kronen  vinder, 
Mens  de  andre  skal  forgaa 
Og  ej  for  Guds  Aasyn  staa. 

Derfor  vi  saa  glad  istemme 
Herrens  Sang  og  Værket  fremme, 
Stride  kun  for  Zions  Sag. 
Aanden  du,  o  Fader,  give, 
At  vi  udi  dig  maa  blive  1 
Og  paa  Tusindaarets  Dag, 
Da,  o  Jesus,  os  modtag! 

J.  J.  M.  BOHN. 

Nr.  103. 

Lad  Broderkjærligheden  stærk 

I  Hjertet  stedse  brænde, 
Thi  Kjærlighed  er  Lysets  Værk 

Og  Brødres  sikre  Kjende; 
Det  er  en  Himmelild  saa  varm. 
Guds  Aand  antænder  i  vor  Barm, 

Den  brænder  uden  Ende. 

Hvo  som  da  siger:  Elsker  Gudl 
Og  har  al  Verdens  Goder, 

Som  tror  at  holde  Herrens  Bud, 
Men  elsker  ej  sin  Broder, 

Han  kjendte  ikke  Jesum  Krist, 

Thi  Løgn  bor  i  hans  Hjerte  vist, 
Og  Babel  er  hans  Moder. 

Lad  Slangens  List  ej  trænge  ind 

I  Zions  tætte  Rader, 
Thi  med  sin  Gift  i  Sjæl  og  Sind 

Den  Pagtens  Sønner  skader; 
Viid:  sover  du,  han  vaage  vil 
Og  bruge  alt  sit  træske  Spil, 

At  han  fra  Gud  dig  drager. 

Vær  derfor  vaagen,  Kvinde,  ^and, 

At  Livet  i  dig  dages, 
Saa  ej  fra  Zions  Frihedsstand 

Du  skal  til  Fange  tages; 
O  søg  at  faa  Guds  Kjærlighed, 
Thi  udi  den  er  Lys  og  Fred, 

Som  aldrig  fra  dig  drages. 

J.  J.  M.  BOHN. 

Nr.  104. 

Nu  Fryd  mit  Hjerte  finder 

Ved  Livets  sande  Ord, 
Ej  jeg  mit  Hjerte  binder 

Til  nogen  Ting  paa  Jord, 
Som  mig  fra  Kronen  drager, 

Thi  i  min  Sjæl  jes  bær 

Af  Aandens  Sæd  og  smager, 
Gud  er  min  Fader  kjær. 

Som  Led  i  Jesu  Rige 

Udvalgt  til  Herlighed, 
I  Lys  foruden  Lige 

Jeg  vandrer  fuld  af  Fred. 
Nu  først  jeg  monne  kjende 

Mit  Ærind  her  paa  Jord, 
Da  Gud  sit  Bud  lod  sende 

Til  Fattigfolk  i  Nord. 

Ja,  nylig  jeg  i  Mørke 

I  Babels  Rige  stod 
Som  udi  Aandens  Tørke 

Med  visnet  Top  og  Rod; 
Men  nu  mit  Hjerte  kvæges 

Ved  Aandens  rene  Væld, 
Og  Sjælens  Vunder  læges  — 

Krist  har  betalt  min  Gjæld. 

Vi  derfor  vil  istemme: 

Halleluja,  o  Gud! 
Vi  vil  din  Gjerning  fremme 

Og  gaa  i  Verden  ud 

Og  raabe  der  til  alle: 

O  kommer,  slutter  Pagt, 
Thi  Babylon  skal  falde 

For  Zion  ved  Guds  Magt! 

J.  J.  M.  BOHN. 


Nr.  105. 

Oplad  dit  Øje,  Kvinde,  Mand, 
Se,  om  du  Kirken  skue  kan , 
Opbygget  paa  Guds  eget  Ord 
Fra  alJe  Sekter  paa  vor  Jord; 
Men  at  du  ej  skal  dømme  slet, 
Du  først  maa  lære  Herrens  Ret, 
Og  vide  Kjendetegnet  paa 
Det  Hus,  som  evigt  vil  bestaa 
Paa  Klippegrunden  stærk  og  fast. 
Som  Satan  ej  gaar  med  i  Kast, 
Hvor  Jesus  komme  vil  med  Fred, 
Med  Liv  og  Salighed. 

Først  Herrens  Aand  og  Profeti 
Og  Aabenbaring  er  deri, 
Og  Himlens  Nøgler  og  Fuldmagt 
Og  Præstedømmets  Kraft  paalagt 

Profet,  Apostel,  Ældste,  Præst, 
Og  Lærer,  Diakon  dernæst. 
De  bygge  op  Guds  Tempelhus, 
Som  aldrig  falde  skal  i  Grus; 
Og  Tegn  og  Gaver  som  et  Helt 
Dem  følge,  skjøiidt  af  Herren  delt 
Til  sines  Bedste  og  til  Gavn 
Og  Ære  for  Guds  Navn. 

En  saadan  Kirke,  hvor  er  den 
Med  Guds  Profet,  Apostelen? 
Hvor  gaar  den  lige  snævre  Sti? 
Hvor  staar  hvert  Bud  i  Harmoni 
Med  Himlens  Sandheds  Lov  saa  stor? 
Kundgjøres  den  ved  Verdens  Ord? 
Nej,  Pave,  Provst  og  Kardinal, 
Hvis  Navne  aldrig  findes  skal 
I  Herrens  Hus,  og  Bisp  og  Præst 
De  selv  tog  sig  den  Ære  bedst; 
De  alle  udi  Blindhed  gaar 
Kun  med  vildledte  Faar. 

Men  ønsker  du  at  tjene  Gud 
Og  lyde  Jesu  Kristi  Bud, 

Hos  Sidste-Dages  Hellige 
Du  Guds  og  Kristi  Hus  vil  se; 
Af  dem  Guds  Kirke  ren  og  skjøn 
Nu  bygges  til  Guds  egen  Søn, 
Og  Alt,  hvad  før  jeg  nævnet  har, 
Med  Himlens  Sandhed  lys  og  klar 
Blandt  disse  er  og  sendes  ned 
P'ra  Himlens  lyse  Herlighed; 
Thi  Evighedens  sidste  Pagt 
Til  Jorden  nu  er  bragt. 

Og  naar  Guds  Hvede  samles  ind 
I  Laden  efter  Jesu  Sind, 
Saa  sker  det  nu  i  Høstens  Tid 
Trods  mørke  Aanders  Løgn  og  Strid, 
Og  Klinteneg  de  bundne  staa 
Ved  Præstelist  som  tørre  Straa; 
Ved  Sværd  og  Ild  fra  Himlens  Gud 
De  blusse  snart  i  Flammer  ud, 
Og  Herrens  Ansigt  skjules  da, 
Naar  Zion  et  Halleluja 
Skal  raabe  ud,  og  tusind  Aar 
Vil  bo  i  evig  Vaar. 

J.  J.  M.  BOHN. 

Nr.  106. 

Den  Gud,  som  Andre  dyrke, 
Ej  fryde  kan  mit  Sind, 

Han  ej  sit  Folk  kan  styrke, 
Og  er  kun  Hjernespind, 

Jeg  har  en  Gud  her  oven  til, 

En  Gud,  som  baade  kan  og  vil 
Sin  Villie  aabenbare  — 
Han  er  en  Gud  for  mig. 

Hver  Kirke,  lad  mig  sige, 

Der  har  ej  en  Profet, 
Den  er  ej  Kristi  Rige, 

Gud  har  den  ej  beredt. 
Men  jeg  har  en,  som  vil  bestaa, 
Profeters  Grundvold  bygget  paa^ 

Selv  Jesus  Hjørnestenen  — 

Saa  er  min  Kirkes  Grund. 

Hvor  ej  Apostler  fmdes, 

Den  ej  erkjendes  kan; 
Ej  Frelse  der  kan  vindes; 

Den  bygget  er  paa  Sand. 
Men  Kirken  min  den  er  vejledt 

Af  Stjerner  tolv,  saa  herlig  set 
I  Glans  om  Kvindens  Hoved  — 
Saa  er  min  Kirkes  Grund. 

Det  Haab,  som  Andre  nære, 

Er  intet  Haab  for  mig, 
Det  vil  dem  kun  besvære, 

Mens  jeg  er  glad  og  rig; 
Thi  Haabet  mit  det  ej  forgaar, 
Men  ind  i  Himlen  selv  det  naar, 

Og  del  er  Livets  Anker  — 

Saa  er  min  sikre  Grund. 

Det  falske  Himmerige, 

Som  Verden  lærer  om, 
Det  ikkun  har  sin  Lige 

Med  Sæbeboblen  tom, 

Jeg  paa  et  Himmerige  tror, 

Som  bliver  paa  den  nye  Jord 

Med  Sandheds  Lys  og  Livet, 

Naar  da  hos  Gud  jeg  bor. 

(Fra  Engelsk. 

Nr.  107. 

Som  Staden,  der  paa  Bjerget  staar. 
Og  kan  sig  ikke  gjemme, 

Saa  er  det  Folk,  som  Lyset  faar, 
Og  som  med  Hjorden  trolig  gaar 
Og  kjender  Hyrdens  Stemme. 

Ej  Verdens  Ros  dem  frister  let, 

Ej  Vellyst,  Gunst  og  Ære; 
De  elske  Sandhed,  Dyd  og  Ret, 
Derfor  dem  Verden  kalder  slet  — 
Vil  deres  Fjende  være. 

Se,  Verden  strækker  Sceptret  ud, 

Den  kalder  Lys  for  Mørke, 
Den  tager  Løgn  for  Sandheds  Bud, 
Den  dyrker  denne  Verdens  Gud, 
Og  har  i  ham  ej  Styrke. 

Lig  Slægten  var  i  Noæ  Tid, 

Er  nu  den  store  Skare; 
Den  lever  udi  Hævn  og  Strid, 
Dens  Lejesvende  nu  med  Flid 

Udraabe:  Ingen  Farel 

Saa  stands,  o  Sjæl,  din  stærke  II, 

Før  du  i  Hulen  falder! 
Se,  Skjøgen  med  sit  Horesmil 

Dig  dræbe  vil  med  Løgnens  Pil  — 
Stands,  førend  Døden  kalder! 

Stat  stille,  kom  og  hør  den  Røst, 

Som  nu  til  Slægten  lyder! 
Følg  den  i  Tro!  du  bliver  løst, 
Du  finder  Lys  og  Fred  og  Trøst, 

Og  Zion  snart  dig  fryder. 

Trods  Verdens  Præsters  falske  Raab 

Guds  Bud  det  evigt  bliver: 
Omvendelse  og  Tro  og  Daab 
Kun  føde  Kjærlighed  og  Haab 
Og  Livets  Krone  giver. 

J.  J.  M.  BOHN. 

Nr.  108. 

Bøn  og  Kjærlighed  som  Himmelvagter 
Stil  mod  Kjødets  Sans  og  Lokkemad, 
Strid  og  overvind  de  onde  Magter, 
Som  har  Gud  og  Kjødet  skillet  ad. 

Aldrig  tabte  den  i  Stridens  Hede, 
Som  sin  Gud  til  Forsvar  stærk  har  havt; 
Naar  i  Prøvens  Strid  du  kun  kan  bede. 
Skal  du  finde  Naadens  Sejerskraft. 

Tilskriv  ej  dig  selv,  om  Sejer  vindes. 
Gud  staar  de  Hoffærdige  imod. 
Spørg  dit  Hjerte,  om  det  stedse  mindes 
Ham  paa  Korset  med  det  dyre  Blod. 

O,  at  du  ej  skulde  Spydet  spidse, 
Som  har  gjennemstunget  dybt  hans  Bryst. 
Flet  ej  Tornekronen  til  hans  Isse, 
Skærp  ved  Synden  ej  hans  Bødlers  Røst. 

Bed  og  elsk,  og  bed,  at  han  benaader 
Dig  med  Mod  at  stride,  som  du  bør. 
Bed  og  elsk  ham  —  han  alene  raader  — 
Giv  ham  Ære,  for  hvad  godt  du  gjør. 

Se,  i  Kampen  bindes  Sejerskroner, 
Som  os  vente  efter  Stridens  Larm. 
Jord  og  Himmel  sig  en  Gang  forsoner, 
Og  du  hviler  ved  din  Frelsers  Barm. 

Nr.  109. 

Se  Verdens  Riger  fuld  af  Skræk  og  Ve ! 

Af  Krig,  Pest,  Jordskjælv,  Hungersnød  de  lide; 

Se,  hver  Nation  er  stedt  i  Ængstelse, 

Og  Havets  Belger  over  Grænsen  skride; 

Og  Jordens  Indre  sprudler  Ild  og  Død; 
Og  Tegn  i  Himlen  ses,  som  og  paa  Jorden^ 
De  vidne,  hvad  af  Jesu  Læber  lød. 
Der  komme  maa  før  Domsbasunens  Torden. 

Imedens  dette  klart  i  Slægten  sker, 
Et  Rige  stærkt  af  Himlens  Gud  oprettes 
Ved  Jordens  Ædle  baade  fjernt  og  nær, 
Som  i  den  evig  nye  Pagt  indsættes; 
Thi  fra  Jehova  dette  Bud  gik  ud: 
Før  Israel  ud  af  Jorderigs  Nationer, 
Nu  Herrens  Præster  bringe  Frelsens  Bud, 
Og  derfor  høres  Zions  Jubel  toner. 

Men  Mørkets  Magt  i  Verdens  Tempelhal  — 
Forgjæves  søger  den  Guds  Værk  at  standse; 
Men  som  den  strider,  kommer  Babels  Fald, 
Den  maa  selv  Jesu  Vidner  da  bekranse. 
Thi  hvo  mod  Zion  løfter  op  sin  Haand, 
Lig  Avner  for  en  Vestenvind  henfarer; 
Men  hvo  for  Zion  ofrer  Kraft  og  Aand, 
Skal  synge  Hosianna  blandt  Guds  Skarer. 

J.  J.  M.  BOHN. 

Nr.  110. 

En  Aften  sent  jeg  lagde  mig  til  Hvile 
Og  slumred  sødt  i  Søvnens  Arme  ind, 
Mens  Stjernehæren  venlig  saas  at  smile 
Og  kysse  Jorden  med  sit  blege  Skin. 

Da  syntes  mig,  jeg  var  paa  Salems  Høje, 
Og  Zions  Kongeborg  jeg  vandred  om; 
Den  store  Stad  laa  udbredt  for  mit  Øje, 
Og  paa  Morea,  Herrens  Helligdom. 

Did  gik  jeg  hen,  hvor  vældig  den  sig  hæved,. 
En  hellig  Gysen  gjennem  Sjælen  feer. 
Her  sang  Kong  David,  medens  Harpen  bæved,. 
Her  talede  Profeter  Herrens  Ord. 

Jeg  vandred  ind  i  Kæmpe-Søjlegange, 
En  Morgendæmring  over  Jorden  laa, 
Da  lød  der  fjernt  et  lifligt  Kor  af  Sange, 
Mens  Østens  Rødme  kun  mit  Øje  saa. 

Da  kom  en  Mand  mig  udefra  imøde, 
Hans  skjønne  Form  var  svøbt  i  Kappen  ind, 
Hans  Fjed  paa  Marmorstenen  sagte  løde. 
Og  Nakkens  Lokker  vifted  om  hans  Kind. 

Om  Panden  høj  og  bred  i  prægtig  Bue 
Laa  Haaret  glat  til  Siden  strøget  ned, 
Men  Taage  kun  om  Øje  var  at  skue  — 
Hans  Aasyn  skimted  jeg  i  Dunkelhed. 

Han  standsed,  greb  min  Haand  og  skued  nøje, 
Saa  alvorsfuld  og  tavs  paa  mig  en  Stund  — 
En  Stund,  som  evig  staar  for  Sjælens  Øje! 
»Jeg  er  Messias«,  lød  det  fra  hans  Mund. 

I  hellig  Ærefrygt  mit  Knæ  sig  bøjed', 
Jeg  sank  som  svimlende  i  Tankens  Strøm, 
Men  i  en  Taagesky  han  svandt  for  Øjet  — 
Og  jeg  paa  Lejet  vaagned  af  min  Drøm. 

J.  V.  Poulsen. 

Nr.  111. 

Din  Aand  med  min  Aand  Vidne  bær, 
At  jeg  dit  Barn,  o  Fader,  er, 
Og  jeg  er  Arving  til  dit  Rige, 
Til  Herlighed,  som  ej  har  Lige  — 
Hvor  Jesus  er. 

O  hellig  Glæde,  salig  Fryd, 
Hvortil  vor  Læbe  ej  har  Lyd! 

Der  ingen  Ufredsmand  kan  komme, 
Thi  Landet  er  kun  for  de  Fromme, 
Som  øve  Dyd. 

Der  skal  ej  Torn  og  Tidsel  gro, 
Og  ingen  giftig  Slange  bo, 
Der  Løven  græsse  skal  med  Lammet, 
Thi  Frelsens  Bud  har  Alt  annammet, 
Og  Hvilens  Ro. 

Der  skal  for  os  ej  være  Død, 
Ej  Sygdom,  Sorger  eller  Nød, 
Men  vi  med  Kristus  skal  regjere, 
Og  Tusindaarets  Sol  skal  være 
Saa  morgenrød. 

Og  naar  han  ved  sin  Guddoms  Magt 
Sig  alle  Ting  har  underlagt, 
Til  Faderen  han  vil  det  give, 
Og  eet  med  ham  i  Gud  vil  blive 
I  Lys  og  Pragt. 

Derfor  vi  stemme  i  med  Sang, 
At  det  maa  give  yndig  Klang 

P^or  Hver,  som  Hjerte  har  og  Øre 
For  Værket,   Herren  vil  udføre 
For  sidste  Gang. 

Nr.  112. 

Er  Gud  for  os,  hvad  kan  imod  os  være  ? 
O  Brødre,  Søstre,  lad  os  vandre  fro, 
Og  føre  Striden  til  vor  Frelsers  Ære, 
Da  vi  hos  ham  i  Herlighed  skal  bo. 

Vi  stride,  ja  vi  stride  for  et  Rige, 

Hvortil  vor  Frelser  gav  os  Arveret. 

Forgjæves  Fjenderne  det  vil  bekrige, 

De  faa  det  ej,  thi  Jesus  vandt  os  det.  , 

i 

Vi  ej  med  kjødelige  Vaaben  fægte. 
Men  bruge  Aandens  Sværd  og  Troens  Skjold; 
Vi  vil  os  Verden  med  dens  Lyst  fornægte. 
Kun  at  vi  har  vor  Arv  i  god  Behold. 

Vi  stride  for  vor  Frihed  og  Guds  Ære, 
Og  for  at  komme  til  vort  Fædreland; 
Vi  vil  ej  længer  Syndens  Trælle  være. 
Og  Frelsens  Hus  ej  bygge  op  paa  Sand. 

Nej  vi  vort  Hus  har  bygget  paa  en  Klippe, 
Hvor  det  mod  Storm  og  Vandløb  kan  bestaa; 
Thi  Aabenbarings-Lyset  vi  ej  slippe, 
Og  i  vor  Frelsers  Navn  vi  Alt  formaa. 

Og  naar  vi  komme  ind  til  Zions  Hvile, 
Hvor  Herren  selv  sig  aabenbare  vil, 
Da  salig  Fryd  os  evig  skal  tilsmile, 
Og  vi  skal  altid  høre  Jesum  til. 

Marie  Jensen  Sordrup. 

Nr.  113. 

Jeg  føler  nu  en  Glæde, 

Som  jeg  blandt  Engle  sad; 
Om  Modgang  er  tilstede, 

Jeg  vil  dog  være  glad; 
Thi  Faderen  ej  glemmer 

Hans  Børn,  som  søge  ham; 
Jeg  trygt  hos  mig  fornemmer 

Forløsning  ved  Guds  Lam. 

Naar  jeg  ham  tro  vil  være, 

Jeg  ej  fortabes  skal, 
Thi  da  mit  Navn  til  Ære 

Staar  blandt  Udvalgtes  Tal; 

Jeg  derfor  vil  istemme  :' 

Min  Frelser  Lov  og  Pris,  < 

At  han  lod  mig  indlemme 
Til  Plads  i  Paradis. 

I  Aanden  jeg  betragter 

Den  store  Frydefest, 
Da  Zions  Brudgom  agter 

Mig  som  sin  Bryllupsgjæst; 
Da  jeg  med  ham  skal  trone 

Paa  Jord  et  tusind  Aar, 
Og  siden  Livets  Krone 

Jeg  i  hans  Rige  faar. 

Marie  Andersen, 


Nr.  114. 

Kom,  lad  os  nu,  Venner,  i  Kjærligheds  Aand 
Forsamles  og  knytte  det  kraftige  Baand,      ^ 
Som  ikke  vil  briste,  om  Støvet  i  Kiste  ij 

Maa  lægges,  men  Aanden  til  Frihedens  Egn 
Sig  svinger  og  synger  om  Kjærligheds  Tegn. 

Men  I,  som  nu  Haanden  paa  Ploven  har  lagt, 
O  vender  ej  eder  tilbage  forsagt. 

Vil  Kronen  I  vinde,  hav  stadigt  i  Minde 
At  vaage  og  bede  ved  Dag  og  ved  Nat, 
Taalmodig  at  vandre  blandt  Torne  og  Krat. 

Vil  Tornene  rive  dig  saaret  og  blaa, 

Da  tænk  paa  din  Frelser,  som  blodig  mon  staa: 

Til  Spot  i  stor  Pine  for  Synderne  dine, 

Med  Kronen  af  Torne  taalmodig  han  gaar  — 

Hvo  det  ret  beskuer,  han  Lægedom  faar. 

Saa  lad  os  da  favne  vor  prøvede  Ven, 
Der  elskte  os  først,  lad  os  elske  igjen; 
Og  giv  ham  dit  Hjerte,  han  kjøbte  med  Smerte, 
Thi  han  vil  det  rense  for  Syndens  Forgift, 
Hvorved  det  er  blevet  fordærvet  og  stift. 

Ja  vandrer  med  Glæde  frimodigen  frem. 
Er  Vejen  end  møjsom,  den  dog  forer  hjem 
Til  Zion  den  blide  Guds  Stad,  hvor  de  hvide- 
Beprydede  Skarer  med  Palmer  fremgaa; 
O  lad  dig  berede  en  Plads  der  at  faa. 

Nr.  115. 

Lad  os  Rejsen  fortsætte, 
Herrens  Gjerning  udrette 

Gjennem  hele  vor  Livstid 
Og  ej  stille  staa  mer, 
Før  vor  Herre  vi  ser. 

Ja,  hans  Villie  udføre, 
Vi  med  Glæde  vil  gjøre 
Og  Talenterne  bruge; 
Om  end  Vejen  er  trang, 
Den  er  Kjærligheds  Gang. 

Thi  som  Skyer  forsvinde, 
Dette  Liv  vil  bortrinde, 
Og  vi  snarlig  skal  skue 
Det  Millennium  Aar. 
Da  til  Hvilen  vi  gaar. 

Gid  til  hver  han  maa  sige, 
Naar  han  modta'er  sit  Rige: 
Vel,  du  trofaste  Tjener, 
Træd  nu  ind  til  min  Fryd, 
Og  min  Herlighed  nyd! 

Fra  Engelsk. 

Nr.  116. 

Se  den  muntre  Skare  hist, 
Som  paa  Skibet  staar, 

Det  er  Hellige  forvist, 

Der  hjem  til  Zion  gaar. 
Paa  hvert  Ansigt  Glæden  straaler, 
Fred  og  Ro  Gud  dem  tilmaaler, 
Og  lyksalig  er  hver  Sjæl, 
Aanden  rig  er  dem  til  Del. 

Gid  det  ogsaa  var  min  Lod 

At  til  Zion  gaa, 
Hvor  ej  mere  Verdens  Braad 

Mig  saarende  kan  naa. 
Mellem  Zions  høje  Fjelde 
Herrens  Bud  og  Love  gjælde, 

Og  man  Frihed  nyde  kan 

Hist  i  Efraims  elskte  Land, 

Der  er  Gudsfrygt  Folkets  Lyst, 

Dyden  deres  Pryd, 
Kjærlighed  i  deres  Bryst 

Bevirker  salig  Fryd. 
Der  Profeten.  Gud  har  kaldet, 
Viser  dem,  der  dybt  var  faldet, 

Vejen  til  Guds  Rige  hen  — 

Hjem  til  Faderen  igjen. 

Broder,  Søster,  fatter  du 

Naaden  paa  din  Sti, 
Som  dig  vederfares  nu? 

For  Babel  er  du  fri ! 
Dog  jeg  faar  vel  nok  den  Glæde 
Zions  Jordbund  at  betræde  — 

Hver  Dag  er  jeg  redebon 

At  forlade  Babylon. 

Peter  O.  Thomassen. 

Nr.  117. 

Saa  sikker  en  Grundvold  for  eder,  som  tror, 
Er  lagt  ved  Profeter  i  Guds  eget  Ord; 
Hvad  mer  kan  han  sige,  end  det  han  har  sagt 
Til  dem,  som  med  Jesus  i  Daaben  gjør  Pagtr 

I  alle  Slags  Kaar,  enten  syg  eller  karsk, 
I  Fattigdoms  Dal  eller  Rigdommens  Marsk, 
I  Hjem  eller  ude,  paa  Land  eller  Sø, 
Dig  tilhører  Livet,  for  aldrig  at  do. 

Frygt  ej,  jeg  er  med  dig,  vær  kun  ved  godt  Modi 
Thi  jeg  er  din  Gud,  og  vil  være  dig  god; 
Ja,  styrke  dig,  hjælpe  dig,  give  dig  Aand, 
Opholde  dig  ved  min  almægtige  Haand. 


169 

Om  end  gjennem  Prøven  jeg  lader  dig  gaa. 
Min  Naade  tilstrækkelig  skal  du  vist  faa; 
Du  skal  ikke  skades  af  Prøvelsens  Ild  — 
At  gjøre  dig  ren,  det  er  Alt,  hvad  jeg  vii. 

Den  Sjæl,  som  til  Jesus  sin  Lid  kun  har  sat. 
Jeg  vil  ej  forlade  i  Mørkedens  Nat. 
Den  Sjæl,  om  al  Helved  imod  den  mon  staa, 
Formedelst  min  Naade  skal  Salighed  faa. 

Fra  Engelsk. 


Nr.  118. 

O  Brødre,  Søstre,  lad  os  saa 

Kun  følge  Korsets  Fane; 
O  lad  os  ikke  stille  staa, 
Og  lad  os  ej  tilbage  gaa 
Fra  Hellighedens  Bane. 

Og  Jesus  selv  os  føre  vil, 

Han  er  den  gode  Hyrde; 
Ej  Satan  driver  med  os  Spil, 
Naar  Jesu  Røst  vi  lytte  til. 
Os  Ulven  ej  skal  myrde. 

Højlovet  være  Jesu  Navn! 

Det  vakte  os  af  Døde. 
Han  selv  vil  tage  os  i  Favn 
Og  bære  ind  i  Zions  Havn 

Til  Livets  Morgenrøde. 

O  Zion,  ifør  dig  din  Pragt, 

Din  Brudgom  at  modtage; 
Han  kommer  snart,  som  han  har  sagt, 
Klæd  dig  i  Hellighedens  Dragt, 
At  du  kan  ham  behage. 

Han  kommer  selv  i  Zions  Land, 

Naar  Djævelen  er  bundet; 
Og  hvad,  der  er  paa  Jord  og  Vand. 
Vil  blive  løst  af  Syndestand, 

Thi  han  har  Sejer  vundet. 

Et  Tusind  Aar  vi  da  skal  bo 

Med  Frelseren  i  Glæde; 
Da  skal  vi  se,  hvad  nu  vi  tro  — 
Endt  er  vor  Strid,  sød  er  vor  Ro, 

Thi  Jesus  er  tilstede. 

Marie  Jensen  Sordrup. 

Nr.  119. 

Op,  Zions  Brødre,  op  til  Strid! 

Os  Aanden  Kraften  giver, 
At  stride  mod  en  farlig  Tid, 
Thi  Satan  bruger  al  sin  Flid 

For  os  at  overvinde. 

Se,  Mørkets  Magt  sig  ruster  ud 
For  Herrens  Lys  at  slukke! 

Kom,  Hver,  som  elsker  Himlens  Gud 

Og  lyder  Jesu  Kristi  Bud, 
Vi  Satans  Magt  skal  knuse. 

Vi  frygte  ej  for  Mørkets  Hær, 

Thi  Herren  for  os  strider; 
Frimodig  kom  kun  En  og  Hver, 
Og  følg  kun  Jesus,  hav  ham  kjær! 
Snart  F'jendens  Magt  skal  vige. 

Tag  Troens  Skjold,  hver  Zions  Ven ! 

Bind  Sværdet  ved  din  Side, 
Og  gjør  dig  rede,  Lyset  tænd, 
Hengiv  dig  til  din  Gud  igjen, 

Da  skal  du  Sejer  vinde. 

Er  Kraften  svag  og  Magten  stor, 
Mod  hvem  du  Krig  skal  fore, 

Gud  lovet  har  udi  sit  Ord, 

I  Zion  vil  han  bo  paa  Jord, 
Blandt  dem,  som  trofast  blive. 

For  dette  Evangelium 

Vi  stride  vil  med  Styrke. 
Lad  Lys  og  Tro  faa  Hjerterum, 
At  Lovens  store  Hovedsum 

1  Kjærlighed  opfyldes. 

O  Søskende,  lyd  Aandens  Magt, 

Vær  tro  i  Kampens  Hede; 
Thi  hvo,  som  sviger  ej  sin  Pagt, 
Har  Gud  ved  Aandens  Røst  os  sagt. 

Skal  evig  salig  blive. 

Marie  Jensen  Sordrup. 

Nr.  120. 

Hør  i  din  Enbaarnes  Navn, 

Fader,  hør  vi  bede. 
Før  du  Zions  Skib  i  Havn! 
Staa  ved  Roret  i  dets  Stavn, 

Lad  din  Haand  os  lede! 
For  du  Zions  Skib  i  Havn! 

Styr  det  mellem  alle  Skjær, 

Over  alle  Grunde! 
Knus  du  vore  Fjenders  Hær! 
Løft  dit  Banner  højt  for  Hver! 

Stop  du  Løgnens  Munde! 
Knus  du  vore  Fjenders  Hær! 

Lad  dit  Tempel  vorde  bygt 

Op  paa  Zions  Høje, 
Og  dit  Folk  der  leve  trygt  — 
Fuld  af  Lys  og  Himlens  Frygt  — 

Du  dets  Fjender  bøje! 
Lad  dit  Tempel  vorde  bygt! 

Jesus,  du  er  Kongers  Drot 

I  din  Faders  Rige; 
Zions  Tempel  er  dit  Slot, 
Der  fra  Loven  bringer  Godt, 

Standser  Vold  og  Krige; 
Du  er  alle  Kongers  Drot! 

P.  V.  Poulsen. 

Nr.  121. 

■Naar  Verden  er  kold  som  den  mørkeste  Nat, 
Og  Alting  i  Livet  dig  synes  forladt. 
Da  høres  i  Aanden  —  fra  oven  —  herned, 
En  Stemme  at  hviske:  »I  mig  har  du  Fred«. 

Kjærlig  og  øm,  kjærlig  og  øm 
Kommer  en  Stemme  saa  venlig  herned; 
Kjærlig  og  øm,  kjærlig  og  øm  — 
Trøster  dit  Hjerte  og  giver  dig  Fred. 

Naar  Lovsangens  Toner  fra  Hjertet  gaa  ud, 
Til  Andagt  vi  samles  og  prise  vor  Gud. 
Da  føle  vi  atter  hin  venlige  Røst, 
Som  udi  vor  Trængsel  vil  skjænke  os  Trøst. 

Naar  Livet  har  Ende,  og  Døden  er  nær. 
Og  skilles  vi  skulle  fra  dem,  vi  har  kjær, 
Da  lyder  det  atter  fra  Englenes  Kor, 
At  Døden  er  Livet  for  Alle,  som  tror. 

Nr.  122. 

Lovpriser  vor  Frelser  med  Jubel  og  Sang! 
Han  viste  os  Vejen  og  styrer  vor  Gang, 

At  vi  kunne  frelses  i  hans  Paradis 

Og  der  ham  lovsynge  paa  Englenes  Vis. 

Men  Ven,  o  betænk  dog,  hans  Blod  dig  ej  frier, 
Naar  du  til  hans  Tjeneste  ikke  dig  vier. 
Og  strider  mod  Uret  med  hele  din  Magt, 
Og  derpaa  med  Herren  i  Daaben  gjør  Pagt.. 

O  Venner,  se  dette  er  Frelserens  Bud, 
Og  hvis  I  ham  lyde,  da  føres  I  ud 
Fra  Babylons  Virvar,  som  nu  staar  for  P^ald ; 
O  bruger  da  Tiden,  hør  Frelserens  Kald  t 

O  salige  Glæde!  o  himmelske  Ro! 
At  snart  vi  skal  skue,  hvad  nu  vi  kun  tro. 
Snart  Frelseren  kommer,  Guds  enbaarne  Søn,. 
Og  skjænker  os  Kronen,  den  højeste  Løn! 

Derfor,  kjære  Brødre,  lad  os  staa  beredt, 
Og  med  Højtidsdragten  da  være  iklædt; 
Vi  da  skal  med  Englene  synge  i  Kor: 
Hosianna!  vor  Gud,  han  paa  Jorden  nu  bor  .r 
Carl  C.  .■^.  Christensen. 

Nr.  123. 

Lover  din  Herre,  o  Zion,  din  Konge  med  Ære  — 
Den  Gud,  som  Israels  trofaste  Fader  vil  være! 

Bringer  ham  Pris, 

Jubler  paa  Børnenes  Vis, 
Skjøndt  vi  nu  Korset  maa  bære. 

Lyder  vor  Fader  med  Lydigheds  reneste  Hjerte; 
Alt,  hvad  som  fjerner  os  fra  ham,  maa  volde  os 

Holder  hans  Bud,  [Smerte; 

Da  først  vi  ære  vor  Gud, 
Som  tændte  Kjærligheds  Kjærte. 

Kjæreste  Fader,  dit  Zion  vil  søge  din  Ære, 
Hustru  og  Børn  og  vort  Gods  dig  opofret  skal 
Giv  os  din  Aand,  [være, 

Led  du  os  trygt  ved  din  Haand, 
Som  dine  egne  og  kjære! 

Halleluja!  raab  hver  Broder  og  Søster  tilsammen! 
Faderen,  Sønnen  og  Aanden  de  svare  os  Amen! 

Herligheds  Sol, 

Straal  skjønt  fra  Pol  og  til  Pol ! 
Hosianna!  lovet  vær!  Amen! 

J.  J.  M.  BOHN. 

Nr.  124. 

Lovsynger  Herren  højt  i  Kor, 
Du  Jesu  Kirkes  Broderkjæde, 
Der  kaldet  er  fra  kolde  Nord 
Til  Tusindaarets  Lys  og  Glæde, 
Til  Zions  Brudgoms  Bryllupsfest, 
Til  Abrahams  og  Josephs  Sæde, 
Til  Nadverbord  som  smykket  Gjæst 
I  Brudedragtens  hvide  Klæde. 

Hæv  Hjertet  ved  den  nye  Pagt  — 
Saa  Intet  fængsler  det  til  Jorden  — 
Højt  over  Mørkets  Fyrstes  Magt 
Og  Uvejrs  store  Sky  og  Torden! 
Og  sæt  din  Fod  paa  Klippen  fast! 
Da  Helveds  Hær  forgjæves  fnyser; 
Om  Himlens  Firmament  da  brast, 
Guds  Ord  bestaar  og  for  dig  lyser. 

Vor  Vej  til  evig  Frelse  gaar, 
Naar  Aandens  Sandhed  vi  adlyder, 
Og  Haabets  Morgenstjerne  staar 
Som  Pant  i  Hjertet  og  os  fryder, 
Og  snart  Retfærdighedens  Sol 

Skal  Zions  Bjergetop  torgylde, 

Og  lyse  klart  fra  Pol  til  Pol, 

Og  Jordens  Kreds  med  Glæde  fylde. 

Derfor  vi  prise  dig,  o  Gud, 

I  Tiden  og  i  Evigheder, 

At  du  til  Norden  sendte  Bud 

Og  selv  os  ud  ved  Haanden  leder! 

Halleluja!  Halleluja! 

Hosianna,  Lov  og  Tak  og  Ære! 

Halleluja!  Halleluja! 

Vor  Gud  alene  priset  være! 

J.  J.  M.  BOHN. 

Nr.  125. 

Frem  med  Tak  og  Pris  vi  komme. 
Herren  store  Undre  gjør 
Iblandt  alle  sine  Fromme, 
Som  hans  Søn  bekjende  tør. 
Halleluja!  Halleluja!  Halleluja!  AmenF 

Lover  Gud  med  Glædestone, 
Priser  ham  med  Harpeklang! 
Zion  er  hans  Kongetrone; 

Synger  ham  en  Jubelsang! 

Halleluja!  Halleluja!  Halleluja!  Amen! 

Priser  ham  med  evig  Glæde, 
Alle,  som  her  Aande  har! 
Glædens  Taarer  Kinden  væde, 
Naar  Guds  Lys  vi  blive  var. 
Halleluja!  Halleluja!  Halleluja!  Amen! 


Nr.  126. 

Jeg  prise  vil  min  Fader  stor, 
Mens  Tid  forundes  her  paa  Jord; 
Og  om  du  herfra  kalder  mig 
Ind  til  dit  lyse  Himmerig, 
Jeg  synge  skal  i  Englekor: 
Halleluja!  Vor  Gud  er  stor! 

Vor  Fader,  som  i  Himlen  bor, 
Tak  for  det  rene  Livets  Ord! 
Al  Ære  være  dig,  o  Gud! 
O,  maa  vi  holde  dine  Bud! 
Og  medens  vi  her  vandre  skal, 
Velsign  du  vore  Dages  Tal ! 

Da  Mørkets  Magt  omgav  vort  Fjed, 
I  Naade  du  saa  til  os  ned. 
En  Røst  er  hørt,  o  lyt  dertil: 
Mit  Rige  jeg  oprette  vil; 
Nu  Tidens  Fylde  kommen  er, 
Og  Israel  jeg  endnu  har  kjær. 

Igjen  Profeter;  høres  kan 
At  proklamere  til  hvert  Land : 
Kom  ud,  o  kom,  mit  Folk,  kom  ud 
Af  Babylon!  Modtag  mit  Bud, 
At  Dommen  eder  ej  skal  naa  — 
I  Zions  Land  I  Ly  kan  faa! 

Igjen  vi  høre  Hyrdens  Røst 

Fra  Efraims,  den  elskte  Kyst: 

Kom  hjem,  kom  hjem,  mit  Folk,  o  kom 

Bepryder  Herrens  Helligdom! 

Se,  Zions  Konge  kommer  nu. 

Han  kommer  Pagterne  ihu! 

H.  P.  Olsen. 

Nr.  127. 

O  kom,  du  Zions  Konge,  kom! 
Modtag  din  Brud,  din  Helligdom ! 


181 

Al  Jorderig  dig  prise  skal 
I  Zions  store  Tempelhal. 
Se,  Bruden  dig  nu  venter  hjem 
Til  Zion  og  Jerusalem! 

O  salig  Glæde!  tænk  derpaa, 
Da  Fædres  Gud  vi  skue  maa, 
Og  vorde  for  hans  Aasyn  rig, 
Ja,  herliggjort  evindelig. 
Omfavn  os  som  en  værdig  Gjæst 
Ti!  Lammets  store  Bryllupsfest! 

O  Himmel  Glæder  uden  Tal, 
Da  Sangen  snart  vi  høre  skal  : 
Hosianna!  Herre,  Jesus  kjær, 
Du,  Kongers  Konge,  Æren  bæi ! 
Du  Sejren  vandt,  og  vi  blev  rig  - 
Din  Villie  ske  paa  Jorderig! 

Du  være  skal  vor  Konge  stor, 
Regjere  tusind  Aar  paa  Jord, 
Og  Israels  Skarer  frelste  staa 
Paa  Zions  Bjerg  med  Pantet  paa. 
Din  Kjærlighed,  din  Himmelfred, 
Den  varer  i  al  Evighed. 

Vi  prise  dig,  vor  Skaber  stor, 
Mens  Tid  forundes  os  paa  Jord. 
Vi  lyde  Stemmen:  nu  er  Tid, 
Kom  iijem  fra  Babels  Kiv  og  Strid ! 
Vi  tusind  Gange  mere  da 
Skal  prise  dig,  Halleluja! 

H.  P,  Olsen. 

Nr.  128. 

Der  er  et  Land,  et  dejligt  Land, 

Med  Solens  Farveskjær, 
Som  ingen  Skygger  mørkne  kan, 

Thi  Jesus  lyser  der. 

Der  er  et  Hjem,  et  Glædens  Hjem, 
En  Egn  saa  himmelsk  skjøn, 

Og  der  vi  mødes  skal  med  dem. 
Som  elsket  har  Guds  Søn. 

Der  er  en  Fred,  en  evig  Fred 

Hinsides  Verdens  Hegn, 
Hvor  Vandringsstaven  byttes  med 

Et  evigt  Sejerstegn. 

Fra  denne  Jords  Elendighed 
Didhen  vor  Længsel  staar, 

Hvor  Zions  Folk  i  Evighed 
Sin  Fred  og  Hvile  faar. 

Bencte  Andersen. 

Nr.  129. 

Farvel  vi  byde  eder,  Kjære, 
Som  rejse  nu  til  Zions  Land, 
1  vandre  ud  til  Herrens  Ære, 
Hvor  Guds  Profeter  høres  kan; 
I  drage  bort  fra  Trængselen, 
Fra  Slægtninge  og  mangen  Ven. 

J  efter  noget  bedre  tragte 
End  denne  Verdens  korte  Lyst; 
Ja,  Verdens  Gunst  I  ringeagte 
Og  glade  følge  Herrens  Røst, 
Som  lyder  nu  til  Alle:  Kom 
Og  fly,  før  Verden  faar  sin  Dom! 

Af  Hjertet  vi  for  eder  bede, 
At  Herren  eder  styrke  maa, 
Og  eder  ved  sin  Haand  vejlede, 
At  I  kan  sikkert  Maalet  naa, 
Og  lande  glad  i  Zions  Havn; 
Det  bede  vi  i  Jesu  Navn. 

Naar  saligt  rinde  eders  Dage 
I  Zions  Land  i  Herlighed, 
Da  glem  ej  os,  som  er  tilbage, 
Som  dele  eders  Hjertefred; 
Men  bed  for  os,  at  vi  ogsaa 
En  Arv  i  Zions  Land  maa  faa. 

En  stakket  Tid  vi  adskilt  blive, 
Skjønt  ej  vor  Aand  kan  skilles  ad; 
Thi  Bønnen  vil  vor  Sjæl  oplive, 
Forene  os  i  Aanden  glad, 
Vi  skilles  ad  kun  for  en  Stund 
Og  samles  snart  paa  Zions  Grund. 

I  fjerne  Vest  nu  staar  Guds  Tempel, 

Saa  prægtigt,  skjønt  paa  Bjerget  hist; 

Der  faa  vi  Guds,  vor  Faders  Stempel 

Og  hans  Velsignelser  forvist. 

Lad  os  da  ile  dertil  fro, 

Og  hylde  Kongen,  der  skal  bo. 

Thi  Jesus  med  sin  Engleskare 
F'ra  Himlen  kommer  til  os  ned. 
At  fri  os  fra  al  Nød  og  Fare, 
Og  skjænke  os  en  evig  Fred. 

Da  synge  vi  i  Englekor: 
U  Halleluja!  Gud  hos  os  bor! 

W  H.  P.  Møller. 

I  Nr.  130, 

O  evige  Fader,  o  Kjærligheds  Væld, 

0  Ophav  til  Menneskets  evige  Held! 

Mit  Hjerte  sig  fryder, 
Og  glad  jeg  udbryder: 
Hosianna,  Hosianna  for  Gud  og  hans  Lam  S 

1  Himle  og  Jorden,  lovpriser  kun  ham. 

Thi  Alt  du,  o  Herre,  til  Glæde  har  skabt, 
Skjønt  Skabningen  Himmelens  Fryd  nu  har  tabt; 

Men  Haabet,  at  Tiden 

Snart  endes  med  Striden, 
Og  Skaberen  atter  paa  Jorden  skal  bo; 
Det  giver  mit  Hjerte  stor  Glæde  og  Ro. 

Med  Fryd  jeg  beskuer  din  Gjerning  fremgaa 
Paa  Jorden,  og  Lyset  som  Banner  at  staa 

For  Slægten  og  Alle, 

Som  Herren  paakalde, 
Nu  finde  kan  Vejen  til  Saligheds  Land, 
Og  Frelsen  tilbydes  hver  Kvinde  og  Mand. 

Og  derfor  min  Sjæl  nu  udbryder  i  Kor 
Med  Himmelens  Engle  og  Kaldte  paa  Jord! 

Hosianna,  Hosianna! 

Hosianna,  Hosianna! 
Halleluja,  Prisen  og  Æren  for  Gud 
Og  Lammet  skal  sjunges  i  Evighed  ud! 

J.  J.  M.  BOHN. 

Nr.  131. 

Kom,  du  Salmist,  og  slaa  paa  Harpens  Strenge, 
Og  bryder  ud  med  Engle  hist  i  Kor, 
Og  synger  højt  om  Frelsen  for  vor  Jord, 
Om  Bjergets  Fest  og  Lammets  Nadverbord ! 
Lad  Frydens  Toner  Luften  gjennemtrænge  ! 

O  syng  om  ham,  som  udi  Almagt  troner 
Blandt  Stjernerne,  Guds  Verdners  store  Tal! 
Vær,  Jord  og  Hav  og  Skov  og  Bjerg  og  Dal 
Og  Flod  og  Mark  og  Ørk,  en  Jubelsal, 
Og  Ekko  giv  til  Herrens  Lovsangs  Toner! 

O  priser  Gud,  I  Himle  og  al  Jorden, 
Og  taler  om  hans  store  Kjærlighed, 
Som  gav  os  Livets  Haab  og  Sjælens  Fred, 
Som  sendte  Engle  til  os  Faldne  ned  — 
Og  derved  vi  hans  eiskte  Børn  er  vorden. 

Nr.  132. 

Fader  vor  i  Himlen, 

Dig  anraabe  vil 
Se  til  Børnevrimlen, 

Kom  og  staa  os  bi! 
Naar  os  Trængsel  nærmer  - 

Fjendens  Haan  og  Spot, 
Som  i  Vellyst  sværmer  — 

Vi  vil  gjøre  godt. 

Helligt  skal  da  vorde, 

Gode  Gud,  dit  Navn, 
P'or  hvad  Godt  du  gjorde 

Til  vort  sande  Gavn! 
Aldrig  lad  os  glemme 

Jesu  Kristi  Bud, 
Men  hans  Navn  forfremme! 

Hjælp  os,  Naadens  Gud! 

Til  os  kom  dit  Rige, 
Som  vi  elske  mer  — 

Mer  end  Ord  kan  sige, 
Mer  end  Øjet  ser! 

Giv  os  Kraft  og  Styrke, 

At  vi  stride  kan 

Imod  Verdens  Mørke 

Her  i  dette  Land! 

Fader,  ske  din  Vilje 

Her  paa  denne  Jord! 
Ren  som  IVIarkens  Lillie 

Sønnen  hos  dig  bor! 
Lad  dit  Lys  udspredes, 

Som  du  nu  har  tændt: 
Da  vil  Mange  glædes, 

Som  dig  ej  har  kjendt. 


Nr.  133. 

Aand  over  Aander  kom  ned  fra  det  Høje, 
Evig  med  Fader  og  Sønnen  vor  Gud! 
Kom,  vore  Hjerter  tilsammen  at  føje, 
Kom  at  berede  den  himmelske  Brud! 
Kalde,  forsamle  og  Jesus  forklare, 
Bygge  Guds  Kirke,  oplyse  hans  Folk! 
O  lad  vort  Hjerte  din  Almagt  erfare, 
Sandhedens  Vidne  og  Kjærligheds  Tolk! 

N.  Brun. 

Nr.  134. 

Evige  Fader,  vi  ydmygt  dig  beder 
Om  din  Velsignelse,  og  at  den  Aand, 
Som  dig  med  Sønnen  i  Enheden  leder, 
Maa  os  forene  med  Evighedsbaand ; 
At  vi  i  dig  og  i  Jesum  maa  være, 
Saa  i  dit  Lys  vi  maa  vandre  saa  tro. 
Stedse  kun  søge,  o  Fader,  din  Ære, 
Indtil  forklarede  hos  dig  vi  bo; 

Scepter  og  Krone  og  Rige  og  Trone 
Ene  tilhøre  dig,  Himmelens  Gud! 
Æren  og  Prisen  og  Lovsangens  Tone 
Giver  dig  Zion,  den  Enbaarnes  Brud. 
Nu  vil  vi  Klæderne  snehvide  tvætte 
Og  os  berede  til  Morgenens  Gry ; 
Sejerens  Krone  vi!  Jesus  os  flette, 
Naar  han  velsigner  os  Kalken  den  ny. 

J.  J.  M.   BOHN. 

Nr.  135. 

Tak,  Fader,  Tak,  du  sendte  Sønnen, 
Og  frit  han  valgte  selv  at  gaa, 
At  han  os  lærte  Faderbønnen, 

Og  Sandheds  Vej  at  vandre  paa; 
Han  tændte  Lys  i  Verdens  Nat, 
Men  den  forstod  ej  Livets  Skat. 

Men  hvo  som  vaagner  op  af  Drømme 

Og  ser  sig  syndig,  arm  og  blind, 

Og  da  gaar  ned  i  Daabens  Strømme 

Med  et  oprigtigt  Barnesind, 

Skal  føle  i  sit  Hjerte  frit. 

At  han  blev  Syndens  Byrde  kvit. 

Og  under  Præstedømmets  Hænder, 
Der  Fuldmagt  fik  af  Himlens  Gud, 
Han  veed,  at  Aandens  Lue  brænder 
Og  strømmer  i  hver  Aare  ud; 
Han  føler,  at  i  denne  Pagt 
Er  Liv  og  evig  Frelse  lagt. 

Saa  gaar  jeg  trygt  ved  dette  Under 
Igjennem  Sorg  og  gjennem  Held, 
Og  det  er,  Jesus,  dine  Vunder, 
Som  er  min  Glædes  Kildevæld. 
Du  er  mit  Skjold,  min  Stav,  min  Vagt 
Mod  alle  Djævlehæres  Magt. 

Nu  kan  jeg  —  hvilken  stille  Glæde  — 

I  hver  en  Lidelse  og  Trang 

Herinde  i  mit  Hjerte  kvæde: 

Min  Gud,  han  gik  den  samme  Gang; 

Han  tømte  Sorgens  bitre  Skaal 

Og  kaldte  mig  til  samme  Maal. 

Han  stod  for  mig  i  Narrekaabe, 

Og  Sandheds  Gud  man  slog  paa  Mund, 

Han  blev  kun  agtet  for  en  Taabe 

Og  jaget  som  en  fredløs  Hund; 

Han  havde  ikke  Ly  og  Læ, 

Han  fødtes  mellem  Markens  Fæ. 

Saa  stille,  stille  med  hver  Klage; 
Har  den  Enbaarne  vandret  saa, 
Da  er  dit  Liv  jo  Højtidsdage, 
Og  Skammen  farve  Kinden  maa; 
Saa  svømmer  du  i  Overflod, 
Du,  som  har  kostet  Jesu  Blod. 

Har  du  ham  set  med  sænket  Hoved 
Og  brustent  Blik  paa  Golgatha? 
Har  du  dig  hen  til  Stedet  vovet, 
Hvor  Naaden  ene  hentes  fra, 

Og  sænket  udi  Daabens  Flod 

Den  Synd,  som  kosted  ham  hans  Blod? 

Saa  syng  Halleluja,  o  Hjerte, 

Hvert  Øjeblik  du  banker  i, 

Thi  Jesus  løste  Dødens  Smerte  — 

Og  mig  af  Satans  Slaveri. 

Lyd  højt  min  Sang  fra  Golgatha, 

Et  Sejerens  Halleluja! 

P.  V.  Poulsen. 


Nr.  136. 

Led  os  frem,  o  Gud,  vor  Fader, 

Før  os  da  til  Zions  Land. 

Svage  vi  os  trygt  forlader 

Paa  dig,  Gud,  som  hjælpe  kan. 

Hel  ligaanden  giv  os  til  vor  Frelsers  Dag! 

Fader,  oplad  Zions  Døre 

Og  i  Frelsens  Sti  os  hegn; 

Lad  din  Sky  og  Ild  os  føre 

Som  et  sikkert  Kjendetegn. 

Store  Herre,  lad  os  se  den  glade  Dag! 

Naar  da  Verdens  Riger  falde. 

Giv  os  Trøst  og  giv  os  Ro, 

Og  naar  Dommens  Horn  maa  gjalde, 

Lad  os  trygt  i  Zion  bo, 

Synge  Lovsang,  samles  i  din  Herlighed. 

Oversat  fra  Engelsk. 

Nr.  137. 

Vi  synge  vil  i  Hjertens  Fryd 

Om  Zions  Frelsermand; 
O  hver  en  Røst,  giv  Jubellyd, 

Som  Herren  ære  kan; 
Ja,  for  vort  Haab,  det  Zions  Haab, 
Vi  fik  med  Vand  og  Aandens  Daab; 
Halleluja,  vor  Gud  er  stor! 

Han  ene  Æren  faar. 

For  nylig  vi  som  Slaver  stod 

Helt  under  Mørkets  Magt, 
Men  os  vor  Frelser  sende  lod 

Sit  Lys  og  nye  Pagt; 
Og  ved  sin  Kraft  han  drog  os  ud 
Og  kaared  til  sin  unge  Brud, 
Se,  derfor  synge  vi  saa  glad 

Som  Børn  Halleluja! 

0  lad  os  alle  stræbe  frem 
Og  ad  al  Trængsel  le, 

Og  vorde  hver  et  nyttigt  Lem 

Paa  Jesu  Legeme, 
At  Lys  og  Herlighed  med  Fred 

1  hver  en  Sjæl  kan  finde  Sted, 
Og  vi  vil  alle  juble  da 

Amen!  Halleluja  I 


J.  J.  M.  BOHN. 


Nr.  138. 

Fader  vor  paa  Himlens  Trone, 
For  dit  Aasyn  samles  vi 

Og  opsende  Glædens  Tone, 
Thi  vi  blev  i  Jesum  fri. 

Hosianna!  Hosianna! 
Ære  være  dig,  o  Gud! 

Her  i  Støvet  Broderkjæden 
Beder  dig  i  Jesu  Navn, 

At  vor  Søgen,  Banken,  Leden 
Være  maa  til  evigt  Gavn! 

Vær  tilstede,  vær  tilstede, 
Fader,  med  din  Helligaand! 

Livels  Manna  i  vort  Hjerte 
Giv  os  nu  i  denne  Stund  I 

Klart  lad  brænde  Lysets  Kjærte  — 
Ordet  af  din  egen  Mund  I 

Giv  ved  Aanden  —  Helligaanden  — 
Os  dit  Ord  i  Jesu  Navn. 

Aandens  Sværd  du  dine  give, 
Som  skal  tale  her  i  Dag, 

At  det  dine  Ord  maa  blive, 
Dig  til  Ære  og  Behag! 

Ja,  o  Herre,  store  Herre, 
Du  er  ene  Himlens  Drot! 

Evig  var  og  er  og  bliver 
Fader,  Søn  og  Helligaand, 

Og  i  Pagten  du  os  giver 

Kjærligheds  og  Fredens  Haand. 

Halleluja!  Halleluja! 
Halleluja!  Amen! 


Nr.  139. 

Vi,  Fader,  os  forsamlet  har 
I  Hjertens  Ydmyghed 

15* 

At  skue  ved  den  Ild  saa  klar, 

Du  kjærlig  gav  os  ned, 
At  glæde  os  ved  Livets  Ord, 
Du  sendte  til  det  fjerne  Nord, 
Og  love  dig  paa  Børnevis; 

Modtag  vor  Tak  og  Pris! 

Nu,  Fader  i  vor  Prøvestand, 

Smil  du  til  os  herned! 
At  vi  i  Hjertet  føle  kan 

Din  Kjærlighed  og  Fred! 
Den  Aand,  som  Søn  med  Faderen 
Forener,  Herre,  giv  os  den, 
Saa  vi  i  dig  har  Zions  Ro, 

Saa  salige  og  fro ! 

Og  dine  Tjenere,  o  Gud, 

Velsigne  du  i  Dag, 
At  de  os  tolke  dine  Bud 

Og  Zions  store  Sag! 
Ja,  at  med  Aandens  Ild  og  Kraft, 
Med  Livets  Balsam,  Ordets  Saft, 
Vort  Hjerte  vederkvæges  kan 

Og  tændes  udi  Brand! 

Og  de,  som  Mørket  vandre  i, 

De  Vejen  vises  maa 
Til  Naadens  Dør,  ja  Livets  Sti  — 

Til  Zion,  som  skal  staa; 
At  de  for  dig  maa  bøje  sig 
Og  afstaa  fra  al  Synd  og  Svig 
Og  blive  løst  fra  Fjendens  Magt 

Ved  Tro  og  Daabens  Pagt. 

Halleluja!  du,  Gud,  er  stor 

Og  evig,  viis  og  stærk! 
Vi  dig  lovsynge  vil  i  Kor, 

Og  fremme  vil  dit  Værk; 
Thi  Førstegrøden  af  din  Høst 
Du  har  i  vore  Hjerter  øst, 
Dit  Ord  er  evigt  Livsensbrød, 

Din  Byrde  let  og  sød! 

J.  J.  M.  BOHN. 

Nr.  140. 

Vor  Gud,  vi  til  dig  raabe, 
O  hør  vor  Sang  og  Bøn! 

Vi  trofast  paa  dig  haabe, 
Vort  Anker  er  din  Søn. 

Dit  Folk  til  Andagtsstunden 

Har  her  forsamlet  sig, 
Læg  Vidnesbyrd  i  Munden 

For  Hver,  som  søger  dig! 

Oplad  for  dem,  som  banke, 

O  Gud,  din  Naades  Dør! 
Thi  Mange  trindt  om  vanke 

Og  har  ej  fundet  før 
Det  Lys,  den  Fred  og  Glæde, 

Som  til  vort  Land  er  sendt; 
Dem  Lyset  du  berede, 

Der  dig  ej  før  har  kjendt! 

Højlovet  skal  du  være, 

O  store  Naadens  Gud, 
Som  os  nu  vilde  lære 

Ved  Engle-Sendebud! 
O  hjælp  os  kjækt  at  stride 

Mod  Synd  og  Satans  Magt, 
Og  hvad  vi  end  skal  lide. 

Bevar  os  i  din  Pagt! 

Marie  Jensen  Sordrup. 

Nr.  141. 

Nu  vi  os  forsamle  her  — 
Mindes  om  vor  Frelser  kjær; 
Fader,  vær  hos  os  tilstede, 
Naar  vi  synge,  tale,  bede, 
Lys  du  over  os  din  Fred! 

Lad  din  Aand  iblandt  os  bo. 
Styrke  os  i  Haab  og  Tro; 
Den  i  Hjerterne  berede 
Gudsfrygt,  Kjærlighed  og  Glæde, 
Saa  vi  i  dit  Fodspor  gaa! 

Fader  vor  i  Himmelen, 
Før  du  Mange  til  os  hen, 
Som  dit  Ord  vil  gjerne  høre 
Og  din  Vilje  altid  gjøre  — 
I  vort  Samfund  drag  dem  ind! 

Kjærlighedens  store  Bud 
Lærte  du  os,  kjære  Gud; 
Naar  i  Kjærlighed  vi  vandre, 
Har  vi  Samfund  med  hverandre  — 
Med  Gud  Fader  og  hans  Søn. 

Store  Gud,  din  Kjærlighed 
Ej  af  Maal  og  Grænse  veed; 
Vi  lod  os  i  Daaben  sænke, 
Og  du  lod  os  Naaden  skjænke  — 
Arveret  til  Salighed. 

Marie  Andersen. 


Nr.   142. 

Vi  atter  forsamlede  ere, 

At  frembære  Faderens  Pris 

Ved  Sønnen,  vor  Frelser  den  kjære, 

Paa  Børnenes  barnlige  Vis. 

Vi  takke  vor  himmelske  Fader, 
At  ned  her  paa  Jorden  vi  kom, 
For  Budskab  til  Frelse  han  lader 
Os  høre  forinden  sin  Dom. 

Vi  takke  dig,  du,  som  Alt  kjendte. 
Før  Grundvold  til  Jorden  blev  lagt,     : 
For  Sønnen  til  Verden  du  sendte         l 
At  slutte  med  Støvet  en  Pagt. 

J.    J.  M.  BOHN. 

Nr.  143. 

Hvilken  salig  Stund,  da  af  Syndens  Blund 

Gud  til  Livet  os  vakte! 
Thi  paa  Mørkets  Vej  vi  ham  kjendte  ej, 

Dog  han  Haanden  os  rakte. 
Han  os  belærte,  Daab  vi  begjærte, 

Og  blev  frelst  i  hans  Rige, 
Derfor  vi  glædes,  naar  Nogen  ledes 

Ind  ad  Døren  at  stige. 

Ved  sin  Tjeners  Haand  Gud  sin  Helligaand 

Giver  troende  Døbte, 
Der  al  Synd  fortrød  og  hans  Bud  adlød, 

Som  os  alle  gjenkjøbte. 
Den  dig  vejleder  til  Sandheds  Glæder, 

Skal  fra  Synd  dig  advare; 
Kunskab  og  Visdom,  som  fra  vor  Gud  kom, 

Den  dig  vil  aabenbare. 

Peter  O.  Thomassen. 

Nr.  144. 

Kom  Alle,  som  elske  Immanuels  Navn 
Og  længes  at  hvile  i  Saligheds  Havn, 
Hvis  Hjerter  kun  hige  med  brændende  Magt 
At  vandre  den  Vej,  som  vor  Frelser  har  sagt, 


202 

0  brændende  Hjerter,  vær  stedse  paa  Vagt, 
Med  Frelseren  slutter  den  evige  Pagt! 

Thi  det,  som  forkyndes  og  Øret  nu  naaer, 
Har  været  bortrykt  mer  end  tusinde  Aar; 
Ja  Hver,  som  det  lyder  og  fødes  paany, 
Kan  skue  Guds  Rige  og  Zion  at  gry. 

1  Elskte,  som  Lyset  og  Sandhed  har  kjær, 
Det  Budskab  nu  lyder  for  Alle  og  Hver: 
Nu  skal  de  Sagtmodige  arve  et  Land, 
Og  aabnet  er  Vejen  ved  Daaben  i  Vand. 

Gaa  ind,  thi  nu  Porten  er  aaben  for  Hver, 
Som  Synden  forsager  og  Dyden  har  kjær; 
Thi  Ordet  nu  lyder:  Omvend  dig  og  tro, 
Og  da  gjennem  Daaben  faa  Himmelens  Ro. 

Og  Hver,  som  af  Hjertet  vil  række  sin  Haand 
Til  Pagten,  Gud  giver  sin  hellige  Aand, 
Alt  som  en  Besegling,  at  du  er  frikjøbt 
Og  bleven  i  Vandet  og  Ilddaaben  døbt. 


Kom  derfor,  kom  Alle,  forhaler  det  ej ! 
Vor  Frelser  har  vist  os  den  eneste  Vej, 


I 

Som  fører  til  Frelse;  Eksemplet  han  lod, 
Der  han  gik  til  Daaben  i  Jordanens  Flod. 

Ja,  Aanden  og  Bruden  de  sige  nu:  Kom! 
Og  Røsten  den  raaber:  Kom  inden  Guds  Dom! 
Kom,  vandrer  forsigtig!  se,  Skaren  er  lang, 
Thi  Porten  er  snæver  og  Vejen  er  trang! 

Se,  Engle  i  Himlen  nu  smile  herned, 
Og  glædes  for  Hver,  som  i  Sjælen  faar  Fred. 
Lad  Budskabet  høres  —  en  Røst  fra  vor  Gud; 
Bered  dig,  o  Jord,  for  din  himmelske  Brud! 

Nr.  145. 

Et  opløftende  Minde, 
Som  vil  aldrig  forsvinde! 
Da  vi  Lyset  først  skued. 
Og  med  opklaret  Blik 
Vi  i  Daaben  nedgik. 

Ja,  vi  opstod  at  vandre 
Haand  i  Haand  med  hverandre 
For  vor  Frelser  at  ære, 
Og  at  sætte  vor  Fod, 
Hvor  sit  Fodspor  han  lod. 

Den  velsignede  Kjære  — 
Vi  vil  sprede  hans  Ære 
Saasom  Stjerner  paa  Himlen  1 
Han  saa  kjærlig  og  god 
Har  os  kjøbt  med  sit  Blod. 

Før  vi  det  skulde  dølge, 
Lad  kun  Folk  os  forfølge; 
Vi  vil  stride  og  sejre 
For  det  Lys,  som  er  tændt, 
Og  det  Bud,  Gud  har  sendt. 

Johan  B.  Forster. 


Nr.   146. 

Kom  dog  alle.  Store,  Smaa, 
For  i  Daabens  Bad  at  gaa; 
Med  et  angergivent  Sind 
Træd  igjennem  Døren  ind. 

Til  Guds  Børn  ved  Daabens  Pagt 
Kaares  vi  —  o  giv  da  Agt! 
Gaa  med  Glæde  derfor  frem, 
Ingen  Trængsel  hold  for  slem. 


J 

Spotten,  som  os  møder  her, 
Er  dog  Herligheden  værd; 
Kronens  Glans  fordunkler  Alt, 
Hvad  os  forhen  var  fortalt. 

Daaben  som  den  nye  Pagt 
Nu  ved  Engle  blev  os  bragt, 
Den  er  evig,  bryd  den  ej. 
Du,  som  gaar  paa  Frelsens  Vej! 

Carl  C.  A.  Christensen. 

Nr.  147. 

Nu  lyder  atter  Jesu  Bud  — 

Som  da  han  vandred  her  — 
Med  hvilken  Lov  han  sendte  ud 

Et  Glædesbud  til  Hver; 
Og  Sandhedsrøsten  byder 

Omvendelse  og  Daab, 
Og  Hver,  som  den  adlyder. 

Som  Barn  om  Arv  har  Haab. 

Men  hvo,  som  nu  gjenstridig  er. 

Forspilder  selv  sin  Løn, 
Da  Døren  aabnet  er  for  Hver 

Ved  Lammet,  den  Guds  Søn; 

Og  Rigets  Dør  er  Daaben, 
Guds  Præst  har  Nøglerne, 

Og  nu  den  holdes  aaben 
For  de  Oprigtige. 

Vor  Frelser  selv  os  viste  Vej 

Til  Herligheden  ind; 
Kom,  Venner,  da  forhal  det  ej, 

Men  ydmyg  eders  Sind! 
Thi  Glæden  eder  venter 

Som  Lydighedens  Frugt, 
Naar  Verdens  Børn  kun  henter 

Sig  Lidelser  o^  Tugt. 

Carl  C.  A.  Christensen. 


Nr.  148. 

Hør  os,  Immanuel,  vi  dig  anraabe 
Som  dine  Sønner  og  Døtre  i  Løn! 
Giv  os  den  Gave,  vi  her  af  dig  haabe, 
Fader,  o  hør  vor  forenede  Bøn ! 

Se,  dine  Børn  nu  i  Tillid  fremtræde; 
Knyttet  vi  have  det  hellige  Baand, 

Og  nu  forenet  i  Pagten  os  glæde  — 
Fødte  af  Vand,  vi  forvente  din  Aand. 

Se  nu,  o  Fader,  med  Kjæriigheds  Øje 
Ned  paa  din  Tjener,  som  lægger  sin  Haand 
Paa  dine  Børn,  som  her  ydmygt  sig  bøje, 
De,  som  blev  lydig  mod  Sandhedens  Aand! 

F'ader,  udsend  nu  den  himmelske  Due, 
Brystet  at  fylde  med  Saligheds  Smag; 
Hjertet  lad  brænde  i  flammende  Lue, 
Brænde  af  Kjærlighed  Dag  efter  Dag. 

Fader,  besegl  os  med  Aanden  og  Ilden, 
Som  os  fra  Synden  gjør  lutret  og  fri, 
Saa  vi  maa  dagligen  drikke  af  Kilden, 
Leve  og  vandre  som  Lam  i  din  Sti! 

Vokse  i  Tro  og  i  Kjærligheds  Gave, 
Saa  vi  til  Enden  maa  blive  dig  tro, 
At  vi  et  Hjem  iblandt  dine  maa  have. 
Tusinde  Aar  udi  Zion  at  bo! 

J.  J.  M.  BOHN. 

Nr.  149. 

Glade,  o  Fader,  vi  dig  beinage, 
Lammet  og  dig  skal  tilkomme  al  Pris! 
O  vil  du  kjærlig  vort  OfFer  antage, 
Som  vi  frembære  paa  Børnenes  Vis! 

Tak,  kjære  Fader,  fordi  du  os  ledte 
Hen  ved  din  Aand  til  vor  Frelser  saa  god. 
Som  os  ved  Vandet  og  Aanden  beredte 
Livet  formedelst  sit  rensende  Blod! 

Tak,  han  med  Brødet  og  Vinen  bespiste 
Os  i  dit  himmelske  Rige  paany! 
Mindet  om  Lammet,  som  Lydighed  viste. 
Løfter  Forventningens  Blikke  mod  Sky. 

Tak,  at  din  Aand  i  hans  Hjerte  tog  Sæde, 
At  han  til  Livet  kom  frem  af  sin  Grav, 
Og  ved  din  Side  tren  ind  til  sin  Glæde, 
Hvorfra  han  Budskab  til  Jorderig  gav ! 

Glade  nu  Hjerternes  Tak  vi  frembære, 
Love  og  prise  dig.  Evigheds  Gud, 
Takke  for  Lysets  og  Sandhedens  Lære  — 
Tak,  du  os  sendte  det  frelsende  Bud. 

J.  J.  M.  BOHN.  „ 

i 

Nr.  150, 

Guds  Kirke  er  vor  Klippeborg, 
Den  staar  paa  Zions  Bjerge; 
Kast  kun,  min  Sjæl,  paa  Gud  al  Sorg, 
Thi  lian  er  Zions  Værge! 
Som  fordum,  saa  og  nu 
Han  kommer  den  ihu; 
Den  trænger  til  hans  Vagt, 
Omringet  og  belagt 
Af  Mørkets  Helvedskare. 

Ja,  brøl,  I  Djævle,  kun  paa  Jord, 

Og  storm  kun  Zions  Volde! 
Vi  stole  trygt  paa  Herrens  Ord, 
Han  Magten  skal  beholde! 
Ja,  fnys  kun.  Verdens  Aand, 
Al  Magt  er  i  Guds  Haand ! 
Og  ras  kun.  Mørkets  Drot, 
Med  Løgn  og  Mord  og  Spot, 
Snart  Englen  dig  skal  binde! 

Nr.  151. 

Nu  forsamles  vi,  Herre,  staa  os  bi. 
At  din  Aand  maa  iblandt  os  bo; 

Da  vil  vi  glædes,  Hjerterne  kvæges, 
Sindet  sig  fryde  i  salig  Ro. 

Nadverbordets  Lyst  bringer  Mod  og  Trøst, 
Naar  i  Strid  man  har  svækket  sig; 

Aanden  neddaler,  Hjertet  husvaler, 
Saa  at  man  atter  sig  føler  rig. 

O  hvor  saligt  da,  naar  herovenfra 

Jesus  kommer  iblandt  os  ned! 
Brødet  han  bryder.  Vinen  han  nyder 

Med  de  Forløste  i  evig  Fred. 

Hil  den  glade  Dag!  Lad  hvert  Hjerteslag 
Bringe  Lovsang  til  det  Guds  Lam; 

Tak  ham,  hver  Tunge,  lader  os  sjunge: 
Æren  og  Prisen  tilhører  ham! 

Carl  C.  .'V.  Christensen. 

Nr.  152. 

Lovet  været  du,  Herre  Krist, 
At  du  Menneske  vorden  est, 
Født  af  en  Jomfru  ren  og  skjær. 
Gladelig  hilst  af  Himlens  Hær. 
O  Gud  ske  Lov! 

Verden  gaar  i  dit  Ledebaand, 
Dig  dog  svøbte  en  Jomfruhaand. 
Du  er  den  Store,  som  mægter  Alt, 
Og  blev  paa  Skjødet  Barnlille  kaldt 
O  Gud  ske  Lov! 

Fattig  du  kom  til  Jorden  ned, 
Adlede  Armod  og  Usselhed; 
Fattig  du  gjorde  dig  med  Flid, 
Rige  blev  vi  til  evig  Tid. 
O  Gud  ske  Lov! 

Konge  er  du  af  Konger  bedst, 
Zions  Konge  blev  Støvets  Gjæst, 
Fører  os  bort  fra  Skyggedal 
Hjem  til  sin  lyse  Kongesal! 
O  Gud  ske  Lov! 

N.  F.  S.  Grundtvig. 


Nr.  153. 

Pagtens  Engel  fra  Himlen  foer, 
Som  Kundskab  om  Zion  bragte; 
Glad  adlød  hun  sin  Konges  Ord 
Og  Maalenes  Snor  udstrakte, 

4' 

Saa  Elendige  i  den 
Kan  om  Tilflugt  søge  hen 
Og  Forløsning  finde. 

Ørknen  skjøn  som  en  Rose  staar, 

Dens  Ban  for  Guds  Frihed  viger; 

Herrens  Børn,  de  fortabte  Faar, 

Hjemkomme  fra  Verdens  Riger. 

Frydesangen  toner  skjøn  — 

Evig  Glæde  er  vor  Løn  — 

Sorg  der  ej  har  hjemme. 

Mere  skjøn  end  al  Verdens  Pragt 
Guds  Zion  vil  snarlig  stande; 
Folket  iklædt  med  Uskylds  Dragt 
Og  Livenes  Segl  i  Pande, 
Synger  Lammets  nye  Sang, 
Til  Basun  og  Harpeklang 
Himlens  Hær  istemmer. 

Herren,  Zion  nu  frem  har  bragt, 
Sit  Israel  Gud  forløste. 
Valgt  af  Naade  ved  Fædres  Pagt 
Af  Saligheds  Væld  de  øste. 

Satan,  bunden,  har  ej  Tid 
Mer  at  vække  Had  og  Splid  — 
Fred  paa  Jorden  hersker. 

Carl  C.  A.  Christensen. 

Nr.  154. 

O,  Gud,  jeg  sov  saa  tryggelig 

Udi  din  Varetægt; 
Din  Aand  og  Engle  lejred  sig 

Om  mig  og  elskte  Slægt. 

Hav  derfor  Tak,  o  Fader  kjær, 

For  al  din  Miskundhed; 
For  hver  en  Dag  jeg  atter  ser, 

Du  skjænker  mig  din  Fred. 

Din  Søn  min  Morgenstjerne  vær, 

Og  Lygte  for  min  Fod, 
Mit  Skjold,  mit  Værn  mod  Satans  Hær, 

Min  Styrke  og  mit  Mod. 

At  jeg  kan  mandig  staa  i  Dag 
Uskadt  trods  Slangens  List, 

Og  leve  her  til  dit  Behag, 
Bestandig  først  og  sidst. 

Saa  jeg  hver  Dag  i  Mørkets  Land 

Maa  klynge  mig  til  Gud, 
Ved  at  adlyde  Frelsens  Plan 

Og  Pagtens  Engles  Bud. 

At  naar  min  Aften  nærmer  sig, 

Jeg  da  kan  sige  fro: 
Tag  mig,  o  Fader,  hen  til  dig 

I  Paradisets  Ro! 

Ja,  naar  din  Søn,  vor  Herre  Krist, 

Med  Englehærens  Tal 
Vil  bo  paa  Jorden,  jeg  og  vist 

En  Arv  erholde  skal. 

J.   J.    M.    BOHN. 


Nr.  155. 

For  dig,  Fader  kjær, 
Vi  fremtræde  her  — 
Tak  og  Lovsang  nu  lyde. 
Af  det  Nadverbord, 
Signet  ved  dit  Ord, 
Dine  Børn  glade  nyde. 
Din  Førstefødte, 


1 

Som  for  os  blødte, 

Hans  Navn  vil  vi  bekjende. 

Lader  os  bære 

Hans  Navn  med  Ære, 

Trofast  indtil  vor  Ende. 

Peter  O.  Thomassen. 


Nr.    156. 

I  Verdens  Morgenstund  opgik 
Det  Lys,  vi  Livet  skylde, 

Sin  Middags  Glans  og  Kraft  det  fik 
Dog  først  i  Tidens  Fylde, 

Da  Evighedens  Præstedom 

Ved  Midnatstid  til  Verden  kom 
Og  straalte  hid  til  Norden. 

Da  planted  sig  en  Vingaard  ny 

Gud  Fader  i  det  Lave, 
Og  Arbejdsfolk  i  Morgengry 

Han  lejed  til  sin  Have, 
Men  lejer  altid  fler  og  fler, 
Som  ledig  han  paa  Torvet  ser, 

Til  Israel  ud  at  samle. 

Se,  Verden  staar  paa  Gravens  Rand, 
Kort  Tid  den  har  tilbage; 

Men  gjør  vi  kun  det  lidt,  vi  kan, 
Vi  Jesus  vil  behage. 

Da  faa  vi  med  ham  Arveret, 

Som  sletted  ud  vort  Regnebrædt 
I  Daabens  rene  Vande. 

Ja,  Vingaardsmanden  god  og  rig, 
Han  Magten  har  at  raade, 

Den  sidste  gjør  den  første  lig, 
Det  Verden  er  en  Gaade; 

De  Lærde  ej  den  løse  kan, 

Men  Zions  Smaa  fik  den  Forstand 
Og  Nøglen  til  Guds  Naade. 


Nr.  157. 

Farvel,  Farvel!  vort  Fødeland  vi  byder, 
Farvel,  du  Land,  hvor  Lyset  først  vi  saa  I 
Fra  glade  Hjerter  Afskedssangen  lyder 
Til  elskte  Venner,  som  tilbage  staa, 
Farvel,  Farvel!  vi  Zion  har  for  Øje, 
Men  ej  vi  glemme  eder,  Kjære,  her; 

Vor  Bøn  for  eder  sendes  mod  det  Høje, 
At  gjense  eder,  det  er  vort  Begjær. 

I  Vestens  Bjergeland  vi  søge  Hvile, 
Der  er  vort  Hjem,  der  er  vort  Fædreland; 
Paa  Zion  der  vil  Herren  venligt  smile, 
Der  findes  Fred,  der  rinder  Livets  Vand. 
Profeter  der  vor  Herres  Ord  udtale, 
Og  Folket  lyder  Himlens  rene  Bud, 
Der  er  saa  godt  i  Zions  skjønne  Dale, 
Og  derfor  vandre  vi  fra  Babel  ud. 

Her  truer  Nød  og  Krigens  vilde  Flammer; 
Her  øjnes  klart  Fordærvelse  og  Blod; 
Elendighed  det  store  Babel  rammer, 
Og  Engle  rive  Klinten  op  med  Rod. 
Da  Mørkets  Hær,  som  Bundne,  til  en  Hule 
Skal  samles  for  at  vente  tusind  Aar, 
Men  Herren  vil  for  dem  sit  Aasyn  skjule, 
Til  frem  af  Graven  de  til  Dommen  gaar. 

Farvel,  Farvel  da;  elskte  Venneskare! 
Til  Zions  kjære  Hjem  vi  rejse  nu; 
Snart  Gud  sin  Magt  vil  herlig  aabenbare 
Til  Zions  Fryd,  men  Babels  Fald  og  Gru. 

Vort  Barndomshjem  med  Glæde  vi  forlade, 
Med  Haabet  om  et  nyt  i  Vestens  Dal. 
Farvel  da!  Venner,  nu  vi  rejse  glade, 
Vi  haabe,  atter  der  vi  samles  skal. 

Carl  C.  A.  Christensen. 


Nr.  158. 

Da  Kristi  Kirke  ved  Guds  Magt 

Klart  ud  af  Mørket  saa, 
Og  sidst  paa  Jord  dens  Grund  blev  lagt 

Af  de  ydmyge  Faa  — 
Da  Dødens  Martyrpile 

Tog  mangen  Hellig  hen 
Til  Paradisets  Hvile 

Indtil  Opstandelsen. 

Og  i  Missouri  Land  især 

Hensov  saa  mangen  Mand, 
For  god  til  her  at  trænges  mer 

I  dette  onde  Land; 
Men  skal  vi  derfor  klage 

Mod  Gud,  som  tog  dem  hen, 
Mens  Støvet  blev  tilbage 

Indtil  Opstandelsen.? 


219 

Og  i  Nauvoo,  Profetens  Stad, 

Hvor  Templet  dejligt  stod, 
Der  Pøblen  Mange  skilte  ad 

Og  udgød  deres  Blod; 
Men  Hytten,  som  nedbrydes. 

Oprejses  skal  igjen, 
Blandt  Engle  skal  de  frydes 

Snart  i  Opstandelsen. 

Vor  Patriark,  Profet  og  Seer 

De  Offerlam  selv  blev, 
Besegled  Vidnesbyrdet  mer 

Og  blodig  Seglet  skrev. 
Men  sig  mig,  er  de  bunden 

I  Støvets  kolde  Hjem? 
Nej  1  de  har  Hvilen  funden 

Indtil  Opstandelsen. 

Og  nu  fra  Efraims  stille  Dal 
Vi  Hvilens  Budskab  faar, 

Og  Mange  skal  i  Templets  Ha! 
Se  Zions  blide  Vaar. 

Skjøndt  Efterladte  græde 
For  dem,  som  kaldes  hen. 

Skal  Gjensyn  mere  glæde 
Os  i  Opstandelsen, 

O,  kjære  Sjæl,  o  sørg  dog  ej! 

Om  du  fra  Verden  gaar, 
Du  vandrer  frem  ad  Livets  Vej  — 

Da  Salighed  du  naaer. 
De  Hellige,  som  døde, 

Til  Paradis  gik  hen, 
Og  vi  skal  atter  møde 

Dem  i  Opstandelsen. 

Wm.  Clayton. 

Nr.  159. 

Salige  Haab!  Livenes  Haab, 
Givet  til  Zion  ved  Frelserens  Pagt! 
Himmelens  Nøgler  til  Skamme  har  bragt 
Døden  og  Helvedes  Porte  og  Magt, 

Fængselet  aabned  Guds  Lam. 

Dog,  hvo  ej  vil  lytte  dertil, 
Ej  i  Opstandelsen  Salighed  faar, 
Skjøndt  han  skal  opstaa  om  tusinde  Aar, 
Dømmes,  før  hen  til  sin  Bolig  han  gaar, 

Evig  fortabt  for  Guds  Lys. 

Men  hvo,  som  tror  Sandhedens  Ord, 
Frygter  ej  Døden,  som  Hytten  nedbrød. 
Medens  hans  Aand  gaar  til  Abrahams  Skjød, 
Frigjort  fra  Verden,  dens  Synd  og  dens  Nød, 

Ventende  Engelens  Røst. 

Saadant  et  Haab  udi  vor  Daab 
Aanden  os  giver,  og  dø  vi  i  Gud, 
Visselig  høre  vi  Michaels  Bud: 
Vaagn  op,  o  Israel,  Immanuels  Brud! 

Gaa  af  dit  Hvilested  ud  I 

Legem  og  Aand,  Skaberens  Haand 
Atter  forener,  at  dømmes  vi  maa, 
Naar  for  Guds  Søn  og  hans  Fader  vi  staa, 
Ja,  udi  Lyset,  det  herlige  gaa  — 

Guddommens  evige  Glans. 

Herlige  Dag  —  Sejerens  Sag! 
Moderen  faar  da  det  elskede  Nor, 
Som  hun  med  Taarer  nedlagde  i  Jord, 
Og  i  Guds  Rige  med  det  hun  da  bor; 

Smerter  og  Taarer  bortveg. 

J.  J.  M.  BOHN. 

Nr.  160. 

Naar  skal  vi  vel  ses  igjen, 
Hver  en  Broder,  hver  en  Ven? 
Naar  skal  Graad  ej  høres  mer? 
Naar  opstige  Suk  ej  fler? 
Naar  paa  Zions  Bjerg  vi  staa, 
Hvert  Guds  Barn  at  se  vi  faa. 

Vi  til  fremmed  Land  gaa  ud, 
Vi  er  Sandheds  lette  Bud  — 
Sandhed,  som  fra  Himlen  kom 
Og  skal  naa  al  Jorden  om. 
Sandhed  evig  vil  bestaa, 
Og  ved  den  vi  Maalet  naa. 

Himlen  sendte  ned  sit  Lys, 
Jorden  hilste  med  et  Kys. 
Fredens  Rige  er  begyndt, 
Tusindaaret  snart  forkyndt. 
Og  Retfærdighedens  Sol 
Straale  skal  fra  Pol  til  Pol. 

Og  naar  Israel  kommer  hjem 
Og  faar  bygt  Jerusalem  — 

Naar  Guds  Hus  i  Pragt  vi  se, 
Babel  i  stor  Suk  og  Ve  — 
Naar  vor  Frelser  kommer  ned, 
Da  vi  samles  vil  i  Fred. 

Naar  vor  Jord  er  døbt  med  Ild  — 
Naar  ej  Ondskab  mer  er  til  — 
Naar  at  Babel  er  forglemt  — 
Satan  er  i  Dybet  gjemt  — 
Da  vil  Zion  evigt  staa; 
Lad  os  didhen  fremad  gaaj 

Parley  P.  Pratt. 


Nr.  161. 

Den  signede  Dag  med  Fryd  vi  ser 

Af  Havet  til  os  opkomme; 

Den  lyser  paa  Himlen  mer  og  mer, 

Os  alle  til  Lyst  og  Fromme! 

Det  kjendes  paa  os  som  Lysets  Børn, 

At  Natten  den  nu  er  omme. 

Den  salige  Stund,  den  Midnatstid, 
Da  Herren  han  lod  sig  føde, 
Da  klared  det  op  i  Østerlid 

Til  dejligste  Morgenrøde, 

Da  Lyset  oprandt,  som  Jordens  Bold 

Skal  lysne  udi  og  gløde. 

Om  levende  blev  hvert  Træ  i  Skov, 
Og  var  saa  hvert  Blad  en  Tunge, 
De  kunde  dog  ej  Guds  Naades  Lov 
Med  værdelig  Røst  udsjunge; 
Thi  evig  nu  skinner  Livets  Lys 
For  Gamle  og  for  de  Unge. 

Som  Guld  er  den  aarle  Morgenstund, 
Naar  Dagen  staar  op  af  Døde, 
Dog  kysser  os  og  med  Guld  i  Mund 
Den  liflige  Aftenrøde; 
End  tindre  maa  da  det  matte  Blik, 
De  blegnede  Kinder  gløde. 

Saa  rejse  vi  til  vort  Fædreland, 

Der  ligger  i  Dag  i  Dvale, 

Der  stander  en  Borg  saa  prud  og  grand 

Med  Troner  og  gyldne  Sale; 

Saa  frydelig  der  til  evig  Tid 

Med  Venner  i  Lys  vi  tale. 

N.  F.  S.  Grundtvig. 

Nr.  162. 

Nu  Farvel  vi  eder  byde, 
Elskte  Brødre,  farer  vel, 
Medens  Takkesange  lyde 
Til  Guds  Pris  fra  hver  en  Sjæl, 

Som  med  Skaren 

Bort  fra  Faren 
Drager  op  til  Fredens  Hjem! 

Dog  vi  eder  ikke  glemme  — 
Glemmer  heller  aldrig  os. 
Thi  vi  glade  samles  hjemme, 
Hvor  vi  Mørket  byde  Trods. 

I  vort  Fængsel 

Stod  vor  Længsel 
Til  Guds  Folks  Forsamlingssted. 

Herren  hører  vore  Bønner, 
Naar  i  Tro  de  sendes  ham; 
Da  som  ægte  Zions  Sønner 
Glad  vi  lide  Spot  og  Skam. 

Evig  Hæder 

Høje  Glæder 
Vente  efter  Kampens  Larm. 

Hjertelig  vi  byde  eder 
Vort  Farve!  for  sidste  Gang! 
Lev  nu  vel  til  Herren  leder 
Eder  lijem  fra  Babels  Tvang; 

Da  vort  Hjerte, 

Frit  for  Smerte, 
Glædes  sl<al  blandt  Frelstes  Tal. 

Carl  C.A.  Christensen. 

Nr.  163. 

Snart  er  vi  alle  fri 

For  Babels  Tyranni; 
Lad  os  kun  tro  fremvandre  fro, 
Vi  glade  snart  i  Zion  bo, 

Og  !iam  vi  da  skal  se 

IVIed  Engles  Tusinde; 
O  livilken  Lyd  af  liimmelsk  Fryd, 

Lad  os  kun  øve  Dyd ! 
Af  Naade  lian  os  værdig  gjør, 
Naar  vi  os  rense  som  vi  bør, 

Fra  Lyst  i  Bryst 

Vi  da  liar  denne  Trøst. 
Hvad  gjør  det,  om  vi  liades  nu 
En  liden  Tid?  Kom  det  iliu: 

Vor  Trængsel  her  er  Glæden  værd, 
Som  snart  os  venter  der! 

O  lad  os  vaage  fro 

Og  bede  udi  Tro, 
Som  han  os  bad,  saa  at  vi  glad 
Kan  vandre  mod  den  skjønne  Stad, 

Som  vi  beredes  til 

Nu  her  i  Trængsels  Ild. 
Taalmodig  vær  nu  hver  især, 

Han  drager  snart  sit  Sværd, 
Og  Kronen  er  vor  Sejers  Pragt; 
O  hvilken  skjøn  og  herlig  Dragt 

At  gaa  og  staa 

Med  hvide  Klæder  paa 
For  Lammets  Trone  som  en  Sol 
Og  sjunge  højt  for  Ærens  Stol 
Og  se  Guds  Søn!  O  sig  hvor  skjøn 

Er  ikke  Trængsels  Løn! 

Nr.  164. 

Hvorhen,  hvorhen  skal  jeg  nu  gaa! 
Forladt  i  Sorg  jeg  her  maa  staa. 
Mit  Vennetal  for  Sværdet  faldt. 
Og  Blodet  flyder  overalt. 

■5* 

Mit  elskte  Folk  jeg  slagen  ser, 
Og  Ingen  er  tilbage  mer; 
Se  Jomfru,  Yngling  bleg  og  død, 
Som  var  i  Morges  sund  og  rød. 

Min  Fader  Rædsels-Scenen  klar 
Jo  skued  og  beskrevet  har; 
Hver  Nephit  blegned  som  et  Lig 
Ved  Laman-Hærens  vilde  Skrig. 

Med  Øxe,  Sværd  og  Pileskud 
Er  Nephis  Slægt  nu  ryddet  ud; 
Ej  skaantes  Mænd,  ej  Barn,  ej  Mø, 
Kun  jeg  blev  levnet  fra  at  dø. 

Titusind,  som  jeg  førte  da, 
Er  lagt  om  Højen  Kumorah. 
Nu  staar  jeg  med  de  Tegn  i  Haand, 
Min  Fader  skrev  ved  Herrens  Aand. 

Med  Klage  brød  min  Fader  ud: 
O  fagre  Mænd,  o  skjønne  Brud ! 
Hvi  faldt  I  fra  Guds  Kjærlighed, 
Fra  evig  Frelse,  Liv  og  Fred! 

Mit  Liv  er  søgt,  jeg  har  ej  Ro, 
O  Herre,  lad  mig  hos  dig  bo! 

Borttag  min  Kval  og  Sorgens  Braad, 
Før  standses  ej  mit  Øjes  Graad! 

Saa  sang  Moroni,  Mormons  Søn, 
Nu  Efraims  Engel  blid  og  skjøn, 
Da  han,  Nephiten,  stod  paa  Jord 
Og  skued  Nephistammens  Mord  — 

Lucy  Smith. 

Nr.  165. 

Jeg  har  ej  Fred,  hvor  skal  jeg  bo, 
At  dog  min  Sjæl  kan  finde  Ro? 
Jeg  er  af  denne  Tummel  kjed, 
Jeg  er  som  i  Landflygtighed. 
O  Vismand,  hvorfor  kan  du  ej 
Mig  vise  paa  den  rette  Vej, 
Og  række  mig  en  Vennehaand, 
Og  fri  mig  ud  af  Syndens  Baand.? 

O  sig  mig  dog,  du  Herrens  Mand, 
Hvad  mener  du  med  Zions  Land  ? 
Hvi  har  du  vel  det  Land  saa  kjært.'' 
Det  undrer  mig,  det  er  saa  sært. 
»Jeg  elsker  det,  der  er  jeg  fri 
For  Babels  haarde  Slaveri, 

Thi  Synd  og  Uretfærdighed 
Vil  der  ej  finde  Opholdssted. 

Det  Land,  min  Bro'r,  er  ogsaa  dit, 
Kom  med,  hvor  du  kan  aande  frit; 
Thi  visselig  min  Gud  er  din  — 
Det  veed  jeg,  han  dig  agter  sin, 
Om  du  i  Pagten  vil  indgaa 
Og  indtil  Enden  trofast  staa, 
Om  du  dig  selv  bereder  saa, 
At  du  i  Prøven  kan  bestaa. 

Thi  da  vi  veed,  om  frem  vi  gaa, 

Et  Tusind  Aar  vi  Hvilen  faa, 

Og  Jesus  selv  regjere  skal 

I  Zions  høje  Tempelhal. 

Og  efter  det  Millennium 

Han  holder  selv  den  store  Dom, 

Og  vil  for  os  da  folde  ud 

Den  Herlighed,  han  har  hos  Gud!« 

O  Tak,  o  Tak!  du  Zions  Mand, 
Thi  du  har  hjulpet  min  Forstand, 
Saa  at  jeg  nu  min  Gud  forstaar, 
Og  Lys  fra  ham  i  Sindet  faar! 

Den  Gud,  som  højt  i  Himlen  bor, 
Lovsynger,  o  I  Englekor! 
Og  vi  paa  Jorden  synge  med 
I  Haab  om  evig  Salighed. 

Peter  O.  Hansen. 

Nr.  166. 

Kom  Hellige  fremad  og  frygter  ej, 

Kun  med  Mod  fremad  drag! 
Skjønt  tornestrøet  kan  synes  denne  Vej, 

Gud  er  med  dig  hver  Dag. 
Os  bedre  er  at  jage  væk 
Unyttig  Kummer,  Kval  og  Skræk; 
Og  Fryd  bor  da  i  hver  en  Sjæl, 

Alt  er  vel,  Alt  er  vel! 

Mon  vi  skal  græde,  om  vor  Lod  er  haard  ? 

Nej,  o  nej  —  Alt  er  vel! 
Hvo  kan  forvente,  han  Belønning  faar. 

Som  i  Kamp  ej  tog  Del. 
Omgjord  din  Lænd,  og  tab  ej  Mod! 
Gud  fører  os  paa  sikker  Fod, 
Og  vi  skal  føle  i  vor  Sjæl 

Alt  er  vel  —  Alt  er  vel! 

Vi  finde  Stedet  for  Guds  stille  Fred 

Hist  i  Vest  —  Zions  Land, 
For  Herrens  Folk  et  udsøgt  helligt  Sted  — 

Gud  os  der  signe  kan. 
Vor  Lovsang  der  nu  høres  skal  — 
Gjenlyde  højt  i  Bjerg  og  Dal 
For  Israels  Konge  —  Glæd  din  Sjæl  I 

Alt  er  vel  —  Alt  er  vel ! 

Om  Hytten  paa  vor  Rejse  brydes  ned  — 

Salig  Dag!  Alt  er  vel! 
Endt  er  da  al  vor  Trængsel  og  Ufred, 

Og  hos  Gud  bor  vor  Sjæl. 
Men  om  vort  Liv  det  bliver  spart, 
Og  vi  med  Israel  faa  Part, 
Vi  Jesus  da  vil  møde  snart  — 

Alt  er  vel  —  Alt  er  vel! 

Wm.  Clayton. 

Nr.  167. 

Den  Gamle  af  Dage,  o  sig,  hvem  er  han.? 
I  Sandhed  en  agtværdig  aldrende  Mand; 
Han  svinger  sit  Scepter,  hans  Ord  det  er  trygt, 
Hans  Præstedom  evigt,  han  nævnes  med  Frygt; 

Han  dømmer  blandt  Tusinder,  som  for  ham  staa. 
Hvis  Daniels  Syner  man  stole  kan  paa. 

Hans  Klæder  saa  lyse  som  nyfalden  Sne, 
Hans  Lokker  sølvhvide,  som  Ulden  at  se; 
Fra  Tronen  højt  herlig  Ildstrømme  udgaa, 
Rundt  hellige  Skarer  beundrende  staa; 
Han  kommer  til  Jorden,  naar  Rige  og  Magt 
Til  Himmelens  Hellige  evigt  er  lagt. 

Og  klarlig  i  Synerne  Daniel  saa, 
Selv  Menneskens  Søn  for  hans  Ansigt  at  staa; 
Han  gav  ham  sit  Rige  og  Magten  paa  Jord, 
Og  Kronen  og  Tronen  og  Dommerens  Ord; 
Saa  Oldingen  æres  blandt  Store  og  Smaa, 
Og  ej  nogen  Ende  hans  Rige  skal  faa. 

I,  Babylons  Præster,  fortæl,  hvem  er  han, 
Som  oplader  Bøgerne?  Svar,  hvis  I  kan! 
Naar  Stolene  sættes,  og  Dommen  den  staarr 
Der  gættes  paa  Jesus,  og  Æren  han  faar; 
Men  vid,  at  hans  Komne  i  Tiden  gik  hen, 
Og  ældre  end  ham  er  jo  Tusinder  Mænd. 

Nej,  Babylons  Præster  og  Lærde  paa  Jord, 
I  staa  udi  Mørke  med  Daniels  Ord; 

Men  Joseph,  Profeten,  han  tydet  dem  har, 
Den  Gamle  af  Dage  er  Adam  vor  Fa' er, 
For  Slægten  en  Fyrste  og  stor  Patriark, 
Hans  Navn  det  er  Mikael  paa  Hæderens  Mark. 

J.  J.  M.  BOHN. 

Nr.  168. 

En  Dag  jeg  paa  et  ensomt  Sted 

I  Alpeland  mig  satte  ned; 
I  dybe  Tanker  faldt  jeg  ind 

Og  grublede  udi  mit  Sind; 
Da  gjennem  Aanden  fo'r  der  mig 

En  Følelse  saa  underlig; 
Men  mon  jeg  drømte  eller  saa 

I  Syner  Ting,  som  forestaa? 

Mens  Verden  da  udfoldet  var, 

Og  Sværdet  Jorden  gjennemskar. 
Revolutionens  Tordensky 

Vildt  ruiled  over  Land  og  By; 
Jerusalem  opbygget  stod, 

I  Fred  man  Israels  Skarer  lod, 
Smaabørn  paa  Gaden  sprang  i  Leg, 

Og  Markerne  laa  iuld  af  Neg. 

Thi  Herrens  grumme  Vredes  Ban 

Var  taget  fra  Judæa  Land; 
Da  bortveg  Syndens  mørke  Sky 

For  Tusindaarets  Morgengry; 
Ja  Livets  Glans  af  Naadens  So! 

Den  straaled  skjønt  fra  Pol  til  Pol, 
Og  Jesus  vandrede  paa  Jord 

Med  sit  udvalgte  Englekor. 

Naturens  Smil  var  skjønt  at  se, 

Og  standset  var  dens  Suk  og  Ve, 
Og  Myriader  gik  med  Sang 

Fra  By  og  Tempel  deres  Gang, 
Og  op  mod  Herrens  Hovedstad 

I  hvide  Klædebon  saa  glad 
Med  Aandens  Offer,  Lovsangs  Ord, 

Til  Kongen,  som  i  Zion  bor. 

Og  Jesus  Kristus  selv  kom  frem 
Og  stod  for  sit  Jerusalem; 

Ham  Alles  Øjne  hvilte  paa; 
Messiæ  Herlighed  man  saa, 

Og  Alles  Knæ  sig  bøjed  ned 
For  ham  i  dyb  Ærbødighed, 

Og  Jesu  Smil  var  Livets  Væld 
Og  Salighed  for  hver  en  Sjæl. 

Sin  højre  Haand  han  løfted  op, 

Og  peged  paa  Kalvari  Top, 
Tiltalte  Skaren,  mild  og  fro, 

Der  dvæled  udi  Bøn  og  Tro: 
s  Forløbne  er  to  Tusind  Aar 

Fra  Tiden,  da  i  mine  Kaar 
Det  faldt  at  dø  for  Verdens  Nød 

Paa  dette  Bjerg,  hvor  Blodet  flød. 

Nu  har  min  Fader  skjænket  mig 

En  Krone  over  Jorderig; 
Et  Kejserdømme  stort  i  Magt 

Er  nu  for  mine  Fødder  lagt. 
Hos  Alle  kjendt  det  blive  skal 

Iblandt  hans  Verdners  store  Tal, 
At  Offer  og  streng  Lydighed 

Gi'er  Ære  og  Udødlighed.« 

Da  som  af  Dvale  fo'r  jeg  op 
Og  skued  Alpers  hvide  Top; 

Jeg  hørte  ingen  Fuglesang, 
Jegsaaej  Blomsten  paa  min  Gang; 

Men  Ordet:  Ofter,  Lydighed 
Gi'er  Ære  og  Udødlighed«, 

Sødt  kvæged  Hjertet  i  mit  Bryst, 
Og  aldrig  glemmes  kan  dens  Røst. 

J.  J.  M.  BOHN. 

Nr.  169. 

I  Babylons  Taage  jeg  tankefuld  gik 
Og  søgte  om  Lys,  men  kun  Mørke  jeg  fik; 
Jeg  ledte  om  Klippen,  men  fandt  ikkun  Sand, 
At  bygge  derpaa  var  jeg  ikke  i  Stand. 

Jeg  skuede  Skjøgen  og  Døtrene  med, 
Jeg  hørte  dem  raabe:  Kom,  her  er  der  Fred! 
Men  alt  var  Uvished  og  Splid  og  Uro, 
Saa  at  jeg  ej  kunde  det  skjænke  min  Tro. 

Jeg  talte  med  Mange  om  Mørkhedens  Magt, 
Om  Paven,  som  Kirken  i  Ørken  har  bragt; 
Men  Ingen  forstod  mig,  og  ene,  forladt, 
Jeg  gik  udi  Smerte  og  bælgmørke  Nat. 

Jeg  ønsked'  at  tjene  den  højeste  Gud, 
Jeg  vilde  adlyde  hans  frelsende  Bud; 
Som  Trækfuglen  drager  for  Kulden  mod  Syd, 
Saa  opsteg  min  Længsel  og  klagende  Lyd. 

Og  naar  jeg  i  Verdens  Forvirring  deltog, 
Jeg  fandt  ikkun  Slangen,  som  Eva  bedrog; 
Jeg  fandt  ingen  Fred,  men  Samvittighedsnag, 
Og  ønsked  at  kæmpe  for  Frelserens  Sag. 

Og  Renhed  i  Hjertet  jeg  ønskede  mig 
Samt  Kraft  til  at  stride  mod  Helvedes  Svig; 
Men  føle  jeg  maatte,  at  Synden  var  stor, 
Og  Helvedes  Fyrste  regjered'  paa  Jord. 

Jeg  saa  i  min  Bibel,  at  Himmelens  Gud 
En  Gang  vilde  atter  udsende  sit  Bud, 
At  Zion,  Guds  Kirke,  saa  ren  og  saa  skjøn, 
Da  skulde  opbygges  for  Jesum,  Guds  Søn. 

Og  Hedningeskarer,  de  iled'  derhen 
At  lære  Guds  Vej  og  at  vandre  paa  den, 
At  Freden  og  Salighed  der  skulde  bo  — 
O,  tænkte  jeg,  da  finder  Hjerterne  Ro! 

Jeg  saa,  at  Naturen,  som  sukker  i  Ban, 
Den  frigjøres  skulde  til  Hellighedsstand; 
At  Løven  med  Lammet  skal  hvile  i  Fred, 
Og  Slangen  ej  mer  skulde  gjøre  Fortræd. 

O!  tænkte  jeg,  o,  blev  jeg  født  paa  den  Tid, 
Da  var  jeg  lyksalig!  men  nu  er  min  Flid, 
Min  Søgen,  min  Beden  og  Graad  alt  omsonst  — 
Hvad  hjælper  minVirken,  min  Stræben, min  Kunst  I 

Men  Æren  og  Prisen  tilhører  dig,  Gud, 
Som  sendte  din  Tjener  til  mig  med  dit  Bud  — 
Som  gav  mig  tilkjende,  at  Stenen  var  lagt, 
Og  oprettet  var  nu  den  evige  Pagt! 

Jeg  hørte  den  Tale  ved  ængsteligt  Sind, 
Jeg  gjorde  vel  Modstand,  men  den  var  som  Vind; 
Thi  Ordet  var  kraftigt,  og  Lyset  var  klart. 
Dog  vilde  mig  Fjenden  ej  slippe  saa  snart. 

Da  ydmygt  jeg  raabte  til  Gud  udi  Bøn: 
O  Herre,  mig  led  ved  din  enbaarne  Søn 
Til  Sandhedens  Rige!  o  lær  du  selv  mig. 
Og  lad  mig  forstaa,  om  det  Bud  er  fra  dig! 

Da  Lyset  det  tændte  sig  udi  min  Barm, 
Og  Glæde  jeg  følte  i  Aanden  saa  varm, 
Og  Sygdom  og  Smerte,  som  piaged  mit  Kjød, 
Formedelst  Guds  Naade  og  Sandhed  bortflød. 

Jeg  gik  udi  Daaben,  og  Freden  jeg  fandt, 
Og  følte  end  mere  at  Budet  var  sandt, 
At  Sidste-Dags  Helliges  Sandhed  er  stærk, 
At  Joseph  grundlagde  et  Salighedsværk. 

Og  Vidnesbyrd  jeg  nu  for  Verden  frembær' 
Formedelst  Guds  Naade  og  raaber  til  Hver, 
Som  ønsker  en  Arv  paa  den  rensede  Jord: 
Bered  dig  at  sidde  ved  Abrahams  Bord. 

J.  J.  M.  BOHN. 

Nr.  170. 

O  Helligaand,  mit  Liv,  min  Lyst, 
Du  skjulte  Perle  i  mit  Bryst, 
Vær  du  min  Trøst,  vær  du  min  Fred, 
Vær  du  mit  Lys,  min  Salighed! 

Et  Lys,  som  aldrig  bliver  slukt, 
En  Blomst,  som  altid  sætter  Frugt, 
En  Videnskab,  som  Gud  kun  veed, 
Er  Livet  i  din  Kjærlighed  I 

Saa  bryd  da  ud  i  Fryderaab 
Med  Sejerssang,  du  Zions  Haab! 
Og  du,  som  ej  af  Alder  veed  — 
Du  evigglade  Kjærlighed! 

I  Jesu  Navn  sjung  til  Guds  Pris, 
Til  Jorden  bli'er  et  Paradis, 
Alt  hvad  som  Tunge  har  og  Røst, 
Alt  hvad  som  Hjerte  har  og  Bryst! 

Nr.  171. 

Kom,  Hellige,  syng  om  Guds  Martyrhær 

Et  Mindekvad, 
Da  Fædrenehaabet  vi  dele  Hver 

Om  Livets  Stad. 
Zion,  den  elskte,  de  herlig  beskued. 
Opfyldt  med  Aanden,  saa  Hjerterne  lued 
Og  længselfuld  slog  den  imøde. 

De  ædle  Martyrer  med  helligt  Mod, 

Paa  Herrens  Bud 
Forkyndte  det  Skete,  og  deres  Blod 

Man  øste  ud; 
Sandhedens  Vidner  modtoges  med  Harme, 
Mørkhedens  Hære  begyndte  at  larme, 
Da  Lyset  fra  Gud  kom  til  Syne. 

Blandt  Rækken  af  blodige  Vidner  staar 
Vel  Abel  først: 

Men  Æren  som  Frelser  dog  Jesus  faar, 

Thi  han  er  størst; 
Han  ved  sit  Offer  Forløsningen  gjorde, 
Sprængte  med  Sejer  selv  Fængselets  Porte, 
Og  Hellige  med  sig  han  førte. 

De  Kæmper,  som  blødte  med  Kval  og  Spot 

For  Jesu  Tro, 
Dem  aabnedes  Vejen  til  Livets  Drot 

Og  salig  Ro. 
Ondskab  dem  kunde  vel  Døden  forvolde, 
Dog  kunde  Graven  ej  evig  dem  holde, 
Men  herlig  for  Gud  de  opstøde. 

Apostle,  Profeter  som  Stjerner  stod 

I  Tidens  Nat, 
Og  Hellige  spared  ej  eget  Blod 

For  Troens  Skat. 
Dog,  da  man  slukte  de  lysende  Kjærter, 
Dunkelhed  skjulte  snart  Folkenes  Hjerter, 
Og  Mørke  indhyllede  Jorden. 


Da  pludselig  straaled  en  Stjerne  klar 
Bag  mørke  Sky; 


I 

En  Engel  gjenbragte,  hvad  udslukt  var, 

Guds  Lys  paany; 
Retfærd  af  Himlen  og  Sandhed  paa  Jorden 
Bragte  i  Stand  Evangeliets  Orden 
Til  Frelse  for  Jordens  Nationer. 

Profeter  som  Joseph  og  Hyrum  Smith, 

De  ædle  to, 
Apostle  og  Ældster  forkyndte  frit 

Om  Jesu  Tro, 
Kaldte  fra  Mørket  til  Lyset  saa  mange. 
Som  vilde  fly  fra  Fordærvelsens  Gange 
Og  tro  paa  Gjenløserens  Komme. 

De  Hellige  samles  paa  Herrens  Bud 

I  Zions  Land 
At  opbygge  Templer  for  Israels  Gud 

Fra  Strand  til  Strand. 
Mørkhedens  Fyrste  med  zitrende  Vrede 
Samler  sin  Hær  og  Forfølgelsens  Hede  — 
Nu  atter  vil  Zion  fordærve. 

Da  blødte  en  Mængde  af  Herrens  Folk 
Som  Vidner  tro, 

16* 

Med  Patten,  Apostlen,  den  Sandhedstolk, 

Hos  Gud  de  bo; 
Joseph  og  Hyrum,  Profeterne  tvende, 
Troen  bevared,  saa  Verden  kan  kjende, 
De  Sandheden  blodig  besegted. 

Vi  skue  Gjengjældelsens  sorte  Sky, 

Se  hvilket  Syn! 
Fordærveren  hjemsøger  Land  og  By 

Med  Hævnens  Lyn. 
Hunger  og  Pest  nu  Nationerne  rammer. 
Krig  kræver  Blod  af  gjenstridige  Stammer 
For  Blodet  af  ædle  Martyrer. 

Carl  C.  A.  Christensen. 


Nr.  172. 

Kraften  fra  det  Høje, 
Alt  som  en  Ild  for  Øje 
Med  alle  Tungers  Liflighed 
Neddaled  til  Guds  Menighed. 
Takker  Alle  Gud  for  hans  Gave! 

Kraften  fra  det  Høje, 
Guds  Aand  os  sammenføje 

Fra  Øst  og  Vest,  fra  Syd  og  Nord 
Til  Gjæster  ved  hans  Nadverbord ! 
Takker  Alle  Gud  for  hans  Gave! 

Kraften  fra  det  Høje 

Os  i  vort  Sind  fornøje, 
Som  Herrens  Folk  med  Himlen?  P>ed, 
Udvalgte  til  Guds  Salighed. 
Takker  Alle  Gud  for  hans  Gave! 

Kraften  fra  det  Høje 

Skal  vore  Hjerter  bøje! 
Lad  hvert  Guds  Barn  i  stille  Løn 
Frembære  ham  sin  Tak  og  Bøn! 
Takker  Alle  Gud  for  hans  Gave! 


Nr.  173. 

Hilser  nu  Zions  den  herlige  Morgen! 
Fryd  for  hvert  Land,  som  i  Mørke  har  lagt! 
Standser  al  Klage  og  bortjager  Sorgen, 
Nu  skal  vi  se,  hvad  Profeter  har  sagt 

Glæd  dig!  thi  Zion  sin  Frihed  kan  skue, 
Snart  skal  hun  staa  som  en  elskelig  Brud. 

Se  hendes  Sønner,  af  Aanden  de  lue, 
Glade  frembære  det  frelsende  Bud. 

Se  hist,  hvor  Ørknen  den  blomstrer  og  grønnes, 
Levende  Vandbække  der  vælde  frem; 
Lyset  der  straaler,  og  Dyden  paaskjønnes, 
Der  finder  Uskyld  en  Tilflugt,  et  Hjem. 

Se,  hvor  de  samles  fra  Øer  og  Lande, 

Love  og  prise  den  Gud,  som  er  stor! 

Snart  Verdens  Riger  ej  længer  kan  stande  — 

Saligt  det  Folk,  som  i  Zion  da  bor! 

Hastings. 

Nr.  174. 

Fredens  Budskab  nu  fra  Zion  lyder. 
Morgenstjernen  herlig  straaler  frem, 
Mange  nu  ved  Himlens  Lys  sig  fryder 
Og  gjør  Pagt  med  Gud,  som  Ordet  byder! 
De  faa  Haab  om  Arv  i  Fredens  Hjem. 

Sandhedslyset  klarlig  aabenbarer 
Præstelist  og  Aandens  Slaveri, 
Hvori  Folket  holdes  som  i  Snarer, 

Da  man  Skriften  aandelig  forklarer 
Uden  Herrens  Aand  at  staa  sig  bi. 

Herrens  Lov  og  Pagter  de  forandre, 
Efter  Bud  af  Mennesker  de  gaar 
Hver  sin  Vej,  helt  adskilt  fra  hverandre; 
Pagten,  som  de  selv  skal  eftervandre, 
Slutte  Andre  nu  i  Uskylds  Aar. 

Haandspaalæggelse  de  bruge  ikke, 
Herrens  Aand  ej  Gaver  deler  ud, 
Tidens  Tegn  er  skjult  for  Folkets  Blikke, 
Gud  vil  ej  Profeter  mer  beskikke, 
Intet  mer  nu  høres  vil  fra  Gud. 

Saa  forvendt  en  Lære  man  nu  hylder 
Og  forkaster  Livets  klare  Ord; 
Verden  sig  med  Skin  af  Gudsfrygt  fylder. 
Indbildt  Visdom  ganske  den  fortryller, 
Mens  man  helt  forlader  Kristi  Spor. 

Nu  jeg  veed,  om  ej  jeg  Pagten  sviger, 
Jeg  skal  samles  med  det  glade  Kor, 
Som  med  Jesus  ned  fra  Himlen  stiger 

For  med  ham  at  dele  Jordens  Riger; 
Det  vil  ske,  thi  Herren  selv  det  svor. 

Gud  ved  Engle  Sandhed  gav  til  Jorden, 
Judæ  Træ  til  Efraims  blev  lagt, 
Kirken  atter  fik  sin  rette  Orden, 
Mænd  med  Præstedom  beklædt  er  vorden, 
Og  oprettet  er  en  evig  Pagt. 

Guds  Profeter  Intet  kan  nedtynge, 
Hans  Apostler  tale  Livets  Bud; 
Herrens  Hellige  hans  Navn  lovsynge, 
Og  i  Zion  er  hans  Børneklynge, 
Der  fra  Død  og  Trængsel  førtes  ud. 

Carl  C.  A.  Christensen. 


Nr.  175. 

Naar  er  vor  Trængsel  omme.? 
Naar  vil  Forløsning  komme; 

Naar  skal  Jerusalem 

Staa  som  et  Fredens  Hjem, 

Hvor  Israel  skal  bo 
I  Fred  og  Ro.? 

Naar  skal  vi  Zion  skue 
Beklædt  med  Ild  og  Lue? 
Naar  mon  hver  Bolig  skal 
Staa  som  en  Bryllupssal, 
Hvor  Himlens  Drot  skal  bo 
I  Fred  og  Ro? 

Naar  skal  vor  Jord  forsones 

Med  Gud  og  herlig  krones? 

Naar  skal  som  Paradis 

Alt  juble  til  Guds  Pris, 

Og  Løve,  Lam  og  Ko 

I  Freden  bo  ? 

Naar  skal  Basunen  klinge, 

Og  Synden  vi  betvinge? 

Naar  skal  Guds  Folk  med  Sang 
Opstaa  af  Gravens  Tvang 
For  tusind  Aar  at  bo 
I  Fred  og  Ro? 

Naar  skal  vi  kronet  stande 
Med  Livets  Segl  i  Pande? 
Naar  skal  Guds  Folk  paa  Jord 
Samles  med  Enoks  Kor, 

Og  som  Guds  Præster  bo 
I  Fred  og  Ro? 

Naar  vil  de  Patriarker 
Som  himmelske  Monarker 

Gjæste  vor  Jord  paany, 

Hilset  i  Land  og  By: 

Velkommen  vær,  og  bo 
Med  os  i  Ro? 

Naar  skal  vi  Jesum  vente 
Med  vore  Lamper  tændte? 

Ved  Lyd  af  Engles  Skrig: 

»Zion  bered  nu  dig! 

Din  Konge  nu  vil  bo 
Hos  dig  i  Ro!« 

Da  stilles  al  vor  Længsel, 

Da  endes  al  vor  Trængsel, 

Da  tages  Sløret  bort. 

Da  er  Guds  Rige  vort, 

Da  skal  i  Fred  vi  bo 

I  salig  Ro. 

Carl  C.  A.  Christensen. 

Nr.  176. 

Kjærlighed  er  Lysets  Kilde, 
Kjærlighed  er  Livets  Rod; 
Derfor  er  Guds  Raad  saa  milde, 
Derfor  er  Guds  Aand  saa  god. 
Som  vor  Frelser  har  forklaret  — 
Aanden  selv  os  aabenbaret  — 
Som  vi  føle  i  Guds  Fred 
Er  det  Haab,  vi  trøstes  ved. 

Kjærlighed  er  Livets  Krone, 
Kjærlighed  er  Lysets  Glans; 
Derfor  sidder  paa  Guds  Trone 
Jesus  med  sin  Straalekrans; 
Han,  som  Lyset  er  og  Livet, 
Har  for  os  sig  selv  hengivet, 
Bliver  i  og  lever  ved 
Guds,    sin  Faders  Kjærlighed. 

Kjærlighed  er  Lovens  Fylde 
Og  Fuldkommenhedens  Baand; 
Den  er  hvad,  vor  Gud  vi  skylde, 
Den  er  Frugten  af  hans  Aand ; 
Derfor  Broderkjærligheden, 

Vokser  op  med  Guddoms-Freden, 
Vorde  skal  vi  og  ved  den 
Et  med  Sjælens  bedste  Ven. 

Grundtvig. 

Nr.  177. 

Ej  svigter  Herren  dem,  som  tror  og  beder, 
Men  som  en  kjærlig  Fader  leder  dem; 
Og  ofte  gjennem  Trængsler  han  bereder 
Den  Vej,  som  sikkert  fører  til  ham  hjem. 

Naar  vi  kun  Modgang  for  os  ser  og  gyser, 
Og  Verden  synes  kold  som  Nordens  Pol, 
Da  vid,  at  bag  de  mørke  Skyer  lyser 
En  kjærlig  Faders  Aasyn  som  en  Sol. 

Og  som  en  Sol  han  sender  Lys  og  Varme 
Og  Haabets  Straaler  til  bekymret  Bryst, 
Han  vil  kun  lutre  —  siden  sig  forbarme. 
Og  efter  Stormen  gjøre  Alting  lyst. 

Thi  alle  Ting  vil  tjene  dem  til  Gode, 
Som  her  i  Tro  og  Sandhed  elsker  Gud ; 
Han  hjalp  i  Nøden  altid  dem,  som  tro'de 
Og  ydmygt  søgte  ham  og  holdt  hans  Bud. 

Og  han  har  sagt:  Mon  nogen  jordisk  Fader 
Vil  give  Barnet  Sten,  som  mangler  Brød  — 
Saaledes  Gud  ejheller  dem  forlader, 
Som  tillidsfuldt  ham  søger  i  sin  Nød. 

Carl  C.  A.  Christensen. 


Nr.  178. 

Jeg  priser  dig  min  Konge  stor, 
Som  Lyset  sendte  til  vor  Jord! 
Nu  kan  min  Aand  i  Prøvens  Stand 
Beredes  for  det  bedre  Land, 
Hvor  herliggjorte  Skarer  da 
Skal  prise  dig;  Halleluja! 

Snart  Ondskabs  Hær  ej  Magten  har. 
Men  Jesus  Kongedømmet  ta'er, 
Og  Zions  Børn  i  Sang  og  Bøn 
Berede  Jorden  ren  og  skjøn; 
Hver  Skabning  giver  Tak  og  Pris 
Til  Gud,  som  før  i  Paradis. 

O  Engle,  syng  om  Fred  paa  Jord! 
O  Israels  Hær,  udbryd  i  Kor! 
Se  Tidens  Fylde  kommen  er, 

Alt  samles  nu  fra  fjern  og  nær; 
Snart  endes  Mørkets  Tyranni, 
Vor  Sorg  er  endt  og  Zion  fri. 

Vel  synes  Livets  Vej  saa  trang, 
Men  Glæden  venter  skjøn  og  lang, 
Naar  Altings  Gjenoprejsnings  Fest 
Skal  fejres  i  det  skjønne  Vest; 
Da  Himlens  Frelste  hos  os  bo, 
Og  Zion  nyder  Fred  og  Ro. 

Da  gamle  Fader  Adam  staar 
Med  Kronen  paa  sit  Sølverhaar, 
Og  Sønnerne  med  Højheds  Rang 
Istemme  Lammets  nye  Sang, 
Mens  Jesus  i  den  skjønne  By 
Uddeler  Vin  og  Brød  paany. 

Johan  Johansen. 

Nr.  179. 

Tag  det  sorte  Kors  fra  Graven, 
Plant  en  Lilje,  hvor  det  stod! 

Ved  hvert  Skridt  i  Dødninghaven 
Blomsten  spire  for  vor  Fod. 

Sejer  over  Død  og  Grav 
For  den  brudte  Vandringsstav, 
Palmekvist  for  Askekrukke, 
Frydesang  for  Sorgens  Sukke! 

Solen  sortned,  da  han  blegned, 
Som  for  os  udgød  sit  Blod; 
Graven  lyste,  Mørket  segned, 
Da  forklaret  han  opstod! 
Ton  vor  Lovsang  højt  i  Sky, 
Sødt  i  Zions  Morgengry: 
Jesus  Kristus  er  opstanden, 
Evig  lever  Guddomsmanden ! 

Ja,  han  lever,  Guddomsmanden, 
Sprængte  ere  Dødens  Baand ; 
Han  er  visselig  opstanden, 
Og  hans  Ord  er  Liv  og  Aand. 
Nu  en  Sabbats  Morgen  skjøn 
Rinder  op  for  os  i  Løn, 
Og  som  Zions-Hymnen  klinger. 
Den  i  Sjælen  Fryd  os  bringer. 

Grundtvig. 

Nr.  180. 

Almagts  Gud,  vi  for  din  Trone 

Ydmygt  bøje  os  mod  Jord, 
Medens  Jubelsangens  Tone 

Stiger  højt  i  mægtigt  Kor. 
Lad  os  trofast  med  hverandre 

Haand  i  Haand  hernede  vandre 
Gjennem  Mørkets  dybe  Nat 

Mod  det  Maal,  du  os  har  sat. 
Lad  i  Tid  og  Evigheden 

Ingen  spilde  Himmelglæden, 
Hvorpaa  vi  en  Forsmag  nød, 

Da  ved  Daab  vi  dig  adlød, 
Som  Profetens  Ord  os  bød. 

Ej  vi  søge  Gud  alene. 

Mens  vi  Lykken  nyde  fuldt; 
Ej  alene  vi  ham  tjene, 

Medens  Venner  smile  huldt; 
Ikke  blot,  naar  Storme  tie, 

Ville  vi  din  Sag  os  vie; 
Men  i  Livets  Kamp  saa  haard, 

Og  naar  Verden  mod  os  staar. 
Ville  vi  din  Gjerning  fremme, 

Aldrig  dig,  vor  Gud,  forglemme. 
Os  tildel  din  Kraftens  Aand, 

Knyt  os  fast  i  Pagtens  Baand, 
Hold  os  oprejst  ved  din  Haand! 

Peter  O.  Thomassen. 

Nr.  181. 

Sin  Vogn  gjør  han  af  Skyer  blaa, 

I  Aag  han  Storme  spænder; 
Den  ganske  Jord  med  Klipper  graa 

Som  Voks  er  i  hans  Hænder; 
Hans  Sværd  er  hvast,  hans  Spir  er  godt, 
Hans  Folk  er  vi,  den  Drotters  Drot, 

Hans  Navn  er  Jesus  Kristus! 

Guldkronen  bærer  han  i  Løn, 

Og  Sværdet  helst  i  Skede, 
Og  som  den  bedste  Faders  Søn 

Hans  Lyst  det  er  at  bede; 
For  alle  Sjæle  beder  han, 
Og  beder  dem  med  Bud  om  Land 

Ej  at  forsmaa  hans  Krone. 

Hans  Bøn  er  stærk,  hans  Bud  er  godt 
Med  Gud  os  at  udsone; 

17 

Men  dog,  fordi  han  her  med  Spot 

Kun  bar  en  Tornekrone, 
Er  Verdens  Daarer  til  Foragt 
Hans  Zions  Bud,  hans  Kongemagt, 
Hans  Fred  og  Glans  og  Glæde. 

Men  naar  tilbage  aabenlyst 
Til  Zions  Fest  han  kommer, 

Og  naar  Basunens  Drøn  gjør  tyst 
For  ham,  al  Verdens  Dommer, 

Da  Zions  Børn  han  kjendes  ved 

Og  peger  paa  den  Herlighed, 
Som  de  med  ham  skal  arve! 

Nr.  182. 

Den  Seer,  den  Seer,  Joseph  den  Seer  - 
Min  Sang  er  om  vor  Profet  saa  kjær; 
Hans  Lige,  nu,  hvor  findes  den? 
Ej  Verden  har  en  saadan  Ven, 
I  Himmelens  Lys  han  herligt  bor, 
Som  lærte  Mennesket  Livets  Ord. 
Du  Jordens  Seer,  du  himmelske  Seer, 
Erindring  din  er  min  Sjæl  saa  kjær; 
Du  Guds  Udvalgte,  du  Menneskeven, 


259 

Du  kom  med  Guds  Præstedom  hid  igjen, 
Du  tolked  saa  klarlig  den  Fortid,  som  gik, 
Og  aabnede  Himlen  for  Støvets  Blik. 

Af  himmelsk  Byrd,  af  ædel  Sæd, 
Han  tidt  over  Slægtens  Jammer  græd, 
Ved  Nøgler,  han  modtog  af  Gud^ 
Han  folded  Himlens  Rigdom  ud. 
I  Mørket  laa  Verden  hyllet  ind, 
Da  lyste  hans  Ord  som  Solens  Skin. 
Hvor  stred  du,  Joseph,  hvor  kæmped  du 
Mod  Syndens  vilde,  skamløse  Gru! 
Med  mægtig  Aand,  for  et  ædelt  Maal, 
Du  rev  os  ud  af  Verdens  Baal; 
Blandt  fraadende  Bølger  i  Livets  Strid 
Du  kæmped  for  Sandheden  al  din  Tid. 

Ja  Zion,  du  var  kun  hans  Lyst, 
For  dig  slog  Hjærtet  i  hans  Bryst, 
Med  dig  han  græd,  med  dig  var  glad, 
Han  elskte  dig  og  Nauvoo  Stad. 
Stærk  ruller  han  Værket  endnu  frem 
I  Aandernes  Verdens  store  Hjem. 
Den  Seer,  den  Seer,  Joseph  den  Seer, 
Jeg  elsker  dig,  du  er  mig  saa  kjær. 

Du  ren  og  fri  var  stor  paa  Jord, 
Din  Tale  var  mig  en  Faders  Ord. 
Lad  Fjenderne  gaa  kun  i  Mørkets  Pagt, 
Thi  nu  er  du  fri  for  deres  Magt. 

0  fri,  o  fri,  Joseph  er  fri 
For  Trængselen,  han  vaded  i! 
Han  hviler  fri  for  Løgnens  Skrig, 

1  Lys  og  Liv  uendelig; 

Blandt  Saliges  Tal  han  nu  vandrer  om, 
Mens  Pøbelen  føler  Guds  Vredes  Dom. 
Han  døde  for  dem,  som  han  elsked  her, 
Hans  Minde  er  os  en  Faders  kjær. 
Han  regjerer  nu  i  Aandernes  Kor 
Og  blandt  de  Retfærdige  fra  vor  Jord  I 
Kom,  Hellige,  sjunger!  snart  vi  ham  ser, 
Vi  møde  igjen  vor  dræbte  Seer! 

John  Taylor. 

Nr.  183. 

Syng,  Zion,  o  syng  for  vor  Fader  med  Bøn! 

Engle,  synger  med! 
Han  gav  os  til  Frelser  sin  enbaarne  Søn, 
Saa  liflig  vi  synge  for  Herren. 

Slaa  Harpen,  du  fromme  Salmist  paa  Jord  I 

Zion,  gaa  i  Dans 
For  Jesus,  vor  Konge,  Guds  levende  Ord! 
Saa  liflig  vi  synge  for  Herren. 

Lad  høre  de  glødende  Tungers  Røst! 

Aanden  er  os  nær, 
Som  bringer  os  altid  den  evige  Trøst, 
Saa  liflig  vi  synge  for  Herren. 

Nr.  184. 

Naar  skal  vort  Øje 
Skue  dig,  Zion,  Guds  Stad? 

Naar  fra  det  Høje 
Kommer  Forløseren  glad. 

Stander  vor  Møje^ 
Udrydder  Ondskab  og  Had? 

Snarligen  straaler 
Templer  i  Skjønhed  og  Pragt; 

Herren  tilmaaler 
Hellige  Storhed  og  Magt; 

Mod  Vredens  Skaaler 
Værner  dem  Israels  Pagt. 

Saligste  Glæde 
Abrahams  Børn  er  til  Del. 

Arven  her  nede 
Gud  har  forjættet  hver  Sjæl, 

Som  tro  vil  træde 
Djævelens  Magt  under  Hæl. 

Derfor  vi  drage 
Glad  til  vort  elskede  Hjem, 

Hvor  vi  modtage 
Lærdom  og  Kundskab  af  dem, 

Som  nu  saa  fage 
Lede  Guds  Israel  frem. 

Peter  O.  Thomassen. 

Nr.   185. 

Som  Markens  Blomst  henvisner  fage 
Alt,  hvad  af  jordisk  Rod  oprandt, 
Og  talte  snart  er  Støvets  Dage, 
Skjøndt  Gud  det  selv  med  Aand  forbandt. 
Kun  hvad,  der  kom  fra  oven  ned, 
Kan  blomstre  i  al  Evighed. 

O  ve  da  Hver,  som  daarlig  byggei 
Sit  Haab  paa  Støvets  Blomstertid, 

Og  gribe  vil  i  Jordens  Skygger, 
Hvad  kun  i  Aanden  kommer  hid  I 
O  Daaredrøm.  om  Evigiied, 
For  hvad  ej  kom  fra  oven  ned! 

Men  vel  Enhver,  som  Haabet  grunder, 

Paa  hvad  kun  Engles  Øjne  naa  — 

Hver  Sjæl,  som  til  det  Høje  stunder, 

Og  Verdens  Glimmer  tør  forsmaal 

Til  dem  kom  det  fra  oven  ned, 

Som  blomstrer  i  al  Evighed. 

Grundtvig. 

Nr.  186. 

O  sig,  hvad  er  Sandhed  ?  den  ædleste  Skat, 
Der  ej  kjøbes  for  Rigdom  og  Guld. 
Naar  Tronerne  synke  i  Glemselens  Nat, 
Og  Fjenden  berøves  sin  Vælde  saa  brat, 
Vor  Jord  skal  af  den  vorde  fuld. 

Ja  sig,  hvad  er  Sandhed?  den  skjønneste  Dyd, 
Hvilken  Engle  og  Folk  kunne  naa. 
Den  findes  i  Havet,  paa  Bjerg  og  i  By, 
Den  straaler  fra  Stjernernes  Hære  i  Sky  — 
Enhver  den  som  Bytte  kan  faa. 

Tyrannernes  Scepter  skal  brydes  i  Hast, 
Naar  de  kæmpe  mod  Frihed  og  Ret! 
Men  Sandhedens  Pille  bestandig  staar  fast, 
Dens  Grundvold  ej  rokkes,  dens  Anker  ej  brast, 
Dens  Kæmper  ej  kues  saa  let. 

Saa  sig,  hvad  er  Sandhed?  fra  først  og  til  sidst 
Den  er  Summen  af  Alt,  som  bestaar. 
Skjøndt  Himlen  og  Jorden  omdannes,  for  vist 
Skal  Sandheden  stande  og  ej  lide  Brist  — 
Den  sejrer  og  aldrig  forgaar. 

John  Jaques. 

Nr.  187. 

Min  Gud  er  mit  Lys  —  jeg  frygter  ej  mer, 
Ved  Nat  og  ved  Dag  han  altid  er  nær; 
Fra  Trængselens  Mørke  han  frier  mig  ud. 
Jeg  veed,  at  han  er  den  almægtige  Gud. 

Ja,  Gud  han  er  min  Leder, 
Han  er  min  Lyst  i  min  Sang; 
Hver  Dag,  naar  jeg  ham  beder. 
Han  styrer  —  han  styrer  min  Gang. 

Min  Gud  er  mit  Lys!  Om  Mørkhedens  Sky 
Mig  truer,  dog  dages  min  Morgen  paany; 

Thi  Jesus,  min  Frelser,  opliver  mit  Mod. 
Og  leder  paa  Stien  min  vaklende  Fod. 

Min  Gud  er  mit  Lys  —  Min  Styrke  i  Nød  — 
Min  Frelser,  han  lever,  endskønt  han  var  død  I 
Hans  Almagt  mig  hegner,  thi  selv  er  jeg  svag, 
Men  Gud  mig  velsigner  hver  Nat  og  hver  Dag. 

Min  Gud  er  mit  Lys  —  mit  Liv  og  min  Trøst; 
I  ham  er  ej  Mørke,  men  Alt  er  saa  lyst; 
Han  er  min  Forløser,  min  Frelser  og  Gud  — 
Med  Engle  i  Lovsang  min  Sjæl  bryder  ud. 

J.    NiCHOLSEN. 

Nr.  188. 

Det  lufter  mildt  i  Høst  fra  Velsignelsernes  Hjem, 
Paa  Mark  og  Eng  Guds  Sendebud  udvandre; 
Usynlige  gaa  de  med  Mejerne  frem, 
Guds  Have  de  mindes  med  hverandre. 

I  Paradiset  voksed  Velsignelsernes  Straa 
Med  Hvedens  Aks  og  Rugens  rige  Vipper; 
Velsignet  her  bølger,  hvor  Kornagre  staa, 
Et  Paradishav  foruden  Klipper. 

Guds  Engle  nu  sig  glæde  ved  Menneskenes  Høst, 
Naar  fromme  Sjæle  frydes  ved  Guds  Gaver; 
Selv  Dyret  sig  glæder  ved  Høstlivets  Lyst, 
Smaafugl  holder  Gilde  mellem  Traver. 

Frit  Fugl  og  Dyr  har  Klæder.  Om  Føde  maa  de 
De  søge  glad,  og  lystelig  de  finde;  [gaa, 

Som  Fugl  høster  fattig  Mand  uden  at  saa, 
Som  Ruth  gaar  til  Høsten  fattig  Kvinde. 

Og  fryder  sig  hver  Bonde,  det  hele  Land  er  glad, 
Staar  Toften  fyldt  med  Markens  gyldne  Stakke, 
Dog  størst  bliver  Glæden  i  Frelserens  Stad, 
Naar  evigt  vi  Høstens  Herre  takke. 

E.  I.  Ingemann. 

Nr.  189. 

Herlig  er  Dagen,  som  nu  er  oprunden, 
Timen  er  slagen,  da  Gudfader-Munden 
Frelse  tilbyder  hver,  som  trofast  lyder 
Hans  Søns  Evangelium. 

Tidernes  Fyldes  Husholdning  oprettes, 
Sandheden  hyldes  —  Folk  i  Daaben  tvættes. 

Mange  sig  glæde  ved  det  Lys  hernede, 
Som  aabenbaret  nu  er. 

Glade  vi  ere,  som  kom  ind  i  Pagten; 
Lovet  du  være,  at  du  gjengav  Magten, 
Hvorved  dit  Rige  —  skjønt  foruden  Lige  - 
Opbygges  her  paa  vor  Jord. 

Peter  O.  Thomassen. 

Nr.  190. 

Vort  Løsen  er  vor  Tro  og  Daab, 
Det  er  vort  Samfundskjæde; 

Deraf  udspringer  alt  vort  Haab, 
Oprinder  al  vor  Glæde, 

Og  Ordet  af  vor  Herres  Mund, 

Det  er  Guds-Husets  Klippegrund, 
Det  er  Guds-Aandens  Sæde. 

Som  Aanden  vil,  saa  aander  han, 

Og  Røsten  kan  du  høre; 
Men  født  igjennem  Daabens  Vand 

Han  herlig  vil  dig  gjøre; 
Saa  Fødselen  af  Vand  og  Aand 
Er  Underværker  af  Guds  Haand, 

Som  os  til  Livet  føre. 

Alt,  hvad  saa  Kristi  Menighed 

End  sukker  for  i  Aanden, 
Naar  Tro  og  Daab  vi  holde  ved, 

Meddeles  efterhaanden. 
Slaa  paa  Guds  Gaver  aldrig  Vrag; 
Lad  Ordet  —  lig  en  Pinsedag  — 

Dig  brænde  udi  Aanden. 

Ja,  født  af  Aanden  og  af  Daab, 

Opvokse  skal  herefter 
Guds  Herligheds  det  store  Haab 

Og  Himmeriges  Kræfter; 
Med  Abraham  ved  Herrens  Bord 
Vi  skal  erholde  paa  hans  Ord 

Alt,  hvad  vi  higed  efter! 

Grundtvig. 


Nr.  191. 

O  Herre,  lad  mig  komme  frem. 
Til  Zions  Land,  mit  elskte  Hjem, 
Til  Fredens  Bolig,  Hvilens  Stad, 
Da  vil  jeg  være  glad! 
Zion!  o  Zion,  o  du  er  mit  elskte  Hjeml 

Guds  Børn  med  Glæde  samles  der, 
De  alle  have  Zion  kjær, 
Og  til  dets  Pris  man  hører  Sang 
Og  Instrumenters  Klang. 

Der  finder  jeg  mit  Vennetal, 
Der  Herrens  Huse  bygges  skal, 
Der  høres  kan  den  Guds  Profet, 
Der  Frelse  er  beredt. 

Der  Profetiens  sande  Aand 
Og  Patriarkens  Faderhaand 
Velsigner  Herrens  Børn  igjen, 
Og  Jesus  er  vor  Ven. 

Blandt  Zions  høje  Bjerge  bor 

Retfærdighed  og  Sandhedsord, 

Der  Livets  Kilde  klar  og  ren 

Forfrisker  Josephs  Gren. 

O  Zion,  du  Guds  Tempels  Sted, 
Du  klædes  skal  med  Herlighed! 
Snart  Rygtet  om  din  Ild  og  Sky 
Vil  naa  til  Land  og  By. 

Carl  C.  A.  Christensen. 

Nr.  192. 

Zion,  hun  sidder  paa  Bjergets  Top, 

Folkene  myldre  i  Dale, 
Herren  han  vinker:  O,  kom  her  opl 

Her  er  den  rette  Husvale. 
Redning  er  her  for  trange  Kaar, 
Bod  findes  her  for  Banesaar, 

Salighed  blomstrer  som  Rosen. 

Fattigdom  bliver  til  Sølv  og  Guld, 
Fryd  er  i  Bjergenes  Dale, 

Zion,  som  strømmer  af  Aanden  fuld, 
Skal  over  Jorden  befale. 

Visdommens  Kilder  udrinde  fra  Gud, 

Daglig  vi  er  til  hans  Gjæstebud, 
Trængselen  bliver  til  Hvile. 

Alle  paa  Bjerget  de  synge  lydt: 
Nu  er  det  gamle  forældet, 

Nu  bliver  dagligen  Alting  nyt  — 
Badet  i  Salighedsvældet; 

Evig  og  altid  varer  ved 

Herren  vor  Guds  Barmhjertighed  — 
Født  paa  de  evige  Høje! 

Nr.  193. 

Dejlig  er  den  Himmel  blaa, 
Lyst  det  er  at  se  derpaa, 
Hvor  de  gyldne  Stjerne  blinke, 
Hvor  de  smile,  hvor  de  vinke 
Os  fra  Jorden  op  til  sig  I 

Det  var  midt  i  Julenat,  — 
Hver  en  Stjerne  glimted  mat, 
Men  med  et  der  blev  at  skue 
En  saa  klar  paa  Himlens  Bue 
Som  en  lille  Stjernesol. 

Da  den  Sjerne  lys  og  blid 
Sig  lod  se  ved  Midnatstid, 
Var  det  Sagn  fra  gamle  Dage, 
At  en  Konge  uden  Mage 
Skulde  fødes  paa  vor  Jord. 

Vise  Mænd  fra  Østerland 
Drog  i  Verden  ud  paa  Stand, 
For  den  Konge  at  oplede  — 
For  den  Konge  at  tilbede, 
Som  var  født  i  samme  Stund. 

De  ham  fandt  i  Davids  Hjem, 
De  ham  fandt  i  Bethlehem 
Uden  Spir  og  Kongekrone, 
Der  kun  sad  en  fattig  Kone, 
Vugged  Barnet  paa  sit  Skjød. 

Stjernen  ledte  vise  Mænd 
Til  vor  Herre  Kristum  hen. 
Vi  har  og  en  Ledestjerne, 
Og  naar  vi  den  følge  gjerne, 
Komme  vi  til  Jesum  Krist. 

Denne  Stjerne  lys  og  mild, 
Som  kan  aldrig  lede  vild, 
Er  Guds  eget  Ord  det  klare, 
Som  han  os  lod  aabenbare 
Til  at  lyse  for  vor  Fod. 

N.  F.  S.  Grundtvig. 

Nr.  194. 

I  barnlig  Glæde  juble  vi, 

O  Fader,  højt  paa  Glædens  Sti, 

Som  fører  os  til  dig; 
En  herlig  Dag  du  kaared  ud 

Profeten  Joseph  Smith  saa  prud, 

Hos  hvem  der  ej  var  Svig. 
Sit  hele  Liv  han  frejdig  stred 
Mod  Løgnens  Magt  og  Slangens  Sæd, 
Indtil  Guds  Værk  —  trods  Modstand  stærk 

Han  her  grundfæstet  saa. 

Begejstret  samledes  Guds  Folk 
Rundt  Guds  Profet,  Jehovahs  Tolk, 

I  Zions  skjønne  Land; 
Gud  ham  den  samme  Fuldmagt  gav, 
Hvorved  vor  Joseph  til  sin  Grav 

At  sejre  var  i  Stand. 
Med  Tillid  vi  ydmygelig 
Os  slutted  om  hans  Fane  skjøn; 
Udholden  vær  nu  hver  især  — 

Guds  Rige  er  vor  Løn. 

Nr.  195. 

Brødre,  tør  vi  ihukomme 
Hjertets  søde  Morgendrøm? 

Mindes,  trods  al  Verdens  Domme, 
Zion  med  vor  Tankestrøm? 

18 

Mægter  Nogen  sødt  at  stemme 
Harpen  dybt  til  Jubelklang? 

Vover  Nogen  end  at  nemme 
Glad  en  yndig  Zions  Sang? 

Ja,  saa  længe  Hjertet  banker 

Kjærligt  i  en  Helligs  Barm, 
Rinder  mellem  Himmeltanker 

Over  Zion  Taaren  varm. 
Og  saa  længe  for  Guds  Trone 

Høres  Seraf-Harpens  Klang, 
Skal  i  Kristi  Kirke  tone 

Zions  længselsfulde  Sang. 

Samler  eder  tæt  om  Bjerget, 

Alle  Zions  Døtre  smaa! 
Har  end  Fjenden  Kirken  hærjet, 

Herrens  Bjerg  de  lod  dog  staa. 
Blev  end  Sten  paa  Sten  ej  levnet, 

Hjørnestenen  laa  dog  fast; 
Kristus  kun  for  den  er  nævnet, 

Mod  hvem  alle  Vaaben  brast  I 

Taaresky,  du  skal  ej  hænge 
Over  Bjerget  sortegraal 

Zions-Solens  Straaler  trænge 
Ind  i  hver  en  fattig  Vraa; 

Straal  i  Kvindens  Blil<ke,  iclædte 
Med  din  fagre  Regnbue-Krans  1 

I  et  Øje  bedre  stedte 
Herren  aldrig  Soleglans. 

Da  skal  løses  hver  en  Tunge, 

Da  forstummes  Rakels  Graad; 
Sødt  om  Zebaoth  vi  sjunge, 

Og  om  Herrens  skjulte  Raad; 
Livets  Flod  i  Sølverbække 

Flyde  skal  om  Zions  Slot, 
Som  har  Himlen  til  sit  Dække, 

Kongers  Konge  til  sin  Drot. 

Ja,  paa  ham  vi  kaste  Sorgen, 
Som  og  Synden  for  os  bar. 

Højt  om  Lammet,  Zions  Borgen, 
Synge  vi  med  Stemme  klar; 

Under  Herrens  Almagts  Skygge 

•  Lyder  Ordet  fra  hans  Mund, 

Og  hans  Kirke  vi  opbygge 
Paa  den  gamle  Klippegrund. 

1 8* 

Verdens  Vise,  Jordens  Bolde, 

Zions  Bjerg  de  vil  forsmaa, 
Men  den  Største  vil  dog  holde 

Nadver  i  den  Ringes  Vraa. 
Han,  som  sig  paa  Korset  krummed 

Og  har  hvilt  i  Moderskjød, 
Han,  som  laa  i  Krybberummet, 

Bryde  vil  i  Zion  Brød! 

Da  skal  Herligheden  vorde 

Større  i  vort  Fattighus 
End  i  Verdens  Borgegaarde, 

Som  da  sunkne  er  i  Grus; 
Hans  er  Sølvet,  hans  er  Guldet, 

Mer  end  Guld  hans  Kjærlighed, 
Den  er  Himmelglans  i  Muldet, 

Den  skal  vi  forklares  ved! 

Nr.  196. 

O  Herre  tag  mig  ogsaa  op 
Fra  Jordens  trange  Dale 

Paa  Bjergetindens  høje  Top,. 

Hvor  Himmelrøster  tale. 

At  jeg  maa  se  dig  der 

I  Herlighedens  Skjær; 
Jeg  længes  al  min  Tid, 
En  Gang  at  komme  did, 
Ja,  der  er  godt  at  være! 

Thi  der  er  Luften  ren  og  sval  — 

Alt  lifligt,  blidt  og  stille; 
Der  tier  Jordens  Suk  og  Kval, 
Der  standser  Taarens  Kilde; 
Vi  se  fra  oven  ned 
Og  undres  maa  derved, 
Paa  Zions  Bjerg  at  bo 
I  salig,  stille  Ro, 
Ja,  der  er  godt  at  være  I 

Hist  nede  ser  jeg  Kamp  og  Strid, 

Naar  Blikket  did  jeg  vender, 
Thi  syndig  er  al  Verdens  Id, 
Og  Taagen  Øjet  blænder; 
Men  himmelsk  Fred  er  der, 
Hvor  Jesus  selv  er  nær. 
Se  Taagen  synker  ned 
For  Solens  Herlighed, 
Ja,  der  er  godt  at  være! 

Vel  mig,  at  jeg  dog  Vejen  veed 

Til  Zions  Bjergetinde! 
Vel  mig,  at  jeg  i  Ydmyghed 
Kan  Vejen  aaben  finde! 
Der  Zions  Brødre  bo 
I  Kraft  og  hellig  Ro; 
Dem  følger  Kraft  og  Fred 
Til  mig  fra  Bjerget  ned. 
Ja,  der  er  godt  at  være! 

H.  C.  Hagi 

Nr.  197. 

Er  Gud  for  mig,  da  træde 

Mig  hvad,  der  vil,  imod, 
Jeg  kan  paa  Barnesæde 

Det  trine  under  Fod; 
Naar  Gud  vil  mig  bønhøre 

Alt  som  en  Fader  kjær, 
Hvad  kan  mig  Satan  gjøre 

Med  al  sin  Helvedhær! 

Den  Grund,  hvorpaa  jeg  bygger. 

Er  Jesu  Liv  og  Død; 
I  Kristi  Korsets  Skygger 

Er  Sjælens  Hvile  sød, 
Hos  Jesus  fandt  jeg  Livet 

Formedelst  Tro  og  Daab; 
Kun  ved  ham  blev  det  givet 

At  have  Livets  Haab. 

Min  Jesus  er  min  Ære, 

Han  gjør  mig  skjøn  og  fin; 
Men  vilde  han  ej  være 

En  Ven  og  Broder  min, 
Da  turde  jeg  og  kunde 

Ej  for  min  Fader  staa; 
Kun  Helvedes  Afgrunde 

Jeg  da  for  Øjne  saa. 

Min  Frelser  er  min  Dommer, 

Jeg  stoler  paa  hans  Ord, 
At  ingen  Sjæl  forkommer, 

Som  lyder  ham  og  tror, 
Slet  Intet  mig  kan  skrække, 

Han  gav  mig  Freden  sin, 
Hans  Kraft  vil  mig  bedække, 

Hans  Aand  er  bleven  min. 

Hans  Kraft  er  i  mit  Hjerte, 
Han  styrker  Sjæl  og  Sind; 

Til  Lindring  for  al  Smerte 

Han  bringer  Lys  derind; 
Da  maa  alt  Mørke  vige 

For  Naadens  lyse  Pagt; 
Nu  kan  jeg  »Fader«  sige 

Til  ham,  som  har  al  Magt. 

Lad  hele  Verden  briste, 

Jeg  holder  Jesu  Haand, 
Hvo  kan  den  fra  mig  vriste 

Og  skille  fra  Guds  Aand? 
Ej  Hunger,  Sværd  og  Lue, 

Ej  Pine,  Ve  og  Værk 
Mig  tvinge  eller  true 

Kan  fra  Guds  Løve  stærk. 

Ej  Satans  List  og  Evne, 

Ej  Herlighed,  ej  Nød, 
Ej  Noget,  man  kan  nævne, 

Ej  Liv,  ej  heller  Død, 
Ej  Stort,  ej  heller  Ringe, 

Ej  Skade  eller  Gavn, 
Ej  nogen  Ting  skal  bringe 

Mig  ud  af  Jesu  Favn. 

Efter  Hans  F.  Brorson. 

Nr.  198. 

O  lyt  til  Sandheds  rene  Røst, 
Som  kalder  dig  saa  kjærligt, 
Der  læger  dig  for  al  din  Brøst 
Til  evigt  Liv  saa  herligt; 
Thi  Jesus  Kristus  er  din  Ven, 
Som  gav  sit  Liv  paa  Korset  hen 
For  dig  til  sig  at  drage. 

Den  Røst  er  Herrens  egen  Aand, 
Som  vil  dig  venlig  kalde, 
Og  gjennem  Livet  ved  sin  Haand 
Dig  skjærme  fra  at  falde, 
Som  en  Gang  vækker  dig  af  Jord 
Til  alle  frelste  Skarers  Kor 
For  Herlighedens  Trone, 

Derfor,  min  Ven,  det  er  mit  Raad, 
Hold  fast  ved  denne  Stemme, 
Se  op  til  Herrens  store  Daad, 
Hos  ham  vil  du  ha'e  hjemme; 
Naar  hele  Verden  brænder  op, 
Staar  Zion  skjøn  paa  Bjergets  Top, 
En  yndig  Brud  for  Herren. 

Men  kjender  du,  som  synger  det, 
Ej  nu  til- Herrens  Veje, 
Faa  slettet  ud  dit  Regnebræt, 
Faa  Zions  Haab  i  Eje; 
Thi  Gud  er  ikke  mere  vred, 
Men  byder  dig  en  evig  Fred 
Ved  Sønnen  Jesum  Kristum. 

Vend  om,  og  frigjør  nu  din  Sjæl 
Fra  Syndens  onde  Plage; 
Husk,  Slangen  bed  Guds  Søn  i  Hæl 
I  Kamp  du  ej  forsage! 
Thi  deraf  følger  evig  Ve, 
Skjøndt  du  det  ej  nu  straks  kan  se, 
Men  vil  i  Evigheden. 

Nr.   199. 

Hvilken  smuk  og  yndig  Morgen! 

Solen  farver  skjønt  vor  Jord, 
Bier  summe  —  Fugle  synge 

Som  et  lifligt  Englekor; 
Og  i  Lundens  svale  Skygge 

Joseph  søger  Herren  stor. 

Ned  han  knæler,  sagte  beder, 
Det  er  Drengens  første  Bøn; 

Mørkets  Magter  ned  i  Støvet 
Knuge  denne  Jordens  Søn; 

Uforsagt  han  dog  vedbliver 
At  anraabe  Gud  i  Løn. 

Mørket  viger,  Lys  neddaler, 

Solens  Skin  det  overgaar; 
Glorieglansen  paa  ham  falder, 

Skovens  Træer  Ildstøtten  naa'r, 
Joseph  skuer  Gud  vor  Fader, 

Som  med  Sønnen  for  ham  staar. 

Joseph,  denne  er  min  Elskte, 
Hør  ham!  lyder  Fad' rens  Bud; 

Josephs  simple  Ord  bønhørtes. 
Henrykt  hører  han  sin  Gud. 

Fryd  og  Glæde  Hjertet  fylder, 
Thi  som  Seer  han  kaares  ud. 

Fra  Engelsk. 

Nr.  200. 

Forfærdes  ej,  du  lille  Hob, 

Skjønt  dine  Fjenders  Larm  og  Raab 

Fra  alle  Sider  gjalde; 
De  juble  ved  din  Undergang, 
Dog  deres  Fryd  ej  bliver  lang, 

Lad  kun  ej  Modet  falde! 

Din  Sag  er  Guds,  gaa  i  dit  Kald, 
I  Herrens  Haand  dig  anbefal. 

Dig  knuser  ingen  Fare! 
Hans  Gideon  er  med  paa  Jord, 
Som  Zions  Folk,  Profeters  Ord, 

Skal  vældelig  forsvare. 

I  Jesu  Navn  vort  Haab  er  vist, 
At  de  Troløses  Vold  og  List 

Dem  selv  tilintetgjører; 
Der  venter  dem  kun  Spot  og  Skam, 
Gud  er  med  os,  og  vi  med  ham. 

Og  Sejren  os  tilhører. 

Gustav  Adolf. 

Nr.  201. 

O  min  Fader,  du  som  troner 

I  en  navnløs  hellig  Fred, 
Naar  skal  jeg  dit  Aasyn  skue  — 

Se  din  Nærheds  Herlighed? 

En  Gang  før  min  spæde  Barndom 
Har  min  Aand  jo  dvælet  der; 

0  min  Fader,  i  din  Vaaning 
Stod  jeg  tidt  din  Trone  nærl 

1  en  Hensigt  viis  og  herlig 

Har  du  mig  paa  Jorden  sat! 
Himmelslc  Byrd  og  Slægt  og  Venner, 

Alt  er  skjult  i  Glemslens  Nat. 
Mangen  Gang  en  hem'lig  Tanke 

Hvisked:  »Du  er  fremmed  her!« 
Engang  fri  og  salig  vandred 

Jeg  din  Fadertrone  nær! 

O  min  Fader,  du  mig  lærte 

Ved  din  Aand  at  kalde  saa, 
Men  før  Kundskabsnøglen  skjænktes, 

Grunden  hertil  dunkel  laa. 
Har  jeg  ikkun  hist  en  Fader? 

Hør  Fornuft  og  Sandheds  Svar, 
Sig,  hvad  |eg  vil  evig  kjende: 

»Der  jeg  og  en  Moder  harl« 

Naar  min  svage  Hytte  lægges 
Ned  i  Jordens  kolde  Grus, 

Fader,  Moder,  lad  mig  møde 

Eder  i  jert  Kongehus  I 
Naar  jeg  har  mit  Maal  fuldkommet, 

Hvorfor  I  mig  sendte  her. 
Kald  mig  hjem  med  fælles  Stemme, 

Lad  mig  salig  dvæle  der! 

Eliza  R.  Snow. 

Nr.  202. 

Her  er  Guds  Kirke  og  Himlens  Port 

Og  Herrens  Aand  tillige, 
Som  ved  Profeters  Røst  har  gjort 

Den  rette  Himmelstige, 
Hvor  Engle  vandre  ned  og  op. 
Mens  Herren  selv  staar  paa  dens  Top, 

Og  Zions  Børn  velsigner. 

Nr.  203. 

Guds  Rige  er  atter  oprettet  paa  Jorden; 
Apostler,  Profeter  med  Fuldmagt  gaa  ud, 
Forkyndende  Folket  den  himmelske  Orden 
Og  opbygge  Zion  for  Herren  vor  Gud; 
Ved  Engle  til  Jorden  kom  Himmelens  Bud, 
Og  Babylons  Stolthed  sig  nærmer  sit  Brud. 

Gud  kundgjorde  da,  hvor  det  Sted  skulde  være. 
Hvor  Zion  skal  bygges,  hvor  Templet  skal  staa, 
Hvor  Israels  Børn,  som  hans  Bud  have  kjære, 
Skal  samles  og  ud  fra  Nationerne  gaa; 
I  Independence  de  sig  først  satte  ned, 
I  Jackson  at  bygge  Guds  Zion  i  Fred. 

Men  da  blev  det  opfyldt,  som  Herren  har  talet, 
At  Zion  blev  jaget  fra  Sted  og  til  Sted, 
Thi  dem,  som  adløde,  hvad  Herren  befaled. 
Lod  Pøbelens  Ondskab  ej  blive  i  Fred; 
Den  drev  dem  fra  Bolig,  fra  Hjem  og  fra  By, 
Tilsidst  fra  Missouri  de  maatte  bortfly. 

Da  i  Illinois  de  begyndte  at  bygge, 
De  opførte  Nauvoo  —  saa  herlig  den  stod ; 
Men  ej  heller  der  de  for  Fjenden  var  trygge, 
Og  atter  flød  der  det  uskyldigste  Blod; 
Thi  Joseph,  Profeten,  og  Hyrum  hans  Bro'r, 
Af  Pøbelen  myrdet,  laa  blodig  paa  Jord. 

Da  maatte  de  Hellige  Staten  forlade; 
De  rejste  mod  Vest  for  at  finde  et  Ly, 
Hvor  de  kunde  leve  saa  trygge  og  glade, 
Opbygge  Guds  Tempel  og  herlige  By; 

Kjækt  Brigham  i  Spidsen  da  modig  fremgik, 
Og  til  en  Profet  Herrens  Zion  ham  fik. 

Det  Ly,  som  de  fandt,  agted  Verden  kun  ringe  — 
Et  Land  mellem  Bjerge,  en  Ørken  saa  tør; 
Men  yndig  som  Rosen  Gud  lod  den  udspringe, 
Saa  Ordet  opfyldtes,  som  skrevet  var  før. 
Nu  nyde  de  Freden  for  Trængslen,  de  led; 
Nu  strømmer  Velsignelsen  rigelig  ned. 

Nu  samles  Guds  Børn  hjem  til  Zion  med  Glæde 

For  Visdom  at  lære  i  Bjergenes  Skjød, 

Til  Herren  vil  vældig  til  Jackson  dem  lede, 

For  Templet  at  bygge,  som  en  Gang  han  bød. 

Og  Zion,  det  nye  Jerusalems  By; 

Da  kommer  vor  Konge  i  Herligheds  Sky. 


i 


O  priser  vor  Frelser  og  jubler  hver  Tunge, 
Han  Zion  regjerer  med  Visdom  og  Magt  I 
Lad  Lovsangens  Lyd  højt  mod  Himmelen  rungeT 
Lad  trofast  os  vandre  i  Sandhedens  Pagt  I 
Snart  Zion  er  Folkenes  Hoved  paa  Jord, 
Saaledes  opfyldes  Profeternes  Ord. 

H.  P.  Møller, 

Nr.  204. 

Naar  mit  Blik  vender  did, 

Hvor  min  Fader  saa  blid 
Skuer  ned  fra  sin  hvælvede  Himmel, 

Straks  da  øjner  jeg  der 

Engles  jublende  Hær 
Samt  den  frelste  og  salige  Vrimmel. 

Jeg  paa  Tronen  ham  ser, 

Gud,  min  Fader  og  mer 
Det  Guds  Lam,  som  for  Syndere  døde; 

Han,  min  Broder  og  Ven, 

Hjem  mig  kjøbte  igjen 
Hos  vor  Fader;  der  skal  jeg  ham  møde. 

Hjertet  svulmer  af  PVyd 

Ved  den  jublende  Lyd, 
Som  fra  Zion  nu  toner  saa  fage; 

Længsel  fylder  min  Barm, 

Jeg  udstrækker  min  Arm, 
O  jeg  længes  at  se  dine  Dage! 

Herre,  se  Jordens  Nød, 
Se  dens  Synd  og  dens  Død, 


290 

Se,  jeg  vandrer  i  Trængsel  og  Fare  I 
Før  mig  hjem  ti!  din  Fred, 
Giv  i  Zion  mig  Sted 

Blandt  den  frelste  og  jublende  Skare! 

Jeg  en  Fremmed  er  her 

Og  har  Babel  ej  kjær, 
Hist  i  Vest  der  er  Zion,  min  Glæde! 

Lad  den  Stund  være  nær, 

At  jeg  snart  kommer  der 
Og  kan  Lammets  Halleluja  kvæde! 

Nr.  205. 

Fremad!  Himlen  er  vort  Maal, 
Gjæster  vi  er  kun  paa  Jorden; 
Selv  igennem  Brand  og  Baal, 
Storm  og  Hagel,  Lyn  og  Torden 
Il  til  Efraims  Kanaan, 
Der  er  Israels  Fædreland  1 

Fremad,  —  styrk  os,  Helligaand ! 
Til  det  Land,  hvor  vi  har  hjemme. 
Hvor  ej  noget  jordisk  Baand 
Kan  os  i  vor  Stræben  hemme! 

11  til  Efraims  Kanaan  — 
Der  er  Israels  Fædreland! 

Fremad  kalder  Jesus  dig, 
Naar  du  hans  Profeter  hører; 
Fremad  svinger  Troen  sig, 
Haabet  dig  ved  Haanden  fører  ■ 
Frem  til  Efraims  Kanaan  — 
Der,  der  er  mit  Fædreland  I 

Fremad  storm  til  Zions  Vold! 

Fremad,  Alle!  Alle  ile! 

Jesus  dækker  med  sit  Skjold 

Os  mod  alle  Satans  Pile. 
Hjem  til  Efraims  Kanaan  — 
Der,  der  er  mit  Fædreland! 

Nr.  206. 

Med  os  har  det  slet  ingen  Nød, 
Mens  Herren  er  vor  Hyrde, 

Bespiser  os  med  Himmelbrød 
Og  letter  al  vor  Byrde; 

Vor  Sjæletørst  og  lædsker  han 

Med  Livets  klare  Kildevand 
Og  Aandens  Naadestrømme. 
'9* 

Vor  Hyrde  er  os  altid  god, 
Han  ofred  sig  for  Hjorden, 

Han  dyrt  os  kjøbte  med  sit  Blod, 
Gav  Præstedømmets  Orden. 

Vi  bringe  ham  med  Tungen  ny 

Lovsangens  Offer  højt  i  Sky 
Til  evig  Pris  og  Ære, 

For  Brødet,  brudt  paa  dette  Bord, 
Du  Tak  og  Pris  modtage; 

Ved  det  med  Troen  paa  dit  Ord, 
Din  Kjærlighed  vi  smage; 

Og  Hvilen  har  vi  ved  dit  Bryst, 

Og  føle  Aandens  milde  Røst, 
At  hviske  i  vort  Hjerte. 

Din  Kalk  er  mer  end  honningsød, 
Den  Hjertet  vederkvæger; 

Den  minder  om  dit  Blod,  som  flød, 
Den  er  et  Styrkens  Bæger; 

Thi  leve  skal  med  dig  vi  nu. 

Som  med  din  Fader  lever  du, 
I  salig  Fred  og  Glæde. 

Er  Kjødets  Gang  end  tung  tilsidst 
I  Dødens  Skyggedale, 

Din  Hyrdestav  dog  skal  forvist 
Vor  Aand  og  Sjæl  husvale ; 
Thi  med  din  Stav  er  og  din  Haand, 
Din  Mund  og  Aabenbaringsaand, 
Som  lyser  over  Zion. 


Nr.  207. 

Saa  vil  vi  nu  sige  hverandre  Farvel, 

Og  ønske  Guds  Fred  over  ederl 
Guds  Fred  med  os  alle  i  Gry  og  Kvæld, 
Saa  mange,  som  hjertelig  beder; 
At  Kristus,  Guds  Søn, 
Maa  være  vor  Løn, 
Naar  vi  skal  af  Verden  udvandre. 

O  hjælp  os,  Gud  Fader,  formedelst  din  Søn, 

Saa  glade  vort  Løb  vi  fuldende! 
O  Helligaand,  himmelske  Trøster  i  Løn, 
Lad  Kjærligheds-Luerne  brænde, 
At  vi  kan  med  Lyst 
Og  Mod  udi  Bryst 
Saa  kjæmpe,  at  Kronen  vi  vindel 

Nr.  208. 

Tænk,  naar  en  Gang  den  Taage  er  forsvunden, 
Det  Mørke,  der  indhyller  Livet  her, 

Og  Zions  Dag  os  salig  er  oprunden, 
Vor  Frelser  da  er  evig  Solen  der. 

Tænk,  naar  for  mig  er  løst  hver  Jordens  Gaade, 
Hvert  ængesteligt  »Hvorfor?«  jeg  grubled  paa, 

Det  grænseløse  Dyb  af  Herrens  Naade 
Og  skjulte  Veje  klart  for  Øjet  staa. 

Tænk  endnu  mer,  naar  med  forklaret  Øje 
Jeg  skuer  ham,  som  her  jeg  tro'de  paa, 

Tilbad  og  elsked,  naar  paa  Zions  Høje 
Jeg  salig,  frelst  skal  for  hans  Aasyn  staa. 

Den  gode  Hyrde,  som  mig  trofast  fulgte, 
Som  borttog  al  min  Synd  og  Sjæleve, 

Som  tidt  til  Prøvelse  sit  Aasyn  dulgte. 

Tænk,  naar  en  Gang  jeg  faar  ham  selv  at  se! 

Tænk,  naar  hver  elsket  Sjæl  jeg  skal  gjenfinde, 
Naar  Livets  Savn  og  Trængsel  er  forbi, 

I  navnløs  Glans  den  Morgen  skal  oprinde, 
Hvor  Alt  gaar  op  i  salig  Harmoni. 

Tænk,  naar  jeg  kan  i  Zions  Tempelsale 
Guds  Søn  blandt  Engle  prise  ret  og  sandt, 

Om  Himmelverdners  Liv  med  Brødre  tale, 
Og  om  det  Liv,  der  lig  en  Drøm  forsvandt. 

Det  kommer  alt  for  den,  som  her  i  Livet 
Ved  Jesu  Fuldmagt  Liv  og  Frelse  fandt, 

Som  gjennem  Daaben  Hellighed  blev  givet; 
For  den  det  store  Zionshaab  oprandt. 

Efter  W.  A.  Wexels. 


Nr.  209. 

Se  en  Gang,  hvor  Tiden  gaar, 
Alting  om  sin  Ende  spaar. 
Riger,  Folk  til  Kamp  sig  rejse. 
Vrede,  fuld  af  Hævn  de  knejse, 
Tørstig  efter  Strid  og  Blod. 

Jordskjælv,  Hunger  høres  der, 
Krig  og  Oprør  ser  man  her, 
Det  er  Veer,  som  skaf  komme; 
Men  ej  ængstes  kan  de  Fromme, 
Thi  det  bør  jo  alt  at  ske. 

Naar  du  Figentræet  ser 
Knoppes,  da  er  Som'ren  nær; 
Tænk  da,  hvad  din  Frelser  siger, 
Al  din  Kummer  snart  bortviger 
Ved  det  lyse  Morgenskær. 

Kjækt  dit  Hoved  da  opløft 
At  du,  frelst  fra  Hulens  Kløft, 
Er  til  Gud  igjen  hjemvunden. 
Og  for  ham  som  tro  befunden 
Med  det  Pund,  som  han  dig  gav. 

Lad  os,  Brødre,  Haand  i  Haand 
Gaa  i  Kjæriighedens  Baand, 
Frem  til  Maalet  Alle  hige, 
Ingen  Guds  Profeter  svige, 
Vorder  fyldt  med  Zions  Aandl 

H.   C.   HAGER. 

Nr.  210. 

Jesus  Kristus  er  min  Klippe, 

Kristus  vil  jeg  bygge  paa. 
Verdens  Fred  og  Trøst  maa  glippe, 

Troens  Haab  dog  vil  bestaa; 

Er  end  Vejen  til  ham  stejl, 
Aldrig  dog  den  leder  fejl, 
Gjennem  Tvivl  og  Strid  og  Møje 
Naaer  jeg  op  til  Zions  Høje. 

Trøstig  fra  de  høje  Steder 
Ser  jeg  da  paa  Jorden  ned, 

Ringe  synes  der  dens  Glæder, 
Ringe  bli'r  mig  dens  Fortræd; 
Borge  med  Paladser  staa 
For  mig  kun  som  Tuer  smaa; 

Alle  Savn  jeg  kan  forglemme, 

Har  jeg  ret  hos  Kristus  hjemme. 


Boye. 


Nr.  211. 

O  Zions  Land,  du  Guds  Tempels  Sted, 
Naar  faar  jeg  Glæden  til  dig  at  komme, 

Og  altid  nyde  din  stille  Fred, 
I  dine  Dale  at  bo  blandt  Fromme.? 
Naar  skal  jeg  skue  din  Glans  og  Lue? 
Jeg  storlig  længes,  thi  her  jeg  trænges 
Af  Mørkets  Hær. 

Dog  ogsaa  nu  er  jeg  lykkelig, 
Thi  Budskab  fra  dig  jeg  kan  ombære, 

Forkynde  Sandheden  uden  Svig, 
Jeg  Mand  og  Kvinde  Guds  Bud  kan  lære. 
At  Fuldmagts  Orden  du  gengav  Jorden, 
Som  Englehære  fra  højen  Sfære 
Os  bragte  ned. 

O  Israels  Gud,  du  vor  Styresmand, 
Hav  Tak,  at  jeg  er  din  Tjener  vorden, 

Giv  Kraft,  at  stærk  jeg  udføre  kan 
Din  Villie  her  i  den  rette  Orden, 
I  alt  dig  ære  og  ydmyg  være, 
O  lad  mig  komme,  naar  Tid  er  omme, 
Til  Fredens  Hjem! 

H.  H.  Petersen. 

Nr.  212. 

Gud  Fader  god,  i  Himmerig  — 
Vor  Fader  frit  vi  kalde  dig  — 
Din  Helligaand,  din  Faderrøst, 
Den  vidner  trofast  i  vort  Bryst, 
At  du  i  den  Enbaarnes  Navn 
Som  Børn  har  aabnet  os  din  Favn. 

Dit  Navn  os  vorde  helligt  nu! 
En  hellig  Fader,  ren  er  du, 
Som  aldrig  gjennem  Fingre  ser 
Med  Ondt,  af  hvem  det  saa  end  sker. 
Men  kræver  strengt  af  al  din  Æt 
At  tale  sandt  og  gjøre  Ret! 

Tak,  du  lod  komme  Riget  dit 
Som  Rosen  skjønt,  som  Fuglen  frit, 
Med  Kjærlighedens  Duft  og  Dyd, 
Retfærdighed  og  Fred  og  Fryd, 
Saa  dine  Børn  udbryde  kan: 
Livsaligt  er  vort  Fædreland! 

Din  Villie  ske  saa  fuldelig 
Paa  Jorden  som  i  Himmerig! 
Da  stoppes  hver  en  Løgners  Mund, 
Da  stiger  op  af  Hjertens  Grund 
Vor  Frydesang  paa  Englevis, 
Vort:  »Gud  ske  Lov!«  til  evig  Pris. 

Giv  du  os  dagligt  Brød  i  Dag 
Og  i  din  Varetægt  os  tag, 
Saa  dybt  vi  føle,  Fader  god. 
At  dine  Børn  har  ingen  Nød, 

Du  sender  dem  paa  deres  Suk 
Din  Mannasæd  saa  sød  og  smuk. 

Tilgiv  os,  Fader,  al  vor  Skyld  1 
Du  lægte  os  jo  Syndens  Byld, 
Naar  vore  Skyldnere  og  vi 
Vil  lade  mildt  gaa  Ram  forbil 
Hver  Time  lad  os  frydes  ved, 
At  evig  er  din  Miskundhed! 

I  Fristelse,  o  Fader  mild, 

Os  ikke  led,  os  ikke  hild! 

Og  naar  med  den,  du  kalder  stor, 

Hjemsøges  skal  den  hele  Jord, 

Da  skab  en  Udvej  os  herfra, 

At  samles  i  dit  Zion  da. 

Ja,  fra  det  Onde  du  os  fri, 
Og  fra  den  Onde  midt  deri, 
Saa  vi  indgaa,  hvor  udelukt 
Er  Synden  med  sin  bedske  Frugt, 
Hvor  Sot  og  Død  er  kun  til  Spot, 
Hver  Alt  er  saligt,  sødt  og  godt. 

O  Fader,  Zion  synger  da 
Dit  evige  Halleluja! 

Vi  synge,  som  vi  stamme  nu, 
Thi  alle  Guders  Gud  er  dul 
For  evig  ene  dig  tilkom 
Al  Ære,  Magt  og  Helligdom. 

Grundtvig. 

Nr.  213. 

Jesus,  min  Frelser,  dit  herlige  Navn 
Aabned  saa  mægtig  os  Faderens  Favn, 

Da  vi  i  Synd  vare  døde. 
Du  lod  dit  Blod  for  os  rinde  paa  Jord, 
Og  naar  vi  lyde  dit  Budskab  og  tror. 

Da  tør  vi  Faderen  møde. 

Nu  udi  Norden  er  Sandhed  paany 
Frembrudt  som  udaf  den  mørkeste  Sky, 

Babel  i  Grundvolden  bæver. 
Faldet  vil  komme  saa  hastigt  og  snart, 
Derfor  Guds  Folk  vandre  ud  i  en  Fart, 

Herren  Retfærdighed  kræver. 

Jesus  er  Kongen,  det  levende  Ord, 
Snart  han  regjerer  sit  Zion  paa  Jord, 

Satan  med  Lænken  skal  bindes. 
Tusinde  Aar  skal  med  Himmelens  Lyst 

Rinde  med  Fryd,  til  de  Helliges  Trøst, 
Naar  kun  her  strides  og  vindes. 

Amen,  ja  Amen  skal  være  vor  Sang, 
Det  vil  vi  sjunge  med  frydefuld  Klang, 

Alle  Gjenløste  tilsammen. 
Lammet,  ja  Lammet  med  Vunder  og  Saar, 
Æren  og  Prisen  i  Evighed  faar; 

Amen,  Halleluja,  Amen! 

Hans  Hansen. 


Nr.  214. 

Jeg  er  fremmed,  jeg  er  en  Pilgrim, 

Blot  en  Aften  bor  jeg  her. 

O  stands  mig  ikke,  thi  jeg  vil  følge 

Gud  Herrens  Folk  gjennem  Ørk  og  Bølge  I 

Jeg  er  fremmed,  jeg  er  en  Pilgrim. 

Blot  en  Aften  bor  jeg  her. 

Rejsemaaltid  i  Hast  jeg  tager 

Som  en  Flygtning,  hviler  ej. 

Jeg  staar  med  Bæltet  om  mine  Lænder, 

Har  Vandringsstaven  i  mine  Hænder. 

Mod  Guds  Zion  mit  Øje  skuer 
Evigt  straaler  Lyset  der. 
Udlændingslandet  er  mørkt  og  farligt. 
Jeg  snubler  ofte,  forvildes  snarligt. 

Babel  har  ej  den  Fred,  jeg  søger, 
Nej,  jeg  længes  til  Guds  Stad; 
Der  sørger  Ingen,  der  endes  Nøden, 
Der  staar  Guds  Tempel  i  Morgenrøden. 

O  min  Fader,  om  Et  jeg  beder: 
Lad  mig  altid  vandre  tro. 
At  frem  jeg  iler  med  dig  for  Øje, 
Indtil  jeg  hviler  paa  Zions  Høje  I 

Nr.  215. 

Den  Glæde,  Verden  giver, 
Den  varer  kun  en  stakket  Stund, 
Som  Sky-Glans  den  bortdriver, 
Den  flyer  som  Drøm  i  Morgenblund; 
Af  evigt  Væld  udrinder 
Den  Fryd,  der  kom  fra  Gud ; 
Den  Glæde  ej  forsvinder, 
Naar  Verdens  Lys  gaar  ud; 

Vaar- Evigheden  stiger 
Af  Timeligheds  Grav, 
Men  aldrig  mer  bortviger 
Den  Glæde,  Herren  gav. 

Den  Sorg,  Guds  Barn  her  lider, 
Den  varer  kun  en  liden  Stund, 

Naar  Herrens  Dag  fremskrider, 
Er  Verdens  længste  Nat  et  Blund; 
Thi  tusind  Aar  skal  ende 
I  Zion  hos  vor  Frelser  kjær, 
Vor  Sorg  vil  Gud  omvende 
Til  evig  Glæde  der; 
Did  Jesus  Krist  os  drager, 
Der  er  ej  Kors,  ej  Grav, 
Der  Ingen  os  fratager 
Den  Glæde,  Herren  gav. 

E.  I.  Ingemann. 

Nr.  216. 

Dejlig  er  Jorden,  prægtig  er  Guds  Himmel, 

Skjøn  er  Sjælenes  Zionsgang. 
Gjennem  de  fagre  Riger  paa  Jorden 

Gaa  vi  til  Zion  op  med  Sang. 


305 

Tider  skal  komme,  Tider  skal  henrulle, 
Slægt  skal  følge  Slægters  Gang; 

Aldrig  forstummer  Tonen  fra  Himlen 
I  Sjælens  glade  Zionssang. 

Englene  sang  den  først  for  Markens  Hyrder, 
Skjønt  fra  Sjæl  til  Sjæl  det  lød : 

Fred  over  Jorden!  Menneske,  fryd  dig, 
Din  Gud  og  Frelser  gjæster  dig! 

Efter  B.  S.  Ingemann. 

Nr.  217. 

Hvor  ser  det  ud  i  Verdens  Ørk, 
Hvor  er  den  ful  og  kold  og  mørk. 
Had,  Vrede  og  Misundelse 
Har  dækket  Verden  som  en  Sne; 
Man  nappe  mer  at  nævne  veed 
Den  broderlige  Kjærlighed. 

Dog  har  vor  Gud  og  Fader  her 
Paa  Jorden  dem,  som  har  ham  kjær; 
Det  er  hans  sande  Israel, 
Som  baade  tror  og  lever  vel ; 
Paa  Jorden  en  forborgen  Skat, 
Og  dog  et  Lys  i  Verdens  Nat. 

30 

Og  det  er  ret  et  Tegn,  hvorpaa 
At  Zions  Børn  de  kjendes  maa, 
At  de  med  Brodersind  især 
Hverandre  have  hjertelcjær; 
De  Stærke  med  de  Svage  gaa, 
De  Høje  med  de  Ringe  staa. 

Hans  A.  Bro  son. 


Nr.  218, 

Den  store  hvide  Flok,  vi  se  — 
Som  tusind  Bjerge  dækt  med  Sne, 

Med  Skov  omkring 

Og  Kildespring  — 
For  Tronen,  hvem  er  de? 

Det  er  den  Helteskare,  som 
Af  hin  den  store  Trængsel  kom, 

Og  frelst  opstod 

Ved  Jesu  Blod 
Til  Himlens  Helligdom. 

Her  gik  de  under  stor  Foragt, 
Men  se  dem  nu  i  Lysets  Pragt, 
I  Tronens  Glans 

Med  Livets  Krans 
I  Himlens  Præstedragt! 

Nu  holde  de,  hvor  Liv  er  bedst, 
Hos  ham  en  evig  Løvsalsfest; 

Og  Jesus  selv, 

Ved  Livets  Elv, 
Ta'er  dem  til  Zions  Gjæst. 

Efter  Hans  A.  Brorson. 

Nr.  219. 

Zion,  o  Zion,  hvor  er  du  mig  kjær, 
Enten  jeg  vandrer  dig  fjern  eller  nær! 
Altid  en  Længsel  opfylder  mit  Bryst, 
Du  er  mit  Haab  og  min  Glæde  og  Trøst. 

0  hvor  jeg  længes  at  leve  og  bo 

1  dine  Dale  i  Tusindsaars  Ro. 
Borte  fra  Babylons  Pine  og  Nød, 
Undfly  Fordømmelsens  evige  Død! 

Herre,  lad  snarlig  mig  komme  derhen. 
Hvor  du  har  talet  til  Jorden  igjen, 
Hvor  du  har  oprejst  din  Kirke  paany, 
Hvor  dine  Børn  nu  saa  glade  henfly. 

Der  skal  jeg  skue  min  Frelser  og  Gud, 
Der  skal  jeg  lære  hans  hellige  Bud, 
Der  skal  jeg  finde  mod  Synden  et  Ly, 
Naar  selv  han  kommer  i  Himmelens  Sky. 

Hjælp  mig  da,  Herre,  at  trofast  jeg  maa 
Gjøre  din  Villie  og  Frelse  opnaa! 
Og  naar  jeg  prøvet  og  lutret  er  her, 
Før  mig  til  Zion  og  naadig  mig  vær! 

Zion,  o  Zion,  du  udvalgte  Land, 
Sikkert  jeg  kommer,  saa  snart  som  jeg  kan  I 
Zion,  o  Zion,  ja  sikkert  jeg  tror. 
Du  er  den  skjønneste  Plet  paa  vor  Jord! 
Thea  Hastrup. 


Nr.  220. 

Med  Spottens  Rør  i  fromme  Hænder, 
Med  Smertens  Torn  omkring  sit  Haar, 
Med  blodigt  Purpur  trindt  om  Lænder 
Min  Jesus  med  Pilatus  gaar, 
Som  stiller  ham  for  Folket  frem, 
Dog  ej  det  Syn  bevæger  dem. 

Se,  hvilket  Menneske!  berøvet 
Alt  hvad,  som  fængsler  Verdens  Sans  I 
Dog  bøje  sig  for  ham  i  Støvet 
Skal  Jordens  Pragt  og  Kongeglans 
Og  bede  ydmygt:  lad  din  Aand 
Af  Naade  styre  Sjæl  og  Haandl 

Se,  hvilket  Menneske!  Naar  Stunden, 
Den  store  Dommens  Stund  fremgryer, 
Da  Mørkets  F'yrste  bliver  bunden 
Og  evig  ned  i  Dybet  flyer; 
Med  Majestæt  og  Himmelglans 
Han  dømmer  Verden,  som  er  hans. 

Det  Spir,  som  da  hans  Hænder  fører, 

Forkynder  evig  Liv  og  Død, 

Den  Krans,  som  da  hans  Isse  rører, 

Har  straalt  før  første  Morgenrød; 

Da  er  han  Zions  elskte  Drot, 

Og  Zions  Tempel  er  hans  Slot. 

BOYB. 

Nr.  221. 

O  Hellige,  se  over  Bjergenes  Top 
Forjættelsens  Stjerne  saa  herlig  at  tindre, 

Af  Slummeren  vækker  den  Israel  op, 
Og  Frihedens  Lys  intet  Mørke  kan  hindre; 
Hvert  Folk  nu  indbydes  at  gaa  i  dens  Glans 
Forenet  at  binde  Guds  Ære  en  Krans. 
Se  det  Banner  i  Zion,  det  leder  os  frem 
Mod  de  Helliges  frie  og  herlige  Hjem. 

Vort  Løsen  er  Fred  og  Retfærdigheds  Sejr, 
Og  Gryet  af  Tusindsaars  Riget  vi  skue; 
Bortvandret  fra  Mørkets  og  Falskhedens  Lejr 
Vi  juble  i  Morgenens  rødmende  Lue. 
Se  Banneret  hist  over  Bjergenes  Ryg, 
I  Dalene  bygger  nu  Israel  tryg. 
O  du  Banner  i  Zion,  vaj  stolt  over  dem, 
Som  bo  trygge  i  Frihedens  elskede  Hjem. 

Skjønt  Jord  og  dens  Skatte  skal  smelte  som  Sne, 
Og  Himlene  røres  ved  Englenes  Stemme, 
Mens  Solen  skal  sortne  ved  Skabningens  Ve, 
Og  Evighedssløret  skal  blotte  sit  Gjemme; 
Dog  evig  skal  Sandheden  klipppefast  staa, 
Guds  Præstedom  Magt  at  regjere  skal  faa. 
O  du  Banner  i  Zion,  vaj  evigen  frem 
Over  Frihedens  herlige,  lysende  Hjem! 

Parley  P.  Pratt. 

Nr.  222. 

Jerusalem,  din  Aske  jeg  beskuer, 
Hvor  Herrens  Finger  skrev  med  Sværd  og  Luer 
Den  Dom,  for  iivilken  Troner  bæve  maa, 
Hvor  er  din  Glans,  hvor  er  din  gamle  Vælde? 
Alt,  hvorved  du  blandt  Stæder  skulde  gjælde, 
I  Gruset  laal 

Skjælv,  frække  Jord,  for  Herrens  strenge  Domme, 
Til  dig  kan  Bægret  ogsaa  en  Gang  komme 
Og  Timen  til  at  drikke  Bærmen  ud; 
Foragt  Guds  Ord  og  se,  Guds  Lyn  sig  nærmer, 
Og  ingen  Afgrunds  Hule  den  beskjærmer, 
Som  spotter  Gud! 

Brug  Lys  og  Dag,  o  Sjæl,  mens  Sol  er  oppe, 
Og  vogt  dig  for  gjenstridig  at  tilstoppe 
Det  Kildevæld,  som  i  din  Ørk  brød  frem; 
Foragtet  Naade  strengelig  sig  hævner. 
Kom  det  ihu,  hver  Gang  din  Tunge  nævner 
Jerusalem. 

Jerusalem,  du  faldt,  og  Faldet  lærer: 
Den,  som  Profeters  Stemme  kun  vanærer, 
Han  modnes  snart  til  strenge  Dommes  Høst. 

Med  Bøn  og  Bod  hver  bange  Sjæl  skal  haste, 
For  sig  betids  i  Zions  Favn  at  kaste 
Og  finde  Trøst. 

N.  Brun. 

Nr.  223. 

Naar  Synden  vil  mit  Sind  besnære, 

Og  svag  jeg  vakler  for  dens  Magt, 
O  Herre,  du  min  Styrke  være,  , 

Hvem  Synd  og  Død  er  underlagt! 
Vær  hos  mig  i  min  Sjælestrid, 
Og  gjør  min  sidste  Aften  blid! 

Naar  Spot  og  Trængsel  naaer  mig  arme. 

Vær  du  mit  Hjertes  stille  Trøst; 

Lad  saa  al  Verdens  Trusel  larme. 

Jeg  hviler  saligt  ved  dit  Bryst; 

Der  er  saa  sødt  at  slumre  ind 

For  et  beængstet  Barnesind. 

Naar  Verden  daare  vil  mit  Hjerte, 
O  Herre,  lad  mig  mindes  dig, 

Din  Død  og  al  den  bitre  Smerte, 
Du  led  paa  Golgatha  for  mig; 

Da  er  jeg  stærk  mod  Satans  List, 
Min  Kraft  er  du,  o  Jesum  Krist. 

P.  V.  Poulsen. 

Nr.  224, 

Alle  Vegne,  hvor  jeg  vanker, 
Zions  Land  jeg  har  i  Tanker, 
Hvor  jeg  ligger,  sidder,  gaar, 
Efter  det  min  Længsel  staar. 

Bort  fra  Babels  Land  at  ile, 
Bort  fra  Møje,  hjem  til  Hvile, 
Er  jeg  rejsefærdig  til, 
Naar  min  Herre  Jesus  vil. 

Fri  fra  Sorgen,  fri  fra  Nøden, 
Fri  fra  Synden,  fri  fra  Døden, 

0  hvor  jeg  vil  være  glad 

1  den  gyldne  Engle.stad! 

Da  skal  Mund  og  Hjerte  klinge 
Og  min  Fader  Lovsang  bringe, 
Saligt  sjunger  Sjælen  da 
Englenes  Halleluja. 

Efter  Hans  A.  Brorson. 

Nr.  225. 

Forældre  deres  Spæde  hen 

Til  Herren  monne  føre 
Med  ydmyg  Bøn,  at  venligen 

Han  vilde  ved  dem  røre, 
Og  lægge  sine  Hænder  paa 
Enhver  især  af  disse  Smaa 

Og  kjærlig  dem  velsigne. 

Disciplene  afviste  dem 

Og  vilde  dem  forbyde 
Til  Frelseren  at  komme  frem; 

De  monne  dem  betyde. 
At  Andet  var  at  tænke  paa 
For  ham,  end  sysle  med  de  Smaa: 

Det  vilde  ham  bebyrde! 

Men  da  han  denne  Færd  blev  va'r, 

Den  ham  ej  vilde  hue; 
O,  vogter  eder,  lød  hans  Svar, 

De  Smaa  fra  mig  at  true! 
Lad  dem  kun  komme  til  mig  frem, 
Guds  Rige  just  tilhører  dem. 

De  skal  Guds  Ansigt  skue. 

Jeg  siger  eder:  Sandelig, 
Hvis  ej  som  Børn  I  blive, 

Jeg  eder  i  mit  Himmerig 
Slet  ingen  Plads  kan  give! 

Dermed  han  tog  de  Smaa  i  Favn 

Og  kjærlig  i  sin  Faders  Navn 
Med  Mund  og  Haand  velsigned. 

Hver  Fader  og  hver  Moder  kan 

Tilfulde  heraf  lære, 
At  man  til  Daabens  Tvættevand 

Ej  spæde  Børn  maa  bære; 
Thi  Ingen  fremfor  disse  Smaa 
For  Herren  vil  ustraffet  staa 

Med  Hjertero  og  Glæde, 


Nr.  226. 

O  Herre  Krist,  din  Stjerne  staar 

Længst  over  Zions  Høje, 
Men  Verden,  som  i  Drømme  gaar, 
Har  for  dens  Glans  et  Øje! 
Det  store  Jubelaar 
Snart  bringer  evig  Vaar; 

Men  Verden  veed  det  ej, 
Den  gaar  sin  mørke  Vej, 
Og  dybe  Sukke  lyde. 

Profeten  Joseph  herlig  kom 

Med  Lys  og  Livets  Kræfter, 
Og  Englen  varsled  Verdens  Dom, 
Som  vist  vil  følge  efter: 
Dog  Verden  Intet  ser, 
Ad  Dommens  Røst  den  ler, 
De  Tolv  med  Herrens  Aand, 
Og  Banneret  i  Haand, 
Forkynde  Herrens  Komme. 

Efter  Birkedal. 

Nr.  227. 
Der  er  et  Land,  hvor  ingen  Torne  saarer 

Den  lidende  og  trætte  Vandrers  Fod; 
Det  øjned  mangen  Pilgrim  fjernt  med  Taarer, 

Og  hæved  atter  stærkt  det  faldne  Mod; 
Der  er  et  Land,  hvor  ingen  Storme  slynger 

Sin  vrede  Bølge  mod  dets  Blomsterkyst, 
Hvor  Fuglen  evig  som  i  Vaaren  synger. 

Hvor  Sorgen  dræber  ej  vort  Hjertes  Lyst  — 

O  Land,  mod  dig  min  Tanl<e  ofte  iler, 
Jeg  i  dit  Lys  med  salig  Glæde  hviler! 

Den  himmelske  og  aldrig  slukte  Længsel 

Kan  fatte  fuldt  dit  dyrebare  Navn, 
Naar  Aanden  løfter  sig  fra  Mørkets  Fængsel 

Mod  din  forklarede  og  lyse  Favn. 
Tak,  Fader,  Tak!  din  Godhed  gav  mit  Hjerte 

En  Smag  paa  Zions  Saligheders  Hav; 
Du  lærte  mig  i  Glæde  og  i  Smerte 

At  elske  dig,  som  tog  —  men  Alting  gav, 
Du  lærte  mig,  hvad  Læben  svagt  fremstammer. 
At  nære  Aandens  himmelfødte  Flammer. 

Thi  Livets  Sandhed,  Profetiens  Drømme, 
Der  vaagne  op  og  kvæge  blidt  vort  Sind; 

Der  svulme  mægtig  Aandens  dybe  Strømme, 
Der  væde  Savnets  Taarer  ej  vor  Kind. 

0  Zion  hist  i  Vest,  blandt  dine  Høje 
Jeg  føler  mig  som  Fuglen  let  og  fri! 

1  Bøn  for  dig  jeg  mine  Knæ  nedbøje, 
Du  bringer  Alt  med  Gud  i  Harmoni. 

Celestial  din  Kraft  gjenføder  Jorden 
Ved  Præstedømmets  Magt  og  Himlens  Orden. 

P.  V.  Poulsen. 

Nr.  228. 
I  Morgenlysets  gyldne  Glans 

Forklaret  Graven  staar. 
Og  Livets  Kraft  sin  Straalekrans 

Om  Dødens  Kulde  slaar; 
Thi  Jesus,  som  led  Korsets  Død, 
Gik  sejrrig  frem  af  Gravens  Skjød. 

Med  Evighedens  Krone  staar 

Han  over  Dødens  Nat, 
Han  viste  os,  hvor  Vejen  gaar 

Til  Sejrens  lyse  Skat; 
Til  Faderhusets  gyldne  Hjem 
Han  ledte  os  paa  Vejen  frem. 

Hinsides  denne  Taaredal 
Med  Sorg  og  Strid  og  Ve, 

Hinsides  denne  Smertenssal 
Et  bedre  Hjem  vi  se. 

Saa  græd  ej  mer,  sku  hist  igjen. 

I  Aandens  Hjem  hver  elsket  Ven. 

Hvor  rene  Væsner  hvile  sødt 
I  himmelsalig  Ro, 

Hvor  Alt,  som  smerted  os,  er  dødt, 

Vi  skal  velsignet  bo. 
I  Livets  evig  unge  Vaar, 
Vi  med  Triumf  paa  Graven  staar. 

Eliza  R.  Snow. 

Nr.  229. 

Hvert  et  Lys  i  Livets  Nat, 
Hver  en  Trøst  i  Livets  Smerte, 
Hver  en  Glæde  i  vort  Hjerte, 
Hver  en  Sjæls  og  Legems  Skat, 
Alt,  hvad  skjønt  vort  Øje  skuer, 
Alt,  hvad  herligt  Aanden  veed. 
Alt,  hvad  mildt  i  Hjertet  luer, 
Skabte,  Gud,  din  Kjærlighed  I 

Den  er  alt  det  Godes  Rod, 
Den  er  alt  det  Sandes  Kilde, 
Den  udvælder  aarle,  silde, 
I  en  klar  og  dejlig  Flod; 
Gjennemstrømmer  Livet  stille, 
Gjørt  det  frugtbart,  smukt  og  rigt. 
Lader  Himlens  Straaler  spille 
Paa  dets  Blomster  yndeligt. 

Ja,  du  store,  milde  Gud, 
Du  ved  Faderkjærlighedeti 
Skaber  atter  her  et  Eden, 
Sletter  Synd  og  Sorrig  ud; 
Ogsaa  mig  fra  mine  Synder 
Rensed  du  i  Daabens  Bad; 
Englebudskab  mig  forkynder 
Hvilen  sød  i  Zions  Stad. 

Wexels. 

Nr.  230. 

Jeg  tjener  "Gud,  mens  jeg  er  ung, 

Og  fra  min  første  Vaar, 
Min  Tunge  for  min  Skaber  sjung 

Hver  Dag  og  Aar  for  Aar. 
Jeg  priser  ham,  som  gav  mig  Navn, 

Forældre,  Slægt  og  Ven 
I  Zions  elskte  Moderfavn; 

Tak,  Pris  og  Tak  igjeni 

Du  Fader,  Moder  skjærm,  o  Gud, 

De  lære  mig  din  Sti, 
At  jeg  maa  holde  dine  Bud 

Og  vandre  frelst  og  fri. 

Styrk  mig,  at  Foden  snubler  ej, 

Mens  jeg  maa  dannes  her 
For  den  celestiale  Vej  — 

Til  evig  Glæde  der. 

Mens  Ungdoms  Skjønhed  tvinder  net 

Sin  Krans  om  Issens  Haar, 
Jeg  vil  i  Visdoms  Fiskedræt 

Faa  det,  som  ej  forgaar. 
O  maa  jeg  længe  til  din  Pris 

Blandt  Zions  Slægter  gaa, 
Og  maa  vi  glad  i  Paradis 

Omkring  din  Trone  staal 

Eliza  R.  Snow. 

Nr.  231. 

Hvormed  er  Lammets  Brud  vel  lig? 
Hvem  er  saa  faitig,  dog  saa  rig? 
Hvem  er  saa  yndig,  dog  ydmyg? 
Hvem  er  saa  bange,  dog  saa  tryg? 
Hvem  er  i  Verden  saa  forladt? 
Hvem  er  af  Verden  saa  forhadt? 

Forfulgt,  forbandet,  uden  Hjem, 
Den  bæres  paa  Guds  Hænder  frem ; 

En  Daarlighed  for  Verdens  Syn, 
Den  salvet  blev  ved  Aandens  Lyn. 
Før  kun  forvildet,  uden  Gud, 
Nu  Jesu  dyre  Smertes  Brud. 

Hvo  er  saa  fuld  af  Fryd  —  og  Ve  i* 
Hvo  er  som  den  saa  hvid  som  Sne? 
Hvo  er  som  den  i  Trængsel  lagt, 
Men  staar  saa  trygt  med  Gud  i  Pagt? 
Den  sejrer  under  Dødens  Slag 
Som  Stefan  paa  sin  Martyrdag. 

Tidt  bejled  Verden  til  dens  Gunst 
Og  lokked  den  med  Virakdunst; 
Den  sled  sig  løs  af  Verdens  Favn, 
Mens  Verden  stadsed  med  dens  Navn, 
Selv  blev  den  dømt  til  Baal  og  Brand, 
Og  blev  landflygtig  trindt  om  Land. 

Da  fatted  Satan  atter  Haab, 

O  >K jætter!  Kjætter!«  blev  hans  Raab; 

Mens  Kæmpehus  med  Taarn  og  Spir, 

Med  Guld  og  Sølv  og  Billedzir 

Al  Verden  rejste  ved  hans  List, 

Som  raned  Navnet  Jesum  Krist. 


323 

Da  Herrens  Brud  med  Suk  og  Bøn 
Til  Ørknen  flyed  hen  i  Løn; 
Dog  ej  forstummed  Sandheds  Røst 
Om  Synd,  Retfærdighed  og  Trost; 
Men  Ordet  blev  i  Lænker  lagt. 
Og  Sandhed  blev  paa  Baalet  bragt. 

En  lejet  verdslig  Præstehob 
Forvandsked  Herrens  Ord  og  Daab, 
Og  Ærlighed  blev  som  en  Hund 
Af  Præster  slaaet  paa  sin  Mund. 
Det  Hele  blev  en  Leg  med  Ord, 
Men  Ingen  fulgte  Jesu  Spor. 

Og  for  at  passe  paa  sin  Skat, 
Hvert  nyfødt  Barn  tog  Verden  fat; 
Ej  hjalp  Forældres  Bøn  og  Raab, 
Det  slæbtes  til  den  falske  Daab, 
Og  samled  Nogle  sig  til  Bøn, 
Blev  Fængselsbøder  deres  Løn. 

Højt  Klagen  over  Babel  lød, 
Tungt  Taaren  faldt  i  Rakels  Skjød; 
Da  Fædres  Røst  lød  højt  af  Jord, 
Og  Engle  bragte  Herrens  Ord. 

Trods  Løgnens  Skraal  lød  Varselsbud, 
Af  Ørknen  førtes  Israel  ud. 

Nu  bygges  Zion  herligt  op 
Paa  de  ældgamle  Højes  Top, 
Og  Herrens  Tempel  rejser  sig 
Blandt  Israels  Skarer  yndelig. 
Apostlers  og  Profeters  Ord 
Og  Præstedømmets  Kraft  der  bor. 

P.  V.  Poulsen. 

Nr.  232. 

Udrust  dig,  Helt  fra  Golgatha, 
Løft  højt  dit  røde  Skjold! 

Thi  Verdens  Børn,  du  ser  det  —  ja, 
Mod  Zion  øve  Vold! 

Løft  højt  dit  Glavind  i  din  Harm 
IVIod  dem,  som  trodse  dig! 

Nedstyrt  dem  med  en  vældig  Arm 
Fra  Zion  og  fra  mig  I 

Da  skal  jeg,  sikker  ved  din  Haand, 

Ej  frygte  Trængsel  mer. 
O  sønderriv  du  Voldsmænds  Baand, 

Og  hav  dit  Zion  kjærl 

Efter  Johannes  Ewald. 

Nr.  233. 

Vor  Herre  Zebaoth! 
Du,  som  os  gjorde  godt, 

Hør  vor  Sang  —  Denne  Gang, 
Som  vi  dig  ofre  gjerne. 

Ligesom  Middags  Sol 
Straaler  fra  Pol  til  Pol, 

Saa  igjen  —  Straaler  hen 
Guds  Lys  fra  Zions  Sale. 

Herre,  skjænk  Zions  Land 
Frihed  fra  Verdens  Ban! 

Grumhed,  Tvang  —  Skal  en  Gang 
Ej  mer  os  Skade  gjøre. 
Leve,  leve,  leve  du  Zions  Folk! 

Jonas  Engberg. 

Nr.  234. 

Jeg  veed,  paa  hvem  jeg  bygger; 

Jeg  veed,  hvad  fast  bestaar, 
Naar  denne  Verdens  Skygger 

Som  Røg  og  Støv  forgaar; 
Jeg  veed,  hvad  ej  kan  svinde, 

Hvad  aldrig  vakle  vil. 

Naar  Vismand  gaar  i  Blinde 
Og  vorder  Daarskabs  Spil. 

Det  er  den  Demantklippe, 

Der  trodser  Magt  og  List, 
Den  Haand,  der  ej  vil  slippe, 

Det  er  min  Herre  Krist; 
Hans  Aand  er  Livets  Kjærne, 

Hans  Ord  kan  aldrig  dø, 
Han  er  den  faste  Stjerne 

Paa  Tankens  vilde  Sø. 

Jeg  veed,  paa  hvem  jeg  bygger; 

Jeg  veed,  hvad  fast  bestaar, 
Naar  denne  Verdens  Skygger 

Som  Røg  og  Støv  forgaar; 
Det  Røsten  er,  som  lyder 

Fra  Guds  Profeters  Mund, 
Det  Ord,  som  Jesus  byder, 

Det  er  min  Klippegrund. 


Hauch. 


Nr.  235. 

Saa  endte  da  den  mørke  Tid, 
Om  hvilken  Daniel  fortalte. 
Da  Mulmet  Himmellyset  kvalte, 

Og  kun  til  Løgn  man  satte  Lid; 
I  hvilken  Himlen  var  tillukket, 
Og  Kirkens  Lys  var  rent  udslukket, 
Og  Præstedom,  Profet  og  Seer 
Blandt  Verdens  Børn  ej  fandtes  mer. 

Men  nu  er  Retten  atter  sat 
Paa  Jorderig  med  Himmelmagten, 
Alt  efter  Evangeli-Pagten, 
Og  Lyset  kom  i  Tidens  Nat. 
Den  Gamle-ud-af- Dages  Rige 
Oprettes  nu,  trods  Helveds  Krige 
Og  Mørkheds  Hævn  og  Præstelist, 
Paa  Sandhedsklippen  Jesum  Krist, 

Og  Efraim  modta'er  Guds  Bud, 
Og  Israels  Mængder  snart  erfarer. 
At  Tiden  nu  til  Løftet  svarer, 
Som  Abraham  modtog  af  Gud. 
Ja,  Tegn  i  Himlen  og  paa  Jorden 
Stadfæste,  hvad  er  talet  vorden, 
Og  Zions  Folk  i  Tro  og  Bøn 
Opbygger  Templer  for  Guds  Søn. 

Til  Jakobs  Hus  paa  Herrens  Sti 
Udvandre  Zions  Børn  med  Glæde, 

Og  ta'er  i  Herrens  Tempel  Sæde 
Som  frelst  fra  Mørkets  Slaveri. 
O  jubler  derfor,  Bjergets  Sønner, 
Thi  Kristi-Kampen  vist  sig  lønner, 
Og  snart  er  Mørkets  Hær  nedlagt 
For  Mikael,  Fyrstens  Hær  og  Magt. 

J.  J.    M.   BOHN. 

Nr.  236. 

En  kjærlig  Afsked  vil  vi  tage 
Med  eder  alle,  Store,  Smaa, 
Og  ønske,  at  vi  alle  Dage 
I  Aanden  sammenbindes  maa, 
Og  her  i  Livet  trofast  stride, 
At  vi  kan  Sejerskronen  naa, 
Og  hisset  ved  Messiæ  Side 
En  Plads  iblandt  de  Frelste  faa. 

I  Zion  skal  vi  herligt  samles 

Hos  Gud  til  evig  Salighed, 

Hvor  mangen  Sorg  og  Strid  forvandles 

Til  Glæde,  Fryd  og  Herlighed. 

Naar  Jesum  vi  paa  Tronen  skue. 

Med  Engles  store  Sejershær, 

Da  skal  vi  aldrig  mere  grue 
F'or  nogen  Spot  og  Kummer  der. 

Og  I,  som  har  begyndt  at  vandre, 
Paa  Livets  Vej  til  Salighed, 
Staar  fast  i  Striden  ved  hverandre, 
Vig  ej  tilbage  noget  Fjed! 
Lad  Verden  spotte,  le  af  Vrede 
En  lille  og  en  stakket  Stund; 
De,  som  her  le,  skal  hisset  græde, 
Det  siger  Herrens  egen  Mund. 

Til  Slutning  vil  vi  eder  sige, 
I  kjære  Sødskende,  Farvel; 
Tænk  paa  vor  Frelsers  Zionsrige, 
Og  øs  af  Aandens  Kildevæld. 
Det  Sidste,  hvorom  vi  vil  bede  — 
O  Herre,  hør  vort  Hjertes  Bøn!  — 
Vil  du  os  til  dit  Zion  lede 
Til  Arv  med  ham.  Gud  Faders  Søn! 

Nr.  237. 

Gud,  som  bor  i  Himlens  Glans, 
Bøj  dit  Øre  hid  til  mine  Bønner! 

Lad  din  Naades  gyldne  Krans 
Rundt  omhegne  Zions  ægte  Sønner! 

Bøj  den  hjerteløse  Slægt, 
Som  din  Tjener  Livet  vil  berøve; 

Tag  ham  i  din  Varetægt, 
Lad  din  Arm  Retfærdighed  udøve! 

Lad  din  skjulte  Englevagt 
Vældig  staa  omkring  hans  Natteleje, 

Saa  at  Mørkets  falske  Magt 
Gaar  i  eget  Garn  paa  sine  Veje! 

Lad  dit  Smil  lig  Mannaregn 
Give  ham,  hvad  Livets  Ophold  kræver! 

Giv  ham  Aandens  Kraft  og  Tegn, 
Saa  at  Spotteren  i  Hjertet  bæver! 

Skjærm  dit  Værk  og  vær  med  os! 
Helveds  Slæng  ej  da  os  overvinder; 

Zion  staar  til  Djævlens  Trods, 
Og  Profeten  fri  fra  sine  Fjender. 

Skærm  ham  ved  din  Almagts  Haand, 
Som  Elias  du  ved  Ravne  fødte; 

Fyld  ham  med  Eliæ  Aand, 
\'ær  i  Nødens  Stund  vor  Trøst  og  Støtte! 
Eliza  R.  Snow, 

Nr.  238. 

Elskte  Zion,  stærkt  du  stande 
Med  din  Frihedskrans  om  Pande, 

Med  dit  Bannerlys  i  Haand, 

Vældig  udi  Herrens  Aand! 

Se,  det  dages  stærkt  i  Øster, 
Babels  gamle  Grundvold  ryster, 
Tusindaarets  Sol  staar  op. 
Herlig  rødmer  Bjergets  Top. 

Dale  hist  af  Efraim  vrimle, 
Frelste  Skarer  didhen  stimle, 

Hør  den  glade  Jubelsang, 

Det  er  Israels  Zionsgang. 

Josefs  Sønner  gaa  i  Skoven, 
Lært  ved  Himlens  Bud  fra  oven, 

Samles  ind  i  Jesu  Hjord 

Fra  de  vilde  Bøflers  Spor. 

Syng,  o  Jord,  med  Jubeltoner, 
Snart  din  Herre  paa  dig  troner. 
Snart  er  dine  Sukke  endt, 
Frelsens  Bauneild  er  tændt  I 

Se  dens  Blink  paa  Zions  Høje, 
Ilden  i  hver  Helligs  Øje! 

Nu  opfyldes  Fædres  Pagt, 

Zion  vaagner  i  sin  Pragt. 

P.  V.  Poulsen. 

Nr.  239. 

Den  største  Glæde,  som  jeg  veed 
Fyrsternes  Gunst  kan  give, 
Er  mindre  end  den  Hjertefred, 
Jeg  eje  kan  her  i  Live  — 
At  hvile  sødt  i  Uskylds  Favn, 
Renset  ved  Daabens  Vande, 
Som  Arving  til  Gud  Faders  Navn 
En  Gang  at  staa  med  i  Pande. 

Saa  kan  hver  Hellig  fryde  sig 
Under  hvert  Tryk,  hver  Smerte, 

Og  føle  sig  i  Trængslen  rig 
Ved  Aandens  Røst  i  sit  Hjerte. 
Thi  Herrens  store  Velbehag, 
Aandernes  søde  Glæde, 
Bebuder  Kommet  af  hin  Dag, 
Da  vi  hos  Jesus  indtræde. 

Lad  Verden  fylde  tykke  Bind, 
Spotte  med  Hovmodets  Løgne, 
Naar  Alt  er  vel  udi  vort  Sind, 
Vor  Faders  Smil  vi  da  øjne. 
Vi  sejre  over  Trængslen  skal. 
Fries  fra  hver  en  Plage, 
Og  skue  Babels  store  Fald 
..Og  Zions  Herligheds  Dage. 

Eliza  R.  Snow. 

Nr.  240. 

Skjøndt  Prøvelser  ligge  nu  paa  eders  Vej, 
Gaa,  Hellige,  frem  og  forsager  kun  ej  I 
Snart  lyder  Opstandelsens  herlige  Bud, 
Og  Lyset  og  Sandheden  straaler  da  ud. 

Skjøndt  udvortes  Onder  kan  prøve  os  her. 
Er  Timen  dog  kommen  og  rykket  os  nær, 

Da  Jesus  med  Tusinder  skues  igjen 
Som  Himmelens  Konge  og  Helliges  Ven. 

Opløft  saa  dit  Hjerte  med  Glæde  til  Gud, 
Lad  Lovsang  og  Bøn  strømme  jublende  ud; 
Lad  Satan  kun  rase  med  Alt,  hvad  han  veed, 
I  mig,  siger  Jesus,  I  skulle  faa  Fred ! 

Hvad  gjør  det,  vor  Ret  blev  os  traadt  under  Fod? 
Man  plyndred  og  jog  os  og  udgød  vort  Blod? 
Glad  Zebaoths  Løfter  vi  opfyldte  se, 
Hans  Hensigter  fremmes  til  Fjendernes  Ve. 

Hans  Værk  ruller  hurtigt  og  vældigen  frem, 
Og  Stenen  den  vokser  i  Bjergenes  Hjem. 
Messias  i  Zion  snart  herligen  bor, 
Og  Sidste-Dags  Riget  regjerer  paa  Jord. 

Lad  Satan  kun  rase,  hans  Trusel  er  tom. 
Hvad  Herrens  Profeter  forkyndte,  det  kom. 
Lad  Himmelen  ryste  og  Jorden  forgaa, 
Hvert  Ord,  som  de  talte,  skal  evig  bestaa. 

Al  Ære  tilhører  vor  Fader  og  Gud, 

Som  trindt  om  udsender  sit  frelsende  Bud, 

At  prøve  Nationer  ved  Fuldmagtens  Ord 
Og  sprede  Velsignelser  ud  over  Jord. 

Eliza  R.  Snow. 

Nr.  241. 

0  Brødre,  lad  os  henrykt  smile, 
Lad  Taaren  ikke  flyde  mer! 

Thi  hvad  er  Død?  Naturens  Hvile 

For  det  forkrænkelige  Ler. 
Messias  ved  Guds  højre  Haand  — 
Hans  Røst  vil  sprænge  Gravens  Baand. 

Hvi  sørge  I?  O  blid  er  Døden, 
Naar  Kjærlighed  i  Hjertet  bor. 

At  samles  hist  i  Morgenroden 
Af  den  celestiale  Jord. 

Hver  trofast  Sjæl  vil  Frelse  faa, 

Med  Sejrens  Smil  paa  Graven  staa. 

En  salig  Trøst  i  Kampen  vindes, 
Skjøndt  ofte  briste  ømme  Baand; 

1  nye  Verdner  Rigdom  findes. 
Som  aabnes  for  den  frie  Aand. 

Stolt  den  celestiale  Glans 

Om  Graven  slaar  sin  Straalekran?. 

Lad  Hedninge-Nationer  gyse 
I  Vantro,  haabløst  Gjøglespil, 

Hvor  falske  Fantasier  lyse 

Om  Graven  med  sin  Skræmselsild, 

Thi  aldrig  verdslig  Visdom  gav 

Lys  gjennem  Død  og  gjennem  Grav. 

Men  hvor  det  straaler  skjønt  i  Lue 

Ved  Aabenbaring  ovenfra, 
Der  ved  Fornuft  og  Haab  vi  skue 

I  Tro,  hvad  ikkun  kjendes  da; 
Da  se  vi  Dødens  klamme  Haand 
Med  Livets  Sejer  i  vor  Aand! 

Eliza  R.  Snow. 

Nr.  242. 

Ej  Zion  gruer  for  Dommedag, 

Du  veed,  din  Dommer  har  ført  din  Sag 

Og  for  sig  selv  den  vundet; 
Des  mer  du  længes  hver  Morgengry, 
Til  Herren  dages  paa  Rosensky, 

Naar  Nat  er  hel  udrundet. 

Og  naar  da  under  hver  Himmelegn 
Du  ser  din  Konges  det  visse  Tegn, 

Ja,  Tegn  i  Sol  og  Maane, 
Da  funkler  frydeligt  Øjet  dit, 
Da  rejser  Hoved  du  kjækt  og  frit, 

Mens  Himlens  Stjerner  daane. 

Thi  er  om  Vaaren  os  Sommer  nær, 
Naar  Bøg,  som  Figen  og  alle  Træer, 

De  knoppes  og  udspringe, 
Den  Slægt,  som  lever,  naar  Tegnet  sker, 
Forgaar  slet  ikke,  før  ham  den  ser, 

Som  varig  Fred  vil  bringe! 

Men  skjøndt  du  længes  i  stille  Fred, 
Saa  glem  dog  ikke,  at  godt  du  veed. 

Hvad  Herren  tøver  efter! 
Og  bed  ham  aldrig,  før  Timen  kom, 
Til  Jordens  Gru  og  al  Verdens  Dom 

At  røre  Himlens  Kræfter! 

Nej,  bed  for  Verden,  til  grant  du  ser, 
At  Bøn  og  Sukke  ej  gavne  mer 

Mod  Undergangens  Øde. 
Da  siger  Herren:  Jeg  kommer  snart! 
Og  Bruden  svarer  ham  lydt  og  klart: 

I  Sky  jeg  dig  vil  møde! 

Da  gjalder  Luren  for  sidste  Gang, 
Da  luer  Baunen  i  Blomstervang, 

Da  styrter  Dødens  Trone; 
Da  Jesus  herlig  i  Zion  bor, 
Og  Jorden  styres  ved  Herrens  Ord, 

Da  straaler  Livets  Krone! 

Nr.  243. 

O  Fader,  lad  mit  Hjerte  faa 
Dit  Samfund  og  din  Aand, 
At  Dag  og  Nat  jeg  føle  maa, 
Jeg  vandrer  ved  din  Haand. 

Da  bliver  hver  en  Tid  og  Stund 
Mig  salig,  skjøn  og  sød, 

Dit  Ord  til  Manna  i  min  Mund 
Og  Livets  Himmelbrød. 

Da  glad  jeg  altid  vandrer  om, 
Og  hjem  til  Zions  Favn; 

Der  ser  jeg  Verdens  svare  Dom, 
Der  stilles  alle  Savn. 

Der  lægger  jeg  mit  Hoved  trygt 
Hver  Aften  ned  til  Ro, 

Og  vaagner  salig,  uden  Frygt, 
Og  fuld  af  Lys  og  Tro. 

Og  lægges  jeg  i  Gravens  Skjød, 

Før  Jesus  kommer  ned, 
Han  Dødens  Lænker  for  mig  brød, 

Og  Livets  Vej  jeg  veed. 

P.  V.  Poulsen. 


Nr.  244. 

Zions  Sønner,  ruster  eder, 
Kristi  Kæmper,  ud  paa  Vagtf 
Fjenden  sig  til  Strid  bereder 
Og  opbyder  al  sin  Magt. 
Op  Enhver,  drager  Sværd, 
Helved  trodser  Himlens  Hær  i 

Følger  eders  Fyrste  efter, 
Stoler  paa  hans  stærke  Arm; 
Satan  bruger  alle  Kræfter, 
Fnyser  nu  i  al  sin  Harm. 
For  os  gaar,  med  os  staar 
Jesus  dog,  som  Alt  formaar. 

Op,  i  Jesu  Navn,  at  vindel 
Vor  er  Sejren,  Glæden  stor; 
Om  vor  Pande  vi  vil  binde 
Guds  Profeters  faste  Ord. 
Lad  det  gaa,  som  det  maa  — 
Ordet  evig  skal  bestaa! 

Er  vort  Liv  i  Gud  forborgen. 
Smuldrer  Støv  i  Graven  hen, 
Paa  vor  Guds  Oprejsnings  Morgen 
Sol  for  os  staar  op  igjen. 
Viser  grant,  det  er  sandt  — 
Jesus  Døden  overvandt. 

Stor  skal  Zions  Hær  optræde, 
Om  Guds  Trone  stille  sig, 
Livets  Kraft  og  Kongesæde 
Gjør  os  da  vor  Fader  lig. 
Da  med  Sang,  Harpens  Klang  — 
Faa  vi  Fyrsters  høje  Rang. 

Nr.  245.  , 
Herrens  Raad  ej  Støv  udgrunder, 
Verden  aldrig  dem  forstaar. 

I  hans  Haand  gjør  Smaating  Under, 
Fattigfolk  hans  Ærind  gaar. 
Joseph  Smith  med  Israels  Ord 
Tændte  Himmellys  paa  Jord; 
Fabler,  Løgn  og  Mørkets  Rige 
Nu  for  Himlens  Lys  maa  vige. 

Lover  Gud,  I  Folk,  og  sjunger! 

Guds  Aposller  vidt  paa  Jord 
Nu  igjen  med  nye  Tunger 

Tale  højt  Guds  rene  Ord! 

Hjertesproget  nu  paany 

Høres  skal  i  Land  og  By! 
Tunger  høres,  Hjerter  brænde 
Ved  Guds  Ord  til  Verdens  Ende. 

Tak,  vor  Fader  i  det  Høje, 

Tak  i  Jesu  Kristi  Navn! 
Naade  for  dit  Guddomsøje 

Fandt  vor  ringe  Fødestavn! 

Ordet  over  Bølgen  blaa 

Du  i  Aandens  Kraft  lod  gaa, 
Og  dit  sande  Præstedømme 
Bragtes  over  Havets  Strømme! 

Nr.  246. 

Blomstre  som  en  Rosengaard 

Skal  de  øde  Vange; 
Blomstre  i  et  Tusindaar 

Under  Frydesange; 
Mødes  skal  i  Straaledans 
Libanons  og  Karmels  Glans  — 

Sarons  Yndigheder. 

Herren  kommer  —  Gud  med  os  - 

Zion  paa  ham  bier; 
Byde  skal  han  Fjenden  Trods 

Som  sit  Folks  Befrier. 
Alt  betales  da  paa  Bræt, 
Fjenden  sker  sin  fulde  Ret, 

Som  forskød  hans  Naade! 

Læges  for  den  sorte  Stær 

Skal  da  Øjne  mange. 
Døve  Øren,  fjern  og  nær, 

Høre  Frydesange; 
Som  en  Hind  da  springer  Halt, 
Stammer,  som  for  maalløs  gjaldt, 

Løfter  klart  sin  Stemme! 

Saa  i  Herrens  Helligdom 

Esaias  spaa'de; 
Tiden  randt,  og  Joseph  kom 

Med  Guds  Lys  og  Naade. 
Babel  modnes  til  Guds  Dom, 
Zion  ud  af  Trængsel  kom, 

Paradis  af  Ørknen! 

N.  F.  S.  Grundtvig. 

Nr.  247. 

Foraaret  atter  med  duftende  Vinde 
Venlig  omvifter  hvert  Land  og  hver  By, 
Trækfuglen  løfter  sin  flagrende  Vinge, 
Lærken  nu  sender  sin  Lovsang  mod  Sky. 

Vinterens  hvide  og  iskolde  Dække 
Vaarsolens  Straaler  nu  smeltet  har  hen, 
Foraaret  virker  sit  blomstrende  Tæppe, 
Folder  det  ud  over  Mark,  over  Eng. 

Hist  paa  de  kjære,  de  yndige  Steder 
Ofte  jeg  dvæler  ved  Stjernernes  Skjær; 
Ofte  i  barnlig  uskyldige  Glæder 
Der  Tanken  søger  sin  ensomme  Færd. 

Ja,  ved  Guds  Godhed  jeg  ofte  mig  fryder, 
Alting  forkynder,  hvor  viis  Herren  er; 
Men  i  mit  Indre  en  Stemme  tidt  lyder: 
»Jeg  er  kun  fremmed  —  en  Pilegrim  her.« 

Anna  Marie  Jensen. 

Nr.  248. 

Hvad  er  vel  det  kjæreste,  Mennesket  ejer, 
Som  Rigdom  og  Ære  og  Rang  ej  opvejer? 
Som  giver  mig  Styrke  til  Trængsler  at  møde, 
Som,  hvis  jeg  det  mangler,  gjør  Livet  saa  øde? 
Det  er  Fred  i  mit  Hjem. 

Naar  aabenlyst  Ondskab  med  staalsatte  Næver 
Og  silkeblød  Falskhed  til  Offer  mig  kræver, 
Naar  Alle  mig  svigte,  og  Haan  jeg  kun  høster 
For  velmente  Gjerning,  da  Intet  mig  trøster 
Som  Fred  i  mit  Hjem. 

Naar  syg  eller  mødig  paa  Lejet  jeg  lider, 
Naar  Mismod  og  Kummer  min  Sindsro  nedbryder, 
O  sig,  hvem  formaar  vel  at  lindre  min  Smerte 
Saa  grundigt  som  dem  med  det  kjærlige  Hjerte 
I  fredsæle  Hjem. 

Se,  derfor  er  Hjemmet  mit  dyreste  Eje, 
Se,  derfor  kan  Intet  paa  Jord  det  opveje, 
Og  derfor  til  Gjengjæld  jeg  altid  med  Glæde 
Vil  virke  med  Kraft  og  dem  Lykke  berede, 
Som  udgjør  mit  Hjem. 

Naar  Hunger  og  Armod  paa  bleggule  Heste 
Af  Herren  udsendes  for  Jorden  at  gjæste, 
Og  Jammer  og  Taarer  i  Sporet  dem  følger, 
Da  stands  ej  ved  Døren,  bag  hvilken  sig  dølger 
Mit  elskede  Hjem. 

Naar  Jorden  af  Krigshyl  og  Blodbad  hjemsøges, 
Og  Folkenes  Rædsel  af  Pesten  forøges. 
Fortvivlelsens  Nødsraab  og  Døendes  Rallen, 
Som  lyder  fra  Hytten  og  stønner  fra  Valen. 
Ej  naa  til  mit  Hjem. 

Ja,  Herre,  som  fordum  det  gik  i  Ægypten, 
Da  Døden  ej  sparede  Slot  eller  Hytten, 
Lad  Fredens  Serafer  beskytte  min  Bolig, 
Og  byde  den  Grumme  forholde  sig  rolig 
Og  skaane  mit  Hjem. 

Lad  Helbred  og  Sundhed,  lad  Haabet  og  Glæ- 
Som  Gud  har  beskikket  at  skabe  et  Eden,  [den. 

Paa  gavmilde  Vandring  i  Livet  mig  gjæste, 
Og  evig  og  altid  med  Omhu  befæste 
Mig  Fred  i  mit  Hjem. 

Naar  Babel  det  stolte  i  Støvet  skal  græde, 
Og  krymper  og  snor  sig  for  Hævnerens  Vrede, 
Lad  Zion  da  blomstre  og  sejerrig  stande 
Med  Scepter  i  Haand  og  med  Laurbær  om  Pande, 
Mit  evige  Hjem. 

Peter  O.  Thomassen. 


Nr.  249. 

Israels  Haab  paany  oplives, 

Herren  Zion  udvalgt  har. 
Frelse  nu  ved  hende  gives. 

Som  forladt  og  ensom  var, 
Skjøndt  i  fremmed  Land  gjenlyder 

Hjemves  dybe  Klagesang, 
Snart  dog  Herren  Lænken  bryder, 

Aabner  Hjemmets  Port  en  Gang. 

I,  som  Babels  salte  Vande 
Sørgende  omringet  har, 

O,  lad  Harpetoner  blande 
Atter  sig  med  Lovsang  klar! 

Lad  ej  Øjet  længer  græde, 
Naar  til  Zion  Tanken  fly'r! 

Zions  Sorg  skal  vorde  Glæde, 
Thi  dets  Morgen  alt  fremgry'r. 

Kan  i  Trældom  Sangen  trives? 

Har  i  Taarer  Fryd  sit  Hjem? 
Ja,  naar  Lænken  sønderrives, 

Frihedssolen  bryder  frem; 
Da  skal  de  Gjenløstes  Skare 

Vandre  glad  til  Zion  hen, 
Medens  Jubeltoner  klare 

Stige  op  mod  Himmelen. 

Er  det  end  kun  Førstegrøden, 

Som  i  Herrens  Hus  er  bragt, 
Vegen  er  for  Morgenrøden 

Dog  alt  Mørkets  skumle  Magt. 
Høstens  Tid  er  snart  forhaanden, 

Førstegrøden  modnet  er, 
Henrykt,  jublende  i  Aanden 

Herrens  Lade  fuld  vi  ser. 

Evig,  evig  tør  du  bygge, 

O  Guds  Stad,  Jerusalem, 
Paa  Forjættelsen  den  trygge : 

Dine  Børn  skal  komme  hjem  ! 
Israels  Vægter  ikke  sover, 

Frelsens  Time  er  dig  nær, 
Herren  holder,  hvad  han  lover  — 

Hvad  han  byder,  altid  sker. 

Theodor  M.  Samuelsen. 


Nr.  250. 

Hvor  er  vel  Zion,  Herrens  Stad.? 
Mon,  hvor  paa  Tronen  David  sad.? 
Mon,  hvor  med  Skjændsel  Israels  Hus 
Saa  deres  Tempel  lagt  i  Grus.? 

Er  Zion  der,  hvor  med  Foragt 
Et  Folk  forskød  Guds  Bud  og  Pagt, 
Og  hvor  til  Spot  Messias  stod 
Med  Tornekronen  i  sit  Blod.? 

Nej!  Templet,  som  var  bygt  af  Gud, 
Ham  ej  modtog,  men  kasted  ud; 

Ej  Navnet  kunde  frelse  mer, 
Og  kun  Ruinen  nu  man  ser. 

Med  Templet  Juda  Rige  faldt, 
Og  Davids  Zion  tabte  Alt  — 
Sit  Folk,  sin  Hæder  og  sin  Magt, 
Alt  blev  med  det  i  Støvet  lagt. 

Den  Pagt,  som  Juda  først  forskød, 
Og  siden  Hedning  ogsaa  brød. 
Er  bragt  igjen  til  Alles  Gavn 
Og  bydes  nu  i  Jesu  Navn. 

I  Efraims  Land  i  fjerne  Vest 
Skal  fejres  Fredens  skjønne  Fest, 
Og  Pagtens  Børn  fra  fjern  og  nær 
Vil  finde  Herrens  Zion  der. 

Carl  C.  A.  Christensen. 


Nr.  251. 

Tak,  o  Fader,  at  du  lod 
Mig  dit  Fredens  Budskab  høre, 
Da  paa  vildsom  Sti  jeg  stod, 
Som  til  Jammer  vilde  føre. 

Kjærligen  du  tog  min  Haand, 
Lod  mig  knytte  Pagtens  Baand, 
Hvis  min  Sjæl  jeg  frelse  vilde, 
Let  det  ellers  blev  forsilde. 

Da  mit  Øje  jeg  oplod, 
Og  dit  Ord  jeg  undersøgte, 
Saa  med  Rædsel,  hvor  jeg  stod, 
I  et  Mørke  uden  Lygte; 
Dog  ej  længe  jeg  det  saa, 
Før  i  Bøn  jeg  ydmyg  laa, 
Loved  Bod  og  ønsked'  Daaben 
For  at  arve  Himmelnaaden. 

Jeg  i  Daabens  Vande  gik, 
Gud  jeg  bad  min  Synd  tilgive, 
Saa  jeg  Aandens  Gave  fik, 
I  Guds  Rige  kaldt  til  Live  — 
Ja,  en  Perle  underlig. 
Nøglen  til  Guds  Himmerig. 
Salig  er  jeg,  sandt  jeg  siger, 
Naar  jeg  blot  min  Pagt  ej  sviger. 

Nu,  o  Fader,  alt  mit  Haab 
Staar  til  dig  i  Modgangs  Stunde, 

Ja,  du  hører  vist  mit  Raab, 
Og  jeg  frygter  ingenlunde. 
Salig  er  jeg  blandt  de  Faal 
Vilde  blot  ret  mange  gaa 
Gjennem  Døren,  han  betegner. 
Hvor  man  Frelse  sig  tilegner! 

Johan  Johansen. 

Nr.  252. 

For  dig,  o  Fader,  nu  vi  bøje 
Os  ned  i  denne  Morgenstund, 
Og  sende  Tanken  mod  det  Høje 
Med  Tak  for  roligt  Natteblund; 
Vi  takke  dig  for  Søvnen  sød, 
For  Ro  og  Hvile,  som  vi  nød! 

Hav  Tak  for  Naaden,  kjære  Fader, 
Du  skjænked  os,  at  leve  nu 
Paa  denne  Tid,  da  du  jo  lader 
Dit  Folk  fra  Babel  drage  ud. 
Vi  takke  dig  for  Sandheds  Ord, 
Som  saligt  i  vort  Hjerte  gror! 

Hjælp  du  os  nu  i  Dag,  vi  bede, 
Og  lad  din  Aand  os  lede  frem, 

Saa  vi  os  i  din  Sandhed  glæde, 
I  Haabet  om  det  nye  Hjem. 
Ja  Herre,  hjælp  os  frem  i  Dag, 
At  vi  dig  vandre  til  Behag! 

Nu  vi  saa  trygt  os  overlade 
Til  dig  med  Legem  og  med  Aand; 
Lad  onde  Magter  os  ej  skade, 
Men  led  os  ved  din  Almagts  Haand; 
Da,  styrket  ved  din  Helligaand, 
Vi  vandre  trygt  i  Pagtens  Baand  I 

Johan  Johansen. 

Nr.  253. 

O  min  Fader,  du  som  kjender 

Hver  en  Tanke  i  mit  Bryst, 
Hver  en  Ild,  som  lønlig  brænder, 

Hver  en  Sorg  og  hver  en  Lyst, 
Giv  mig,  Fader,  af  din  Naade 

Det,  jeg  mangler,  og  du  veed, 
Støvet  fattes  overmaade 

Ren  og  sand  Enfoldighed. 

Fader,  naar  om  dig  jeg  taler, 
Gjør  du  mig  i  Aanden  stærk, 

Saa  jeg  klart  med  Sandhed  maler 
Frelsens  store  Underværk. 

Lad  mig  simpelthen  fremføre, 
Hvad  din  Aand  forlener  mig, 

Og  med  verdslig  Kløgt  ej  gjøre 
Jesu  Sag  forfængelig. 

Nu  min  Fader,  jeg  i  Eje 

Har  ej  den  Enfoldighed, 
Og  den  bringes  ej  tilveje 

Ved  min  egen  Flid  og  Sved; 
Men  jeg  beder  Morgen,  Aften, 

Med  opløftet  Haand  og  Røst, 
At  du  sender  Himmelkraften 

Som  dens  Fylde  i  mit  Bryst. 

Mind  mig,  at  du  er  til  Stede, 

Hver  Gang  Hjertet  aabner  sig; 
Skal  jeg  synge,  skal  jeg  bede, 

Lad  det  ske  enfoldelig. 
Lad  mig  sige  højt  til  Alle, 

Gud  har  aabenbaret  sig; 
Sagt,  at  Babels  Magt  vil  falde, 

Folk  mod  Folk  skal  føre  Krig. 

Fred  er  taget  bort  fra  Jorden ! 

Saa  har  Guds  Profeter  sagt; 
Jesu  Komme,  Dommens  Torden 

Kalder  os  med  Gud  i  Pagt. 
Fly  til  Zions  ^erne  Høje, 

Fly  fra  Synden  og  dens  Nød, 
Og  lad  ingen  Trængsel  bøje 

Hjertet  fra  det  Bud,  I  lød. 

Nr.  254. 

Gud  beskjærme  Zions  Rige, 
Zions  Folk,  Profet  og  Seer! 
Maa  i  Vælde  Zion  stige, 
Troen  vokse  mer  og  mer! 
Zion  fyldt  med  Aand  tillige. 
Da  er  ingen  Prøve  svær. 

Hilset  være  Zions  Morgen! 
Dagen  gry'r  —  før  skjult  den  var; 
Hastelig  forsvinder  Sorgen, 
Glæden  straaler  ren  og  klar. 
Fred  den  faar  i  Himmelborgen, 
Som  sin  Lampe  rede  har. 

Der  Guds  Navn  ej  agtes  ilde, 
Herrens  Ord  forhaanes  ej. 
Der  vi  finde  Livets  Kilde, 
Der  er  Salighedens  Vej; 
Der  er  Jesus  Folkets  Pille, 
Der  en  Tilflugt  søger  jeg. 

Zions  Dag  er  snart  forhaanden. 
Guds  Profet  den  Visdom  fandt; 
Hvo,  som  tror,  annammer  Aanden 
Og  forstaar,  han  talte  sandt. 
Hører  efter  Jordens  Slægter, 
Alle  skal  det  kjende  grant. 

Snart  Guds  Børn  vil  hjemad  ile, 
Smykke  Zion  fin  og  prud; 
Snart  i  tusindaarig  Hvile 
Skal  de  bo  i  Fred  hos  Gud. 
Dem  ej  ramme  Satans  Pile, 
Naar  de  holde  tro  Guds  Bud. 

V.    A.    WiSSING. 

Nr.  255. 

Se  paa  Zion  —  Herrens  Værk  — 
Se,  hvor  hun  er  stor  og  stærk, 

25* 

Yndig  som  en  smykket  Brud  I 
Svag  og  ringe  stod  hun  før, 
Haanligt  bortvist  fra  hver  Dør  — 
Nu  hun  Æren  faar  af  Gud. 

Kom  og  se!  Hun  kaares  ud, 
Zion  staar  som  Himlens  Brud! 
Den  Forladte  nu  er  glad, 
Spottere  beskjæmmet  staa, 
Rædsel  hendes  Fjender  slaa, 
Naar  de  skue  Zions  Stad. 

O  lad  Himlens  Harpeklang 
Blande  sig  med  Zions  Sang! 
Hun  staar  frigjort  af  sin  Nød ; 
Ængstet  som  en  jaget  Raa 
Maatte  hun  i  Trængslen  gaa  — 
Nu  hun  nyder  Hvilen  sød. 

Vær  taalmodig,  Israel! 
Trængslen  nu  er  for  dit  Vel, 
Trofasthed  vil  faa  sin  Løn, 
Snart  er  Strid  og  Nød  forbi, 
Sejren  vor  og  Zion  fri  — 
Da  vi  krones  med  Guds  Søn. 

Carl  C.  A.  Christensen. 

Nr.  256. 

Tror  du  paa  Fader,  Sønnen  og  Aanden 
Tror  du  paa  Zions  herlige  Haab? 

Tror  du,  at  Babels  Dom  er  forhaanden? 
Tror  du  paa  Kraftens  lutrende  Daab? 

Krymp  dig  ej  mere  i  Syndevaanden, 
Følg  da  med  Glæde  Frelserens  Raab, 

Faldet  ved  Adam  Mange  foragte, 
Derfra  dog  spirer  Menneskets  Vel, 

Onder  og  Goder,  som  det  os  bragte. 
Leder  til  evig  Ære  vor  Sjæl; 

Tro  ej,  om  død  i  Graven  du  lander, 
Lukket  er  Jesu  Kjærligheds  Væld. 

Nej,  han  fuldbyrder  Saligheds-Planen, 
Hvilken  for  Adam  sattes  i  Gang; 

Derfor  du  lyde  tro  hans  Formanen, 
Saa  du  ham  følger  fremad  i  Rang. 

Frejdig  du  trodse  Stormen  som  Granen, 
Maalet  er  stort,  men  Vejen  er  trang. 

Peter  O.  Thomassen. 

Nr,  257. 

Mon  hjemme  i  Dalen  jeg  savnes 
Og  nævnes  blandt  dem,  jeg  har  kjær? 
Naar  Børnene  kjaerligt  omfavnes 
Og  kysse,  o  gid  jeg  var  nær! 
Naar  aarle  til  Bøn  de  nedknæle, 
Og  Engle  tilsmile  de  Smaa, 
Mon  nogen  i  Tankerne  dvæle 
Ved  den,  som  nu  ensom  maa  gaa! 

Naar  Maaltidet  nydes  med  Glæde 
Af  dem,  som  omringe  mit  Bord, 
Mon  nogen  erindrer  mit  Sæde, 
Og  Fader  er  nævnt  med  et  OrdF 
Naar  muntre  til  Haven  de  ile 
For  Blomster  til  Moder  at  faa. 
Hun  tær'ker,  naar  Børnene  smile, 
Paa  den,  som  nu  ensom  maa  gaa. 

Naar  Solen  sig  rødmende  sænker 
Bag  Bjergenes  evige  Rand, 
Mon  nogen  med  Ømhed  da  tænker 
Paa  Fader,  Forsørger  og  Mand? 
Paa  Længselens  Vinger  de  føre 
Et  Ønske  til  dem,  de  har  kjær. 

I  Aanden  jeg  synes  at  høre: 
»Gid  Fader  i  Aften  var  her!« 

Carl  C.  A.  Christensen. 

Nr.  258. 

Lyksaligt  er  det  Folk,  som  ej 

Med  Verden  gaar  i  Blinde, 
Den  snævre  Port  og  trange  Vej 

De  sikkerlig  vil  finde; 
Skjøndt  her  i  Verden  de  med  Nød 

Og  Trængsel  Livet  friste, 
De  glæde  sig  til  Hvilen  sød, 

Som  aldrig  de  vil  miste. 

Naar  Babylon  til  Grunde  gaar 

Med  sine  store  Stæder, 
Og  evig  Skam  og  Pine  faar 

For  Syndens  tomme  Glæder; 
Da  Kongerne  i  al  sin  Magt 

Med  Folket  maa  sig  bøje, 
Skjøndt  nu  de  tale  med  Foragt 

Om  Kraften  fra  det  Høje. 

Den  Kraft,  som  Lys  og  Livet  gav 
Og  alle  Ting  frembragte, 

Som  sejred  over  Død  og  Grav, 

Den  Mange  nu  foragte. 
Ved  Aabenbarings  klare  Ord 

Alene  Kraften  findes; 
Ved  Aabenbaring  kun  vor  Jord 

Med  Himlen  kan  forbindes. 

O  skjønne  Haab  om  evigt  Liv, 

Det  Gjenforenings-Møde! 
Naar  Nøgleordet,  Almagts  »Bliv« 

Fremkalder  vore  Døde. 
Naar  Fader  Adam  blandt  sin  Slægt 

Lyksalig  kan  regjere, 
Naar  Syndens  Saar  er  bleven  lægt, 

Og  Døden  er  ej  mere. 

Carl  C.A.  Christensen. 

Nr.  259. 

Den  Tro,  som  Jesus  favner 
Og  Hjertet  rense  kan, 

Den  Tro,  hvorved  du  havner 
I  Himlens  Frydeland, 
Den  Tro  er  stærk  og  maa 

Al  Verden  undertræde, 

I  Sorg  saa  vel  som  Glæde 
Den  skal  sin  Prøve  staa. 

En  Hellig  bærer  Sværdet, 

Til  Troens  Strid  han  gaar, 
Mod  Fjenden  uforfærdet 

I  Jesu  Navn  han  staar; 

Det  gjælder  Liv  og  Død, 
Og  Sejer  maa  han  vinde, 
Saa  sandt  han  hist  vil  finde 

Sin  Fred  i  Jesu  Skjød. 

Den  Tro,  som  ej  vil  kæmpe 
Sig  gjennem  Verden  frem, 

Den  Tro,  som  vil  med  Lempe 
Og  uden  Møje  hjem. 
Den  Tro  er  død  og  kold, 

Ej  værd  en  Tro  at  nævne. 

Har  ingen  Kraft  og  Evne 
Imod  vor  Fjendes  Vold. 

Velan,  I  svage  Hjerter, 
Saa  fatter  da  kun  Mod, 

Og  lad  det  koste  Smerter, 
Ja  Ære,  Liv  og  Blod ! 

Og  holder  altid  fast 
Ved  Aabenbarings  Anker, 
Da  lutres  Sjælens  Tanker, 

Og  Syndens  Vælde  brast. 

Det  er  en  Sag  at  mærke 

Til  Trøst  i  Kampens  Tid: 
De  Svage  blive  stærke 

I  haardest  Kamp  og  Strid; 

Jo  værre  det  gaar  til. 
Des  mere  skal  du  vinde 
Og  større  Kraften  finde, 

Naar  du  kun  stride  vil. 

O  du  min  Lyst  og  Ære, 

Min  Frelser  i  hver  Nød, 
Saa  vil  jeg  din  da  være, 

Det  gjælde  Liv  og  Død! 

Lad  komme,  hvad  der  vil, 
Jeg  bede  vil  og  stride, 
Og  ej  af  Andet  vide, 

End  høre  Jesum  til. 

Brorson. 

Nr.  260. 

Du  Dødens  Overvinder, 

Velsign   or  hver  en  Mund 
Det  brudte  Brød,  som  minder 

Om  Jesu  sidste  Stund; 
Bortjag  al  syndig  Tanke 

Af  hvert  beængstet  Bryst; 
Maa  Aandens  Frugt  vi  sanke  — 

Skjænk  arme  Sjæle  Trøst! 

Paa  Golgatha  udgødes 

Uskyldighedens  Blod, 
Hvorved  fra  Synd  gjenfødes 

Enhver,  som  gjører  Bod; 
Ved  Kalken  vor  Forsoner 

Hukommes  af  hans  Folk, 
Vor  Tak  og  Lovsangs  Toner 

Er  Barnehjertets  Tolk. 

Mens  al  Naturen  bæved, 
Brød  Jesus  Gravens  Baand, 

Og  i  Triumf  han  hæved 
Sig  til  Guds  højre  Haand. 

Han  Fængslets  Porte  sprængte 

Og  fried  Aanders  Hær, 
Som  paa  sin  Skyld  kun  tænkte 
I  selvforvoldt  Besvær. 

Han  døde,  dog  han  lever, 

Han  vor  Messias  er; 
For  ham  hver  Synder  bæver, 

Som  e}  omvendes  her. 

0  grib  den  Haand,  dig  rækkes. 
Søg  Ly  ved  Jesu  Bryst, 

1  Kamp  du  aldrig  svækkes, 

Følg  altid  Hyrdens  Røst! 

Peter  O.  Thomassen. 


Nr.  261. 

Nu  er  det  Tid! 
Nu  bør  vi  virke  med  Tro  og  med  Flid, 
Nu  lægges  Spiren  ti!  Hæder  og  Ære, 
Nu  sættes  Planten,  som  Frugter  vil  bære. 
Nu  i  vor  Svaghed,  i  Haab  lad  os  gaa 
Fremad  bestandig  for  Maalet  at  naa. 

Nu  er  det  Tid  I 
Nu  har  vi  lært,  hvad  der  førte  os  hid, 

Nu  vi  forstaa,  at  skjøndt  Gjæster  paa  Jorden, 
Ere  vi  Børn  af  den  højeste  Orden  — 
Himlen,  det  Hjem,  som  vi  en  Gang  forlod, 
Jorden,  den  Arv,  vi  skal  tage  imod. 

Tiden,  et  Nu, 
Livet,  et  Slør,  som  vil  briste  itu; 
Døden,  en  Port,  hvorigjennem  vi  træde 
Ind  til  de  Saliges  evige  Glæde  — 
Atter  at  samles  med  Frænde  og  Ven, 
Fader  og  Moder  at  skue  igjen. 

Carl  C.  A.  Christensen. 


Nr.  262. 

Hvi  spørger  jeg  saa  ængstelig: 
Hvo  sørger  for  mig  Arme? 

Hvor  er  den  Haand,  som  giver  mig 
Brød,  Klæder,  Husly,  Varme.? 

Som  var  alene  jeg  udsat 

For  Mangel  og  af  Gud  forladt, 
Som  var  ej  Gud  min  Fader! 

Se  Markens  rige  Blomsterflor, 
De  væve  ej  og  spinde, 

Og  dog  maa  Kongers  Pragt  saa  stor 
For  deres  Skjønhed  svinde; 

Han,  som  har  smykket  Blomsten  saa> 

Hvormeget  mere  Omhu  maa 
Han  for  sit  Barn  da  nære! 

Min  Aand  er  skabt  til  evig  Fryd 

I  Herlighedens  Rige, 
Did  skal  og  ved  Basunens  Lyd 

Mit  Støv  en  Gang  opstige; 
Saa  vil  han  vist  ej  heller  her 
Mig  nægte,  hvad  fornødent  er 

Til  Sjæls  og  Legems  Baade. 

Du  veed  jo,  du  al  Godheds  Gud, 

Alt,  hvad  jeg  lider  under; 
Af  al  Slags  Nød  du  fri'r  mig  ud. 

Min  Frelse  du  begrunder. 
Bedst  veed  du,  hvad  jeg  trænger  til, 
Du  ene  kan  og  ene  vil 

Min  sande  Velfærd  fremme. 

Fru  Boye. 

Nr.  263. 

Pris  Gud,  fra  hvem  hvert  Gode  kom, 
Pris  ham,  du  Engieskare  from, 
Pris  ham,  du  Folk,  i  Pagtens  Baand, 
Pris  Fader,  Søn  og  Helligaand! 

Fra  Engelsk, 

Nr.  264. 

Jorden  med  sit  Blomsterflor, 
Skabningen,  som  den  bebor. 
Stjernehimlens  dybe  Hvælv, 
Havets  Magt,  ja,  Flod  og  Elv, 
Alt,  vi  se,  og  Alt,  vi  veed, 
Vidner  om  Guds  Kjærlighed. 

Bakkers  Ekko,  Dalens  Lyd, 
Bækkens  Rislen,  Skovens  Pryd, 
Vindens  Sus  og  Fuglens  Flugt, 
Mark  og  Eng  med  Blomsterduft, 
Helligt  ytrer  sig  hvert  Sted  — 
Vidner  om  Guds  Kjærlighed. 

Hvert  et  Haab,  som  har  sin  Grund^ 
Dybt  i  Hjertets  stille  Bund, 

Lysets  Kilde,  Herrens  Ord, 
Englebud  og  Englekor, 
Alt,  hvad  Hjertet  glædes  ved, 
Vidner  om  Guds  Kjærlighed. 

Efter  Wm.  W.  Phelps  af  F.  C. 


Nr.  265. 

Til  Kamp,  til  Kamp  for  Zions  Stad 

Vi  drage  nu! 
Vi  juble  højt  et  Sejerskvad 

Til  Fjendens  Gru  I 

Sørgmodig  Zion  længe  sad 

Fortrykt,  forladt; 
Men  Skjæbnens  underfulde  Blad 

Nu  vendes  brat. 

For  længe  Mørket  ruget  har 

Paa  denne  Jord; 
Snart  Kristus  Herredømmet  ta'r 

Blandt  dem,  som  tror. 

Kom,  Broder,  spænd  din  Rustning  paa 
Og  Sværdet  drag ! 


369 

En  Kamp  for  Zions  Held  skal  staa 
Paa  denne  Dag. 

Ja,  Zions  skjønne  Højtidsdag 

Tilsidst  oprandt, 
Da  Dyd  og  Sandheds  ædle  Sag 

Sin  Sejer  vandt. 

Peter  O.  Thomassen. 


Nr.  266. 

Fra  Himlens  høje  Hvælv 
En  hellig  Engel  foer 
Med  Budskab  fra  Gud  selv 
Til  faldne  Slægt  paa  Jord, 
At  i  Kumorahs  Høj  saa  prud 
Optegnelser  var  skjult  i  Gud. 

Moroni  dem  nedgrov 
I  gamle  Hedenold, 
Og  til  vor  Slægts  Behov 
Gav  Joseph  dem  i  Vold; 
De  vidne  om  Guds  vise  Hu 
I  fordums  Tid  saa  vel  som  nu. 

24 


370 

Om  Josephs  gamle  Sæd 

De  tale  klart  og  rent, 

Om  hvert  af  deres  Fjed 

Til  Tid  dem  var  forment; 
De  kjendte  Gud,  forskød  hans  Bud, 
Og  ryddedes  af  Verden  ud. 

Den  Tid  tilsidst  oprandt. 
Da  Lys  til  os  blev  bragt, 
Og  Dødens  Mørke  svandt; 
O  Menneske,  giv  Agt! 
Vor  Herres  Evangelium 
Tilbydes  nu  før  Verdens  Dom. 

Se,  Juda  spredte  Børn 

Med  Jubel  drage  hjem, 

Og  stærke  som  en  Ørn 

Opfør  Jerusalem, 
Mens  Efraim,  paa  Zions  Fjeld 
Sig  bader  i  Guds  Naades  Væld. 

Parley  P.  Pratt, 

Nr.  267. 

Kongernes  Konge,  ene  du  kan 
Skjærme  vort  elskede  Fædreneland ; 

Herre,  du  ene  kan  Sejeren  forlene, 
Værn  os  bag  Bjergenes  snedækte  Rand ! 

Slyng  om  os  alle  Enigheds  Baand, 
Send  fra  det  Høje  Begejstringens  Aand, 
Følg  du  i  Fare  vor  tapre  lille  Skare, 
Løft  over  Zion  din  signende  Haand! 

Herrernes  Herre,  mægtig  og  stor, 
Naadig  du  høre  vort  bedende  Kor: 
Zion  lad  sejre,  vor  Fjendes  Magt  henvejre, 
Værn  du  om  Stedet,  hvor  Hellige  bor! 

Fra  Danmarks  Melodibog. 

Nr,  268. 

Priser  Profeten,  som  skued  Jehova, 
Jesus  har  salvet  den  herlige  Seer. 

Aabnet  blev  Tidernes  Fyldes  Husholdning, 
Det,  som  var  talet,  paa  Jorden  nu  sker, 

Kor. 
Hil  dig,  du  Seer,  thi  din  Gud  dig  hjemkaldte, 

Bødler  og  Ransmænd  ej  haane  dig  mer; 
Endnu  du  virker  for  lidende  Brødre, 

Døden  ej  binder  dig,  elskede  Seer. 

Signer  hans  Minde  I  Han  faldt  som  en  Martyr, 
Vandt  sig  en  Plads  i  Forløserens  Favn ; 

Længe  hans  Blod  Illinois  skal  besudle, 
Hæder  og  Ære  fremhæve  hans  Navn. 

Stor  er  hans  Vælde,  hans  Præstedom  varigt, 

Evigt  og  altid  han  Nøglerne  har; 
Ædel  og  tro  han  Guds  Rige  vil  arve, 
Naar  blandt  Martyrer  sin  Krone  han  faar. 

Offer  og  Lydighed  Palmen  ham  bringer, 
Blodstænkte  Verden,  i  Hast  dig  omvend! 

Vaagn  af  din  Dvale,  din  Brøde  maa  sones, 
Alle  skal  se  Broder  Joseph  igjen! 

Wm.  W.  Phelps. 

Nr.  269. 

Hav  Tak  for  Profeten,  du  sendte, 

O  Herre,  paa  denne  vor  Dag, 
For  Sandhedens  Baune,  du  tændte, 

Der  aabned  vort  Blik  for  din  Sag; 
Hav  Tak  for  hvert  Gode,  du  yder 

Dit  Folk  med  saa  gavmild  en  Haand, 
Med  Jubel  og  Fryd  vi  dig  lyder; 

O  fyld  os  med  Ydmygheds  Aandl 

Naar  Trængslernes  Uvejr  os  true 

Med  Ufred,  Forfølgelse,  Død, 
Et  smilende  Haab  da  vi  skue, 

Du  frier  os  snart  af  vor  Nød ! 
Vi  stole  paa  Gud  og  hans  Naade, 

Vi  prøved  saa  hyppigt  hans  Ord ; 
De  Onde  —  paa  sørgelig  Maade  — 

Snart  Vælden  berøves  paa  Jord. 

Hans  Godhed,  som  aldrig  os  svigter, 

Vi  prise  hver  Dag  og  hver  Stund ; 
Opfylde  vi  vil  vore  Pligter 

Med  Glæde  af  Hjerternes  Grund ! 
Fuldkommenheds  evige  Kundskab 

Vi  søge  med  Iver  og  Flid, 
Mens  de,  som  forkaste    hans  Budskab, 

Vil  møde  en  kummerfuld  Tid. 

W.  Fowler.. 

Nr.  270. 

Zions  Børn,  afryster  Sorgen! 

Tusindaarets  Friheds  Morgen 
Snart  af  Mulmet  bryder  frem  — 
Varsler  Lykke  for  vort  Hjem. 

Da  skal  Fjenden  mer  ej  true, 
Ræd  de  Zions  Magt  skal  skue; 

Herren  gjør  den  Lille  stor, 

Ja,  i  Zion  selv  han  bor. 

Stærk  er  Fjendens  Magt  og  Vælde,  . 

Men  Guds  Arm  dem  snart  vil  fælde; 
Deres  Skarer  splittes  ad  — 
Rokked  aldrig  Herrens  Stad. 

Magtesløs  er  Verdens  Vrede, 

Herren  selv  vil  Zion  frede; 
Naar  de  Tugten  ydmygt  bar, 
Han  dem  ømt  i  Favnen  ta'r. 

Zion,  bygt  paa  Troens  Klippe, 
Almagts  Haand  vil  ej  dig  slippe; 
O  forkynd  i  Dal  og  Li: 
Fjenden  veg,  og  vi  er  fri! 
Snart  hver  Død  af  Graven  ganger, 
Een  til  Livet,  Een  til  Anger! 
Thi  vor  Dom  jo  bliver  der 
Som  vor  Daad  og  Vandel  her. 

Oversat  fra  Engelsk. 

Nr.  271. 

Livet  er  værd  al  leve,  min  Ven, 

Om  vi  kun  Livet  forstaa; 

Solen  fra  Skyen  vil  smile  igjen; 

Stormen  en  Ende  vil  faa. 

Skyen,  der  Solen  berøver  sin  Pragt, 

Læsker  den  tørstende  Jord; 

Atter  dog  Solen  frembryder  med  Magt, 

Spreder  paa  Marken  dens  Flor. 

Sorg  er  nødvendig  som  Regnen  fra  Sky ; 
Taarer  os  bringe  til  Gud; 
Hjertet  bevæges  og  vendes  paany 
Hen  imod  Skaberens  Bud; 
Tanken  gjenkalder  vort  himmelske  Hjem, 
Længsel  opstaar  i  vort  Bryst 
Hisset  at  samles  og  frydes  med  dem, 
Som  er  vor  Glæde  og  Trøst. 

Livet  er  vel  værd  at  eje,  min  Ven, 
Om  ret  du  bruger  din  Tid. 
Dagen,  som  svinder,  ej  kommer  igjen; 
Brug  den  med  Alvor  og  Flid ! 
Armod  formildes  ved  trøstende  Ord, 

Byrden  kan  lettes  ved  dem; 
Kjærlighed  skaber  en  Himmel  paa  Jord, 
Fører  til  Himlen  os  hjem. 

Frederik  Christensen. 

Nr.  272. 
Gjør,  hvad  er  ret,  thi  snart  Dag  det  vil  blive! 
Sejre  vil  Lysets  og  Frihedens  Sag  I 
Engle  i  Stilhed  nøjagtig  opskrive 
Hisset  vor  Vandel  hver  eneste  Dag. 

Kor: 
Gjør  hvad  er  ret,  lad  saa  Følgerne  komme! 
Svigt  ej  i  Kampen  for  Friheds  Idræt, 
Modigen  fremad  til  Prøven  er  omme, 
Gud  dig  beskjærmer,  gjør  derfor  kun  ret! 

Gjør  hvad  er  ret,  thi  nu  Lænkerne  brydes, 
Aagene  splintres,  selv  Mørket  er  spredt. 
Haabet  om  Frihed  af  Folkene  nydes, 
Sandheden  sejrer;  gjør  altid  kun  ret! 

Gjør  hvad  er  ret!  o  vær  tro  og  frimodig, 
Fremad,  kun  fremad!  din  Løn  er  beredt; 

Tørres  skal  Taaren,  var  Vejen  end  blodig, 
Himlen  dig  signer,  naar  kun  du  gjør  ret! 

Oversat  fra  Engelsk. 

Nr.  273. 

Nærmere,  Gud,  til  dig  — 

Nærmere  dig, 
Skjøndt  ad  den  trange  Vej, 

Fører  du  mig. 
O,  hvor  jeg  længes  her, 
Byrden  er  ofte  svær! 
Naar  skal  jeg  komme  der  — 

Nærmere  dig! 

Verden  er  kold  og  tom  — 

Mørk  som  en  Nat, 
Ensom  jeg  vandrer  om, 

Fremmed,  forladt. 
Tanken  dog  glæder  mig: 
Snart  skal  jeg  hjem  til  dig  — 
Nærmere,  Gud,  til  dig  — 

Nærmere  dig! 

Medens  jeg  vandrer  her, 
Ræk  mig  en  Haand ! 

Styrk  mig,  o  Fader  kjær, 

Skjænk  mig  din  Aand! 
Da,  naar  du  kalder  mig. 
Glad  gaar  jeg  hjem  til  dig  — 
Nærmere,  Gud,  til  dig  — 
Nærmere  dig! 

Frederik  Christensen. 

Nr.  274. 
Se  et  Land!  O  hvor  skjøtit  jeg  i  Dag 
Udi  Aanden  langt  borte  det  ser, 
Og  vor  himmelske  Faders  Behag 
Har  beredet  os  Boliger  der. 

Kor: 

:|:  O,  hvor  salig  og  glad, 
Naar  vi  naa  til  den  he''ige  Stad.  :|: 

det  fjerne  og  herlige  Land 
Vi  vil  synge  den  himmelske  Sang; 
Den  skal  høres  fra  Strand  og  til  Strand, 
Hvor  vi  alle  skal  samles  en  Gang. 

Vi  vor  Fader  paakalde  i  Bøn 
Og  i  Lovsang  ham  prise  saa  vel; 

Han  af  Kjærlighed  gav  os  sin  Søn, 
Og  hans  Miskundhed  føder  vor  Sjæl. 

Fra  Engelsk. 

Nr.  275. 

Blæs  sagte,  I  Storme  fra  iskolde  Nord, 

Og  gjør  ingen  Skade,  hvor  Israel  bor, 

Naar  vrede  I  far'  over  Bjergenes  Rand 

Blæs  sagte  i  Utah,  de  Helliges  Land! 

Du  strænge  Kong  Vinter,  saa  kold  og  saa  lang, 

Du  iskroned'  Snedrift,  som  Vejen  gjør  trang, 

Naar  stolt  I  regjere  med  Magt  fjern  og  nær, 

Vær  venlig  i  Utah,  min'  Kjære  er  der! 

Du  Fjende,  med  Fattigdom,  Smerte  og  Nød 
Stands  ej  ved  min  Bolig   du  Sygdom  og  Død. 
Gaa  hurtig  forbi  og  kom  aldrig  til  dem. 
Som  jeg  har  forladt  i  mit  elskede  Hjem. 
Men  salige  Glæde  og  himmelske  Fryd, 
Tag  med  eder  Sundhed  og  far  gjennem  Sky 
Til  Hjemmet,  og  spred  i  min  Bolig  den  Fred, 
Som  Sjælen  opliver  —  om  Sorg  Intet  veed! 

Du  trøstende  Engel,  saa  mægtig  og  stærk, 
Naar  tro  du  fortsætter  dit  Saligheds  Værk 

Blandt  prøvede  Sjæle,  o  hvil  dig  i  Ro 
En  Stund,  hvor  de  Kjære  saa  ensomt  nu  bo. 
Byd  Frygt,  Tvivl  og  Sorg  at  bortfly  fra  mit  Hjem, 
Tør  Taaren,  som  Tanken  om  mig  kalder  frem, 
Og  tal  om  den  Tid,  da  den  vandrende  Ven 
Skal  trykke  til  Hjertet  de  Kjære  igjen! 

Andrew  Jenson. 

Nr.  276. 

Lad  ej  Harpen  hænge  taus  i  Pilens  Top, 
Zions  fangne  Datter,  Lænken  bryd ! 
Slaa  paa  dine  Strænge,  løft  dit  Hoved  op ! 
Dine  Sønner  komme  nu  med  Fiyd. 

Kor: 
:\:  Kommer  hjem.  :|:  Hør  Jehova's  Kald  I 
:|:  Kommer  hjem.  :|:  Babel  staar  for  Fald! 

Kom  ud  af  alle  Lande,  hvortil  I  var  førte  hen; 

Kommer  hjem!  Kommer  hjem  igjen! 

Længe  var  du  plaget,  længe  uden  Trøst, 
Længe  syntes  du  af  Gud  forladt; 
Nu  er  du  antaget,  nu  er  du  forløst. 
Og  som  Lys  for  hele  Verden  sat. 

Se,  hvor  de  sig  samle  og  til  Zion  gaa, 
Tusinder,  som  før  i  Mørke  sad; 
Ynglinge  og  Gamle,  Fattige  og  Smaa 
Vandre  op  til  Templet  i  Guds  Stad. 

Lyt  og  hør,  de  komme!  Hør  den  glade  Sang! 
Zions  Børn  lovprise  deres  Gud; 
Tiden  nu  er  omme,  og  for  sidste  Gang 
Samles  de  af  alle  Lande  ud. 

Se,  hvor  Tharsis  Skibe  pløje  Bølgen  blaa! 
Zions  Sønner  hjem  de  føre  maa; 
Babel  staar  i  Knibe,  Kløgt  vil  ej  forslaa 
Herrens  store  Gjerning  at  modstaa. 

Se  den  glade  Skare  ile  mod  sit  Hjem, 
Som  Profeter  fordum  forudsaa; 
Lig  en  Sky  de  fare  nu  med  Dampen  frem. 
Og  ad  banet  Vej  til  Zion  gaa. 

Slægt  og  Venner  mødes,  varme  Hjerter  slaa, 
Glæden  tørrer  Sorgens  Taare  bort. 
Alle  Savn  forsødes,  naar  vi  Maalet  naa, 
Trængselstiden  da  vil  synes  kort. 

Carl  C.  A.  Christensen. 

Nr.  277. 

Aanden  blid  og  rolig, 
Blikket  lyst  og  klart  — 

Har  den  i  os  Bolig, 

Vi  med  Gud  fortrolig  — 

Glemme  Sorgen  snart. 

Herrrens  Ord  os  kvæger, 

Lyser  for  vor  Fod^ 
Hen  mod  Maalet  peger  — 
Hjertets  Vunder  læger  — 

Standser  Taareflod. 

Mørket  er  forsvundet, 
Som  en  Sky  hensvandt; 

Lys  og  Haab  oprundet  — 

Vej  til  Himlen  fundet. 
Som  vi  skue  grant. 

Frederik  Christensen. 

Nr.  278. 
Vaagn  min  Sanger  af  din  Slummer, 

Ej  mit  Hjerte  længer  kvæl! 
Bring  mig  Haab  om  evig  Sommer, 

Zion  trives!  —  Alt  er  vel! 

Lad  din  Harpe  liflig  røres, 
At  den  fryde  maa  min  Sjæll 

Lad  en  yndig  Lovsang  høres: 
Zion  trives!  —  Alt  er  vel! 

Zions  Velfærd  er  min  Tragten, 

Thi  i  den  jeg  har  min  Del; 
Om  vi  trofast  staa  i  Pagten, 

Zion  trives!  —  Alt  er  vel! 

Zion,  se  din  Morgen  dages, 

Ej  i  Kummer  længer  dvæl! 
Ej  du  haanes  skal  og  plages, 

Zion  trives!  —  Alt  er  vel! 

Efter  Eliza  R.  Snow  af  F.  C. 

Nr.  279. 

Ej  sørg  for  dem,  som  smertefri 

Er  lagt  i  Graven  ned; 
Se,  Prøvens  Stund  den  er  forbi, 

I  Støvets  stille  Fred. 

Lad  Taarer  nu  ej  flyde  mer, 

Som  Intet  gavne  kan; 
I  Tanken  man  bag  Sløret  ser 

Et  yndigt  Fædreland. 

Se,  al  Naturen  slumrer  sødt, 
Mens  Vintren  kold  og  lang 

Sit  hvide  Tæppe  spreder  blødt 
Udover  Bjerg  og  Vang. 

Alt  synes  dødt  —  ej  Løv,  ej  Flor 

Sig  viser  for  en  Stund, 
Men  Spiren  i  den  kolde  Jord 

Kun  tager  sig  et  Blund. 

Snart  Vaarens  Sol  saa  lys  og  blid 

Sin  Virkning  lader  se  — 
Et  Blomstertæppe  i  sin  Tid 

Er  lagt,  hvor  kun  var  Sne. 

Se,  Graven,  som  er  Vintren  lig, 
Kun  dækker  Kjød  og  Ben, 

Thi  Aanden  tager  Gud  til  sig, 
Som  hellig  er  og  ren. 

Om  Skyen  synes  tyk  og  sort, 

Den  har  en  gylden  Rand; 
Lad  Sorg  og  Vemod  vige  bort 

For  Livets  Sol  saa  grand. 

Frederik  Christensen. 

Nr.  280. 

Hører,  I,  Stammer  og  Slægter  paa  Jord, 

Lytter,  og  kom  det  i  Hu; 
Herrens  Profeter  forkynde  hans  Ord, 

Røsten  den  lyder  endnu! 

Engle  fra  Himlen  har  bragt 

Os  Herrens  hellige  Pagt! 

Gør  det  bekendt  over  Land  oe  i  Bv: 

Herren  har  talet  paanyl 

Himlen  var  lukket,  og  Sandhedens  Sol 
Skjult  bag  Vankundigheds  Slør; 

Nu  skal  den  skinne  fra  Pol  og  til  Pol, 
Som  den  ej  skinnede  før. 

Herren  har  grundlagt  sin  Kirke  igjen, 

Zion  opbygges  i  Pragt; 
Se,  hvor  Guds  Hellige  flokkes  derhen  — 

Førte  ved  Herrens  Almagt. 

Nu  for  de  Bundne  Befrielsens  Dag 

Herlig  begynder  at  gry, 
Alt  som  en  Følge  af  Sandhedens  Sag, 

Som  nu  frembæres  paany. 

25 

Nr.  281. 

Om  af  Trængsel  du  maa  prøves,  :|:  svigt  dog  ej 
Om  end  Venner  du  berøves,  :|:  svigt  dog  ej  :| 
Om  af  Verden  du  foragtes, 
Og  som  Daare  du  betragtes, 
Og  af  Modgang  overmagtes,  :|:  svigt  dog  ej. 

Modig  strid  for  Sandheds  Sag, 
Hvor  trang  end  er  din  Vej ! 
Komme  vil  en  Glædens  Dag 
For  hver  —  for  hver,  som  svigter  ej! 

Om  du  Haan  og  Spot  maa  lide,  :|:  svigt  dog  ej 

Husk,  at  Gud  er  ved  din  Side,  :|:  svigt  dog  ej 

Om  end  Taarer  Øjne  væde. 

Om  din  Rang  du  maa  fratræde. 

Større  blive  skal  din  Glæde,  :|:  svigt  dog  ej.  :j 

Gud,  din  Fader,  dig  i  Nøden,  :|:  svigter  ej  :|: 
Dig  i  Livet  eller  Døden,  :|:  svigter  ej  :|; 

Han  kun  ønsker  dig  at  bøje, 

Siden  vil  han  dig  ophøje, 
Og  hans  altid  vaagent  Øje,  :|:  svigter  ej.  :|: 

Frederik  Christensen. 

